
Uvodna riječ izdavača 


Pred nama je knjiga Halvetijskog šejh Ragib El Džerrahi koji 
je Halvetija ali Džerrahijskog ogranka. Malom broju tarikatskih ljudi, 
a naročito u ovih zadnjih 100 g. je poznat ovaj ogranak, kao i ostali 
ogranci pod drugim imenima. Mi u BiH nismo imali Halvetijskih 
ogranaka, ali šire na Balkanu ih je bilo pa i dan danas ih ima. Ovaj 
Džerrahijski ogranak nastao je u 17-om stoljeću kada je Hazreti 
Nuruddin Džerrahi k.s. po završetku svojih pravnih studija, kao 
najbolji student imenovan za kadiju u Egiptu koji je tada bio 
Osmanlijska provincija. Pred sam polazak na službu brod koji ga je 
trebao da prebaci zbog nevremena odustaje od plovidbe, te 
Nuruddin odsjeda u Uskudaru kod svoga amidže. Tu noć ga 
amidža odvodi u tekiju u kojoj se održava ders i zikir kod šejh Ali 
Alladdina k.s.. Ta noć za mladog Nuruddina postaje noć sudbine, 
on sutradan odlazi ponovo u tekiju moleći Šejha da ga primi među 
svoje učenike. On mubarek moli amidžu da otkaže njegovo 
naimenovanje i da obavijesti njegovu familiju. Isti dan ulazi u tekiju 
da bi proveo svoj halvet od 12 mjeseci kakav je i bio red kod 
tadašnjih Halvetija. U toku 12 mjeseci je bio isproban da li odgovara 
ovom duhovnom putu. Nuruddin savlada sve zadatke i postade 
najbolji među dervišima, da bi ubrzo iza toga postao halifa svoga 
šejha i dobio idžazet. Sultan Ahmed tadašnji halifa sanja Poslanika 
Muhammeda a.s. koji mu u snu naređuje da sagradi tekiju šejhu 
Nuruddin Džerrahiji. Sultan daje pare i naređuje Bešir Agi da se 
kupi plac i sagradi tekija. Osim ovoga čuda kao i drugih čuda šejh 
Džerrahi postade ličnost uvažavanja i poštovanja. 


On mubarek se je osjećao Halvetija i taj usul je provodio pa 
ga je čak kroz svoju spoznaju i Allahove darove još više obogatio i 
usavršio. Njegova silsila, koju smo gledali je vrlo značajna jer 
obiluje sa velikim Ustazima i autoritetima tarikata. Njegov doprinos 
koji je kroz rad i trud uložio je značajan za čitav ehli tarik, a naročito 
za Tursku koja je iza njega imala teške godine iskušenja. Halveti el 
Džerrahi tarik je dao veliki doprinos u svom duhovnom putu da 
sačuva Islam i tarik u Turskoj. Ljubav, poštovanje njegovih 
sljedbenika i Šejhova, a kako oni kažu i nekih znakova navede ih da 
nazovu sebe Džerrahije tj. sljedbenicima EI Džerrahije. = Šejh 
Nuruddin EI Džerrahiju k.s. smatraju duhovnim kutbom u njegovo 
vrijeme. Ovo nije samo njihov slučaj, mnogi su tarikati svoj tarik iz 
ljubavi i poštovanja prema svom šejhu nazvali sebe po njegovom 
imenu. Tako da danas skoro od svih 12 standardnih tarika, svaki od 
njih ima svoje ogranke. Veliki je njihov broj i čovjek se zbunjuje u toj 
šarolikoj slici. Većina njih uz svoj ogranak naglašavaju i svoj 
standardni-temeljni početak, što je za pohvalu, ali i potreba zbog 
jedinstva kojem tarik teži. Dvanaest je vrela velikih, a jedan je Havdi 
kevser. 

Havdi kevser (hakikati Muhammedijja) napaja ovih dvanaest 
vrela, a ova vrela napajaju na milione česama. Naš uvaženi i 
poštovani Hazreti Pir Šejh Abdullah Sarudžuddin Omer El Halveti 
kuddise sirruhu, bijaše jedno naše vrelo. Elhamdulillah. 

Baveći se tarikati Kadirijom i njegovim usulom u zadnje 
vrijeme sam dobio iz Sirije originalni tekst Risale "Tariki ilallah" (Put 
ka Allahu) od Hazreti Pira Abdul Kadira k.s.. Ovu risalu je Hz. Pir 
Abdul Kadir lično napisao za sljedbenike tarika. Uočili smo u toj 
Risali da Hz. Pir opisuje stanja, adabe i ezkjare o halvetu. Na kraju 
Risale kaže; Plodovi halveta su: Vakiati, Mušehadati, Mukašefati, 
Tedželijati i Vusul. Opisao je sva ova stanja, precizno i opširno. 
Svaki Šejh može da prati i vidi svoje stanje kao i stanja ostalih 
Šejhova, kao i murida. Nijedan tarik, bilo kako se on zvao kroz svoj 
ogranak, ne može napredovati ako ne prođe adabe i ezkjare 
halveta. To znači svih dvanaest temeljnih tarika kao i njihovi ogranci 
moraju proći halove halveta. Naš Pir El Halveti je sve to objedinio, 
usavršio i Ehli tariku predočio kroz svoj tarik. Svi tarikati imaju dosta 
zajedničkih veza i sličnosti, ali najuočljivija je između Kadiria i 

Halveti tarika. Derviški red Halvetije najviše su bili zastupljeni u 
Anadoliji, tu je bio poznat Šejh Muhammed Šemsuddin zvani Emir 
Sultan (umro 1439), zatim Hadži Bajram Veli (umro 1429) od koga 
je nastao ogranak Bajramije | Dede Omer Rušani iz Tabriza (umro 
1487) ovaj Šejh i Dede povećava zikrullah sa sedam na dvanaest 
lijepih Allahovih imena sa kojim će halvetije zikir činiti. Šejh Omer 
Rušani k.s. bio je poznat po učenosti i duhovnosti. U Turskoj je bilo 
mnogo Halveti ogranaka, neki ih broje na 40. Halveti tarikat u Bosni 
je imao veliki uticaj i zasluge u širenju Islama i tarika. Njihov broj je 
bio najzastupljeniji, a po hajratima najprimarniji. Već u prvoj polovini 
XVI vijeka ovaj red razvija svoju aktivnost. U to vrijeme Gazi Husrev 
beg kao sljedbenik Halvetija, osniva Halvetiski hanikah u Sarajevu 
za teoretsku i praktičnu obuku derviša. Njegova džamija, hanikah i 
Kuršumli medresa sačinjavaju jednu estetsku cjelinu, to je bio 
centar Sarajeva. Hanikah je arabizirani izraz perzijske složenice 
shanegah", koja se sastoji od riječi hane-kuća i gah-mjesto, 
boravište, što znači mjesto gdje boravi Šejh i derviši. Gazijev 
hanikah je sačinjen 1531.g., a medresa koja se je u početku zvala 
sHusrefija" sagrađena je 1537.g. Zatim imamo $Imaret" - kuhinja za 
siromahe i putnike kao i musafirhanu - hotel za putnike namjernike. 
Sve je ovo predvidio i zapisao u svojoj Vakufnami kao i to da njegov 
hanikah vodi Šejh Halvetiskog reda, odredio mu platu kao i 
dervišima koji će biti na izučavanju. Tada se je i u medresi 
proučavao tesavvuf, a svakog četvrtka se održava zikir sve do XIX 
vijeka. Malo pomalo nestajalo je derviša a i derviške uleme, a i đaci 
medrese, koji su to formalno ispunjavali da bi zadovoljili 
Vakufnamu, jednog dana na svoju nesreću i nesreću ovoga grada i 
to prestaše na zadovoljstvo tadašnje uleme. Međutim, ne treba 
gubiti iz vida činjenicu da su se Šejhovi Halvetijskog reda 
regrutovali iz reda uleme i da su po ustaljenoj praksi i tradiciji u 
Halvetijskim tekijama predavali tefsir, Kur'an i hadis Muhammeda 
a.s. | čisto tesavvufska djela, primjer tome je i tekija Šejha 
Muslihudina Užičana i njegovih sinova, Elči Ibrahim paša hanikah 
(tekija) u Travniku, kao i šejh Bistrigijin hanikah (tekija) u Bistriku - 
Sarajevo. 

Drugi hanikah derviškog reda Halvetija podigao je Šejh 
Ibrahim Bistrigija uz Mehmed-begovu džamiju na Bistriku u 

Sarajevu u XVII st. Šejh Ibrahim Bistrigija rođeni je Sarajlija. Rodio 
se 1599.g. u Sarajevu. Studirao u Stambolu, a tesavvuf je izučio 
kod Halvetiskog Šejha Užičanina M. od koga je dobio idžazet na 
iršad. Bio je muftija sve do svoje smrti. Obavljao je obje dužnosti 
paralelno. Sahranjen je u Carevoj džamiji gdje mu je bilo 
napravljeno turbe, danas postoje samo zidine. Na žalost slabo se 
zijareti, ulema nikako, a derviši urijetko. Iza njega je devet Šejhova 
hizmetilo Halveti tariku. Šejh Bistrigija kao i ostale njegove halife 
pripadali su redu Džemaliskog ogranka kojega je osnovao Šejh 
Džemali Halveti, zvani Čelebi Halifa. Sarajlije se ne sjećaju da su 
od ovih Šejhova i derviša čuli riječ drugu osim riječi da su oni 
Halveti derviši, a i mi ih nismo zvali drugačije. Ovaj podatak sam 
uzeo iz starih spisa o životu Šejh Bistrigije kao i njegovih halifa koji 
se silsilom vežu za Anadoliju i tamošnje Šejhove. 

Travnik kao vezirski grad, rezidencija Bosanskih namjesnika 
a među njima i bosanski vezir Elči Ibrahim paša koji pripadaše 
Halvetiskom redu, podiže halvetiski hanikah, medresu i knjižnicu 
pod jedan krov 28/111/1706.g., pokloni veliki imetak, uspostavi Vakuf 
za izdržavanje objekata šejhova, derviša, profesora i talebe. Prvi 
Šejh u hanikahu bijaše Šejh Ahmed Halveti k.s. doživotni po 
Vakufnami. Šejh Ahmed bješe Šejh u tekiji i muderis u medresi. 
Poznato je da je od 1830 do 1871 g. Šejh Ibrahim pašinog 
hanikaha bio Šejh i muderis medrese travnički muftija Derviš 
Muhamed Korkut, zatim njegov sin Hazim Korkut, poznat kao 
sHadži" Mulla efendi, također Šejh i muderis, a od 1871 godine bio 
je ujedno i muftija Travnika kao i otac Asim ef. Korkuta, koji je 
poslije njega preuzeo dužnost šejha i muderisa sve do 1938.g. 
kada je i umro. Porodica Korkut dala je znamenite i istaknute 
ličnosti od XIX do polovine XX stoljeća. Oni su bili temelji vjerskom i 
kulturnom životu u Travniku rahmetullahi alejhim. Začudno je da ni 
Sarajevska, a niti Travnička medresa nije do sada nastojala da 
svoga svršenika medrese uputi na izučavanje Halvetiskog 
derviškog reda. Prvo da ga fakultetski obrazuje u centru Turske, 
Sirije i zaduži za hizmet u nekoj od ovih zemalja, za izučavanje 
halveti reda. Ove zemlje još imaju ove redove. A onda da ga 
zaposle u medresu kao muderisa i Šejha; zar ovo nije amanet i dug 
prema Vakifima. 

Halveti tekije su bile u Višegradu, Rudom, Bijeljini i Donjoj 
Tuzli, o svim ovim tekijama i Šejhovima postoje zapisani dokumenti. 
Također smo zaboravili spomenuti tekiju Jedileri, početak Bistrika, 
koja je bila Halvetiska tekija. Prvi ukopani u turbe Jedileri bio je Šejh 
halvetiskog reda. 

Sarajlije pamte Šejha Ebu Lejs-zade (lblisovića) Sejfullah 
efendiju za koga se zna da su njegovim posredovanjem otvorene 
tekije u Višegradu, Bijeljini i Donjoj Tuzli. Tekija Jedileri i njeno turbe 
sa mrtvim dervišima odigrala je veliku ulogu u ovih zadnjih 50 g. 
kako materijalno tako i duhovno, pa i pored toga nismo bili u stanju 
obnoviti tekiju pored turbeta. Također, imamo Halvetisku tekiju u 
Konjicu u ulici dr. Safeta Mujića, danas je ostala samo džamija koja 
se zove "Tekija" u čijem je dvorištu ranije bila tekija. | ova tekija i 
džamija imale su dobar Vakuf kojega je osnovao Mehmed Čauš sin 
Hadži Abdije godine 1622. Prvi Šejh u ovoj tekiji bio je Šejh 
Muhamed Džumhur, porijeklom iz Užica, a iza njega Šejh Alija. 
Govori se i o Šejh Buturoviću koji je djelovao u Buturović polju, 
prozvanom po njemu a to je nizvodno niz Neretvu kod Ostrošca. 
Najjužniji prodor Halvetija u Hercegovinu je kasaba Blagaj nedaleko 
od Mostara. Prvi zapis o tekiji nalazimo u Putopisu Evlije Čelebije 
koji kaže da je u Blagaju na obali uz liticu izvora "Bune" mostarski 
muftija podigao tekiju Halvetiskog reda derviša. Osnivač je 
Zijauddin Ahmed ibn Mustafa. Zna se da je studirao u Istanbulu i tu 
završio studije. Bio je profesor i muftija u Mostaru. Pripadao je 
Halvetiskom redu kojega je primio od šejha Muslihhuddina 
Užičanina i njegovih sinova. Zna se da je i u Mostaru djelovao i 
radio kao Šejh. Umro je u Mostaru 1679. .god. Na Buni je bilo više 
Šejhova ali im se podaci ne znaju. Evlija Čelebija ne spominje turbe 
na Buni niti kakve kabure. Tu je kasnije nastalo mekamsko mjesto - 
improvizacija kao grob Sari Saltaka i Šejha tekije Ačik paše. Zna se 
da je Ačik paša sahranjen u dvorištu sultan Sulejmanove džamije u 
Blagaju, a improvizacija ili mekam zbog fatihe i sjećanja u tekiji bi 
sagrađena i nastade kubura,. Neki govore da je tekija na Buni 
Bektašiska, a to se govori zbog toga što je Sari Saltak bio derviš 
Bektašija, kako je dospio do tekije Bune i kakav je razlog njegova 
boravka, ne zna se, kao i improvizacija njegove kubure u tekiji je 
zagonetka. 


7 


Tekija Halvetiskih bilo je i u Srbiji i to već u XVI-om stoljeću. 
Beograd je bio poznat po džamijama, medresama i tekijama, zatim 
Užice koje bijaše stjecište učenih ljudi, naročito Šejhova i derviša. U 
Srbiji su zastupljeni ogranci Sinanije, Džemalije Halveti. Ogranak po 
Šejh Ibrahimu Umi Sinanu, te ogranak po Džemalu Halvetiji, 
zvanom "Čelebi Halifa". Zatim veliki broj tekija halvetija i njihovih 
ogranaka imamo u Makedoniji i Kosovu. 

Na Kosovu su poznati ogranci Halvetija Karabašije, 
Zindžirlije, Sinanije, a u Makedoniji Sinanije, Džemalije, Džerrahije i 
Hajatije. 

Halveti-Džerrahi derviški red je ogranak Halvetija. Ovaj 
ogranak se pojavljuje u 17-om stoljeću, a silsila Halvetija Hz. Pira 
Abdullah Sarudžuddina Omera El Halveti počinje u 13-om stoljeću. 
Muhammed Nuruddin Džerrahi, rođen je u Istambulu na Džerah 


vrijeme dosegao najviše zvanje toga vremena, postade profesor - 
muderis šerijatske nauke. Svoje dalje školovanje u tesavvufu 
nastavlja u tekiji Selimija kod tadašnjeg Halvetiskog šejha Ali 
Aladdin Efendije. Za šest godina hizmeta i rada u tekiji postaje 
halifa svoga šejha, uzima idžazet (dozvolu) iz ruku svoga voljenog 
šejha. Bilo mu je 25 god. kada je postao Šejh, djelovao i radio je 25 
god. neprekidno odgajajući ljude u Islamu i tesavvufu. Preselio je 
kada je imao 50 g. Početak njegova djelovanja bilo je u Džanfed 
Hatun Džamiji pored koje je bila izgrađena halvetnama, a na 
području Karagumruku. Uz ovu džamiju je bio konak kojeg je Šejh 
Džerrahi kupio, a onda ga srušio i napravio veliku tekiju za sve 
ljubitelje i putnike ka Allahu dž.š. Njegova dosljednost šerijatu i 
tarikatu kao i njegova učenost proširi se Turskim carstvom, pa i šire 
U svijet. Devetnaesti u nizu odličnih šejhova Džerrahiskog ogranka 
iz silsile Šejh Nuruddina Džerrahije k.s. koji su pronijeli slavu u 
Turskoj i hizmetili Dini Muhammediji, je Šejh Muzaffer Ozak k.s. On 
mubarek kao i ostali šejhovi su u teškom vremenu iskušenja poslije 
pada Osmanske države nosili na svojim plećima  tarikati 
Muhammediju. Šejh Muzatfer ef. se je u tome naročito istakao sa 

svojim radom i smislom za organizaciju. On je bio univerzalni čovjek 
za druženje i tarikatski rad. 

Poznato je, a i zapisano da je radio na oduhovljenju tarikata 
u Turskoj i u tome je uspio. Njegovo djelovanje i rad urodilo je 
plodom da sada Džerrahiski centri djeluju u Americi, Meksiku, 
Brazilu, Argentini, Čileu, Kanadi, Njemačkoj, Belgiji, Španiji, Italiji, 
Grčkoj, Australiji, Južnoafričkoj Republici. Njegova dva poznata 
Šejha nama poznata a vrlo aktivna su Šejh Tosun Bajrak i Šejh 
Ragib Robert Frejdžer El Džerrahi, čuli smo da ih ima još, pa i sami 
centri koje smo pobrojali to dokazuju. Eto na žalost, Bosna je ostala 
bez Halvetija, tih plemenitih i velikih dobrotvora, ali zato je zapad 
dobio taj poklon. Oni nisu sami koji djeluju na zapadu, veliki je broj 
dobrih i plemenitih ljudi na zapadu, osim Halvetija ima i drugih 
tarikatskih redova. Sve su prilike i išareti da ovaj put sunce Islama 
dolazi sa zapada. Kad pročitamo ovu knjigu od šejh Roberta 
(Ragiba) Frejdžera utvrdit ćemo šta Islam i tarikat uradi u 
preobražaju čovjeka. Ovaj veliki i poštovani Allahov rob, služi 
ummetu Muhammedovom. Imali bi pravo da mu pozavidimo, onako 
kako mu se divimo. Zahvaljujemo Allahu dž.š. da smo upoznali šejh 
Tosuna Bajraka, a preko prevoda Siru Esrara kao i njegovih 
intervjua te šejh Ragiba el Džerrahiju preko njegove knjige 
"Mudrosti sufija" neka him Allah podari i poveća Svoje tajne. 

Knjiga "Mudrost sufija" je prevedena u Kadirisko Bedeviskoj 
tekiji u Sarajevu uz timski rad. Našoj braći želimo prijatno i ugodno 
iščitavanje. Molimo ih da nas ne zaborave u svojim dovama. 

Hajr innšallah. 


Hadimi tarika - Kadiri ve Bedevi 
Šejh Zakir Bektić 


Sarajevo, Čeljigovići 
1999.g. 

MUDROST SUFIJA 


UVOD 
Šejh Ragib Robert Frejdžer El Džerrahi 


Znaj, brate, da čovjek nije stvoren 
šale radi ili slučajno, već majstorski 
sazdan za cilj uzvišeni. 


El-Gazali k.s. 


Već hiljade godina, sufizam nam nudi put na kojem se može 
napredovati ka "uzvišenom cilju? samo-ostvarenja ili dostignuća 
sufijskog cilja. Sufizam je put ljubavi, put predanosti Allahu i put 
znanja. 

Ne postoji samo jedan, sistematski način da se razmatra 
sufijsko učenje, niti se ono u potpunosti može prenijeti samo 
riječima. Mudrost sufizma se može pronaći u pričama, poeziji, 
umjetnosti, kaligrafiji, zikkovima, duhovnim vježbama, filozofskim 
knjigama, ibadetima i u semau-derviša. 

Sufizam je često opisan kao put, koji se u isto vrijeme 
odnosi na izvor i odredište. Cilj sufizma je u eliminaciji svih zastora 
koji stoje između sufije i Allaha. Putujući ovim putem, sufija stiče 
znanje istinske realnosti. Allah je najuzvišenija Bit, a ne ovaj pojavni 
svijet mnoštva. 

Saradž kaže: "Sufije su ljudi koji vole Allaha više od svega, a 
i Allah voli njih više od svega ostalog." 

Za sufije ne samo ljubav nego i samo-spoznaja vode ka 
spoznaji Allaha. Sufijski mislilac El-Gazali kaže: "Istinska samo- 
spoznaja se sastoji u spoznaji slijedećih stvari: Ko si ti u samom 
sebi i odakle dolaziš? Kuda ideš i koji je smisao tvoga boravka na 
zemlji? U čemu je sadržana tvoja istinska sreća i misterija?" Mnoge 
nevolje, one svjetske kao i one imaginarne, često nas sprečavaju i 
ubijaju nam volju da tražimo ovo unutarnje znanje. 

Istoričari često definišu sufizam kao skrivenu bit Islama, i 
vežu njegovu pojavu sa pojavom Islama, okvirno u devetom vijeku 
nove ere, Moda, po mišljenju mnogih sufija, suštinska istina sufizma 

živi u svim religijama. Temelji sufizma se oslanjaju na vanjske 
religiozne obrede isto kao i na život utemeljen na moralu i etičkim 
principima. Korijeni stabla religije su utemeljeni na religijskim 
obredima i principima, koji pridaju značaja vanjskom ponašanju. 
Islam i duhovna disciplina su grane toga stabla koje sufiju vode u 
visine ka onome Beskrajnom. Plod sa toga stabla je Istina ili Bog. 

U svom univerzalnom obliku, sufizam je postojao i prije 
Islama. Prije Muhammedovog vremena, religijski zakoni su zamrli u 
Arabiji te su. ljudi izgubili razumijevanje za etiku i moral. Bez 
vanjskih obreda i islamskog zakona (šerijata) i moralnih principa, ne 
može biti ni unutarnje prakse sufizma. Prihvatanje moralnih i etičkih 
učenja Islama je proizvelo povoljnu klimu u kojoj je došlo do razvoja 
sufizma i njegovog procvata. Sufizam u svojoj biti nije različit od 
ostalih religija. Baš kao rijeka koja teče kroz mnoge zemlje i u 
svakoj od tih zemalja ljudi je smatraju samo njihovom, to je ipak 
samo jedna rijeka i svaki ima isti cilj: direktno iskustvo Božanskog. 

Onaj koji ide putem sufizma se naziva sufija ili derviš ili fakir. 
Riječ "sufi" na arapskom jeziku ima više značenja u koja spadaju 
čistoća" i "vuna". (Rane sufije su nosile vunene ogrtače, dok im je 
ideal bio unutarnja čistoća). Derviš je perzijska riječ koja je nastala 
od korijena "dar" ili "vrata". Ona se odnosi na osobu koja luta od 
vrata do vrata. (Mnogi derviši su išli od vrata do vrata, tražeći hranu 
ili smještaj). Isto tako ova riječ može da predstavlja osobu koja stoji 
na pragu (između svjesnosti o ovome svijetu i svijetu Božanskog). 
Fakir je arapska riječ za siromaha. U sufizmu to se ne odnosi na 
osobu koja je siromašna u svjetovnom bogatstvu nego na osobu 
koja je u stanju "duhovnog siromaštva", tj. to su oni čija srca su 
prazna od privrženosti za bilo šta drugo osim Allaha. Oni su 
spoznali da ništa ne pripada njima, da su niko i ništa i da ništa ne 
mogu učiniti bez Allahove pomoći. Oni se ne oslanjaju ni na šta u 
ovome svijetu (dunjaluku), oni traže utočište samo kod Allaha. 

Sufizam. se najviše pojavljuje na Bliskom Istoku i islamskim 
zemljama, ali njegove ideje, praksa i učitelji se mogu naći diljem 
svijeta. Sufije se mogu naći među svim nacijama ovoga svijeta i kao 
i svaka druga vjerodostojna tradicija, sufizam poprima mnoštvo 
vanjskih obličja u skladu sa različitim kulturama i društvima u kojima 
se prakticira. Sufijske grupe postoje već vijekovima na Bliskom 

Istoku, Sjevernoj Africi, Evropi, Centralnoj Aziji, Indiji, Pakistanu, 
Indoneziji i Kini. U nekim zemljama sufizam je dobro znan i naširoko 
prihvaćen. U nekim drugim, sufizam se smatra krivovjerstvom ili čak 
subverzivnom djelatnošću zbog njegove dublje ljubavi ka duhu 
zakona negoli pisane riječi. 


TEMELJI SUFIZMA 


Islam je arapska riječ koja označava "potčinjenost Allahovoj 
volji". To je islamska tradicija koja je svijetu objavljena preko 
Poslanika Muhammeda a.s.. Cilj Islama je biti u harmoniji sa 
Allahom, potčiniti našu volju Njegovoj. Prva Kur'anska objava datira 
iz godine 610. A.d. Islamska era počinje godinom 622. nove ere 
kada je Muhammed a.s. prešao iz Mekke u Medinu zbog progona 
od strane vodećih ljudi u Mekki, koji nisu mogli da prihvate 
monoteističko i demokratsko učenje Islama. 

Islam se pojavljuje u Kur'anu kao nastavak prijašnje 
monoteističke tradicije koja je sukcesivno bila objavljena 
poslanicima Ibrahimu, Musau i  Isatu a.s. U jednom 
Muhammedovom a.s. hadisu se kaže " "Ja vam nisam donio novu 
religiju. Ja sam donio nove puteve kojim drevna religija može 
iznova da poteče." (Slobodan prevod, vidjeti original hadisa). 

Islam pridaje ogromnu važnost poštenju, milosrđu, služenju i 
ostalim vrlinama u kojima su sazdani čvrsti temelji duhovne prakse 
sufizma. Moral, etika i disciplinovan život su poput čvrstog broda 
kroz koji neće procuriti i tako se izgubiti sufijska spoznajna iskustva 
na svom putovanju ka Allahu. Po riječima moga prvog učitelja, 
šejha Muzaffera Ozaka: "Sufizam bez Islama je kao svijeća koja 
gori na otvorenom prostoru i bez zaštite koju bi joj pružala lampa. 
Tu su i vjetrovi koji mogu ugasiti svijeću. Ali ako imate lampu, njeno 
staklo će zaštititi plamen i svjetlost svijeće se neće ugasiti." 

Većina sufija vjeruje da i u ostalim religijama i tradicijama 


provejava ista suštinska istina. Mnoštvo poslanika i duhovnih 


učitelja se mogu porediti sa sijalitama koje osvjetljavaju sobu. 
Sijalice su različite, no struja dolazi iz jednog izvora; taj izvor je naš 
Stvoritelj (koji napaja cijeli Svemir. (prim.prev.)). To je u biti ista 
svjetlost, svaka pojedinačna sijalica prima struju iz istog izvora. 

Kvalitativni karakter svjetlosti je u osnovi jedinstven kao što je 
jedinstven i sam izvor. 

Svi veliki poslanici su bili nadahnuti snagom istog Izvora i 
donijeli su istovjetnu svjetlost, iste temeljne istine čovječanstvu, 
stoga sufije vjeruju da negirati makar i jednog poslanika znači 
negirati njihovu univerzalnu poruku i zajednički Izvor. Kada sijalice 
poredamo u nizu, tako da struja teče iz jedne sijalice u drugu, 
dovoljno je da jedna sijalica otkaže pa da se prekine struja. 

Sufizam propagira da su sve velike religije i njihovi duhovni 
učitelji poslani od jednog Boga. Oni su bili istinski učitelji i njihova 
učenja su bila istinita. Njihova učenja potiču iz istog božanskog 
Izvora. Ne postoji suštinska razlika između raznih duhovnih učitelja i 
onoga što oni donose; osim što neke sijalice daju više svjetlosti, i 
svjetlost nekih učitelja obasjava veći dio čovječanstva nego drugih. 
SuUufije vole i prihvataju ih sve, jer sufije vjeruju da je Bog jedan i da 
je Njegova poruka jedna, a da su poslanici mnogi. Razlike u 
religijama vode porijeklo od ljudi, dok je istina u svim religijama 
jedna i vodi porijeklo od našeg Stvoritelja. 

U svete ljude i žene spadaju oni koji mogu da razumiju 
učenja religije i praktično primjene u svom životu istine njihove 
religije. Proza i poezija u ovoj knjizi se pripisuju nekim od velikih 
sufija. Mada je teško prepoznati svetog čovjeka i istinskog sufiju, 
jedan od znakova prepoznatljivosti je da takav čovjek budi, 
nadahnjuje i povećava ljubav i predanost Bogu onima koji istinski 
traže. 

Osnovna karakteristika svetog čovjeka je da njih Allah voli i 
oni vole samo Njega. Isto tako zbog njihove bliskosti Stvoritelju, 
kada oni mole za nešto to se često i dogodi. Mnogi sveti ljudi su 
skriveni. Što će reći, njihov vanjski život se ne razlikuje od života 
koji vode drugi ljudi iz njihove sredine, dok je njihov unutarnji život 
obasjan Božanskom prisutnošću. Kaže se da Allah skriva svete 
ljude i one koji Ga vole, tako da većina ljudi smatra svetim ljudima 
one koji nisu. Tako skriveni sveti ljudi i njihov Voljeni imaju dovoljno 
vremena i prostora da se brinu jedan o drugom. 

Riječi učenih ljudi mogu vas nadahnuti duboko, ali da bi 
postali istinski sufija morate pohađati tarikatsku školu. U sufizmu to 
uopšteno znači da morate pronaći učitelja koji pripada jednom od 

sufijskih tarikata. Sufije se obično sastaju nekoliko puta sedmično 
za zajednički namaz, zikr, izučavanje sufijskih tekstova i druge 
duhovne prakse. Sami se ne možete podučiti sufizmu niti duhovno 
razviti sopstvenim snagama isto kao što ni doktor niti inženjer ne 
možete postati sami od sebe. 


IMANSKO-ISLAMSKO VJEROVANJE 


Imansko-islamsko vjerovanje obuhvata šest temeljnih istina 
vjere koje su i osnovne postavke sufizma: 

Vjerujem postojanje Allaha i da je Jedan 

I u Njegove meleke 

I u Njegove kitabe 

I u Njegove poslanike 

I u Sudnji dan 

i da sve što se događa biva s Allahovom voljom i određenjem (i 

da postoji život nakon ovog života) 

. Prvi princip Islama je vjerovati u postojanje jednog Boga i da on 
prevazilazi sve što postoji. On je prvi od prvog i posljednji od 
posljednjeg. On je Svemoćan i ne potražuje ništa ni od koga i ni 
od čega. Njemu sve pripada; sav vidljivi i nevidljivi svijet. Sufije 
poručuju da ne treba tražiti Boga u Mekki ili Jerusalimu već u 
svome srcu. Paradoks sa kojim se sufije moraju suočiti je da je 
Bog tako blizu, a da je čovječanstvo tako daleko od njega. Vjera 
približava one koji istinski traže. 

2. Allahovi meleki su izvršioci Allahove volje. Oni čine hijerarhijski 
uspostavljenu skupinu svjetlosnih bića i posreduju između 
čovječanstva i Njihovog Gospodara. Ta hijerarhija se može 
posmatrati kao unutarnja i vanjska stvarnost ili i jedno i drugo 
istovremeno. 

Jedan od Muhammedovih a.s. hadisa analizira razliku 
između ljudske i melekske prirode: "Allah je stvorio meleke kao 
razumska bića, ali bez nefsanskih  prohtjeva, životinje sa 
nefsanskim prohtjevima ali bez razuma, a čovjeka kao razumsko 
biće sa nefsanskim prohtjevima. Tako da kada čovjekov razum 
nadjača njegov nefs on postaje bolji od meleka, a kada njegov nefs 
nadjača njegov razum on je gori od životinje". 

3. Sufije vjeruju u četiri velike knjige: Tevrat koji je dostavljen 
Musau, Zebur koji je dostavljen Davudu, Indžil koji je dostavljen 
Isau i Kur'an koji je objavljen Muhammedu a.s. Dodatno tome 
sufije vjeruju da postoji i mnoštvo kraćih spisa (suhufe) 
objavljenih ostalim poslanicima. 

4. Svakom poslaniku je objavljena ista istina iz istog Božanskog 
izvora i prema tome moramo vjerovati u sve poslanike. Oni 
poslanici koji su donijeli Knjigu su poznati kao Resuli. 

5. Allah je stvorio čovjeka ovdje na zemlji da uči i kada dođe Sudnji 
dan, svako će morati da položi račun o svome životu. Allah će 
preispitati svačiji život i presuditi između njihovih dobrih i loših 
djela. 

6. Sufije vjeruju u predodređenost i da se ništa ne događa bez 
Allahove volje. Ljudi žive unutar sadržaja Allahove odredbe. 

7. Zato što sufije vjeruju u Allahov Kada i Kader, oni prihvataju da 
sve što im dolazi, dobro ili loše, prijatno ili neprijatno dolazi od 
Allaha. 

8. Život se ne završava sa smrću. Život u ovom svijetu je kao san i 
naš istinski život počinje tek u slijedećem svijetu. 

Postoji stotine miliona ljudi koji prihvataju ova vjerovanja. 

Oni vjeruju u ono što sufije vjeruju, ali nisu svjesni da se u biti slažu 

sa sufizmom i Islamom. 


PET ISLAMSKIH DUŽNOSTI 


Za one koji žele da slijede i uđu u Islam, postoje pet 
islamskih dužnosti, pored mnoštva drugih šartova. U pet islamskih 
dužnosti spadaju kelimei-šehadet, namaz, post u mjesecu 
Ramazana, zekat i hadž. 

Pod KELIMEI-ŠEHADETOM podrazumijevamo svjedočenje 
ili javnu objavu vjere. Ulazak u Islam počinje izjavom ovoga 
osnovnog principa islamske vjere: svjedočim da nema Boga do 
Allaha i da je Muhammed Božiji rob i Božiji poslanik. 

Da bi ovo izjavili mi moramo biti na neki način probuđeni i 
svjesni. Shvatiti istinu ove izjave da "nema Boga do Allaha" znači 
spoznati da je Allah samo jedan. Doći do ove spoznaje u neku ruku 
je sam vrhunac islamskog duhovnog puta. 

NAMAZ. Pet puta dnevno ezan nas poziva na molitvu: u 
sabah, podne, ikindiju, akšam i jaciju. Tako naše dnevne aktivnosti 
bivaju obogaćene i naša religijska svijest se time produbljuje. 

Zajednička molitva je vidna manifestacija učenja da su svi 
jednaki u Allahovim očima, bez obzira na klasne, društvene i 
ekonomske razlike. Svi koji dođu u džamiju klanjaju zajedno, bez 
obzira na bogatstvo ili društveni status. 

To sve ima unutarnje i vanjsko značenje. To je pogotovo 
naglašeno u namazu. Namaz počinje tekbirom. Okrećući se prema 
Mekki, muslimani podižu ruke do ušiju i izjavljuju, "Allahu ekber", 
sAllah je najveći". Allah je veći od svega što je On stvorio. Podižući 
svoje ruke vjernici nastoje da zaborave na dunjaluk i na brige koje 
on nosi, kao da svojim zabačenim rukama odbacuju svijet. Oni tada 
otvaraju svoja srca tako da istinski osjete da su u Božijem prisustvu 
i da ih ništa od Njega ne dijeli. Ovo je bit namaza, cilj kome se 
ustrajno teži. | možda i nije moguće potpuno odbaciti svu ljubav, 
izazove i brige dunjaluka, ali moramo ka tome nastojati. 

POST. Svake godine u mjesecu Ramazana svi muslimani 
koji su sposobni za to moraju postiti od sehura do zalaska sunca. 
Za vrijeme posta, oni ne smiju jesti, piti, pušiti i imati seksualni 
odnos. Svrha ove prakse je da pomogne muslimanima da budu 
svjesni borbe koja se vodi između njihove niže i više prirode. El 
Gazali je opisao vanjski i unutarnji duhovni nivo posta slijedećim 
riječima: Post najšireg sloja vjernika se sastoji u odricanju da se 
zadovolji apetit našeg stomaka i apetit za seks... 

Post onih odabranih sastoji se u tome da čuvaju od grijeha 
svoje uši, oči, jezik, ruke kao i ostala čula. 

Post onih najodabranijih je post srca od loših misli, brige o 
onome svijetu i potpuna nezainteresovanost za bilo šta drugo osim 
Allaha i Sudnji dan. 

ZEKAT. Svake godine, po svršetku Ramazana, svako 
domaćinstvo je dužno da da četrdeseti dio ili dva i po procenta, od 
svoga materijalnog bogatstva siromasima. Kaže se da sve stvari 
vode porijeklo od Allaha, sve što posjedujemo, imovina i novac nam 
samo privremeno pripada, da bi zadržali svoje pravo na našu 
imovinu moramo uložiti dio onoga što posjedujemo u zajednicu 

muslimana. Pri kraju Ramazana obavlja se sadakai vitr, prema 
propisima i potrebama zajednice, a dijeli se kao i zekat. 

HADŽ. Kaba je hram u srcu Mekke, grada u Saudijskoj 
Arabiji, nasvetije mjesto Islama. To je kamena građevina u obliku 
kocke koju su izgradili poslanici Ibrahim i Ismail a.s. Svi muslimani 
su dužni obaviti hodoćašće u Mekku jednom u svom životu, ako su 
u stanju da sebi priušte taj put. Postoji broj strogih dužnosti kojih se 
vjernik mora pridržavati na hadžu, a koji se svake godine obavlja u 
određeno vrijeme. Hadž je važan trenutak u životu muslimana i 
tada bi prednost duhovnom morala prevazići svjetovne interese. 
Ovaj godišnji obred upućuje razne grupacije muslimana na njihovo 
zajedničko izvorište i čuva njihovu povezanost. 


SUFIZAM I ISLAM 


Jedno od najčešćih pitanja koja se postavljaju sufijskim 
učiteljima je: "da li je moguće postati derviš, bez obaveze da se 
postane musliman?" Prema nekim izvorima, odgovor je da: 
univerzalne istine sufizma može upražnjavati svaki onaj koji iskreno 
traži. Međutim, u sufijskim krugovima prevladava mišljenje da to 
nije moguće: ako niste musliman ne možete postati ni derviš. Po 
njima praktikovanje sufizma vuče svoje korijene u praksi i obredima 
Islama. mada derviš ne može postati svaki onaj koji za sebe kaže 
da je musliman. Oni moraju biti iskreni u onome što vjeruju i što im 
Islam nalaže. 

Po riječima Šejha Safera, glavnog Šejha  Halveti- 
Džerrahijskog tarikata, vanjski obredi Islama su samo početak, jer 
postoji i unutarnji i vanjski oblik molitve. Možete klanjati i pedeset 
godina, ali postoji namaz sa dubljim obilježjima. Vaše srce se isto 
tako mora podvrgnuti namazu. Vremenom, kada  derviš 
uznapreduje, on postiže nivo unutarnjeg, neprekidnog namaza, a 
ne samo pet puta na dan. To je krajnji cilj sufijske prakse. Ali prije 
svega morate biti iskreni. 

Allah dž.š. daje tri velika blagoslova onima koji ga vole. To 
su Islam (potčinjenost), iman (vjera) i ihsan (svijest o prisutnosti 
Allahovih dž.š. sifata i esmata na zemlji). Postoje tri stepena 
napretka na duhovnom putu. Islam je potpuna potčinjenost 

Allahovoj dž.š. volji i potpuno prihvatanje Kur'anskog učenja. Iman 
je unutarnji aspekt Islama. lhsan znači "lijepo djelovati" (lijepo se 
ponašati). Uopšteno se može objašnjavati i kao: "obožavanje Allaha 
dž.š. kao da ga vidite." Osobe koje potpuno razviju ihsan su u 
svako vrijeme svjesne Allaha dž.š. i dostigle su cilj sufizma. Do ove 
duhovne stanice je moguće doći putem sufizma, a to znači kroz 
određenu duhovnu praksu i disciplinu derviš mora da bude vrijedan 
i iskren. 

Ako je to Allahova dž.š. volja dervišev trud će uroditi 
plodom. Ovo je istina na duhovnom i na materijalnom planu. Mnogi 
ljudi vrijedno rade, ali, ne postane milioner svaki onaj koji radi. Ali 
neki to postanu ako Allah dž.š. to želi. Na isti način, neki ljudi 
postanu uspješni na duhovnom putu i dosegnu duhovnu stanicu 
stalne svjesnosti Allaha dž.š.. Krajnji rezultat je u Allahovom dž.š. 
htijenju. Neki ljudi dosegnu ovu krajnju duhovnu stanicu za 
četrdeset dana, a neki za četrdeset godina. Neki se opet trude cijeli 
svoj život, a ipak ne dosegnu krajnji cilj. Najbolje je ne razmišljati o 
tome i prepustiti se Allahovoj dž.š. volji. 


MUHAMMED A.S. 


Muhammed a.s. je prenio Kur'anske poruke čovječanstvu. 

Muslimani ne vjeruju da je on sam bio Božanstvo nego da je bio 
inspirisan Božanstvom. U Islamu on se posmatra kao čovjek koji se 
približio do kraja idealima koje propisuje Kur'an. Za sufije 
Muhammed a.s. je uzor na koji moraju da se ugledaju i koji moraju 
da slijede. : 
Kao vođa prve islamske zajednice, Muhammed a.s. je bio 
uključen u rješavanja kako svjetovnih tako i duhovnih pitanja i 
problema. On je uspješno rješavao političke rasprave, predvodio 
vojsku, bio oženjen i podizao djecu i uz sve to podučavao svoje 
sljedbenike u razumijevanju Islama. On je uspostavio i sam 
praktikovao pet temeljnih istina Islama. 

Nakon što je Muhammed a.s. preselio, grupa ljudi je došla 
u posjetu njegovoj udovici Aiši. Oni je upitaše: "Kakav je bio Allahov 
poslanik Muhammed a.s.? "Jeste li čitali Kur'an?" Ona im odgovori. 
8On je bio živi Kur'an. (sam po sebi)". 

OSTALI POSLANICI 


Adem a.s. je bio prvi čovjek i prvi Allahov poslanik. Allah 
dž.š. je podučio Adema a.s. svim imenima, suštini svega što postoji 
u Božijoj kreaciji (stvaranju), tj. Allah dž.š. je unutar čovječanstva 
posijao sjeme najdublje mudrosti. Unutar čovjekovog srca se nalazi 
sve što on želi i što mu je potrebno. 

Sufije smatraju Isata a.s. za jednog od najvećih Allahovih 
poslanika i smatraju da je bio nadahnut Božanskim duhom. Ali Allah 
dž.š. je udahnuo svoj duh svim ljudskim bićima počev sa 
poslanikom Ademom a.s.. U svima nama živi duh Božiji, premda, 
taj duh je u potpunosti manifestovan samo kod velikih ljudi i 
Allahovih poslanika. 

Sufije vole i poštuju Musata a.s. isto kao i Isata a.s.. Musa 
a.s. je poznat kao onaj koji je razgovarao sa Bogom. Stara sufijska 
priča kaže da su jednoga dana djeca Izraelova otišla Musau a.s. i 
rekla mu: "Ti razgovaraš sa Bogom, molimo te pozovi ga u naše 
ime na večeru." To je Musata a.s. strašno razljutilo i odgovorio im je 
da Bog ne jede niti dolazi na večere. Ali kada se slijedeći put Musa 
a.s. popeo na Sinajsku goru, Bog mu reče: "Zašto me nisi 
obavijestio da me moje sluge pozivaju na večeru?" Na to mu Musa 
a.s odgovori: "Ali moj Gospodaru, Ti ne jedeš i ne odazivaš se na 
takve nepromišljene pozive." Bog dž.š. mu odgovori: "Čuvaj ono što 
znaš između sebe i mene. Prenesi im moj odgovor da ću doći na 
večeru." 

Tako se Musa a.s spustio sa Sinajske gore i svima objavio 
da će Bog dž.š. ipak doći na večeru. Tada su, naravno, svi oni, 
uključujući Musata a.s., priredili veliku gozbu. Dok su bili zauzeti 
spremanjem najukusnijih jela i obavljali velike pripreme, tu se 
neočekivano pojavi stariji čovjek. On je bio siromah i bio je jako 
gladan i tražio je da mu se smiluju i.udijele nešto hrane. Kuhar, koji 
je bio zauzet spremanjem jela mu odgovori: "Nema govora o tome. 
Mi smo na večeru pozvali Boga i kada se On pojavi svi ćemo jesti 
zajedno. Zašto ti u međuvremenu ne bi učinio sebe korisnim i donio 
vode sa bunara?" Tako ubogi siromah nije ništa dobio. Vrijeme je 
prolazilo, ali Bog se nije pojavljivao. Musa a.s. je bio jako 
posramljen i nije znao šta da kaže ljudima. 

Naredni dan Musa se opet popeo na Sinajsku goru i rekao: 
0 Gospode, šta mi to radiš? Ja nastojim da uvjerim ljude da ti 
postojiš. Sam si mi rekao da ćeš doći na gozbu, a nisi se pojavio. 
Sada mi ljudi više ništa neće vjerovati!" Bog mu odgovori: "Ali ja 
sam došao na gozbu. Da ste nahranili onoga ubogog siromaha, 
nahranili bi i mene." 

Bog reče:"Ja koji sam toliko golem da se ne mogu smjestiti 
u vascijeli svemir, ipak mogu stati u srce mog iskrenog roba." Kada 
služimo jednom od Božijih robova, služimo Bogu. Ne samo 
poslanici već i drugi pobožni ljudi mogu se zvati Božijim slugama. U 
principu kada služimo onome što je stvoreno, služimo i samom 
Stvoritelju. 


ČETIRI STEPENA SUFIZMA 


Postoji četiri stepena prakse i razumijevanja u sufizmu - 
Šerijat (religijski zakon), tarikat (duhovni put), hakikat (istina) i 
marifet (spoznaja). Svaki od ovih stepena je izgrađen na temeljima 
prijašnjeg. 

Šerijat je osnova za naredna tri stepena. Šerijat se sastoji 
od Islamskog učenja, temeljnoj etici i moralu koji se mogu pronaći i 
u drugim religijama. To učenje nam pomaže da ne zalutamo i 
živimo ispravno na ovom svijetu. Slijediti sufizam bez šerijata je isto 
što graditi kuću na pijesku. Bez urednog života, izgrađenog na 
čvrstim moralnim i etičkim principima, na duhovni put se ne može 
krenuti. Na arapskom jeziku šerijat znači "put". To je jasna staza, 
dobro utabani put koji svako može da slijedi. 

Drugi stepen je tarikat. Tarikat označava put u pustinji koji 
beduin mora da pređe kada putuje iz oaze u oazu. Ovaj put nije 
jasno ocrtan kao, recimo, autoput, on nije čak ni vidljiv. Da bi 
pronašli put u pustinji morate dobro poznavati tu oblast ili morate 
imati vodiča koji zna odredište puta, kao i putokaze ili znake na 
putu koji će nas odvesti do tog odredišta. Baš kao što se šerijat 
odnosi na vanjsku dimenziju religije, tarikat upućuje na unutarnju 
praksu sufizma. Vodič koji vam je potreban za to putovanje je šejh 
ili sufijski učitelj. Šerijat čini svakodnevni život čistim i privlačnim. 

Tarikat je načinjen radi pročišćenja našeg unutarnjeg života. Svaki 
od ova dva vida međusobno se podržavaju. 

Treći stepen je hakikat ili istina. Hakikat ukazuje na 
unutarnje značenje duhovne prakse i učenja koja nalazimo u 
šerijatu i tarikatu. To je direktno iskustvo viših duhovnih stanica u 
sufizmu, direktno iskustvo Božijeg prisustva unutar nas. Bez ovoga 
iskustva, vjernik slijedi na slijepo, pokušavajući da slijedi one koji 
znaju put i koji su dosegli stanicu hakikata. U dostignuću hakikata 
se potvrđuju i učvršćuju prakse prva dva stepena. Prije stanice 
hakikata svaka duhovna praksa je u biti samo imitacija. Bez dubljeg 
razumijevanja koje dolazi sa iskustvenom spoznajom, vjernik u biti 
slijedi samo mehanički učenje i duhovnu praksu drugih. 

Četvrti stepen je marifet ili spoznaja. Marifet spada u domen 
mudrosti ili spoznaje viših duhovnih istina. Ovo je nivo unutarnjeg 
znanja, iznad hakikata. Više nego li trenutačno duhovno iskustvo, 
marifet se odnosi na postojano stanje harmonije između roba i 
Allaha dž.š.. To je istinska spoznaja Stvarnosti, koju rijetko ko 
dostigne. To je stanica Poslanika, nebija, mudraca i evlija. 

Veliki sufija Ibn Arabi objašnjava ova četiri stepena na 
slijedeći način: "Na nivou zakona (šerijata) postoji "moje i tvoje". To 
znači da su zakonom zagarantovana prava pojedinca i moralni 
odnosi među ljudima. Na nivou tarikata se kaže: "moje je tvoje i 
tvoje je moje". Od derviša se očekuje da se ponašaju bratski jedni 
prema drugima i da otvore svoje domove, svoja srca i svoje 
novčanike među sobom. Na nivou hakikata nema "ni moga, a ni 
tvoga". Sufija koji dostigne ovaj nivo shvata da sve stvari dolaze od 
Allaha dž.š. i da su oni samo privremeno korisnici tih stvari i da im u 
biti ništa ne pripada. Oni koji su spoznali Istinu su se izdigli iznad 
vezanosti za ono što posjeduju i uopšte iznad vezanosti za bilo šta 
vanjsko ili materijalno, uključujući društveni položaj i slavu. Na nivou 
marifeta (spoznaje ne podvojenosti), nema "ni mene, a ni tebe". Na 
ovome nivou sufija spoznaje da je sve od Allaha dž.š., i da niko nije 
odvojen od Njega. 

Zakoni koji važe na jednom nivou mogu da ne važe na 
višem nivou razumijevanja. Na primjer, vanjsko praktikovanje posta 
je farz u šerijatu, ali na putu sufija, jedan od suštinskih razloga za 
__post je razvijanje samo-discipline i obuzdavanje nefsa. Ako je 

osoba ponosna time što posti, taj post je uopšteno gledajući 
zakonit, dok se na putu sufija takav post smatra pogrešnim. 

Za drugi primjer poslužit ćemo se čuvenom pričom o 
Mensuru al-Haladžu, nad kim je izvršena smrtna kazna nakon što je 
rekao, "Enel Hakk", "Ja sam istina." Jedan od devedeset i devet 
Allahovih dž.š. esmata je Hakk i po zakonu šerijata, apsolutno je 
zabranjeno zvati sebe Hakkom. Po tradiciji, kazna za ovakvo teško 
krivovjerstvo je smrt. Međutim, sa višeg stanovišta Istine, ono 
Božansko je prisutno u svakoj osobi, Ono živi u srcu našeg srca. U 
nadubljim porama našega srca žive Božanski kvaliteti i svaku osobu 
bi trebali poštovati kao hram Božiji. Kao što je sufija Džunejd 
odgovorio kada su ga upitali o Haladžu. "Ja sam neistina" zar je to 
trebao da kaže?" 


OTVARANJE SRCA 


Ljubav. Za velikog sufijskog učitelja Dželaluddina Rumija, 
ljubav je jedina snaga koja može prevazići stege razuma, labirinte 
znanja i ograničenost obične svijesti. Ljubav koju je on doživio nije 
nefsanske prirode, ona bi se preciznije mogla odrediti kao 
univerzalna ljubav ka svemu stvorenom. Ta ljubav je snaga koja 
stalno raste da bi kulminirala u izvjesnosti Istine da ne postoji ništa 
u ovom ili budućem svijetu a da ne voli ili nije voljeno. Ljubav su 
krila sa kojim ašik nadmašuje svaku pticu, avion ili raketu, on sa 
krilima aška može da do arša doleti, a i čitav kosmos da obleti. 


Ti si sačinio ovo "Ja" i "Mi" smo zato 
Da bi se igrao igre obožavanja sa samim Sobom, 
Da bi sva "Ja" i "Mi" postala jedna duša 
i potom utonula u (more) Voljenog. 


Dželaluddin Rumi k.s. 


Viđenje Gospodara kao Voljenog je zajedničko u 
hrišćanskim i sufijskim tekstovima, a dolazi kao posljedica direktnog 
iskustva. Moj učitelj, šejh Muzaffer, je zapisao, "Bit Allahova dž.š. je 
ljubav i put sufija je put ljubavi... Onaj koji gleda očima ljubavi vidi 
dobro i ljepotu u svemu. To znači učiti iz svega, spoznati Božije 

darove i Njegovu velikodušnost u svemu, biti zahvalan na svemu 
što nam je On podario." 

Sufije usmjeravaju svoje srce ka Allahovoj dž.š. ljubavi i 
njima se sa ljubavlju uzvraća, baš kao što u odnosu između dvije 
osobe, kad jedna od njih djeluje iz ljubavi, ljubav se i kod druge 
budi. Sufije kažu da ako zakoračite dva koraka ka Allahu dž.š., On 
će potrčati prema vama. 

Ljubav spaja onoga koji voli sa njegovim Voljenim. 


Potrošio sam svoj Život I srce. 
I potroših svoje oči 
Jer, mišljah da ljubav 
I Voljeni su dvije stvari 
No sada znam da su oni isto 
Jer gledao sam dvoje gdje bješe samo jedno. 
Dželaluddin Rumi k.s. 


Na određenoj stanici puta ljubavi, Voljeni se otkriva i počinje 
da nas pomaže, mameći nas sve bliže i bliže sebi. U tom procesu 
naše nastojanje prelazi u potpunu predanost, putem koje je sufija 
probuđen i od Allaha dž.š. vođen. Šejh Muzaffer objašnjava: 

Oči derviša koji iskreno voli ne vide ništa 
drugo do li Boga, njegovo srce ne zna ni 

za šta drugo do li Njega. Allah dž.š. su oči kojima 

on vidi, ruke kojima on drži, jezik kojim on 
govori...Kada ne bi bio u ljubavi, taj derviš 

bi nestao. Ako u njegovom srcu nema ljubavi 

pa makar i jedan jedini trenutak, 
on ne bi mogao ostati u životu. Ljubav 

je život derviša, njegovo zdravlje, njegov 

dom. Ljubav ga pretvara u ruševinu, suzama 

natapa njegove oči, dok ga sjedinjenje oživljava 
i beharom puni srce derviša. 


ZIKIR (prisjećanje) 


Srce derviša se otvara zikrom, koji je jedna od osnovnih 
praksa sufizma. Ebu-Hamid EL-Gazali, u njegovoj knjizi "Prizivanja i 

molitve", navodi da zikr ima četiri osnovna značenja. Prvo je čin 
neprekidnog nastojanja da se bude svjestan Allaha dž.š.. U ovom 
smislu, to bi bilo nešto potpuno suprotno od nemarnosti i zaborava. 
Namaz je isto tako čin prisjećanja. Namaz poziva sufiju ka Božijem 
prisustvu. Druga vrsta zikra je ponavljanje duhovnih formula ili 
Božijih imena, kao što su "La illahe ilallah" (nema Boga do Allaha), 
sAllah", "Ja Hajj" (život) ili Ja Hakk" (istina). Ova praksa prizivanja 
zahtijeva iskrenost namjere, svjesnost, koncentraciju, upućenost i 
opunomoćenje i posvećenje u tu praksu. Ovo ponavljanje je zikr ili 
prisjećanje jezikom. 

Treća vrsta zikra je privremeno, unutarnje stanje u kojem 
svjesnost o Allahu dž.š. potpuno obuzima suUfiju i on postaje istinski 
razveden sa bilo kakvom brigom o ovom svijetu, pa makar i na 
trenutak. Ovaj zikr ili prisjećanje je zikr srca. 

Četvrta vrsta zikra je duboka i postojana unutarnja stanica 
na kojoj prizivanje i svjesnost postaju stalni. Ovo je zikr ruha. 

Većina derviških redova se sedmično sastaju radi 
ceremonije prisjećanja Allaha dž.š. (zikra). Tu oni prizivaju Allaha 
dž.š. pozivajući i ponavljajući Njegova imena. Postoji devedeset 
devet imena ili Božijih esmata, Allahovih dž.š., koji su nam otkriveni 
u Svetom Kur'anu. Neka od njih su Milosrdni, Vječni, Vječno živi, 
Mir, Snaga, Slava i Moć. Svakom derviškom redu je dano putem 
snova i vizija, pravo da prizivaju neka od ovih imena. Kada derviši 
prizivaju Allaha dž.š., oni se u isto vrijeme prisjećaju da se 
Božanstvo nalazi unutar njih. 

Derviši nastoje da praktikuju jedinstvo daha, zvuka i pokreta 
u ceremoniji zikra. Jedinstvo među samim dervišima ih približava 
Allahu dž.š., koji i jeste Jedinstvo. Idealno, derviši se pokreću kao 
da se samo jedan derviš kreće, prizivaju Allahovo dž.š. ime kao da 
samo jedan derviš to čini, i dišu kao da samo jedan derviš diše. 

Za vrijeme te ceremonije, prisjećanje se spušta sa jezika na 
srce, a potom iz srca na ruh. Na arapskom jeziku zikr označava u 
isto vrijeme ponašanje i prisjećanje. Zikr jezikom je samo početak i 
često samo mehaničko ponavljanje, a kada značenje i snaga riječi 
koje se ponavljaju počne istinski da djeluje (uđe u nas), srce 
postane ispunjeno radošću, žudnjom za Allahom dž.š. i drugim 
duhovnim osjećanjima. Ovo stanje je prisjećanje srca. Žudnja za 

Allahom dž.š. je isto tako znak Allahovog dž.š. prisustva u nama. 
Duhovna čežnja je sama po sebi znak Božijeg prisustva. Ovo stanje 
je stanje prisjećanja duše. 

Muhammed s.a.v.s. je rekao: 

Allah dž.š. je sačinio sjaj za sve ono što tamni, a naše se 
srce čisti zikrom". 

Sufije vjeruju da prije nego što je stvoren materijalni svemir, 
svi smo mi bili ruhovi u svijetu Ervaha. Allah dž.š. se obratio 
dušama: "Zar ja nisam vaš Gospodar?" | one odgovoriše: "Da, 
zaista!" Sufije se prisjećaju tog stanja u kojem su znali šta oni u biti 
jesu, oni su znali Allaha dž.š. i bili su bliski Njemu. 


_ ŽIVOT NA DUNJALUKU 


Jedan od osnovnih sufijskih principa je živjeti običnim 
životom_na dunjaluku, a ipak težiti najvišim duhovnim ciljevima. 
Služiti drugima znači, u pravom smislu, služiti Allahu dž.š. i sufije 
smatraju da je ta služba najuzvišeniji vid pobožnosti. Nije dovoljno 
samo voljeti ili spoznavati. Mi moramo djelovati u skladu sa našom 
ljubavi i našim znanjem. 

Ljubav i služba. Biti derviš znači voljeti i služiti drugima. 
Derviši nastoje da vole jedni druge, da govore lijepo, da budu 
pažljivi jedni sa drugima, a isto tako i da služe jedni druge. To bi u 
stvarnosti trebala da bude dužnost svakog ljudskog bića. 

Postoje dva uslova koja se traže od svakog derviša. Prvi je 
da ima na umu ko nas je stvorio, da slavi Allaha dž.š. i da mu bude 
zahvalan. Drugi je da služi svemu stvorenom, počev od ljudskih 
bića, pa do životinja i biljaka. Kaže se u svetom Kur'anu da je 
najbolji onaj koji je najkorisniji drugima. 

Obožavati Allaha dž.š. je derviševa dužnost, a služenje je 
vid obožavanja. Služba stvorenoj kreaciji približava derviša Allahu 
dž.š.. Svaki derviš baš kao i svaki drugi čovjek, ima svoje svjetovne 
dužnosti. Derviši se moraju brinuti o drugima i moraju raditi. Derviši 
rade i služe drugima radi samog Allaha dž.š. i samo tada njihov rad 
postaje obožavanje. Uopšteno govoreći, oni koji najviše služe 
(hizmete) postižu najveći napredak na sufijskom putu. 

Kroz službu kao duhovnu praksu derviš se približava Allahu 
dž.š.. Najviša stanica za svako ljudsko biće je postati Božiji rob i 
instrument kroz koji služi Allahu dž.š. kroz svoje robovanje. Allah je 
rekao, kroz Muhammeda s.a.v.s.:''Kad Ja zavolim svoga roba, Ja 
postajem njegov sluh, tako da on čuje sa Mnom, Ja postajem 
njegov jezik preko kojeg govorim i Ja postajem ruke njegove sa 
kojima on radi..." 

Služba je proizvod ljubavi. Ljubav prema ljudima nadahnjuje 
derviša da im predano služi. Allah dž.š. daje ove prelijepe atribute 
ljubavi i službe čovječanstvu i ništa na cijelom svijetu nije slađe i 
uzvišenije od ovih čudesnih kvaliteta. Nastojeći prvo da bude 
Allahov dž.š. rob, derviš potom služi Božijoj Kreaciji. Pa čak i 
zalijevanje cvijeća je jedan vid služenja. 

Neki siromasi jednom upitaše Hazreti Aliju, Muhammedovog 
s.a.v.s. rođaka, na koji bi način oni mogli pomoći drugima. Oni nisu 
imali viška ni novca ni hrane. On im je rekao da se bar smiješe 
prema drugima i da učine sve što mogu da bi se ljudi osjećali 
ugodno i prijatno. 

Grupa Italijana je posjetila tekiju u Istanbulu par godina 
unazad. Nakon godinu dana većina ih se vratila. Oni nisu postali ni 
derviši, a ni muslimani, ali ljubaznost i nasmijana lica derviša su ih 
nagnala da opet posjete tekiju. Izraz ljubaznosti i radosti je odraz 
zadovoljstva u srcu derviša. 

Sta je bolje, voljeti ili biti voljen? Ovo pitanje je vrijedno 
pažnje. 

Za sufiju bolje je voljeti. Jer ako volite druge i oni će vas 
voljeti. Oni koji iskreno vole su uvijek i voljeni. Cilj sufije je da bude 
prihvaćen kao ljubavnik od strane Voljenog, tj. od Allaha dž.š.. 

Po učenju, sufija je jednom prilikom sreo Adevijetu Rabiju na 
obali mora i pitao je: "Šta je kraj ljubavi?" Ona mu odgovori: "O 
bezumniče, ljubav nema kraja." On upita: "Zašto?" | ona mu 
odgovori: "Zato što ni Voljeni kraja nema." 

Zahvalnost. Najbolji način da izrazimo zahvalnost Allahu 
dž.š. je da ga obožavamo. Allah dž.š. je stvorio svoju beskrajno 
šaroliku Kreaciju, a ljudima je dao ljudski oblik, a mogao je da 
izabere bilo koji oblik. Čovječanstvo nikada neće biti u stanju da 

dovoljno zahvali Allahu dž.š. za ljudski izgled koji im je On podario, 
pa makar ga i obožavali i dan i noć. 

Kada se grupa gostiju zahvalila šejhu Saferu na njegovom 
gostoprimstvu on im reče: 

Morate se zahvaliti Allahu dž.š.. Jer da Allah dž.š. to nije 
želio, vi ne biste bili ovdje i mi se nikada ne bismo sreli. To je 
Allahova dž.š. milost da ste vi ovdje i da smo zajedno. Očito je da je 
to vaša sudbina da ste podijelili hranu sa nama. To je što se tiče 
materijalne strane stvari. Najosnovniji primjer toga je što smo dijelili 
isti prostor. U isto vrijeme bili ste svjedoci namaza i ceremonije 
zikra, prisjećanja Allaha dž.š. Tako da smo podijelili i nešto 
duhovno. 

Mi smo isto tako zahvalni. Mi počinjemo naš namaz nakon 
što kažemo, "Allahu ekber", "Allah je najveći", mi kažemo, 
"Bismillahir = rahmanir = rahim","? Sa Allahom  Sveopštim 
Dobročiniteljem, Samilosnim." Onda mi kažemo, "El hamdulillah", 
"Hvala dragom Allahu". Na taj način namaz počinje. Na taj način 
sufija postaje da živi. 


STANJE NEFSA (DUŠE) 


Cilj duhovnog puta je u pročišćenju srca, u obrazovanju, 
preobražaju nefsa i spoznaji istine. Najniži nivo nefsa je zarobljen 
ponosom, egoizmom i potpuno opsjednut pohlepom i požudom. 
Ova stanja postoje unutar svakoga čovjeka i vode ga stranputici. 
Najviši nivo je nivo potpune pročišćenosti i na tom nivou nema 
dualnosti, nema odvojenosti od Allaha. 

Nefs se manifestuje u stalnom životnom toku, on nije 
statična struktura u našoj psihi. Nefs nije stvar. Ova arapska riječ se 
može prevesti kao "disanje", "duša", "suština", "ličnost" i "priroda", a 
odnosi se na proces koji nastaje pri dodiru između ruha i tijela. 
Kada se ruh utjelotvori, on izgubi svoju istinsku prirodu i postaje dio 
materijalnog svijeta. Tada se i nefs rađa. 

Najniži nivo nefsa, ego ili naše niže biće je sačinjeno od 
impulsa ili nagona za zadovoljenjem želja. Ovi nagoni zadominiraju 
našim razumom i prosuđivanjem i smatraju se kao sile u čovjekovoj 
prirodi koje se moraju obuzdavati. Nefs proizvodi svijest usmjerenu 

ka sebi, egu ili jastvu. Nefs se mora umiriti da bi ruh došao do 
izražaja- to je ideal sufije. Nefs je kao divlji konj, on je snažan i 
gotovo ga je nemoguće kontrolisati. Ali nakon što se nefs obuzda, 
Ruh dolazi do izražaja, on je u stanju da služi drugima. Šejh 
Muzatffer je napisao: 

Nefs nije loš sam po sebi. Nikada ne krivite svoj nefs. Jedan 
od sufijskih zadataka je islamizirati stanje vašega nefsa. Najniži 
stepen je biti potpuno zarobljen željama i prohtjevima. Naredni 
stepen je borba sa nefsom, što znači djelovati u skladu šerijata sa 
razumom i višim idealima i priznati grešku kada u nečem 
pogriješimo. Na još višem stepenu moramo biti zadovoljni sa svim 
onim što nam Allah dž.š. pošalje, bilo da je to ugodno ili neugodno, 
ispunjenje ili neispunjenje naših potreba. 

Prema učenju mnogih sufija postoji sedam nivoa nefsa. To 
su u isto vrijeme i sedam nivoa duhovnog razvoja, polazeći od 
apsolutne samo-opsjednutosti i egoizma pa do čisto duhovnog 
nivoa. 

Zapovijedajući nefs. Ovaj prvi nivo je isto tako opisan kao 
nefs koji dominira ili nefs koji izaziva zlo. Nefs koji zapovijeda traži 
dominaciju i kontrolu nad svakim pojedincem. Na ovom nivou 
postoji nesputana sebičnost i tu nema nikakvog osjećaja za 
moralnost i samilost. 

Ovaj nivo se opisuje slično kao nivo "id-a" u psihoanalitičkoj 
teoriji, on je usko vezan sa požudom i agresivnošću. Ovo dvoje su 
poznati kao svinje i psi nefsa - čulna uživanja se smatraju svinjama, 
dok se agresivnost poredi sa psima ili vukovima. Bijes, pohlepa, 
čulni prohtjevi, strast i zavist su primjeri manifestacije na ovom 
nivou nefsa. Ovo je područje tijela i sebičnih želja. 

Na ovom nivou ljudi se ponašaju poput bolesnika koji 
negiraju da su bolesni. Njihovim životima dominiraju životinjski 
postupci i navike koje je skoro nemoguće kontrolisati, a ipak oni 
odbijaju da priznaju da su u nevolji. Oni nemaju nade da će 
prevazići ovaj nivo jer ne priznaju nikakvu potrebu za promjenom. 
(U Kur'anu ovaj stepen se naziva Emara). 

Nefs koji se kaje. Oni koji nisu prevazišli prvi nivo se 
smatraju nebudnim i nesvjesnim. Kada svjetlost vjere raste, budi se 

i svijest i tada po prvi put, nefs u pokajanju, postaje svjestan svih 
pogubnih posljedica svojih loših navika. 

Na ovom nivou, želje naše niže prirode još uvijek dominiraju, 
ali tu mi osjećamo kajanje s vremena na vrijeme i pokušavamo 
slijediti impulse naše više prirode kao što šejh Muzatffer kaže: 

U nama se odvija stalna borba između naše niže i više 
prirode. Ova borba traje sve dok smo živi. Pitanje koje se postavlja 
je ko će pobijediti? Ko će postati gospodar našega života? Ako 
pobijedi razum onda ćete postati vjernik i prihvatiti Istinu. Ali ako 
vaš nefs zagospodari razumom, vi ćete tada odbaciti istinu. 

Na ovom nivou čovjek još uvijek nema dovoljno snage da 
značajno promijeni svoj način života. Međutim, on sada jasnije 
uočava svoje greške: u njemu se budi kajanje i želja za promjenom. 
On se može porediti sa bolesnikom koji je počeo da shvata svu 
ozbiljnost svoje bolesti i osjeća bol koju je nanio sebi i drugima. 
Međutim, njegova bolest je još uvijek prejaka da bi se mogao 
izliječiti. Za to mu je potreban mnogo jači lijek. (U Kur'anu ovaj 
stepen se zove Levama). 

Nadahnuti nefs. Na ovom nivou, onaj koji traži počinje da 
osjeća iskreno zadovoljstvo u molitvi, meditaciji i drugim duhovnim 
aktivnostima. Tek sada on doživljava radost duhovnog iskustva i 
postaje motivisan idealima milosrđa, službe i moralnih vrijednosti. 
Ovo je i sam početak sufijskog duhovnog puta. Do ove stanice sve 
što putnik može postići je površno razumijevanje upražnjavajući 
molitvu mehanički. 

Mada pojedinac ovdje još uvijek nije oslobođen želja, on na 
ovom nivou nadahnuća i duhovnog iskustva znatno smanjuje snagu 
nefsanske moći. Bit ovoga nivoa je živjeti u skladu sa višim 
vrijednostima sve dok se ovo nadahnuće ne ustali kao način života, 
postoji opasnost da se ono ugasi i nestane. Osobine koje se 
pripisuju nadahnutom nefsu su ljubaznost i suosjećajnost, 
umješnost i moralnost. Sve u svemu, osoba na ovom stepenu 
nadahnutog nefsa izgleda emotivno zrela, puna je poštovanja 
prema drugima i zaslužuje poštovanje. (U Kur'anu ovaj stepen se 
zove Mulhima). 

Smireni nefs. Salik (putnik) je sada dosegao stanje mira. 
Borba sa prijašnjih nivoa je praktično završena. Ne vežu nas stare 

želje i okovi. Naša nefsanska priroda počinje da se stišava i time 
dozvoljava saliku da se približi Allahu dž.š.. 

Na ovome nivou salik je slobodouman, zahvalan, pouzdan i 
hvale vrijedan. On sa jednakom smirenošću prihvata i dobro i zlo 
koje ga snalazi. Međutim on još uvijek nije dosegao svoj cilj, on se 
još uvijek nalazi na prelaznoj fazi puta. Nefs sada počinje da se 
raspada i oslobađa se svake brige o onome što ga ograničava i 
započinje proces približenja Allahu dž.š.. (U Kur'anu ovaj stepen se 
zove Mutmeina). 

Zadovoljna osoba. Na ovome petom stepenu derviš ne 
samo da mirno prihvata sve što mu se dešava nego je zadovoljan 
čak i sa poteškoćama i raznim izazovima života, jer on razumije da 
čak i te nevolje dolaze od Allaha dž.š. Stanje zadovoljne osobe je 
veoma različito od načina na koji obično doživljava svijet, a to je 
želja za uživanjima i izbjegavanje patnje. To potvrđuje ova sufijska 

riča: 
j Sultana Mahmud od Gazne podijelio je jedan krastavac sa 
Ajazom, njegovim najvjernijjim i voljenim prijateljem. Ajaz sa 
uživanjem pojede svoju polovinu krastavca, ali kada sultan zagrize 
svoju polovinu, bila je tako gorka da je morao ispljuniti. 

Kako si mogao da pojedeš nešto tako gorko?" Sultan 
povika. "Ovaj krastavac je imao ukus krede ili čak najljućeg otrova!" 

Moj voljeni sultanu", odgovori mu Ajaz, "Ja sam primio 
toliko dobročinstava i blagodati od tebe i zato sada šta god da mi 
daš ima sladak ukus." 

Kada nečija ljubav i zahvalnost Allahu dž.š. dostigne taj 
stepen, on je dosegao stanicu zadovoljne osobe. (U Kur'anu ovaj 
stepen se zove Radija). 

Nefs s kojim je Allah dž.š. zadovoljan. Oni koji dosegnu 
ovaj stepen shvataju da sva snaga koja nas pokreće dolazi od 
Allaha dž.š. i da je nemoguće bilo šta učiniti sopstvenom snagom. 
Oni se ničega ne plaše niti bilo šta traže. 

Sufija Ibn Arabi opisuje ovaj nivo kao unutarnju svadbu 
nefsa i ruha. Ovom osobom je Allah dž.š. zadovoljan i on je ostvario 
istinsko, unutarnje jedinstvo i cjelovitost. Na početku puta u 
navedenim stanicama derviš se bori sa svijetom jer za njega postoji 
mnoštvo i raznolikost. Polomljeno ogledalo stvara hiljade različitih 

odraza jednog jedinog lika. Ako bi se to ogledalo moglo sastaviti u 
njemu bi se vidjelo samo jedno jedinstveno lice. Prevazilazeći 
mnoštvo unutar sebe, derviš doživljava svijet kao jedinstven i 
nepodijeljen. (Ovaj stepen se u Kur'anu zove Safija). 

Pročišćeni - Arifi. Oni malobrojni koji su dosegli ovaj krajnji 
stepen su potpuno prevazišli svoj nefs. Za njih nefs više ne postoji, 
samo jedinstvo sa Allahom dž.š.. Na ovome nivou suUfija je spoznao 
Istinu, Nema Boga do Allaha". Sufija sada zna da ničega nema 
osim Allaha dž.š., da samo On postoji, a da je svaki osjećaj 
individualnosti i odvojenosti iluzija. (U Kur'anu se ovaj stepen 
naziva Merdija.) 

Rumi nam oslikava ovo stanje riječima: 


Ako bi se mogao osloboditi sebe 
Pa makar i na trenutak 
Tajna tajni bi ti se otvorila 
Lice Neznanog, 
Skriveno iznad ovog Svemira 
Pokazalo bi se 
U ogledalu tvoga viđenja. 


ULOGA UČITELJA 


Učitelj je ljekar našeg nefsa. Onaj koji traži treba učitelja jer 
malobrojni su oni koji posjeduju znanje, o tome koji lijek im je 
potreban da bi spasili svoje srce, a još je manji broj onih koji bi 
mogli dati tačnu dijagnozu bolesti. Kao što jedan savremeni šejh 
nalaže da preobražaj koji se traži u tarikatu zahtijeva nešto slično 
ozbiljnoj kliničkoj operaciji. Ponekad je moguće znati šta nas boli pa 
čak i pronaći lijek za manje probleme, ali nije moguće operisati 
samoga sebe. Druga poznata metafora spominje učitelja kao 
duhovnog alkemistu koji pretvara derviševo srce u Čisto Zlato. 

Na Zapadu, tražioce Istine obično privuku oni koji umiju da 
pišu ili lijepo govore o velikim duhovnim istinama. Ali raspravljati o 
istini, a ne živjeti po Istini je dvoličnost. Neiskreno učenje će oslabiti 
ili čak uništiti učenikovu vjeru. Istinski sufija praktikuje ono što 
propovijeda. Prazne riječi nemaju težine. 

Jednoga dana pitali su nekoga učitelja o strpljenju. On je 
prelijepo govorio o strpljivosti, riječima punim mudrosti, baš u tom 
momentu škorpija ga ubode u nogu i to ne jednom nego više puta. 
Međutim, on nije prekinuo svoj govor bez obzira na bol. 

Kada su ljudi koji ga slušaše primijetili Šta se dogodilo, čudili 
su se zašto učitelj nije pomakao svoju nogu ispred škorpije i tako 
bar izbjegao neke od uboda. 

Govorio sam o strpljenju", on im reče. "Bilo bi me stid 
Allaha dž.š. da vam nisam lično pokazao primjer za strpljivost, 
nakon što sam vas savjetovao o tome." 

Mada se često šejh poredi sa suncem, a derviši sa 
planetama (koje kruže oko sunca), šejh se isto tako može 
usporediti sa ogledalom ili prenosnikom, jer svjetlost i blagoslovi koji 
dolaze od njega nisu njegovi. Oni pripadaju Allahu dž.š.. 

Sufijski tarikati. Svaki sufijski učitelj je dobio to zvanje od 
svoga Učitelja i zato svaki sufijski red (tarikat) je znan kao silsila ili 
lanac. Svaki tarikat sadrži neprekidan lanac šejhova, svaki od njih je 
podučen, iniciran i potvrđen kao učitelj od strane njegovog šejha. 
Ovaj lanac vodi unazad sve do Poslanika Muhammeda s.a.v.s., a 
preko njega do Allaha dž.š.. Nema samo-izabranih "učitelja" u 
sufizmu. Ovaj lanac se poredi sa cjevovodom, od kojih je svaki šejh 
jedna od cijevi. Blagoslovi koji dolaze svakom dervišu teku kroz 
ovaj cjevovod. Oni teku kroz šejha, ali oni nisu od njega. Šejh ne 
mora biti savršen ili sveznajući. Ono što je važno je da taj dio cijevi 
za koji su prihvatili nema rupa i da je čvrsto povezan sa 
cjevovodom te da kroz njega blagoslovi mogu teći nesmetano i bez 
brige da će se izgubiti. 

Pojam za blagoslov, bereket, može se prevesti i kao 
duhovna energija. Za neke od šejhova se kaže da imaju više te 
duhovne energije od drugih. Posjetioci obično dolaze učitelju tražeći 
ovaj blagoslov radi svojih svjetovnih preokupacija i mnogi ljudi idu 
da se mole na grobovima svetih ljudi, nadajući se da će im bereket 
ili duhovna moć tog svetog čovjeka pomoći. 

Šejh podučava svoje muride kako da se približe ostvarenju 
njihove unutarnje prirode. On ih podučava vođen svojim ličnim 
iskustvom i razumijevanjem Istine. Podučavanje samo po sebi je 
odraz Božije volje. 

Murid često mora da se podvrgne dužem periodu 
provjeravanja i discipline prije nego je prihvaćen kao derviš. Na 
primjer, u mevlevijskom tarikatu, koji je osnovao Rumi, novajlija 
služi u kuhinji, studira Rumijeve knjige i praktikuje sema (tj. vrti se 
oko sebe). Ovaj trening traje 1001 dan po mevlevijskoj tradiciji. 

Četiri glavne osobine šejha su zrelost, strpljenje, znanje o 
muridu (tj. šta je muridu potrebno) i da živi u ovom svijetu, a ipak da 
je slobodan od njega. 

Zrelost. Perzijska izreka lijepo opisuje ovu osobinu učitelja: 
"Šejh je dobro iskuhana osoba te poznaje ovaj svijet." Što će reći, 
šejh je iskusna i zrela osoba, koja poštuje zamke i izazove ovoga 
svijeta, koja razumije druge i zna svoj duhovni put. Zato što šejh 
poznaje svijet on zna i sve aspekte derviškog života. 

Strpljenje. Veliki sufija i teolog Ibn Arabi je upitan od strane 
svog učitelja da objasni značenje ovoga Kur'anskog ajeta. "Ja ne 
tražim opskrbu od njih, niti potražujem da Me oni hrane." Ibn Arabi 
je razmišljao neko vrijeme, a potom ustao i otišao bez riječi. 

U to vrijeme, Ibn Arabi je već bio poznat i ugledan učenjak i 
smatrali su ga sposobnim da razumije i tumači Kur'anske ajete. On 
je shvatio da njegov šejh traži od njega dublje razumijevanje koje je 
prevazilazilo njegove sposobnosti u to vrijeme, te je zato šejha 
privremeno napustio i meditirao o značenju ovih ajeta pune četiri 
godine. Kada se vratio svom šejhu, nakon četiri godine, prvo što mu 
je šejh rekao bilo je: "Daj mi svoj odgovor. Imao si dovoljno 
vremena da nadođeš." 

Strpljenje je bitno kako za šejha tako i za murida. To je i 
jedno od Allahovih dž.š. imena i atributa i više se pominje u Kur'anu 
od bilo kojeg drugog Allahovog dž.š. imena. Sufije porede strpljivost 
sa zrelom voćkom. Nezrela voćka ima gorak ukus i od nje nas 
može zaboljeti stomak, ali kada voćka sazrije on dobije sladak 
ukus, hranjljiva je i njene sjemenke nose u sebi potencijal za 
ponovno rođenje. 

Sufija Šibli je jednom prilikom testirao iskrenost i strpljenje 
svojih murida. Kada je ušao u više duhovno stanje, strpali su ga u 
ludnicu. Mnogi od njegovih murida su mu dolazili u posjetu i tada bi 
ih on pitao: "Ko ste vi"? 

"Mi smo oni koji te vole i slijede," oni mu odgovoriše. Tada bi 
on počeo da baca kamenje po njima. Pozlijeđeni kamenjem oni bi 
počeli bježati uzvikujući: "Istina je Šibli je zaista poludio." 

No Šibli ih je pozivao nazad riječima: "Zar niste tvrdili da me 
volite, a teško vam je podnijeti kamen ili dva prije nego što 
uteknete. Šta ostade od vaše iskrene ljubavi koju tvrdiste da 
osjećate za mene? Da li je i vaša ljubav odletjela sa par bačenih 
kamenčića? Da ste me zaista voljeli imali biste više strpljenja i ne bi 
vas otjeralo par kamenova." 

Svijest o učeniku. Istinski učitelj je svjestan unutarnjeg 
stanja i unutarnjih misli kojima je murid opsjednut. 

Šejh služi kao ogledalo u kojem murid može da vidi sebe. U 
neku ruku odnos između šejha i murida služi odnosu između 
psihoterapeuta i njegovog klijenta. Često se tu rađa jaka emotivna 
veza, uporedo sa dubljim, unutarnjim spoznajama. Većina 
psihoterapeuta polazi od pretpostavke da je njihovom klijentu ili 
pacijentu potrebna pomoć, a cilj mu je da pacijentu osnaži ego tako 
da on može bolje da se uklopi i funkcioniše u društvu. Cilj šejha je 
da ojača derviševu vezu sa njegovom ruhom i da probudi derviševo 
prisjećanje Allaha dž.š.. 

Biti u svijetu, a ne biti od svijeta. U mnogim sufijskim 
redovima, od šejhova se očekuje da imaju posao, da se žene, 
podižu djecu i služe svojoj zajednici. Rad, ženidba, podizanje 
porodice, mogu biti suštinski elementi za razvoj Zrelosti. 

Čovjek jednom upita Sigmunda Frojda da mu kaže nešto o 
normalnim i zdravim ljudima. On se žalio da sve o čemu je Frojd 
pisao je neuroza i mentalne bolesti, te ga je zamolio da mu opiše 
karakteristike zrelog i zdravog ljudskog bića. Frojd mu je odgovorio 
elegantno i jednostavno: "Ljubav i rad." Da bi opisali šejha mi 
moramo nešto tu dodati: "ljubav, rad, služba i prisjećanje Allaha 
d2:S.." 

Učitelj zna kako da se ponaša u svakodnevnoj realnosti, a 
da ne izgubi Božansko iz viđenja. Šejhovi su bili zanatlije i trgovci, 
ribari i vlasnici dućana. Mnogi od najvećih učitelja su radili ono što 
ljudi smatraju nižim poslovima kao portiri, vodonoše, vrtlari itd. 

Mnogi veliki šejhovi su bili savjetodavci vladarima, bogatim i 
moćnim ljudima,a da nisu bili dotaknuti tim bogatstvom, moći i 

slavom. Stara sufijska izreka kaže da čak i kada šejh posjeti 
sultana, sultan je šejhov gost. Šejh nije nikada sultanov gost, jer 
šejh posjećuje sultana da bi mu služio i da bi bio sultanu od neke 
koristi, kao što svaki dobar domaćin služi svoga gosta. Šejhu ne 
treba nikakva dobit niti korist od sultana. 

Mnogo godina unazad sultan otomanske imperije je došao u 
posjetu jednom velikom šejhu u Istambulu. On je bio duboko 
impresioniran šejhovom mudrošću i iskrenošću i počeo redovno da 
dolazi na dane okupljanja derviša. Nakon nekog vremena sultan 
reče šejhu: "Zavolio sam tebe i tvoje učenje. Ako ima bilo šta da 
želiš ili ti treba, molim te reci mi i ako je to u mojoj moći, ja ću ti to 
nabaviti." Šejh je u biti mogao zatražiti šta god je htio od tada 
jednog od najbogatijih i najmoćnijih ljudi na zemlji. 

Međutim, šejh mu odgovori: "Da, postoji jedna stvar koju bi 
mogao da učiniš za mene. Molim te nemoj više ovdje da dolaziš." 
Začuđeni sultan ga upita: "Da te nisam mojim ponašanjem 
uvrijedio? Ako je tako, molim te da mi oprostiš." "Ne, nije problem u 
tebi", šejh mu odgovori, "problem je u mojim dervišima." Prije nego 
što si ti počeo da dolaziš, molili su se, zikrili i tražili Allahove dž.š. 
blagoslove. Međutim, sada su samo obuzeti mišlju kako da se tebi 
dodvore i budu nagrađeni za to. Ja moram od tebe da tražim da 
više ne dolaziš, jer oni nisu duhovno zreli da bi podnijeli ovdje tvoje 
prisustvo." I 


PRISJEĆANJE SMRTI 


Razmišljanje o smrti može biti snažno oruđe koje nas 
oslobađa od nepoželjnih navika i stavova. Razmišljanje o našoj 
smrti pomaže nam da budemo više svjesni vrijednosti ovoga 
trenutka u kojem živimo. Suočiti se s time da smo mi samo smrtna 
bića, može na jedan način da započne proces našeg duhovnog 
razvoja. Sve do nedavno zapadno društvo je izbjegavalo svjesnost 
o smrti. Zapad je razvio kulturu koja se plaši smrti. 

El-Gazali nam je ostavio slijedeću vježbu koja će u vašu 
svijest utisnuti svjesnost o smrti: 


Prisjetite se vaših vršnjaka koji su 
umrli, a bili su vaših godina. 

Sjetite se časti i slave koju su uživali, 
visokih položaja koje su držali, 
njihovih lijepih tijela koja su imali, 

a danas se sve to pretvorilo u prašinu. 
Ostavili su ovdje djecu i žene svoje. 

Od njih samih nije ništa ostalo, oni leže 
ispod zemlje u tamnim rakama. 
Zamisli njihova lica u oku svoga uma I promisli 
Nemoj nadu svoju vezati za svoje bogatstvo, 
nemoj protraćiti svoj Život. 

Prisjeti se samo kako su oni živahno hodili 
ovom zemljom, a sada su njihovi ligamenti 
razdvojeni, a njihovi jezici sa kojima su 
tako olahko govorili, sada su pojeli crvi, 

a zubi im potpuno pocrnili. 

Uludo su protračili svojih 20 godina, a sada 
im više ni jedan jedini dan života nije ostao. 
Nikako nisu očekivali da će ih smrt zateći 
onda kada su joj se najmanje nadali. 


Prije nekoliko godina, dva bolesnika su trebala biti operisana 
u jednoj od većih bolnica u Istanbulu. Jedan od njih je bio mlađi 
čovjek sa upalom slijepog crijeva, a drugi je bio stariji čovjek, a 
bolovao je od raka. Isti hirurg je operisao obojicu. Operacija slijepog 
crijeva je bila rutinska stvar i brzo je završena. Ali kada je hirurg 
otvorio starca koji je bolovao od raka odmah ga je zatvorio jer se 
rak toliko proširio da ga je nemoguće bilo izliječiti. 

Na osnovu svega toga hirurg je dao komentar da će mladić 
još dugo poživjeti, a da starac neće živjeti duže od par dana. Te iste 
noći mladić je umro, a nakon par dana starac je napustio bolnicu. 
Nekoliko mjeseci potom, starac se vratio u bolnicu i hirurgu donio 
na poklon svježe voće i povrće iz svoje bašte. U početku hirurg ga 
nije mogao ni prepoznati, dok ga starac nije podsjetio da je on 
operisan iste noći sa mladićem koji je odmah potom preselio. 

Niko od nas ne zna koliko vremena nam je ostalo. Oni 
snažni i zdravi među nama mogu se nadati da će još dugo poživjeti, 
međutim smrt može doći po nas u svakom trenutku. Pa čak i oni sa 

teškim i neizlječivim bolestima, kao što su rak itd., trebali bi se 
prisjetiti da ako to Allah dž.š. želi, mogu još dugo poživjeti. 

Da bi se pripremili za smrt, važno je znati dvije stvari. Prva 
je ta da je smrt neizbježna. Svako mora da umre. Ovaj život nosi 
ograničen broj minuta, dana, mjeseci, godina i dahova. Prisjećajući 
se toga živjet ćemo svjesnije i sa više odgovornosti nego kad bi 
sami sebe zavaravali da nam je na raspolaganju neograničeno 
vrijeme da sve stvari postavimo na pravo mjesto. 

Drugo čega moramo biti svjesni je da niko ne zna kada će 
kucnuti njegov sat. Možda već u slijedećem trenutku, a možda nam 
je preostalo još mnogo godina života, to niko ne zna, niti nam ko 
može za to dati garanciju. Ipak većina ljudi se nada da će ih smrt 
mimoići sve dok ne budu spremni za nju i sve bude u najboljem 
redu. Međutim, život ne čeka ni na koga, on prolazi i većina nas 
biva zatečena smrću, mnoštvo naših poslova i planova ostaje 
neispunjeno. 

Prije nego što je preselio Poslanik Muhammed s.a.v.s., je 
rekao svojim ashabima: "Ostavljam vam dva učitelja u amanet - 
jedan od njih govori, a drugi šuti. Učitelj koji govori je Kur'an, učitelj 
koji ne govori je smrt." 


Kako se koristiti ovom knjigom 


Ova knjiga sadrži mnoštvo priča, anegdota i poezije. 
Nemojte pokušavati da ih sve odjednom unesete u sebe jer biće 
vam teško da ih na taj način svarite. Umjesto toga, čitajte po malo, 
pa čak i preskačite, puštajući vaše oči da lete preko stranica ove 
knjige dok se ne zaustave na pjesmi ili pasosu koji vas nečim 
privuče. Slobodno zabilježite taj pasos ili čak zapišite kratki 
komentar na margini - pored dijela teksta koji vas je dotakao. 

U mojem iskustvu mnoge od ovih priča i dijelovi proze tiho 
su se nastanili u mom pamćenju da bi se pojavili onda kada su 
najpotrebniji. Mnogo godina unazad, išao sam ma hadž 
(hodočašće), posjetio Mekku i Medinu zajedno sa dva i po miliona 
drugih muslimana-hodočasnika. U Medini budili smo se prije sehura 
i potom odlazili do glavne džamije. Ona je tada bila mnogo manja 

nego što je sada i većina vjernika je klanjala ispred džamije, na 
ogromnoj ledini koja je bila pokrivena da bi ih zaštitila od sunca. 

Svako jutro, još dok se nije razdanilo, nalazio bih sebi 
mjesto tamo. Strop je bio sagrađen od naboranih metalnih ploča 
koje su bile naslonjene jedna na drugu u obliku slova "V". Izgledalo 
je kao da se strop sam od sebe mreškolji. Na svakom "V" bila je 
postavljena po jedna neonska lampa i po jedan ventilator koji se 
lagano okretao. Ovi elementi, svaki za sebe, mogu izgledati 
neugledni ili čak ružni, ali nekako, svako jutro prije zore, tu bijaše 
neka suptilna, vanzemaljska ljepota u tom nizu za nizom lampi i 
ventilatora. 

Više od milion ljudi je tu klanjalo svako jutro. Čim bi se 
molitva završila nastajala bi velika trka da se što prije odatle izađe. 
Svakome se žurilo nazad do njihovih soba ili do štandova sa 
hranom. Tu bi nastala velika gužva i guranje. Bilo je tu ljudi sa svih 
strana i mnogi od njih nisu poštovali red po kojem bi ljudi trebali 
izlaziti, već su se na silu trpali prekoreda. 

U prvih nekoliko dana i ja sam sam počeo da se guram u 
nastojanju da izađem prije ostalih. Bio sam viši i snažniji od većine 
vjernika, jer sam praktikovao karate više od dvadeset godina. 
Gurao sam se i probijao bolje od mnogih. Trećega dana mi je 
svanulo: ja sam došao na hodočašće, a ponašam se kao najobičniji 
grubijan. Iznenada, sjetih se riječi koje sam čitao u zbirci sufijskih 
tekstova nazvanoj: Intimne konverzacije. Te riječi nisu ostavile na 
mene jak utisak kada sam ih prvi put čitao, no sada su me pogodile 
ogromnom snagom: 


Biti derviš znači biti komad suhe zemlje 
sa malo vode poprskane po površini. 
Što znači biti nešto što niti 
ranjava tabane na stopalima 
niti ostavlja tragove prašine iza sebe. 


Nekim čudom ostatak mog hadždža je bio preobražen. 
Jednostavno sam plovio u harmoniji sa beskrajem ljudi oko sebe i 
kad god bih to mogao, propuštao sam druge ispred sebe umjesto 
da se guram. Pazio sam da nikoga ne povrijedim i budem uviđavan 
i pažljiv unatoč svoj nervozi koju neumitno donosi ogromna masa 

ljudi, nesnosna vrućina i iscrpljujući program hadždža. Ovih 
nekoliko redaka je proizvelo ogromnu razliku. 

Ja sam ubijeđen u to da mnogi od redaka u ovoj knjizi imaju 
isti potencijal da nas probude i promijene. Nadam se da će vas te 
riječi dotaći onako kako sam i ja njima bio dotaknut. 


Šejh Ragib el Džerrahi 


Mudrost je izgubljena 


stvav vjernika; dužan je 


da je uzme gdje god je 


na đ (=) 
Prenosi Ebu Hurejre r.a. 

PRVI DIO - MNOGA LICA SUFIZMA 
PRVO POGLAVLJE 


PUT SUFIJA 


Put sufija nije put povlačenja iz svijeta, već put traženja 
Istine dok aktivno sudjelujemo u svijetu. Zaduženja u ovome svijetu 
nam daju priliku da se duhovno razvijamo, priliku da praktikujemo 
ljubav, svjesnost, velikodušnost i ravnodušnost ka svijetu. Šejh 
Muzatffer je to ukratko opisao riječima: "Neka vaše ruke budu 
zauzete ZAZVIANE dužnostima, a neka vaša srce bude zauzeto 
samo Allahom dž.š." 

Naša srca su postala zaleđena, izložena boli i patnji koju 
smo već iskusili u ovom svijetu. Ali pomoću predanog učitelja i 
iskrene braće (i sestara) na derviškom putu, bićemo u stanju da ih 
odledimo i naoružamo protiv patnji i boli. 

Ljubav, služba i milosrđe otvaraju naša srca i približavaju 
nas Allahu dž.š.. Jedno od najvećih dobročinstava koje možemo da 
učinimo je da liječimo bolesna srca. Naše ruke su stvorene da bi 
podigle one koji su pali i da obrišu suze onih koji pate od briga i 
nevolja dunjaluka. Šejh Muzaffer je isto spomenuo: "Lijepa riječ ili 
pogled smekšaće tvoje srce, a svaka gruba riječ ili djelo zatvoriće i 
otvrdnuti tvoje srce." 

Postoji mudrost srca koja je veoma različita od mudrosti 
glave. Glavu je moguće zavarati izgledom, mudro srce vidi 
unutarnju Istinu koja je iznad vanjskih oblika. Kao što jedan sufijski 
učitelj objašnjava sufizam: "Svako može naučiti vanjski oblik molitve 
i obožavanja. Sufizam nastoji da razvije unutarnju molitvu srca." 
Priče, poezija i proza koje slijede su od onih koji su razvili mudrost 
srca. Nadajmo se da će njihove riječi dotaći i naša srca. 

Šejh Ragib el Džerrahi 

Sufija je odsutan od sebe, a prisutan sa Allahom dž.š. 
Sejh Hudžviri k.s. 


Sufije su oni koji vole Allaha dž.š. više od svega, te i njih 
Allah dž.š. voli više od svega. a 
Sejh Zun-nun k.s. 


Sufije vole sve što je lijepo. Ako se oni i odriču ovoga 
svijeta, to ne znači da im se na licu treba ocrtavati tuga. Mada nije 
lijepo ni isticati se i bez potrebe privlačiti pažnju...Oni se ponašaju 
kao i ostali ljudi, oblače neupadno. Oni su obični ljudi koji žive 
običnim životima. Sufije poštuju zakone zemlje u kojoj žive, dok u 
svom srcu nadilaze ljudske zakone, jer se oni pokoravaju samo 
Allahovom dž.š. zakonu. Zato što su potpuno potčinili svoju volju 
Allahu dž.š., oni su potpuno slobodni! 

Šejh Muzaffer 


Ako imate moć razlučivanja (dobra od zla), skupa sa 
znanjem, tražite društvo derviša, ujedinite se s njima. Ne tražite 
drugih ahbaba. Ljubav derviška je ključ koji otvara vrata 
džennetska. Oni koji idu tim putem ne žude za kraljevskim 
palačama niti mirisnim bašćama. U njihovim srcima je ostala samo 
bolna žudnja ljubavi za Voljenog. 

Šejh Džunejd k.s. 


Sufije ne odbacuju ovaj svijet, niti smatraju da se potpuno 
treba odreći ljudskih želja. Oni samo obuzdavaju one želje koje su u 
suprotnosti sa šerijatskim zakonom i onim što nam nalaže zdrav 
razum. 

Oni ne odbacuju sve. dunjalučke stvari, a niti trče za njima u 
žurbi. Oni znaju istinsku vrijednost i upotrebu svega na ovoj zemlji. 
Oni štede onoliko koliko je potrebno. Oni jedu toliko da održe 
zdravlje. 

Oni održavaju svoja tijela dok, u isto vrijeme, oslobađaju 
svoja srca. Allah dž.š. postaje najuzvišeniji cilj kojem njihova bića 
strijeme. Allah dž.š. postaje onaj kojem se beskrajno dive i koji 
nikada ne napušta misli njihove. 

Imami El-Gazali k.s. 

Stvari o kojima vam govorimo ne mogu se pronaći traganjem, ipak 
njih pronađu samo oni koji traže. 
Sejh Bajazid Bistami k.s. 


Sve što imate u vašoj pameti-slobodno zaboravite; sve što 
imate u vašim rukama-odmah podijelite; a sve što vam po sudbini 
pripada-(u ime Allaha dž.š.) ne izbjegavajte! 

Ebu Seid k.s. 


Sufija djeluje u skladu sa potrebama datog trenutka. 
Amr ibn Osman El-Mekki k.s. 


Sufija je onaj čije misli prate ritam njegovih koraka. On je 
potpuno prisutan; ruh mu je ondje gdje mu je i tijelo, tijelo mu je 
ondje gdje mu je i ruh, ruh mu je tamo kud mu noga kroči, noga mu 
je tamo gdje mu je i ruh. 

Šejh Hudžviri k.s. 


Danas sam u takvom halu 
Da tovar od magarca 
Razaznati ne umijem 

U halu sam danas takvom 

Da ružu od trna 
Odijeliti ne umijem 
Uhelaći me ljubav ova 
Ne znam ko je zaljubljeni 
A ko mi je voljeni 
Jučer me pijanstvo 
Na prag ljubavi dovelo 
No danas vrata Njegova 
Ne umijem pronaći 
Strah I nada bijahu mi krila 
Kojima sam nekada letio 
No danas, krila sam pogubio 
Ne umijem letjeti 
Niti vam znam reći 
Gdje strah mi se izgubi. 

Dželaluddin Rumi k.s. 

Putovanje iz ovoga svijeta ka budućem (ostaviti stvari 
dunjalučke za stvari duhovne) je lahko za vjernika. No težak je put 
od stvorenja do Stvoritelja. Još teži je put od ruha do Allaha dž.š.. A 
boraviti kod Allaha dž.š. je najteže od svega. 

Šejh Džunejd k.s. 


Mada postoje neke razlike u adabima od tekije do tekije, od 
jednog tarikata do drugog, u biti oni nisu različiti. NEMA 
NEDOSTATKA LJUBAVI |! POŠTOVANJA MEĐU RAZNIM 
TARIKATIMA. Oni jedni druge ne odbacuju niti kritikuju. Niti tvrde 
da su bliži Istini od drugih. Ponekad se i kaže: "Česma sa koje sam 
se ja napio je ovdje, a ako ste baš žedni postoje i mnoge druge." 

Murat Jagan k.s. 


Jednom neki čovjek upitao sufiju da ga vodi ka sufijskom 
putu. Ovaj mu odgovori: "Ako nikada nisi koračao putem ljubavi, idi 
od mene i zaljubi se prvo, a tek onda se vrati opet da nas vidiš." 
Šejh Džami k.s. 


Ja" i "Ti" smo ništa drugo 
Do mušebak ispred lampe 
Kroz njeg Jedna Svjetlost sija 

Ja" i "Ti" smo samo zastori 

Između zemlje i nebesa 
Onaj koji zastor digne 
Vidjet neće nejedinstvo 
Raznih vjera i puteva. 
Šejh Šabistari k.s. 


Ako vaše riječi dolaze iz srca, one će naći svoje mjesto i u 
srcu drugom, ali ako one dolaze sa jezika neće proći dalje od ušiju. 
Sejh Es-Suhreverdi k.s. 


Za one koji čuju sufijsko učenje i primijene ga (u svojim 
životima), ono će postati mudrost u njihovim srcima, ljudi koji ih 
budu slušali imaće mnoge koristi od njih. No za one koji učenje 
čuju, a ne primijene ga, sufizam je samo pusta priča koja se brzo 
zaboravlja. 

Šejh Es - Suhreverdi k.s. 

Nećete postati sufija dok ne postanete poput zemlje - 
pravedne, i griješni isto po njoj gaze - i dok ne budete poput oblaka 
koji baca sjenu na sve stvari, i dok ne budete poput kiše - ona 
napaja vodom sve stvari bez obzira dal ih voli ili ne. 

Šejh Bajazid Bistami k.s. 


Allahova milost nenadano pada 
ali samo onim probuđenih srca. 
Nadu svoju ne polažite u ljude 
da ranjeni ne biste bili. 
Usmjerite nadu u Allaha 
i bićete sigurno spašeni. 


Šejh Ensari k.s. 


Savršeni sufija nije onaj predan pijanstvu i koji se izgubio u 
misli o Jedinstvu, a niti onaj pustinjak koji je sve veze sa svijetom 
prekinuo. Istinski sufija živi među ljudima, jede i spava, kupuje i 
prodaje, ženi se i aktivno sudjeluje u životu zajednice, a ipak ne 
zaboravlja Allaha dž.š. ni na jedan jedini trenutak. 

Šejh Ebu Seid k.s. 


Jednom neki čovjek izvrijeđao sufiju Džafera Es-Sadika. 
Nakon izvjesnog vremena Džafer ode do tog čovjeka te mu kaže: 

"Ti mi nedavno uputi izvjesne riječi i ja ti ne odgovorih. Ako 
je ono što si govorio za mene istina dajem ti svoju riječ da ću se 
pokajati i da neću dozvoliti sebi opet da zgriješim, ali ako to što si 
rekao za mene nije istina onda ću se moliti Allahu dž.š. da ti oprosti. 
Ja sam ti oprostio i neću ti to zamjeriti." 

Ove riječi su toliko dojmile čovjeka da on pade sufiji pod 
noge i iskreno se pokaja. 


Šejh Muzaffer k.s. 


Za duhovno tarikatsko putovanje neophodno je imati vodiča. 
Pronadite učitelja, jer bez njega ovo putovanje će biti puno 
prepreka, strahova i opasnosti. Bez vodiča, izgubiti ćete se na putu 
na koji ste zabasali. Duhovnim tarikatskim putem ne putujte sami. 

Dželaluddin Rumi k.s. 

DRUGI DIO - ŽIVOT NA DUNJALUKU 
DRUGO POGLAVLJE 


SVAKODNEVNI ŽIVOT 


Kada se zastor, koji se upotrebljava u pozorištu i na kome je 
oslikana određena scena, osvijetli sprijeda on daje posebnu iluziju i 
postaje ono što predstavi treba: zid, ulica, vijenac planina ili pak 
slika dženneta. Ali kada se on osvijetli odozada, postaje proziran, 
skoro nevidljiv, te se jasno može vidjeti pozorišna scena iza njega. 

Ovaj svijet je kao taj zastor, privremenog karaktera, iza 
kojeg se može vidjeti pozornica na kojoj (u neko drugo vrijeme) će 
se odigravati neke druge predstave i neki drugi glumci će igrati 
svoje uloge. Mi obično vidimo ovaj svijet kao nešto čvrsto, trajno i 
stvarno. Međutim, ako gledamo očima Istine, on postaje proziran. 
Kada naše oči probiju taj zastor, mi počinjemo da gledamo očima 
Stvoritelja i život se pokaže onim što istinski jeste. Samo tada ćemo 
vidjeti realnu sliku ovog Univerzuma. 

Kaže se da postoji sedamdeset hiljada zastora između nas i 
našeg Stvoritelja. To su razne navike i ideje koje nas sprečavaju da 
se prisjetimo i postanemo svjesni naše direktne povezanosti sa 
Allahom dž.š.. Svaki put kada probijemo jedan zastor mi prilazimo 
bliže našem duhovnom središtu. Svaki put kada nas slika prolaznog 
zavara, mi se sami od sebe udaljavamo. Zadatak sufije je dvostruk: 
prvo, da razvije sposobnost da prepozna Istinu i da je čuva u svom 
sjećanju; drugo, da pomogne drugima da isto to urade. Kada sufija 
na putu uznapreduje ova dva vida se stapaju i na kraju postaju 
jedno. 

Šejh Ragib El-Džerrahi 

Budite iskreni u svemu što činite 
Jer vaš rad određuje vašu vrijednost. 
U istinsko djelovanje ne spadaju ni post ni namaz. 


Šejh Ensari k.s. 


Jednom je neki čovjek prolazio pokraj ludnice. On upita 
jednog od bolesnika koji je virio kroz prozor: "Koliko ima ludaka u 
bolnici?" Ludak odmjeri čovkeka od glave do pete te mu odgovori. 
"Zašto nas ti lijepo ne ostaviš na miru? Reci mi koliko uopšte ima 
normalnih ljudi tamo napolju?" Biti zdrav znači spoznati sebe. Onaj 
koji ne zna sebe ne može ništa pronaći, a onaj koji ništa ne 
pronađe uzalud živi. 

Šejh Muzaffer k.s. 


Sultan Mustafa Treći upita jednog sufiju: "Koja su to 
zadovoljstva ovoga svijeta?" Ovaj mu reče: "lće, piće i puštanje 
vjetrova." Ovaj odgovor je toliko razljutio sultana da on nagrdi i 
otjera sufiju. Odlazeći sufija mu reče: "Moj dragi Paša dabogda ti 
samo jeo, pio i ništa više." | tako se i dogodilo. Sultan je jeo i pio ali 
nije bio u stanju da se olakša. Dan za danom ovo stanje je bivalo 
sve gore i gore. Pozvani su mnogi ljekari, ali nijedan od njih mu nije 
mogao pomoći. Najzad, on je pozvao onog suUfiju i molio ga je da 
mu pomogne. Sufija mu reče: "Ako mi budeš dao svoje carstvo, ja 
ću ti dozvoliti da pustiš vjetar samo jedanput." Šta je mogao ubogi 
sultan nego da pristane. Njegov život je bio u pitanju. Sufija lagano 
dodirnu rukom sultanov stomak i ovaj pusti vjetar i na licu mu se 
pokazaše znaci velikog olakšanja. "Dal! sada vidiš moj sultanu", 
reče mu sufija, "Kupio sam svo tvoje carstvo za cijenu jednog 
jedinog prdeža." 

Šejh Muzaffer k.s. 


Naša duša treba da se brine o tijelu, baš kao što se 
hodočasnik na putu za Mekku brine o svojim kamilama; ali ako 
putnik svo svoje vrijeme potroši hraneći i obožavajući svoju kamilu, 
karavan će nastaviti put bez njega i on će propasti sam u pustinji. 

Šejh El-Gazali k.s. 

Čovjek može biti u dubokom snu, no on mora biti probuđen 
na ispravan način. Neophodno je, da kada on jednom bude 
probuđen, posjeduje vještinu kojim će izvući korist iz tog stanja 
probuđenosti. 

Idriz Šah k.s. 


Kaže se da je Ali Selh jednom poslao pismo Džunejdu u 
kome mu saopštava da je spavanje jedan oblik nemarnosti. U 
pismu se dalje navodi da ako ljubavnik spava on sam sebi pravi 
prepreke ka cilju i postaje nemarna osoba. Na to mu Džunejd 
odgovori: "| sam naš napor da ostanemo budni je vrsta poslovne 
transakcije na našem putu do Allaha dž.š., dok je spavanje naš 
pristanak na ono što nam je Allah dž.š. odredio. Prema tome, može 
se reći da sve što nam dođe od Allaha dž.š. u odsutnosti našeg 
svjesnog izbora je bolje od onoga što mi sami izaberemo u želji da 
Ga dosegnemo. 

Šejh Džunejd k.s. 


SuUfije borave u halu ljubavi, te ne primjećuju ni dobro ni zlo. 

Oni rado zanoće na ulici, ako ništa bolje ne iskrsne. Zašto da ne? 

Ulica isto tako pripada Allahu dž.š., On ju je stvorio. Sufije ne 
govore ja radim ovo ili ono. ONI BEZ RIJEČI DJELUJU. 
Šejh Muzaffer k.s. 


Bijaše jedan kralj, koga je interesovala muzika, ples, drama i 
više obrazovanje. On jednom reče svom ministru: "Želio bih da 
čujem dobru muziku i vidim ples i predstavu. Kako to da 
organizujemo?" 

"To neće biti lahko vaša visosti, jer svi ljudi u ovoj državi su 
vrsni muzičari, glumci i plesači i ako pozovemo jednu trupu, 
uvrijedićemo drugu. Najbolje bi bilo da organizujemo takmičenje za 
šest mjeseci od današnjeg dana, te pobjedniku uručimo nagradu." 

I tako su sagradili veliku pozornicu na otvorenom polju 
veličine hiljadu ari. Objavili su dan natjecanja i svako je u ovih šest 
mjeseci počeo trenirati u muzici i glumi." 

Na dan takmičenja, ogromno polje je bilo krcato 
umjetnicima. Tu je bio paviljon namijenjen kralju, a ispod njega 

mala pozornica na koju je moglo stati otprilike dvadeset i pet ljudi, a 
oko nje bilo je svo stanovništvo te zemlje. Kralj je naredio svom 
ministru da se oglasi sirenom i kaže posmatračima da stanu na 
jednu stranu, a takmičari na drugu. To je i učinjeno, međutim 
posmatrača nije bilo, svako je bio takmičar! Kralj se tada okrenuo 
učitelju koji je sjedio do njega i upitao ga: "Šta da uradim?" 

"Neka svi igraju, pjevaju i glume u isto vrijeme, pa ćemo 
onda odlučiti ko je najbolji", ovaj mu odgovori. 

Tako i uradiše. Nasta strašna gužva i buka. Nije se mogao 
odvojiti jedan glas od drugog. Kao da riče hiljade magaraca i zavija 
hiljade vukova... 

Na isti način je i Allah dž.š. stvorio ovaj svijet i svako je 
došao sa bilionima raznih kostima, sihira i zabluda. Tu je nastala 
strašna zbrka, pa čak i nasilje gdje su se takmičile razne religije, 
komplikovani filozofski sistemi, nadobudni umjetnici. Svako od njih 
je sebe nasilno nametao ispred drugih, da se pokaže i bude 
uvažen. No niko nije bio poput Kralja, jer Kraljevstvo Božije je ono 
što treba zadobiti, a ono je u nama. Rijetki su oni koji dođu na ovaj 
svijet i samo posmatraju svu tu zbrku, ne zaboravljajući Kralja. Na 
kraju dana, samo njima će Kralj udijeliti nagradu. 

Šejh Beva Muhjuddin k.s. 


Moli za ono za čim žudiš, ali radi samo za ono Što ti je 
istinski potrebno. 
Sufijska mudrost 


Konjanik jednom pronađe zmiju zarobljenu šumskim 
požarom. Kada ga je zmija ugledala, zavapi za pomoć. Pošto je 
konjanik bio bogobojazan čovjek, on nadvlada svoj strah od vatre i 
držeći svoje sedlo na kraju svoga mača, izvadi zmiju iz opasnosti. 
Idi sada kud želiš," on joj reče, "i iz zahvalnosti što si bila spašena, 
nemoj ubuduće da praviš neprilike čovječanstvu." Međutim, zmija 
mu na to odgovori: "Neću otići dok ne ubijem tebe i tvog konja. 
Znao si da sam ja simbol zla za čovječanstvo, a ipak si ignorisao 
poslovicu "Dobročinstvo ka zlom čovjeku je isto što i zločin prema 
dobrom čovjeku" i zato sada moraš platiti glavom. Osim toga, ja 

samo radim ono što je ustaljena praksa među ljudima (tj. za dobro 
vraćam lošim)." 

Na ovo konjanik se pobuni i reče: Ako mi dokažeš da su 
ljudi zbilja takvi, prihvatit ću svoju sudbinu." Upravo tada tu se 
pojavi krava i zmija je upita: "Kakva je nagrada za dobročinstvo?" 
Ja već godinama podižem telad za svoga gospodara, a dajem mu i 
mlijeko i puter, pa ipak sada kada sam ostarila on planira da me 
proda mesaru", odgovori krava. Zmija se tada u trijumfu okrenu ka 
konjaniku, ali on joj reče: "Jedan svjedok nije dovoljan po zakonu." 
Onda se zmija okrenu drvetu i upita: "Kakva je nagrada za 
dobročinstvo?" Drvo odgovori: "Gledajući po ljudima, nagrada je 
zlo. Ja pružah hlad i odmor umornim putnicima, a oni pokidaše 
moje grane da načine držače za svoje sjekire i lopate." Zmija se 
opet okrenu konjaniku likujući, ali ovaj joj reče: "Život je meni drag. 
Preklinjem te, pronađi još jednog svjedoka i onda ću se bez 
pogovora povinuti svojoj sudbini." Zmija onda ugleda lisicu koja je 
svo vrijeme pratila njihov razgovor i prije nego li je zmija stigla išta 
pitati ova povika: "Naravno da je zlo nagrada za dobročinstvo, ali 
recite mi kakvo je to dobro čovjek učinio zmiji da bi bio nagrađen 
zlim?" Konjanik ispriča svoju priču i lisica upita zmiju da li se sa tom 
pričom slaže. "Da", reče zmija, "a evo i vreće sa kojom me je 
izvukao iz vatre." "Pa to je smiješno", reče lisica "ti nipošto ne bi 
mogla stati u tako malu vreću." "Ma evo pokazat ću ti", odgovori 
Zmija i kliznu nazad u vreću. Tada lisica brzo povika: "Kada nađete 
neprijatelja u okovima, nemojte ga osloboditi", tada konjanik hitro 
zatvori vreću i poče da tuče vrećom po zemlji sve dok zmiju ne 
usmrti. | 

Šejh Muzaffer k.s. 


Da li novac može uznemiriti srce učenog čovjeka?" upitaše 
sufiju. "Ljudi čija srca mogu biti promijenjena novcem nisu učeni", 
ovaj im odgovori. - 
Šejh El-Gazali k.s. 


Jedan trgovac iz Nišapura je bio posudio novac čovjeku koji 
je živio daleko od njegovog grada. Nakon izvjesnog vremena on 
odluči da ode do tog čovjeka i povrati svoj novac. On je imao 

prelijepu djevojku u svojoj službi i nije poznavao nikoga ko bi bio 
toliko pouzdan da bi ga mogao sa njom ostaviti. Naposlijetku odluči 
da upita pobožnog čovjeka Hazreti Osmana Haririja. Hariri se 
nećkao i jedva ga je taj trgovac izmolio da pripazi na djevojku u 
njegovom odsustvu. 

Jednog dana Hariri slučajno ugleda lice djevojke i odmah 
postade opčinjen njom. No uspio je da se obuzda. On ode do svog 
učitelja Hazreti Ebu Hafs Hadada i upita ga da ukroti njegovo 
buntovničko srce. Učitelj ga posla Hazreti Jusufu bin Huseinu da se 
kod njega posavjetuje. Kada je Hariri stigao u Jusufov grad tamo ga 
upozoriše da ne ide Jusufu jer je on navodno postao krivovjernik. 
Hariri ih posluša i ne ode Jusufu. No kada njegov učitelj sazna za 
to, opet mu reče da ode do Jusufa. Ovoga puta Hariri ode do 
Jusufa i jako se iznenadi kada ga ugleda kako sjedi pored 
prelijepog dječaka. Ispred njih bijahu postavljene čaše i krčag vina, 
a ipak Jusufovo lice je sijalo svjetlošću svetog čovjeka. Hariri nije 
mogao razumjeti ovo ne šerijatsko ponašanje, ipak on sjede ispred 
njih. 

Kada je Jusuf počeo govoriti, njegove riječi bijahu tako 
snažne da Hariri pade u ekstazu. Kada se povrati on upita Jusufa 
zbog čega se on tako neobično ponaša. Jusuf mu reče: "Ovaj 
dječak je moj sin i on uči Kur'an sa mnom, a ovaj krčag sadrži 
hladnu vodu. A ako me pitaš zašto se tako neobično ponašam to je 
zato da izbjegnem svakog trgovca koji bi htio da mi povjeri svoju 
prelijepu robinju na čuvanje dok se on sa puta ne vrati." 

Šejh Atar k.s. 


Jednom neki čovjek uputi zahtjev svome sinu: "Uzmi ovih 
sto zlatnika, sine moj. Podari ih najvećoj budali koju sretneš." 
Nakon što to reče čovjek izdahnu i sin krenu na put da ispuni očev 
zahtjev. Kad god bi vidio nekoga da se glupo ponaša, prilazio bi mu 
da provjeri da li je pronašao budalu koju traži. 

I tako tražeći, jednoga dana on stiže pred palatu, ispred koje 
se skupio veći broj ljudi. Jedan od posmatrača mu objasni, "Veliki 
vezir je naljutio sultana. Sada će mu dželat odrubiti glavu i onda će 
biti imenovan budući veliki vezir, koji po tradiciji treba prekoračiti leš 
svoga prethodnika prije nego li primi svoju dužnost." Kada upita za 

smisao ove tradicije ovaj mu reče: "Kao upozorenje novoizabranom 
veziru." 

Odmah potom tu dovedoše čovjeka u okovima. Ne obazirući 
se na njegovo zapomaganje oni ga prisiliše da se spusti na koljena i 
odrubiše mu glavu. Novi vezir je ovo mirno posmatrao, zatim 
prekorači leš svoga prethodnika da bi preuzeo njegovu dužnost 
velikog vezira. Svi stadoše upućivati čestitke novom veziru. Mladić 
se pomiješa sa onima koji zaželješe dobro novom veziru. Kada se 
nađe ispred velikog vezira on mu ispruži vreću sa zlatnicima. Ovaj 
se tome začudi i upita ga: "Zašto mi daješ ovo blago?" "Molim te 
uzmi ga", odgovori mladić. "To je posljednja želja moga rahmetli 
babe. Dozvoli mi da obavim svoju dužnost." Vezir ga tada upita: 
"Da li hoćeš reći da ti je otac uputio zahtjev da predaš sto zlatnika 
velikom veziru?" "Ne", odgovori mladić. "Ni velikom veziru, a ni 
ministru. Otac me zamolio da predam novac najvećoj budali. Pola 
sam svijeta obišao u traganju, ali oprosti mi što tako kažem, veću 
budalu od tebe nisam našao." 

'Otkuda ti ta ideja da sam ja budala", upita vezir ljutito. 
Mladić objasni: "Posmatrao sam ceremoniju sopstvenim očima. 
Tvoj prethodnik je ostao bez glave par minuta unazad i ti si 
prekoračio njegov leš da bi prihvatio njegovu poziciju. To isto se 
lahko može sutra i tebi dogoditi. Onaj koji je to sve vidio, a nije 
izvukao pouku iz toga, nije samo obična budala, nego kralj glupaka 
lično. Hvala Allahu dž.š., ovim je zahtjev ispunjen." 

Šejh Muzaffer k.s. 


Jednom čovjek dođe blagoslovljenom Poslaniku S.a.V.S., 
žaleći mu se da je njegov otac potrošio sav njegov novac bez 
njegovog odobrenja. Muhammed s.a.v.s. odmah pozva čovjekovog 
oca. Kada starac dođe oslanjajući se na svoj štap, on upita: "Da li ti 
bez dozvole trošiš novac svoga sina?" "O Allahov Poslaniče", ovaj 
povika "Nekad ja bijah jak, a moj sin slab; bio sam bogat dok je on 
bio fukara i ja nisam gomilao svoj novac već sam ga hranio pa čak i 
po cijenu da ja ostanem gladan. Sada sam ja star i slab dok je moj 
sin izrastao u snažnog čovjeka. Ja sam postao fukara, a on 
bogataš. On je počeo da krije svoj novac od mene. Ja sam svoju 
hranu sa njim dijelio, a on svoju hranu čuva samo za sebe. Nisam 

bio takav prema njemu kakav je on prema meni. Da sam i danas 

snažan kao nekad ne bih mu gunđao za moj novac." Kada je ovo 

čuo, blagoslovljene oči Poslanikove s.a.v.s. napuniše se suzama 

koje padahu kao biseri po njegovoj bradi. "U redu oče", on reče "Idi 

i troši koliko ti srce želi od novca tvog sina, taj novac pripada tebi." 
Šejh Muzaffer k.s. 


Kada bi se ljudima zabranilo da naprave kašu od kamiljeg 
izmeta, oni bi to učinili, govoreći da to ne bi bilo zabranjeno da nije 
bilo nečeg dobrog u tome. 

Muhammed a.s. 


Da može, svako bi rado zamijenio snijeg za bisere i 
dragulje. Ovaj svijet je poput snijega izloženog suncu, koji se 
neprestano topi dok se sav ne istopi, slijedeći život je poput dragog 
kamenja koji nikad ne prolazi. 

Šejh EI Gazali k.s. 


Jedan nepravedni kralj upita sufiju, koji je najbolji način 
molitve i obožavanja. "Za tebe bi kralju najbolje bilo da spavaš bar 
pola dana tako da ne ugnjetavaš ljude bar za to vrijeme." 

Šejh Sadi k.s. 


Sve na ovome svijetu ima kraj i cilj. Kraj je zrelost, a cilj je 
sloboda. Na primjer, voćka raste na drvetu dok ne sazri, a onda 
otpadne. Seljak posije njivu zrnevljem i o njoj se brine. Ono počinje 
da klija, raste i nakon izvjesnog vremena opet postaje zrnevlje. 
Vratilo se na svoj početni oblik. Krug je završen. Sloboda je 
upotpuniti krug postojanja. 

Šejh Nesefi k.s. 


Hamdunov bliski prijatelj ležaše na samrti. Šejh je bio sa 
njim sve dok ovaj nije izdahnuo. Nakon što je čovjek umro Hamdun 
ugasi svijeću. Neki od prisutnih ljudi povikaše: "U ovakvim 
trenucima, svjetlost nam je potrebna!" On im odgovori: "Ova svijeća 
je bila njegova. Sada ona pripada njegovim nasljednicima!" 

Šejh Hamdun k.s. 

Čovjek jednom otišao do hamama, tamo se ispružio na 
minder i zaspao. Usnio je san da je osoba sa njegovim likom ušla u 
hamam i zauzela mjesto preko puta njegovog. Ovog čovjeka su 
pazili kao nekoga jako bogatog, važnog. Sanjar mu se približi da ga 
bolje vidi, ali taj čovjek tu izdahnu. Uto njemu sine ideja: Mogao bih 
lahko zamijeniti mjesto sa ovim čovjekom, samo da izmijenim 
peškire i niko neće posumnjati da ja nisam on." On tako i učini. 
Kada maseri uđdoše, vidješe mrtvaca kako leži na minderu te 
povikaše: "U pomoć. Na pravdi Boga izdahnu čovjek!" Zatim ga 
iznesoše napolje. 

Obraćajući se sanjaru, upitaše ga da li se dovoljno 
preznojio. On im odgovori potvrdno, te ga oni opraše i učiniše 
lijepim i čistim. Nakon što je izašao iz hamama on prerovi džepove 
pokojnikove odjeće koju je sada nosio i tu nađe hiljadu dinara. On 
uđe u kola koja su čekala na pokojnika i šofer ga odveze do 
njegovog apartmana. Tamo mu izadđoše u susret nekoliko prelijepih 
žena, govoreći: "Mora da si umoran nakon saune, ali molim te uzmi 
ove bankovne čekove. Napravio si veliku zaradu od svog posjeda, 
u tom i tom mjestu poslali su ključ za vilu koju si nedavno sagradio, 
a vaša gospoda bi željela da vas vidi... 

U tom trenutku, on osjeti snažan šamar na svom licu, opet 
se nađe u hamamu gledajući u namrgođena lica masera. "Ustaj, ti 
propalico", brecnuše se na njega. "Ležiš ovdje još od ranog jutra. 
Radno vrijeme je isteklo." Onda ga izbaciše napolje na ulicu. 

Stanje ovoga čovjeka je kao kod ljudi koji žive u ovom 
svijetu bez ikakve vjere. Sve što oni vide je ništa drugo do li san. 
Tek onda kad meleki smrti dođu po njihove duše shvatiće da im 
ništa stvarno ne pripada! , 

Šejh Muzaffer k.s. 


Primijetio sam jednog Arapa u pustinji kako sjedi u društvu 
draguljara. On im reče: "Jednom sam se izgubio u pustinji i potrošio 
svu svoju hranu. Već sam se smatrao izgubljenim kada ugledah 
nabubrenu torbu od lana. Nikada neću zaboraviti radost i ekstazu 
koju sam osjećao dok vjerovah da se u njoj nalazi žito, niti pak 
gorčinu i očajanje kada otkrih da je bila puna bisera. 

Šejh Sadi k.s. 

Isa a.s. je vidio svijet u obliku stare i ružne babe. Pitao ju je 
koliko je muževa imala i ona mu odgovori da ih je bilo bezbroj. On 
je upita da li su oni poumirali ili su se razveli od nje. Ona mu reče 
da ih je sve poubijala. 

čudim se", on reče, "budalama koje su vidjele što si 
drugima uradila, a još uvijek žude za tobom." 

Šejh EI Gazali k.s. 


Sufije kažu: "Grijeh počinjen iz ljubavi vrijedi više od molitve 
koja ljubavi nema." Za molitvu bez ljubavi nagrada nije veća nego li 
za prazno djelo samoljublja. Grijeh počinjen iz ljubavi će zaslužiti 
kaznu, što je prirodno, ali on je bar bio sladak. | zato sve što činite, 
činite iz ljubavi. 
Šejh Muzaffer k.s. 


Ne kupujte neprijateljstvo jednog čovjeka pa makar i za 
ljubav hiljade ljudi. i; 
Sejh EI Gazali k.s. 


Navodi se da je Habib imao sluškinju punih trideset godina. 
Jednog dana on joj reče: "Hej ti bulo, idi i zovni moju sluškinju." Ona 
mu odgovori: "Ali gospodine, ja sam vaša sluškinja. Zar me ne 
prepoznajete?" Habib odgovori: "Svo ovo vrijeme bio sam 
zaokupljen samo svojim Gospodarom, kako sam te onda mogao 
prepoznati?" 

Šejh El-'Adžemi k.s. 


Čovjek reče Allahovom Poslaniku s.a.v.s. "Podari mi neki 
savjet." "Boj se Allaha", Poslanik odgovori, "gdje god da se nalazio". 
"Daj mi još jedan", čovjek zatraži. "Svaki grijeh nadomjesti dobrim 
djelom", Poslanik mu odgovori. 

Muhammed a.s. 


Ovaj svijet je mjesto pripreme gdje se uče mnoge lekcije i 
polažu mnogi ispiti. Izaberi što manje možeš od njega. Budi 
zadovoljan sa onim što imaš, pa čak i ako je manje od onoga što 
drugi imaju. Ustvari, što manje tim bolje. 

Ovaj svijet nije loš jer je on polje budućeg svijeta. Šta 
posiješ ovdje - tamo ćeš požnjeti. Ovaj svijet je put ka vječnom 
blaženstvu i zato je dobar, vrijedan pažnje i priznanja. 

Ono što bi bilo loše u njemu je što vi činite u njemu kada 
postanete slijepi za Istinu i potpuno se predate vašim željama, 
požudama i ambicijama za njim. Naš učitelj, Muhammed a.s., u 
koga je mudrost bila čista kao kristal, je bio upitan: "Šta je 
dunjaluk?" On odgovori: "Sve ono što vas čini nesvjesnim i 
prouzrokuje da zaboravite svoga Gospodara." Prema tome dobra 
ovoga svijeta nisu štetna sama po sebi, nego samo kada im 
dozvolite da vas učine zaboravnim, nepokornim i nesvjesnim svoga 
Gospodara. 

Šejh Ibn Arebi k.s. 


Glava mudrosti je 


strahopoštovanje od 


Allaha Uzvišenog. 


Prenosi Imam Ahmeoa 


56 


POGLAVLJE TREĆE 


SAMO-OBMANA I SAMO-SPOZNAJA 


Svoj potiljak ne možete vidjeti, bez obzira koliko se trudili, 
buljili u ogledalo i naglo se okretali u namjeri da ga vidite. Pa čak i 
oni sa najoštrijjim vidom imaju svoje slijepe tačke. Ta mjesta, za 
koja smo mi slijepi često su lahko vidljiva za druge. 

Sablja samo-spoznaje, sposobnost jasnog  Viđenja 
premošćuje provaliju neznanja. Ispod, cijelom dužinom ponora 
divljaju plamenovi ega (sebičnosti), dok guste magle iluzije i samo- 
obmane teku sa svih strana. Uprkos svim opasnostima, postoji i put 
i vodič koji nam pomažu da premostimo tu oštricu mača. 

Oni koji su prešli taj put ostavili su nam znakove učenja i 
spise koji nas podučavaju o putevima probuđenosti, koji nam 
razvijaju sposobnost sjećanja i koji nam omogućuju da se držimo 
onoga što je ispravno dok putujemo ka Svjetlosti. 

U ljudskoj prirodi postoji tendencija da se prikrivaju 
unutarnje prepreke, tj. one koje smo sami sebi nametnuli, da se 
zanemaruju ili čak otvoreno negira njihovo postojanje, pa čak i kada 
smo ih jasno vidjeli. Prema tome, izuzetno teško je ostvariti jasno 
viđenje duhovnih stvari bez nekoga ko bi nam pomogao da se 
izdignemo iznad sopstvenog neznanja. 

Sistem pravila, duhovna praksa i priče čine bogatu duhovnu 
baštinu, mudrost naših prethodnika. | mada su nam ti izvori 
dostupni i dokazali su svoju neprocjenjivu vrijednost, mi svi izgleda 
da imamo neograničenu sposobnost da ove najdublje istine 
mijenjamo po sopstvenom nahođenju, oprezno se krećemo linijom 
manjeg otpora da bismo izbjegli istinsku samo-spoznaju. Mada 
mnogo toga možemo naučiti sami i biti od koristi jedni drugima kao 
prijatelji, ljubavnici i saputnici na duhovnom putu, bez iskusnog 
vodiča velika je vjerovatnoća da ćemo pokleknuti u nastojanju da 
premostimo sve opasnosti tog puta britkog poput najoštrije sablje. 
Prema tome, sufijama je više nego jasno, da u određenom trenutku 
vašeg razvoja morate pronaći živućeg učitelja. 

Učitelj služi svojim učenicima, tako što im pomaže da otkriju 
onaj dio sebe koji zna kako da se kreće putem, više nego da ih on 
bukvalno drži za ruku i vodi preko ponora. Pomažući nam da se 
spojimo sa našom unutarnjom mudrošću, učitelj nam povećava 
snagu i omogućava nam da istrajemo na ovom hodočašću povratka 
ka našoj Biti. 

Šejh Ragib El-Džerrahi 


Magarac natovaren svetim knjigama je još uvijek samo 
magarac. 
Sufijska mudrost 


Za svaki grijeh postoji oprost izuzev za gubitak svog 
životnog vremena. 
Sufijska mudrost 


Uzaludno je zaključavati staju nakon što su vam pokrali sve 
konje. Nema koristi u tome. Uživao si u svijetu sve dok nisi ostario i 
oslabio. Tek sada ti govoriš da je svijet nestvaran, tek sada želiš 
pronaći Allaha dž.š.. Nema hajra u tome. 
Sufijsko predanje 


Samo reci: "Allah" nije dovoljno za džennet 
Samo izgovoriti: "baklava", neće nam osladiti usta 
Samo povikati: "vatra", neće nam zagrijati stopala 

Sama riječ voda neće nam ugasiti žed 
Samo miris bureka neće nam utoliti glad 
Na taj način niko ne dođe do spoznaje. 
Šejh Kabir k.s. 


Svaka sposobnost našeg bića uživa u onom za šta je 
stvorena, požudnost uživa u upotpunjenju želja, ljutnja uživa u 
osveti, oko kada vidi lijepe stvari, a uho kada čuje harmonične 
zvukove. Najuzvišenija sposobnost srca je spoznaja Istine. 

Šejh EI Gazali k.s. 

Neki kažu: "Šerijat nam nalaže da se uzdržavamo od bijesa, 
požude i dvoličnosti. To je prosto nemoguće, jer mi smo stvoreni sa 
tim osobinama ugrađenim u nas. To je isto što i tražiti od nas da 
crno pretvorimo u bijelo." Ljudi zaboravljaju činjenicu da nam šerijat 
ne nalaže da iskorijenimo te strasti nego da ih obuzdamo unutar 
određenih granica, tako da, izbjegavajući velike grijehe, zadobijemo 
oprost za one manje. Čak je i Allahov Poslanik s.a.v.s. rekao: "Ja 
sam čovjek kao i vi i ja se naljutim kao i svi drugi." U Kur'anu je 
zapisano: "Allah voli one koji progutaju svoju srdžbu." 

Šejh EI Gazali k.s. 


Kada učinite kakav grijeh, a ne ponesete sa sobom užitak 
koji vam je on pričinio, to je pokajanje. Štetnost je manja u samom 
činu grijeha nego li u misli i želji za grijehom jer sami čin grijeha je 
trenutačan dok žudnja i dalje nastavlja da živi. Jedna je stvar kada 
se tijelo oda uživanjima sat vremena, a sasvim druga kada um i 
srce nastave da konzumiraju taj užitak stalno. 

Šejh Bušandža k.s. 


Ljudi sa zadovoljstvom navode koliko su puta izrekli, na 
tesbihu, Allahovo dž.š. ime, ali ne vode računa o broju ispraznih 
riječi koje svakodnevno izgovaraju. Halifa Omer je rekao:" Dobro 
izvagajte svoje riječi i djela prije no što ona budu vagana na 
Sudnjem danu." J 

Sejh EI Gazali k.s. 


Obaveznu milostinju, samo zarad Allaha dž.š., je nužno dati 
iz svake pore vašega tijela, pa čak i iz korijena svake dlake u kosi. 
U stvari, dužni ste davati sadaku neprestano, u svakom momentu 
vašega života. 

Milosrđe očiju znači gledati na sve sa uvažavanjem, a 
odvraćati svoj pogled od želja i misli slično tome. 

Milosrđe ušiju znači slušati sa najvećom pažnjom riječi 
mudrosti, Kur'an i druge dobrobiti vjere sadržane u upozorenjima i 
dobrim savjetima, a izbjegavati laži, ogovaranja i slične stvari. 

Milosrđe jezikom znači davati dobre savjete, buditi one koji 
su nesvjesni, a beskrajno zikriti i slaviti Allaha dž.š. 

Milosrđe rukama znači raditi i trošiti svoje pare na druge, biti 
velikodušan sa onim što nam je Allah dž.š. podario, zapisivati 
rukama znanje koje će pomoći drugima u pokornosti Allahu dž.š. i 
ne uprljati ruke zlim. 

Milosrđe nogu znači žuriti u izvršavanju naše dužnosti 
prema Allahu dž.š.: posjećujući učene ljude, dolazeći na zikr, mireći 
zavađene ljude, održavajući prijateljstva, upražnjavajući džihad i 
čineći stvari koje će vašu vjeru učiniti ispravnom i učiniti zdravim 
vaše srce. 

Imami Es-Sadik k.s. 


Prijatelj upita Nasruddina: "Zašto si zavezao knjigu za svoju 
nogu?" 
"Da je ne bih izgubio", odgovori Nasruddin. 
SAli ne možeš je čitati dok ti je tako svezana za nogu." 
"Niti je mogu čitati kad je izgubim", reče Nasruddin. 
Šejh Muzaffer k.s. 


Korijeni ponašanja imaju četiri aspekta: ponašanje prema 
Allahu dž.š., ponašanje prema sebi, ponašanje prema drugima i 
ponašanje prema dunjaluku. Svaki od ovih aspekata je utemeljen 
na sedam principa. Postoji sedam principa u ponašanju prema 
Allahu dž.š.: davati Allahu dž.š. ono što mu pripada, održavati 
Njegova ograničenja, biti zahvalan na Njegovim darovima, biti 
zadovoljan Njegovim odredbama, biti strpljiv na Njegovim 
iskušavanjima, slaviti Njegovu svetost i žuditi za Njim. 

Sedam principa ponašanja prema sebi su: smanjivati strah, 
boriti se, podnositi nepravdu, prigrliti duhovnu disciplinu, tražiti 
iskrenost _i istinitost, povlačiti se od onoga što želimo i biti 
zadovoljan sa onim što imaš. 

Sedam principa ponašanja prema drugima su: tolerancija, 
opraštanje, poniznost, velikodušnost, dobar savjet, pravednost i 
poštenje. 

Sedam principa ponašanja prema dunjaluku su: biti 
zadovoljan sa onim što nam je pri ruci, cijeniti više ono što je 
dostupno nego ono što nije, napustiti potragu za nestvarnim, mrziti 

preobilje, izabrati suzdržavanje, spoznati zlo ovoga svijeta i 
napustiti sve želje za njim, te negirati njegovu nadmoć. 
Imami Es-Sadik k.s. 


Ako ti neko kaže: "ti si jedan izvrstan čovjek!" a te riječi ti 
budu draže od riječi: "ti si jedan loš čovjek!", znaj da si još uvijek loš 
čovjek. 

Šejh Sufjan Es-Sevri k.s. 


Čovjek reče Džunejdu: "Pravi prijatelji su rijetki u ova 
vremena. Gdje bih ja mogao naći prijatelja i saputnika ka Allahu 
dž.šŠ.?" 

Džunejd mu odgovori: "Ako tražiš prijatelja koji će te 
opskrbljivati i nositi tvoj teret, takvih je zaista vrlo malo. Međutim, 
ako tražiš saputnika ka Allahu dž.š. čiji teret ćeš ti nositi i čiju bol 
ćeš podnositi, ja znam mnoštvo takvih i rado bih te sa njima 
upoznao." 

Šejh EI Gazali k.s. 


Priča se da je Muhammed El-Gazali jednom naružio svoga 
mlađeg brata Ahmeda riječima: "Ljudi raznih položaja u društvu, iz 
raznih zemalja, dolaze u naš grad samo da bi obavili namaz iza 
mene, smatrajući da će im to donijeti dobro u ovom svijetu i biti 
kapital za njihove živote u onom svijetu. Dok ti, mada si mi brat i 
živiš blizu mene odbijaš da obavljaš namaz iza mene." 

Ahmed mu odgovori: "Ako ti budeš vodio namaz trudeći se 
koliko god možeš da sve što budeš govorio kažeš u punoj svijesti, o 
svakoj riječi, onda ja više nikada neću odbiti da te slijedim." 

U podne Muhammed El Gazali dođe da obavi namaz. Usred 
namaza Ahmed se odvoji od džemata i nastavi svoj namaz u 
drugom kraju džamije. 

Nakon što je imam završio sa namazom, on dođe do 
Ahmeda i poče da ga kritikuje za ono što je uradio. Ahmed mu 
mirno odgovori: "Ostao sam vjeran svome obećanju. Slijedio sam te 
sve dok nisi otišao u staju da daš vode svojoj kamili. Nisam mogao 
nastaviti namaz, jer nisam više imao imama da me predvodi." 

S ljubavlju i prijateljstvom Muhammed odgovori: Neka je 
slava Allahu dž.š.! On zaista ima grupu Svojih prijatelja koji su 
špijuni naših srca. Moj brat je rekao istinu, jer je zaista, u toku 
namaza, prošla misao kroz moju glavu da sam zaboravio napojiti 
svoju kamilu." 

Šejh El-Gazali k.s. 


Na Sudnjem danu Gospodar će pitati učene ljude: 

"Šta ste učinili sa znanjem i učenošću koju sam vam 
podario?" Oni će Mu odgovoriti: "Potrošili smo je na Tvom putu." 
Gospodar će im reći: "Vi ste lažovi". | meleki će ponoviti istu 
optužbu. Gospodar će dalje reći: "Potrošili ste ga u zadobijanju 
aplauza, pretvarajući se da ste učeni i tražeći da budete hvaljeni od 
strane drugih." Onda će Gospodar pitati bogate ljude: "Dao sam 
vam bogatstvo. Šta ste sa njim učinili?" Oni će Mu odgovoriti: 
"Podijelili smo ga na Tvom putu." Onda će naš Gospodar zajedno 
sa melekima reći: "Vi ste lažovi, potrošili ste ga samo zato da bi vas 
ljudi mogli zvati velikodušnim." Onda će Gospodar pozvati one koji 
su dali svoje živote u svetim ratovima. Oni će biti upitani: "Kako ste 
potrošili život koji vam dadoh?" Oni će odgovoriti: "Žrtvovali smo ga 
na Tvom putu." Gospodar i meleki će ih nazvati lažovima i reći: 
"Dali ste svoje živote samo da bi vas ljudi smatrali hrabrim i nazvali 
vas šehidima." 

Šejh EI Gazali k.s. 


Jednoga dana poslanik Ibrahim a.s. je pozvao jednog 
čovjeka na večeru, ali kada je saznao da je on nevjernik on je 
otkazao večeru: odbio da ga primi. Odmah potom on začu Nebeski 
glas koji mu to ne odobri: "Nisi ni jedan dan mogao nahraniti tog 
čovjeka zato što je pripadao drugoj religiji, dok ga Ja hranim već 
sedamdeset godina bez obzira na njegovo nevjerstvo." 

Šejh El-Gazali k.s. 


Jedan pobožan čovjek je slijedio Isa a.s.. Gledajući to jedan 
lopov pomisli: Ako budem sjedio u društvu ovog Božijeg čovjeka 
možda će mi Allah dž.š. zarad njega oprostiti." Natjeran poniznošću 
svoga srca, lopov je počeo sam sebe da proklinje zbog griješnog 

života koji je vodio.On je čak sebe smatrao nedostojnim da sjedi 
pored takvoga sveca. Na drugoj strani, pobožan čovjek koji je 
primijetio da lopov sjedi pokraj njega, otjerao ga je jer se plašio da 
će ga njegova sjenka ukaljati. Isa a.s. odmah potom začu Nebeski 
glas: "Reci pobožnjaku i lopovu da sam oprao sve što im je bilo 
zapisano. Oprane su zasluge pobožnjaka i grijesi lopova. Sada 
moraju početi život iz početka. Zasluge pobožnog su izbrisane zbog 
njegovog ponosa, a grijesi lopova su oprani zbog njegove 
poniznosti i kajanja. 
Šejh EI Gazali k.s. 


Arogancija i samoljublje u čovjeku se mogu prepoznati 
putem tri znaka: 
1, Kada je sam da li se osjeća potištenim, a u društvu 
sretnim? 
2. Kada ga ljudi hvale da li on tada povećava obožavanje? 
3. Kada ljudi govore loše o njemu da li on tada smanjuje 
obožavanje? 
Šejh EI Gazali k.s. 


Jednoga dana ZUN-NUN stiže do rijeke Nil i tu uze abdest. 
On spazi lijepu palatu u blizini na čijem balkonu stajaše divna 
djevojka. ZUN-NUN je zamoli da s njim govori. 

Ona reče: "Kada sam te prvi put spazila u daljini mislila sam 
da si ludak; kada si prišao bliže vidjela sam da si učen čovjek; kada 
si prišao još bliže mislila sam da si prosvijetljena duša; ali sada 
kada si počeo da govoriš sa mnom smatram da nisi ništa od toga." 
ZUN-NUN je upita kako je shvatila sve to. "Da si lud ne bi uzimao 
abdest, da si stvarno učen ne bi me ni pogledao; da si prosvijetljen 
ti bi vidio samo Stvoritelja i ništa drugo." Nakon što to izgovori ona 
nestade. 

Šejh Atar k.s. 

POGLAVLJE ČETVRTO 


NEFS (niža priroda) 


Sufizam izučava sve vidove slijeđenja duhovnog puta, a 
zaokupljen je i onim što nas odvodi od puta. U nama postoji 
nefsanska priroda koja nas vodi krivim putem. Ova arapska riječ 
ponekad se prevodi kao "ego" ili "sopstvo". Druga značenja nefsa 
uključuju "suštinu" i "dah". 

U sufizmu, pojam nefsa se uopšteno koristi kao "Ono što 
nas navodi da griješimo". To uključuje naš egoizam i sebičnost, 
našu pohlepu i beskrajnu želju za materijalnim stvarima, naša 
arogantnost i samoljublje. Možda bi najbolji prevod za ovaj dio nas 
bio "niže biće". 

Ovo niže biće je više proces koji je stvoren spajanjem ruha i 
tijela, nego li stvar sama po sebi. Tijelo i ruh su čisti i nevini sami po 
sebi. Ipak, kada ruh uđe u tijelo, mi izgubimo našu duhovnu prirodu 
i postajemo vezani Za ovaj svijet, zadobijajući takve osobine kao što 
su pohlepa, požuda i ponos. (Ruh je ulazeći u tijelo dobio 
preobražaj) 

Uopšteno govoreći, na duhovnom putu, mi se trudimo da 
činimo one stvari za koje sigurno znamo da su dobre kako za nas 
tako i za druge. Mi se često trudimo još više da izbjegnemo ona 
djela za koja znamo da su pogrešna i štetna. 

Čemu ova borba? Kada bi naš um bio islamiziran ne bi bilo 
potrebe za ovom borbom. Međutim, naš um je podijeljen. Pa čak i 
kada smo ubijeđeni da je nešto ispravno, naš nefs nastoji da nas 
ubijedi u suprotno. Pa čak i kada jasno vidimo, nefs nas vodi ka 
zaboravu. 

Kako naš nefs djeluje, kako da razumijemo njegovu prirodu i 
kako sa njim da se nosimo? Ova pitanja su od suštinske važnosti. 
Odgovori nas vode u prisjećanje, tražeći odgovor. Ako smo navikli 
da radimo na sebi, ovaj materijal je vrijedan iznad svake cijene. 

Šejh Ragib El-Džerrahi 

Nefs uvijek zahtijeva od ljudi da poštuju moralna načela 
onako kako ih on tumači i da njega volimo više od svega ostalog. 
Nefs želi da ga se plašimo u svim životnim okolnostima i da 
prigrlimo nadu kada smo na njegovoj milosti; na isti način kao što i 
Allah dž.š. traži te stvari od svojih robova. 

Šejh Kašani k.s. 


Sretni su oni koji nađu greške u sebi, umjesto da ih traže u 
drugima. 
Muhammed a.s. 


Nefs uživa u pohvalama. On stalno nagoni čovjeka da se 
predstavlja, onim što nije, nebi li ga drugi ljudi cijenili. Uistinu 
postoje mnogi, nazovi, pobožnjaci i askete koji žive u okovima 
svoga nefsa. 

Šejh Kušefjri k.s. 

Jedan od skrivenih poroka i tajnih bolesti nefsa je njegova 
ljubav prema pohvalama. Ko god da okusi makar i mrvu od toga, 
prevrnut će sedam nebesa i sedam nebeskih sfera zbog jednog 
treptaja trepavice.(nefsa) 

Šejh Kušejri k.s. 

Nefs je poput plamena, kako u svojoj ljubavi za lijepim tako 
i u svojoj skrivenoj sposobnosti za uništenjem i mada je njegova 
boja privlačna, ona prčži. 

Šejh Baherzi k.s. 


Vidio sam svoga nefsa u obliku pacova. Ja ga upitah: "Ko si 
ti?" On odgovori: "Ja uništavam nesvjesne, jer me oni slijede u 
pokvarenosti. Ja sam spas za Božije prijatelje jer da nije mene oni 
bi bili ponosni na svoju čistoću i na svoja djela. Kada me oni 
prepoznaju u sebi, sav njihov ponos jednostavno nestane." 
Šejh Hudžviri k.s. 


U većini slučajeva, vanjski aspekt nefsa se razlikuje od 
unutarnjeg. On hvali ljude u njihovom prisustvu, glumeći iskrenost 
pred njima, dok u njihovom odsustvu on čini suprotno. 

Šejh Kašani k.s. 

Ako sultanova palata nema smetljište u blizini, nije potpuna. 
Mora postojati smetljište u blizini sultanove palate tako da svo 
smeće i prljavština koja se kupi u palati može biti izbačena tamo. 
Na isti način, kad god naš Stvoritelj načini srce putem čiste 
svjetlosti, On stvara i nečistu dušu (nefs) u blizini da služi kao kanta 
za smeće. Ova crna tačka "neznanja" leti na istim krilima kao i biser 
čistote. | treba da postoji zera izopačenosti da bi se čistota mogla 
istaći pored nje. Prava strijela treba krivi luk. O srce, budi poput 
prave stijele! O dušo, uzmi oblik iskrivljenog luka! 

Kada paun raširi svoje perje, on osjeti različit užitak u 
svakom peru. Ali čim pogleda dolje u svoje ružne noge on se 
posrami. Ta crna tačka neznanja je paunova noga koja uvijek 
ostaje sa vama. 

Šejh Samani k.s. 


Nefs je opsjednut željom da se pokaže na način koji 
zadobija naklonost drugih. Rezultat toga je uvećanje imovine i 
ponosa u njima, kao i arogancije, samouvaženosti i prezira. Nefs se 
suprotstavlja i ignoriše svemu što mu'mini odobravaju, pa čak i 
onim stvarima koje su drage Allahu dž.š.. 

Šejh Kašani k.s. 


Ma koliko nefs nastojao da istakne vrlinu, a sakrije 
izopačenost, ovo drugo će ostati skriveno samo od onih kratkovidih 
i naivnih, nikada kod onih koji umiju da vide. On je kao odvratna 
stara baba koja se prerušila u skupocijenu i sjajnu odjeću. 

Šejh Kašani k.s. 


Nefs je neprestano zaokupljen sa vrlinama svojih atributa, 
razmišljajući o tome sa zadovoljstvom i dubokim poštovanjem. On 
pridaje veliku važnost i najmanjoj stvari koju je učinio za druge, 
prisjećajući se godinama svoga dobročinstva, rastapajući se u 
sopstvenoj dobroti. Dok ma kako velike usluge primao od drugih, on 
ih smatra nevažnim i brzo ih zaboravlja. 

Šejh Kašani k.s. 

Ako nefs zadobije objekte svojih želja i prigrabi kakvu 
imovinu, on će čvrsto prionuti za njih, odbijajući da ih pusti zbog 
svoje pohlepe i straha od siromaštva i neimaštine. ; 

Dželaluddin Rumi k.s. 


Derviš je tiho zikrio. Bogati trgovac je primijetio njegovu 
ljubav i iskrenost. To ga je duboko potreslo. On priđe dervišu i 
ponudi mu kesu zlata: "Siguran sam da ćeš ovaj novac potrošiti 
zarad Allaha dž.š.. Molim te uzmi ga." 

"Samo trenutak", derviš odgovori. "Nisam siguran da li je.po. 
zakonu da primim ovaj novac od tebe. Jesi li ti bogat čovjek? Dali 
imaš novca kod kuće?" ; 

0, da". Ja imam najmanje još hiljadu zlatnika kod kuće", 
reče trgovac ponosno. 

"Da li želiš da imaš još hiljadu zlatnika?" upita derviš. 

"Naravno. Svaki dan radim od jutra do večeri nebili još 
zaradio." 

SA da li želiš još hiljadu zlatnika povrh svega toga?" 

"Naravno. Svaki dan se molim da mi Allah dž.š. udijeli više, 
više i još više para." 

Kada to začu derviš gurnu kesu zlatnika nazad ka trgovcu. 
"Žao mi je ali ja ne mogu primiti tvoje zlato", on reče. "Bogat čovjek 
ne smije primiti novac od prosjaka. % 

SAli kako sebe možeš nazivati bogatim, a mene prosjakom", 
reče trgovac uvrijeđeno. 

Derviš mu odgovori: "Ja sam bogat čovjek zato što sam 
zadovoljan na svemu što mi Allah dž.š. pošalje. Ti si prosjak, jer 
bez obzira koliko imaš ti nisi zadovoljan i tražiš da ti Allah dž.š. još 
udijeli." 

Šejh Muzaffer k.s. 

Nefs mrzi kada su ljudi velikodušni jedni prema drugima i 
kada vidi da je neko zadobio posebnu naklonost drugih, nastoji da 
to uništi. 

Dželaluddin Rumi k.s. 

Nefs je pun želja i hirova kako u riječi tako i u djelima, on se 
ni načemu ne zaustavlja i nikada ne završava ono što je počeo, 
nestrpljiv je i sve želi brzo da završi. Sve što čini je privremeno i 
nepouzdano; uvijek se žuri da ispuni svoje želje. On pada u ponor 
strmoglavo. Neke sufije su ga poredile, u njegovoj nepostojanosti, 
sa loptom koja se vrtoglavo koluta niz strminu. 

Nefs brzo izgustira stvari. Ako on kojim slučajem i uspije da 
zadobije ono što želi, još uvijek neće biti Zadovoljart. Nefs nema 
stabilnosti. 

Šejh Kašani k.s. 


Takozvani lovac na zmajeve, krenuo jednom na planine da 
ulovi zmaja. Nakon dugotrajne potrage on konačno pronađe 
zamurznuto tijelo velikog zmaja u pećini koja se nalazila ispod 
samog vrha najviše planine. Čovjek ponese zmajevo tijelo u 
Bagdad. Tamo se hvalio da je zmaja usmrtio jednim udarcem i 
pokazivao ga je na obali rijeke. Na stotine ljudi se skupilo da vidi 
zmaja. Toplina Bagdada je postepeno zagrijavala zmajevo tijelo i on 
poče da se mrda, budeći se lagano iz svog zimskog sna. Ljudi 
zavrištaše i počeše da bježe, no zmaj poubija mnoge. Lovac na 
zmajeve se zaledi od straha i zmaj ga proguta u jednom zalogaju. 

Taj zmaj je naš nefs, divlji krvavi tiranin 
On nije mrtav, već samo Zaleđen 
Čuvajte vašega Zmaja u ledu samo-discipline 
Ne iznosite ga na Bagdadsko sunce 
Neka vaš zmaj ostane uspavan 
Jer ako ga probudite, rastrgaće Vas. 

Dželaluddin Rumi k.s. 


Nefs je tako sačinjen da ga se nemoguće osloboditi bez 
Allahove dž.š. pomoći. 
Po sufi tradiciji 


Ako uspijete da izbjegnete sjenu vašeg nefsa i ona vas ne 


prekrije, mnogi ljudi će rado živjeti pod vašim okriljem. 
Po sufi tradiciji 

Sve dok vaš nefs gospodari vašim srcem, neće vas napustiti 
ljubav za dunjalukom. 
Po sufi tradiciji 


Nefs nas neprestano sprječava da se prisjetimo Allaha 


Po sufi tradiciji 


Ako gajite ljubav prema svom nefsu, nikada nećete biti 
spašeni od njega. 
Po sufi tradiciji 


Oni koji.su mrtvi za svoj nefs, živi su za Allaha dž.š. 
Po sufi tradiciji 


Oni koji su robovi nefsa moraju mu i služiti, no ako je nefs 
njihov rob oni će služiti drugima. 
Po sufi tradiciji 
Jedan način da se obuzda nefs je da se ne odoli njegovim 
željama. Ipak, ako želimo da mu se suprotstavimo, moramo znati 
da mu se ne smijemo direktno suprotstaviti ili ga samo potisnuti, jer 
će se on opet neočekivano pojaviti tražeći da mu se zadovolje 
potisnute želje. 
Po sufi tradiciji 


Neprestano prisjećanje Allaha dž.š. dovodi do postepenog 
preobražaja nefsanskih atributa u atribute Allaha dž.š.. 
Sejh Nurbakš k.s. 


Nefs je poput lopova koji nečujno ulazi u vašu kuću po noći i 
krade vam sve što je vrijedno i korisno. Ne možete mu se direktno 
suprotstaviti jer je on ogledalo koje će reflektovati nazad ka vama 
svu snagu kojom ga napadnete. Ako imate pištolj i lopov će ga 
sigurno imati. Ako imate nož i lopov će ga sigurno imati. Boriti se 
protiv takvog lopova će proizvesti katastrofu. Šta vam je onda činiti? 

Jedini pravi izlaz je u tome da upalite svjetlo. Lopov koji je 
kukavica, odmah će istrčati napolje. A kako se pali ta svjetlost? 
Kroz praktikovanje zikrullaha, savjesti i budnosti. 

Šejh Tosun Bajrak k.s. 

POGLAVLJE PETO 


DUNJALUK, OGLEDALO BOŽANSKOG 


U svim sufijskimtradicijama postoje dva pristupa u gledanju 
na ovaj svijet. Prvi je da je džennet odvojen od ovoga svijeta i 
dostupan samo nakon smrti. Drugi je da su džennet (i džehennem) 
prisutni ovdje i sada. 

Sufije smatraju da ovaj svijet može biti džennet - kada mi 
volimo, pomažemo i služimo jedni druge i postanemo instrumenti 
našeg zajedničkog unutarnjeg razvoja i spasenja. Ovaj svijet isto 
tako može biti džehennem - u kojem mi doživljavamo bol, izdaju, 
izgubljenu ljubav i nedostatak suosjećanja. 

Oba ova aspekta svijeta su dio Božanskog poredka. Ovaj 
svijet je mjesto gdje možemo okusiti slatki nektar dženneta, ali i 
osjetiti vatru džehennema. 

U gotovo svim duhovnim tradicijama, neki potpuno odbacuju 
ovaj svijet smatrajući ga glavnom smetnjom za njihov duhovni 
razvoj. Oni čak vide dunjaluk kao nešto što se direktno suprotstavlja 
njihovoj potrazi za Allahom dž.š. i težnji ka duhovnom rastu. Za 
sufije, Bog se može naći i u dunjaluku, ovaj svijet nije zid između 
nas i Allaha dž.š., izuzev da smo ga mi sami takvim učinili. Sve na 
ovom dunjaluku nas može potsjetiti na Allaha dž.š.. 

Sve ljepote ovog svijeta potsjećaju nas na uzvišenog 
Umjetnika. Ljubav koja se nalazi svuda oko nas - između roditelja i 
djece, prijatelja i ljubavnika - nas podsjeća na Voljenog. 

Pitali su jednoga beduina kako on može tako čvrsto vjerovati 
u Allaha dž.š. kojeg ne može vidjeti. On im odgovori: "Ako vidite 
tragove koje je kamila ostavila u pustinji nije potrebno da je vidite da 
bi vjerovali da ona postoji." 

Ovaj svijet je ogledalo. Ono reflektuje naše greške i 
propuste kao i Božansku prirodu u nama kao što je jedan šejh 
rekao: "Svaka ruža je odraz osmijeha ili lijepe riječi, a svaki trn 
proizvod ružne riječi ili djela." 

Zadatak sufije je da izglača svoje srčano ogledalo tako da 
uhvati odraz dženneta još za svog života - nezamagljenog, 
neiskrivljenog i u svoj njegovoj veličanstvenosti. 

Šejh Ragib El-Džerrahi 


Kada vidite ljepotu i savršenstvo u ovom svijetu, to nije ništa 
drugo do li Njegov trag. Lijepo stvorenje je samo jedan cvijetni 
stručak iz širokog vrta Božanskog. Ali zapamtite da slike blijede i da 
cvijeće umire i da se .odraz na ogledalu gubi pred istinskom 
svjetlošću. Samo je Allah dž.š. stvaran i takav ostaje vječno. Zašto 
gubiti vrijeme sa onim što je danas ovdje, a sutra ga više neće biti? 
Putujte pravo ka Izvoru i ne odlažite taj put nizašta na svijetu. 

Šejh Džami k.s. 


Svaki oblik koji vidite ima svoj original u Božanskom svijetu. 
Ako taj oblik nestane, nema velikih posljedica jer njegov original živi 
u vječnosti. Neka vas ne rastuži to što će svaki oblik koji vidite, 
svaka mudrost koju ste čuli neminovno proći. Iz glavne fontane 
uvijek će voda teći. Budući da je ona nepresušna, čemu vaše 
žalopojke? Posmatrajte ovaj duh kao fontanu; iz nje mnoge rijeke 
teku. Odbacite žaljenje iz vaših misli i nastavite da pijete iz vašeg 
potoka. Nemojte se plašiti. Ova voda je nepresušna. 

Kada ste došli u ovaj svijet stvorenih bića, ljestve su vam 
podignute da bi mogli van njega se izdignuti. U početku ste bili 
beživotni, onda ste postali biljka, nakon toga ste pretvoreni u 
životinju. Napokon ste zadobili ljudski oblik, koji posjeduje znanje, 
razum i vjeru. Nakon toga postaćete melek, završiti sa ovim 
svijetom i nastaniti se na nebesima. Pa čak i ta stanica nije kraj 
puta. Zaronite u još veće dubine tako da vaša duša, koja je poput 
kapi vode, može postati more. 

Dželaluddin Rumi k.s. 


Habib je imao ogrtač koji je nosio i ljeti i zimi. Jednoga dana 
on izađe iz svoje kuće da uzme abdest, te ostavi svoj ogrtač na 
ulici. Hasan El Basri je prolazio tuda. On spazi Habibov ogrtač kako 
leži na sred ulice. "Habib je ostavio svoj ogrtač, ne daj Bože da ga 
ko uzme", pomisli Hasan. On ostade da čuva Habibov ogrtač sve 


ZA 


dok se ovaj ne vrati. Habib pozdravi Hasana i reče: "O imame 
muslimana. Što stojiš tu nasred puta? Hasan uzviknu: "Zar ti nije 
jasno da svoj ogrtač ne bi smio ostavljati ovdje. Neko bi ga mogao 
uzeti. Reci mi, kome si ga povjerio ostavljajući ga ovdje?" "Onome 
ko je tebe zadužio da ga čuvaš", odgovori Habib. 

Šejh El-Adžemi k.s. 


Behlul, mudra luda, naiđe jednom prilikom na halifu Haruna 
El Rašida (svoga brata). "Odakle dolaziš ti maloumniče", upita ga 
vladar. 

€Iz džehennema", Behlul odgovori kao iz topa. 

"Šta si radio tamo?" 

"Trebala mi je vatra pa sam krenuo u džehennem da 
pozajmim malo vatre od tamošnjih stanovnika, ali čuvar 
džehennema mi reče: "Mi nemamo vatre ovdje. Kako nemate vatre, 
zar džehennem nije mjesto vatre? upitah ga ja. 

"Ma ja ti kažem da vatre nema ovdje. Svako donese svoju 
sopstvenu vatru kada ovdje dođe", odgovori čuvar džehennema. 

Šejh Muzaffer k.s. 


Sve što mi vidimo i doživljavamo putem naših čula daje nam 
neoboriv dokaz o postojanju Stvoritelja - kamen i prašina, biljke i 
drveće, živa bića, nebo i zemlja i zvijezde, pustinja i okean, vatra i 
voda, trajno i prolazno. Zaista, mi sami smo glavni svjedoci Njegovi. 
Ali kao što slijepi miš vidi samo po noći i ne vidi ništa po danu zbog 
slabosti u svom vidu koji je zaslijepljen sunčevom svjetlošću, isto 
tako je i ljudski um preslab da. bi vidio svu ljepotu Božije 
Veličanstvenosti. 

Šejh EI Gazali k.s. 


Kinezi rekoše kralju: "Mi smo najbolji umjetnici", a Perzijanci 
na to prigovoriše: "Mi imamo bolju vještinu od vas i veći smisao za 
lijepim." Kralj im dodijeli dvije sobe, jednu naspram druge, sa 
zastornom pregradom. 

Kinezi zatražiše od kralja na stotine različitih boja, Zlato, 
srebro i drago kamenje. Perzijanci zatražiše samo kremu i krpe za 
glačanje zida te se zatvoriše i glačaše neprestano. 

Kada su Kinezi završili posao, kralj uđe da vidi slike koje su 
naslikali. On je bio očaran njihovom ljepotom. Onda Perzijanci 
digoše zastor koji je dijelio njihovu sobu od one u kojoj bijahu 
Kinezi. Odraz kineskih slika pade na uglačane zidove i sve što je 
kralj dotad vidio učini mu se mnogo ljepše na zidu koji su uglačali 
Perzijanci. 

Perzijanci su sufije koji su izglačali svoja srca. Čisto srce je 
kao besprijekorno čisto ogledalo koje prima bezbroj slika. Oni čisti 
su napustili mirise i boje, u svakom trenutku oni vide ljepotu bez 
ikakvih zastora. 

Dželaluddin Rumi k.s. 


Kada ste odvojeni od Kabe, ispravno je okrenuti se prema 
njoj, ali oni čije srce boravi u njoj mogu se okrenuti kud god zažele. 
Sejh Bajazid Bistami k.s. 


Jednog dana nosio sam nešto odvratno u svojim rukama. 
Moji prijatelji pomisliše da sam to nosio samo zato da bih sebe 
izložio mučeništvu jer smatraše me suviše visokim da bih se 
doticao takvih stvari. Kada sam ovo ispričao svom šejhu i on zatraži 
objašnjenje od mene. "Kada se naš dragi Allah dž.š. nije 
ustručavao da stvori takve stvari, kako bih se ja smio ustručavati da 
ih nosim?" ja mu odgovorih. 

Šejh Ibnul Imad k.s. 


Moral_ je bit sufizma i svako ko poboljša vaš moral 
unaprijedio je sufiju u vama. dA 
Sejh EI Katani k.s. 


Jednoga dana, halifa Omer, je susreo grupu ljudi koji su bili 
skloni ljenčarenju. "Ko ste vi?" upita ih on. "Mi smo oni koji sve naše 
poslove prepuštamo Allahu dž.š. i imamo potpuno povjerenje u 
Njega", odgovoriše oni. 

"Zaista vi to niste!" uzviknu Omer. "Vi niste ništa drugo do 
lijenčine i paraziti koji se hrane tuđom mukom!" Onaj koji istinski 
vjeruje u Allaha dž.š. prvo posije sjeme u utrobu ove zemlje, a onda 
sve prepusti Allahu dž.š. koji sve održava!" 


73 


Šejh Ibn Arebi k.s. 


Allah dž.š. je stvorio ruhove četiri hiljade godina prije nego je 
stvorio njihova tijela. Ruhovi su se kupali i hranili nebeskom 
svjetlošću. Oni koji žive u prijateljstvu i harmoniji u ovom svijetu, 
mora da su bili bliski jedni drugima i tamo. Ovdje se oni druže i 
nazivaju se sufijama, "Allahovim prijateljima". Oni su u tom halu jer 
vole jedni druge Allahovom dž.š. ljubavlju. 

Šejh Ebu Seid k.s. 


Jednog dana neko upita Muhammed a.s. "Zašto je ovaj 
Svemir stvoren? Kako to da on postoji? Poslanik odgovori: " Ja ne 
znam odgovor, moraću pitati Allaha dž.š.". | tako je Džebrail upitao 
Allaha dž.š. i kada se vratio reče: "Allah dž.š. je rekao: "Ja sam 
stvorio zvijezde i nebesa kao lijepu sliku u kojoj bi vi uživali i da u 
vama probudim čuđenje i jezu ispred moje Veličanstvenosti i moći. 
Ja želim da vas svjetlucanje zvijezda uzdigne i očara i da se vi u 
čuđenju divite onom što sam stvorio. 

Šejh Muinuddin k.s. 


Ako ja nekada propustim da izrazim zahvalnost za dobrotu i 
podršku koju mi iskazujete direktno ili indirektno, to ne činim iz 
arogancije ili bahatosti ili zato što ja ne znam kako se treba 
ponašati onaj koji prima nečiju uslugu. Jer ja sam svjestan da je u 
vas vjera čista i da vi činite te usluge iskreno i iz ljubavi ka Allahu 
dž.š. i zato ja Allahu dž.š. prepuštam da vam On zahvali. Ako bih 
se ja lično zauzimao da vam zahvaljujem i da vas hvalim, ukrao bih 
vam dio nagrade koju će vam sam Allah dž.š. najbolje dati. 

Dželaluddin Rumi k.s. 

POGLAVLJE ŠESTO 


MUDROST 


Šta je mudrost? Poslanik Muhammed a.s. je definisao 
mudrost slijedećim riječima: 
Kada nešto treba da učiniš, učini ga onda kada bi trebao da ga 
učiniš 
Nemoj da učiniš ono što ne bi trebao da učiniš; 
A kada nisi siguran šta treba da učiniš, sačekaj dok ti se stvar ne 
razbistri. 


Svako voli za sebe da misli da je mudar. To je sigurno jedan 
od razloga što činimo toliko nepromišljenih grešaka. Pretvarati se 
da smo mudri znači ignorisati postojanje naših nedostataka i mana. 
Kako se mi možemo učiti na svojim greškama ako nismo u stanju 
da ih prepoznamo? Poniznost i samo-svjesnost su neki od uslova 
za mudrost. 

Rad je konačna, suštinska komponenta mudrosti. Znanje 
koje se ne primijeni u životu je običan skup činjenica kao što sufije 
vole da kažu: "Magarac natovaren knjigama je još uvijek samo 
magarac". Ali ako i praktikujemo ono što znamo, mi otvaramo naše 
srce ka mudrosti. Šejh Safer, koji je glava jednog sufijskog reda, je 
rekao: "O sufizmu ja znam malo, ali to što znam naučio sam iz 
ljubavi i više od četrdeset godina ga primjenjujem u svom životu. 
Ako budemo slušali sa pažnjom riječi mudrih ljudi i ako ih budemo 
primjenjivali, možda će i nas jednoga dana smatrati mudrim. Tada 
će i naše riječi služiti kao mudrost i inspiracija drugima. 

Šejh Ragib El-Džerrahi 


Kralj jednom pozva svoje mudrace. "Smislite za mene izreku 
koja će stabilizovati moje unutarnje stanje. Kada sam nesrećan ona 
će mi donijeti radost, a kada sam radostan ona će me opominjati da 
postoji i tuga. Samo ne smije biti preduga jer bih uvijek želio da je 
nosim u svome srcu", kralj naredi mudracima. 


75 


Mudri ljudi se dogovaraše i duboko razmišljaše o kraljevoj 
naredbi. Konačno dodoše kralju noseći malu kutiju. U kutiji bijaše 
prsten, a na njemu ugravirane slijedeće riječi: "| to će proći". 

Šejh Atar k.s. 


Ponašajte se kao da ste sami na cijeloj planeti, a da u 
džennetu nema nikoga do li Allaha dž.š. 
Sejh El-Antaki k.s. 


Istinsko znanje dolazi kroz svjetlost jasnog viđenja, putem 
kojeg Allah dž.š. obasjava naše srce. Tako mi spoznajemo stvari 
duhovnog svijeta i putem te svjetlosne moći svi zastori između nas i 
tog svijetla biće uklonjeni. 

Šejh El-Antaki k.s. 


Ako Želite bisere 
morate ostaviti pustinju 
i lutati pored mora; 
pa čak i ako nikada ne pronađete 
sjajne bisere, bar će vas osvježiti miris plavog mora. 
Šejh Semaii k.s. 


Mudar student kaže: "Podučite me kako da učim i šta da 
studiram". Još mudriji student moli: "Bože, podari mi iskrenost u 
želji da naučim kako da učim." 

Šejh Ali Ramisani k.s. 


Sva mudrost može stati u dva retka. 
Dozvoli da bude učinjeno - ono što je učinjeno za tebe. 
A ono što ti moraš da učiniš - daj sve od sebe da ga učiniš. 
Šejh Havvas k.s. 


Govor je dragocijen, ako govorite sa znanjem. 
Izvagajte riječi na vagi srca svoga 
prije nego li vam izađu na usta. 
Šejh Kabir k.s. 

Vi možete slijediti jedan potok znajući da on vodi okeanu, ali 
nemojte napraviti tu grešku da vam potok postane okean. 
Sejh Muzaffer k. s. 


Onaj koji ne zna i ne zna da ne zna je 
budala - izbjegavajte ga. 
Onaj koji ne zna, a zna da ne zna je 
dijete - podučite ga. 
Onaj koji zna, a ne zna da zna je 
uspavan - probudite ga. 
Ali onaj koji zna i zna da zna je 
mudar - slijedite ga. 
Po sufi tradiciji 


Nasruddin se obrati grupi ljudi: "O ljudi da li želite znanje bez 
poteškoća, istinu bez laži, postignuće bez napora, napredak bez 
žrtve?" 

"Da, želimo, želimo", svi povikaše u glas. 

"Pa to je divno!" Reče Nasruddin. "| ja isto sve to želim i 
kada budem otkrio kako to da ostvarim biću presretan da i vama 
kažem." 

Po sufi tradiciji 

Šejh reče, "Ako želite da postanete Božiji ljudi, morate biti 
poput djece." "Zašto?" upitaše ga. "Djeca imaju pet kvaliteta i kada 
bi odrasli imali iste kvalitete, dostigli bi stanicu Božijih ljudi." 

1, Oni ne brinu da li će imati hrane ili ne. 

2. Kada se razbole oni se ne žale noć i dan zbog toga. 

3. Koliko god hrane da imaju podijeliće je među sobom. 

4. Kada se bore ili svađaju, oni ne zadržavaju ljutnju u 

srcima svojim već se brzo pomire. 

5. I najmanja prijetnja ih plaši i stvara suze u njihovim 

očima. 
Imami EI Gazali k.s. 


"Dobro pitanje je polovica znanja". 
Muhammed a.s. 


IZ 


Jednom prilikom, Ibrahim Edhem ugleda kamen na kome je 
bilo napisano, "Okreni me i čitaj". Na drugoj strani je pisalo, "Ti ne 
praktikuješ ni ono što znaš. Zašto onda tražiš ono što ne znaš?" 

Šejh Hudžviri k.s. 


Bijaše jedan veliki šejh čija se slava toliko proširila da je čak 
i sultan saznao za njega. Sultan je počeo dolaziti svakog četvrtka 
na zikr u tekiju te da sluša šejhovo učenje. 

Nakon izvjesnog vremena, sultan reče šejhu: "Ja zaista 
volim tebe i tvoje učenje. Traži od mene šta god hoćeš i ako je u 
mojoj moći ja ću ti to dati." 

Šejh mu odgovori: "Imam samo jedan zahtjev, moj sultanu. 
Molim te nemoj više ovdje da dolaziš." 

"Prije nego što si ti počeo dolaziti, moji derviši su se molili 
Allahu dž.š. i samo od Njega tražili usluge i blagoslove. Ali kada si 
se ti pojavio oni su se počeli tebi dodvoravati nastojeći da od tebe 
zadobiju kakvu korist. Moram te zamoliti da više ne dolaziš jer oni 
nisu još duhovno sazreli da bi izdržali tvoje prisustvo." 

Šejh Muzaffer k.s. 


Ko god se uputi da traži znanje je na putu Allahovom sve 
dok se ne vrati. 
Muhammed a.s. 


Ljudi znanja (Arifi) su nasljednici Poslanika. 
Muhammed a.s. 


Oni koji posjeduju znanje i oni koji traže znanje su jedini koji 
mogu biti od neke koristi čovječanstvu. 
Muhammed a.s. 


Kome je dunjaluk drag uništiće svoj razum, kome su bliski 
ljudi biće usamljen, onaj koji samo voli da radi biće prezaposlen, a 
onaj koji voli samo Allaha dž.š. doseći će stanicu Jedinstva. 
Šejh Šibli k.s. 

Ljudi su mnogo govorili o siromaštvu i bogatstvu i izabirali su 
za sebe jedno ili drugo, ali ja izabrah ono stanje u koje me Allah 
dž.š. spusti. Ako mi Allah dž.š. podari bogatstvo neću Ga 
zaboraviti, a ako On želi da ja budem siromašan, neću se buniti, niti 
za bogatstvom žuditi. | bogatstvo i siromaštvo su Božiji darovi. 
Izopačenost bogatstva je u zaboravu, a siromaštva u pohlepi. 

Šejh Kušejri k.s. 


Svemoćni Allah dž.š. je stvorio meleke i podario im znanje, 
stvorio je životinje i podario im nagone, stvorio je čovjeka i podario 
mu znanje sa razumom i nefs sa nagonom. Ako čovjekov razum 
nadjača njegov nefs biće bolji od meleka, a ako njegov nefs 
nadjača njegov razum biće gori od životinje. 

Muhammed a.s. 


Ako čovjek napusti rasprave onda kada je u krivu, kuća će 
mu biti sagrađena u džennetu. Ali ako čovjek napusti raspravljanje 
čak i onda kada je u pravu kuća će mu biti sagrađena u najljepšem 
dijelu dženneta. 

Muhammed a.s. 


Hazreti Alija je pitao Poslanika, "Koje djelo bih ja mogao 
učiniti, a da ono nije potpuno beskorisno i izgubljeno?" 

Poslanik odgovori: "Traži istinu. Naći ćeš je u sebi, prema 
tome, spoznaj sebe. Traži društvo mudrih ljudi, koji imaju znanje. 
Prihvati ono što ti kažu, jer bićeš u stanju da razumiješ samo ono 
što prihvatiš. Budi iskren u svom govoru, jedan jezik ne bi smio 
izgovoriti dvije oprečne riječi. Nikakva laž ili oodmana ne bi smjela 
ući u tvoje misli. Ne omalovažavaj ništa i nikoga, jer sve | svi u 
svom unutarnjem biću, žele istu stvar. 

"Ne dodirni ništa što nije tvoje. Izbjegavaj mjesta gdje se 
skuplja puno ljudi, pa i na takvim mjestima nastoj da budeš sam sa 
sobom, jer u tebi je mjesto gdje se istina obznanjuje. Jer istina je u 
tebi. 

Šejh Ibn Arebi k.s. 

Čuvajte svoje srce od zaborava, sačuvajte svoj nefs od 
želja, čuvajte svoj razum od neznanja i bićete primljeni u društvo 
probuđenih. Dužnost svih nas je da tražimo znanje, znanje o 
onome što mi jesmo. 

Imami Es-Sadik k.s. 


Mudrost je kao kiša. Njen izvor je beskrajan, ali ona pada u 
skladu sa sezonama. Piljar vam stavlja šećer u kesu, ali to nije sav 
šećer koji on posjeduje u svojoj magazi. Njegov dućan je pun 
šećera, ali on će vam dati samo onoliko koliko možete platiti. 

Vaši dukati na ovom Putu su vaša odlučnost i vjera i vi ćete i 
ponijeti toliko znanja koliko budete imali odlučnost i vjere. Kada 
dođete u želji za šećerom, oni će vam prvo odmjeriti kesu da bi 
vidjeli koliko u nju mogu da stave, zatim će vam izmjeriti onoliko 
koliko ste zaslužili. 

Dželaluddin Rumi k.s. 


Sultan je jahao kroz mjesto okruženo dvorjanima i vojnicima. 
Svi su mu se poklonili kad je prolazio osim jednog derviša. 

Kada to primijeti sultan odmah zastade i naredi da mu 
dovedu tog derviša. "Zašto mi se nisi poklonio?" upita sultan. 

Derviš odgovori: "Tebi se moj sultane svi samo iz straha 
klanjaju. Sve što oni žele su dukati, moć i položaj. Hvala dragom 
Allahu dž.š. da te stvari ne znače ništa za mene. Osim toga, 
slobodan čovjek ne bi trebao da se klanja pred robom." 

=Šta pod tim smatraš?" uzviknu preneraženi sultan. 

"Ti si rob srdžbe i pohlepe", odvrati mirno derviš gledajući 
sultana pravo u oči. "Dok sam ih ja učinio svojim slugama i postao 
slobodan čovjek." 

Prepoznavši istinu u riječima derviša sultan siđe sa konja i 
pokloni mu se. 

Šejh Muzaffer k.s. 


Jednoga dana, Isa a.s. je išao pustinjom sa svojim 


učenicima. Oni su ga molili da im otkrije Tajno ime (lsmi Azam) sa 
kojim se mogu oživjeti mrtvi. Isa a.s. im reče: "Ako vam to otkrijem 

zloupotrijebit ćete tu moć." Oni mu obećaše da će tu moć mudro 
koristiti i moljaše ga i dalje. 

"Vi ne znate šta tražite", reče im on, ali im i dade Riječ 
kojom se oživljavaju mrtvi. 

Odmah potom, oni naiđoše na mjesto u pustinji gdje ležaše 
gomila pobijeljelih kostiju. "Hajde da probamo onu riječ", oni 
odlučiše i tako uradiše. 

U trenutku kada izgovoriše onu Riječ, kosti zadobiše meso i 
pretvoriše se u lava, koji skoči i rastrga ih na komadiće. 

Dželaluddin Rumi k.s. 


Davljenik se ne plaši kiše. 
Po sufi tradiciji 


Dok je išao pustinjom Musa a.s. začu kako se neki pastir 
moli Allahu dž.š., govoreći da će češljati Allahovu dž.š. kosu, prati 
Allahovu dž.š. odjeću i ljubiti Allahovu dž.š. ruku. Musaa a.s. to 
razljuti i on dobro izgrdi sirotog pastira. Te noći Stvoritelj se javi 
Musau a.s. i ne odobravajući njegov postupak reče: "Otjerao si mog 
roba od njegove molitve. U svojoj iskrenoj i jednostavnoj molitvi, on 
je Meni mnogo bliži od većine učenjaka i asketa. 

Dželaluddin Rumi k.s. 


Jednog dana, ugledaše Rabiju u velikoj trci, u jednoj ruci 
nosila je vatru, a u drugoj vodu. Upitaše je da objasni svoje čudno 
ponašanje i kuda tako žuri. Ona im reče: "Ja idem da zapalim vatru 
na džennetu, a da prospem vodu po džehennemu, tako da ta oba 
zastora (prepreke istinskoj spoznaji Allaha dž.š.) potpuno nestanu. 

Adevija Rabija k.s. 


O moj Gospodaru, ako te ja obožavam iz straha od 
džehennema, spali me u njemu, a ako te ja obožavam u nadi za 
džennetom, ne daj mi u njega. Ali ako te ja obožavam samo zarad 
Tebe Samoga, onda nemoj više da kriješ od mene Svoju Beskrajnu 
Ljepotu. 

Adevijetu Rabija k.s. 

POGLAVLJE SEDMO 


BISERI IZ POSLANIKOVE A.S. BAŠĆE MUDROSTI 


Većina sufija je odrasla uz mudrost Poslanikovih a.s. riječi. 
One su sastavni dio narodne mudrosti i duhovne tradicije u kojoj je 
sufizam procvjetao i dalje se razvijao. Mnoge od ovih mudrosti kao 
da su jučer zapisane jer se odnose na sve probleme i poteškoće sa 
kojima se danas susrećemo. Oni služe kao stalni podsjetnik da je 
istinska mudrost neprolazna. 


Ove izreke su poznate kao hadisi ili Poslanikova a.s. 
duhovna baština. Oni su izvorno preneseni za vrijeme 
Muhammedovog a.s. života i neposredno poslije njegovog 


preseljenja. Klasična zbirka hadisa uključuje i listu svjedoka koji su 
potvrdili istinitost svake izreke. Još uži izbor izreka uključuje samo 
one izreke koje su potvrđene od najmanje tri osobe izvrsnog 
karaktera i provjerenog poštenja. 

Mnogo različitih zbirki je do sada sabrano i smatra se 
velikim blagoslovom prenijeti ovu neprolaznu mudrost da služi kao 
trajni podsjetnik i istina koju valja slijediti i primjenjivati u našem 
životu. Prevodi i prenosi su uvijek pod znakom pitanja da li su tačni, 
zato uvijek trebamo težiti provjeri sa originalom i sa ljudima od 
znanja. Hadisi šerif je najteža i opasna nauka, jer se radi o 
Poslanikovom govoru koji je tačan i precizan. To je najhairniji govor 
od najhairnijeg čovjeka. 

Nebeski povjetarac od našeg Gospodara Muhammeda a.s. 
neprestano provejava kroz dane našeg života. Poslušaj ga brate! | 
ne ispuštaj iz svoje svijesti ni za jedan jedini trenutak. 

Šejh Ragib EI Džerrahi 


Zar mogu postojati djela koja su bolja od posta, namaza, 
zekata - sadake? Unesite dobrotu i uzvišene principe među svim 
ljudima. 

Kada Allah dž.š. želi dobro nekom čovjeku, taj će otkriti glas 
mudrosti unutar svog bića koji će ga odvesti do puta dobrote. 


Uspjeh će doći nakon strpljenja, postignuće nakon 
poteškoća, olakšanje nakon tegobe. 


Želi drugima ono što želiš za sebe. 
Vjera je znanje srca, govor jezika i djelovanje tijela. 


Ako su vaše riječi istinite, ako vam je lijepo ponašanje, ako 
ste umjereni u hrani i ako ste pouzdani onda ste istinski bogati i 
nećete žaliti za onim što ne posjedujete. Ove četiri osobine su 
dovoljne, one su blago mudre osobe. 


Znaci nesreće dolaze od četiri uslova: očiju koje nikada nisu 
zaplakale, srca koje je okrutno i tvrdo, dug lanac želja koje nikada 
ne presušuju i žudnje za dugim životom. 


Onaj koji može obuzdati svoju srdžbu, strast, strah i požudu 
siguran je od ruku šejtana i vatre džehennema. 


Budite milostivi prema tri osobe: onima koji su izgubili svoje 
voljene, bogatima koji su izgubili svoje bogatstvo i učenjacima koji 
moraju da žive među neznalicama. 


Imajte milosti prema ljudima pa će se i vama ukazati milost, 
opraštajte ljudima pa će i vama biti oprošteno. 


Ja nisam zabrinut za stvari koje vi ne znate, mene brine 
kako vi primjenjujete ono što znate. 
Izbjegnite tri stvari: ljubomoru, pohlepu i neznanje. 


Budite pobožni u vašem unutarnjem biću i vanjskom životu, 
ako ste učinili loše djelo odmah ga nadomjestite dobrim djelom, ne 
tražite ništa ni od koga, ne posuđujte ništa ni od koga i ne stavljajte 
sebe u položaj sudije između dvoje ljudi. 


Prvi stepen obožavanja je šutnja. 


Nemojte se upuštati u dugotrajne rasprave o vjeri - takav 
govor od vjere stvara složenu i nerazumljivu materiju. Sam Allah 
dž.š. je načinio vjeru jednostavnom i lahko razumljivom. 

Ako želite da živite sa više slobode, posuđujte manje. 
Izbjegavajte pohlepu, jer pohlepa je u biti siromaštvo. 


Najveće neznalice među vama su oni koji ne uče od stalnih 
promjena koje se dešavaju na dunjaluku. 


Najbogatiji među vama su oni koji nisu u okovima pohlepe. 


Postoji organ u našem tijelu i ako je on zdrav, cijeli naš 
organizam će biti zdrav, a ako je on bolestan, cijelo naše tijelo će 
biti bolesno. Taj organ se zove srce. 


Najjači među vama je onaj koji može da obuzda svoju 
srdžbu. 


Zavist uništava dobra djela baš kao što vatra proguta drvo; 
milostinja poništava grijehe baš kao što voda gasi vatru. 


Allah dž.š. ne voli bogate nasilnike, stare ljude bez znanja i 
sebične siromahe. 


Slijedi istinu pa čak i kada misliš da ti to može donijeti štetu, 
jer u biti istina ti nikada neće naškoditi, ona te spašava. Nemoj 
lagati pa čak i kad misliš da te to može zaštititi. Laž nas u biti 
nikada ne štiti, ona samo uništava. 


Volite i poštujte domovinu, jer domovina je poput vaše 
majke. 


Iskoristi pet stvari prije nego što ih zamijeniš za drugih pet 
stanja: mladost prije starosti, zdravlje prije bolesti, bogatstvo prije 
siromaštva, slobodno vrijeme prije zauzetosti i život prije smrti. 


Pokoljenja prije vas su uništena zato što nisu bili u stanju da 
kazne moćne lopove, dok su neumoljivo kažnjavali sitne lopove. 


Da bi se izliječili od neznanja, morate pitati i učiti. 


Izbjegavajte buku, previše priče, previše pitanja, previše 
odgovora i ne trošite uzalud vaše bogatstvo. 

Stariji ljudi su naše blago, ko god ne suosjeća sa starijim 
ljudima pa i sa omladinom i ko god ih ne poštuje ne pripada mom 
narodu. 


Obožavaj Allaha dž.š. kao da Ga vidiš, a uvijek imaj na umu 
da ako Ga ti ne vidiš, On tebe uvijek vidi. 


Postoje oni koji vjeruju da ako uče Kur'an i nauče riječi 
vjerskog znanja, mogu onda slobodno ići prinčevima i kraljevima i 
tražiti usluge od njih, a još uvijek ostati pobožni. To nije tako. Od 
bodljikavog drveta možete biti samo ubodeni i slično tome, od 
kraljeva nećete zaraditi ništa drugo do li grijeha. 


Izbjegavajte tvrdoglavost, jer ona počinje iz neznanja, a 
završava u Žaljenju. 


Budite dobri prema drugima bez obzira na to da li to oni 
zaslužuju ili ne. Ako vaša dobrota nađe one koji su to zaslužili, 
dobrotom će vam se i vratiti, a ako vaša dobrota dođe onima koji je 
nisu zaslužili, uživajte u svojoj samilosti. 


Obećajte mi šest stvari i ja ću vam obećati džennet: govorite 
istinu, ispunite svoja obećanja, vratite sve ono što vam je povjereno 
na čuvanje, čuvajte se nečistog prijateljstva, čuvajte vaše oči od 
prljavštine i ne prljajte vaše ruke beskorisnim djelima. 


Dragi Allahu dž.š., donesi mir među nama, spusti jedinstvo 
u naša srca, vodi nas ka ujednačenosti, izvedi nas iz tame u 
svjetlost i odvedi što dalje od svega neuglednog, blagoslovi naše 
uši, naše oči, naša srca i naše porodice; Dragi Allahu dž.š. primi 
naše pokajanje. 


Umjereno trošenje je polovina zarade, praviti prijatelje od 
ljudi je polovina mudrosti, a postavljati dobra pitanja je polovina 
znanja. 


Allah dž.š. neće biti milostiv prema onima koji nisu milostivi 
prema drugima. 


Vjernik je ogledalo vjernika. 

Pouzdajte se u Allaha dž.š., ali i vežite svoju kamilu. 
(upotrijebi svoj razum). 


Zavist guta dobra djela kao što vatra guta drvo. 


Sretni su oni koji su toliko zabrinuti svojim greškama pa 
nemaju vremena da misle o tuđim greškama. 


Džennet se nalazi ispod stopala naših majki. 


Niko od vas nije istinski vjernik sve dok ne želi svom bratu 
isto što i sebi. 

Osoba koja se istinski pokaje je ista kao ona koja nikada nije 
Zgriješila. 

Allah dž.š. uzdiže ponizne i ponižava ohole. 


Istinsko blago nije u mnoštvu posjeda već u velikodušnom 
Srcu. 


_ Sigurno je da vam Allah dž.š. neće suditi po vašem izgledu 
ili imanju, već po srcu i djelima. 


Upitali su Stvoritelja zašto je stvorio svijet: "Bio sam skriveno 
blago. Zudio sam da se otkrijem, te sam zato stvorio svijet." 


Allah dž.š. je lijep i voli ljepotu. 
Toliko je puteva ka Allahu dž.š. koliko je i stvorenih duša. 


Bogatstvo nije u količini naše imovine, već u našoj 
sposobnosti da nizačim ne žudimo. 


Jedan sat razmišljanja, bolji je od godinu dana molitve 
(namaza). 


Vaša vjera neće biti ispravna sve dok se iman ne upotpuni u 
vašim srcima. 


A vaš govor i vaša djela biće upotpunjena sa imanskim 
srcem. 


Dva vjernika koja pomažu jedan drugog su kao dvije ruke 
koje jedna drugu peru. 

Onaj koji bude ugnjetavan, a oprosti nasilniku Je najmiliji 
Allahu dž.š. 

Onaj koji se posveti dunjaluku ugodiće svome tijelu, onaj koji 
se posveti ahiretu ugodiće svome srcu, a onaj koji usmjeri svoje lice 
ka Gospodaru zadovoljiće svoju dušu. 


Kad god Allah dž.š. voli svoga roba, On mu pravi poteškoće. 
Ako ih rob strpljivo podnosti, on postaje izabranik Allahov dž.š., a 
ako je rob zadovoljan sa svim što mu Allah dž.š. pošalje, Allah dž.š. 
će mu prosvijetliti srce. 


Bojati se Allaha dž.š. je 
vrhunac svake mudrosti, 


v LI NJ ' 
a cuvati se sumnjivih 


stvavi je najbolje djelo. 

TREĆI DIO - LJUBAV I OTVORENO SRCE 


POGLAVLJE OSMO 


DUHOVNO ISKUSTVO 


Ponekad dođu vremena u kojima padnu mnogi zastori 
između nas i Allaha dž.š., to su vremena bogata duhovnim 
iskustvima. Bilo gdje i u svako vrijeme mogu se spustiti na nas i 
najdublja duhovna iskustva. Gospodar nam je prenio, putem 
Poslanika Muhammeda a.s. riječi: "Postoji sedamdeset hiljada 
zastora između vas i Mene, a nema nijednog zastora između Mene 
i vas." 

Ponekada mi intenzivno osjećamo Božije prisustvo. Češće 
se to prisustvo blaže osjeća - kada se otvara naše srce, kada smo 
puni radosti, kada ljubav raste u nama, kada duboko suosjećamo 
sa drugima. Kada smo tužni možemo isto tako duboko osjetiti 
našeg Stvoritelja. On se javlja u vremena kada smo žalosni zbog 
gubitka isto kao i u vremena kada smo sretni. 

Svi mi smo imali neku vrstu duhovnog iskustva. Nismo 
uvijek mogli riječima opisati ta iskustva i zato možda i nismo mogli 
razumjeti njihovo puno značenje. Prije nekoliko godina anketa je 
sprovedena u Americi po kojoj više od 65% Amerikanaca je imalo 
duboko značajna, neobična iskustva, koja su temeljno promijenila 
njihov život i način gledanja na svijet. Svi smo mi u neku ruku, 
duhovni ljudi, mada ih mi možemo zvati različitim imenima tajne 
ljudskog života i sva iskustva koja on sa sobom nosi. 

I možda u vrijeme tih duhovnih iskustava mi smo najbliži 
našoj istinskoj prirodi. Naš svakodnevni život može se posmatrati 
samo kao veoma usko i ograničeno stanje od onoga koje možemo 
postići. Sufije smatraju da naš svakodnevni nivo svijesti se može 
najbolje opisati kao "budni san". Probuditi se znači probuditi ono 
Božansko u nama. 

Šejh Ragib El-Džerrahi 

Kada umrijeh kao mineral, rodih se kao biljka 
A kada umrijeh kao biljka, rodih se kao Životinja 
Kada umrijeh kao životinja, rodih se kao čovjek 

Čemu onda strah od smrti? 
A kada opet umrem 
Zadobiću krila I vrlinu meleka; 
Nakon toga poletjeću i više od meleka - 
Ono što vam je nemoguće i zamisliti 
To je ono što ću ja postati. 
Dželaluddin Rumi k.s. 


Punih trideset godina tražio sam svoga Gospodara, ali kada 
sam stvar pažljivije sagledao shvatio sam da je moj Gospodar onaj 
koji traži, a ja ono traženo. 

Šejh Bajazid Bistami k.s. 


Kada dođete do suštine, dal' još uvijek želite formu? Kada 
se jednom napijete vode sa izvora života, dal' će vam još uvijek 
trebati čaša da je u njoj čuvate? 

Rešad Field 


Spustili smo u vas suštinu, traženje, žudnju i mi to 
nadgledamo i nećemo dopustiti da se izgubi, već ćemo vas dovesti 
do cilja koji smo vam namijenili. 

Dželaluddin Rumi k.s. 


Recite "Allah" samo jedamput i onda se čvrsto držite dok 
sve vrste nevolja padaju kao kiša po vama! Poslanik a.s. je rekao: 
"Kud god da ide naša vjera, ona se ne vraća dok vas iz temelja ne 
uzdrma i ne pročisti vas i vašu kuću." Zbog toga vi nećete imati 
mira, već samo bol i nevolje. Biti tegoban znači biti ispražnjen od 
radosti i bezbrižnog hala koji je nosilo vaše početničko neznanje. 

Budite strpljivi i ponesite tegobu "Prihvatiti nevolju" znači 
isprazniti se. Kada se ispraznimo u nama će se osloboditi prostor, u 
njega će se spustiti radost, radost koja ne poznaje nikakve tegobe, 
ruža koja nema trnja, vino od kojeg nas neće zaboljeti glava. 

Dželaluddin Rumi k.s. 

Ako u žeđi pijete vodu iz čaše, u njoj ćete ugledati vašeg 
Gospodara. Oni koji nisu u ljubavi sa Njim u čaši će vidjeti samo 
svoje lice. 


Dželaluddin Rumi k.s. 


Tišina običnih ljudi je uzdržavanje od govora, tišina 
duhovnih ljudi je u tišini njihovih srca, a tišina zaljubljenih je u 
utihnuću svih misli koje ne vode ka Voljenom. 

Sufijska mudrost 


Oni koji su u ljubavi malo govore. Samoća je njima najdraža, 
jer sve njihove težnje su usmjerene ka Voljenom. Samo On je u 
njihovim mislima. Njima su tegobne duge raspave, tišina je njima 
slatka. Jedini govor koji oni razumiju je govor ljubavi. 

Kada ih sustigne kakva nesreća, niti gunđaju niti se žale. 
Znaju oni da i nesreće samo od Habiba dolaze te dobrobit i u njima 
vide. Opijeni Božanskom Ljubavi, svojom vatrom Voljeni ih sagori, 
te sada bosonogi, gologlavi i droljavi hode bezbrižno dunjalukom 
ovim. 

Ništa oni ne čuju do li pjesmu Voljenog, samo On je u 
njihovim mislima. Ništa oni ne vide do ljepote Njegove. | ni za čim 
ne žude do li Voljenom da ugode. 

Šejh Muzaffer k.s. 


Neki čudotvorac, u želji da se pokaže pred Hasanom, izvadi 
živu ribu iz bureta punog vode. Hasan Basri stavi svoju ruku u 
užarenu peć i izvadi živu ribu iz nje. Čudotvorac predloži Hasanu da 
obojica skoče u vatru da vide koji će preživjeti. Hasan to odbi 
govoreći, "Čudotvorstva nam neće pomoći. Radije uronimo u okean 
nepostojanja i izronimo sa ogrtačem Božanske Biti." Čudotvorac na 
to ne umjede da odgovori. 

Šejh Atar k.s. 


Nećete utoliti svoju glad posmatrajući druge kako jeduU, niti 


će duhovna iskustva drugih zadovoljiti vašu duhovnu glad. 
Sufijska mudrost 

Oni koji tvrde da su u ljubavi upitao bih slijedeće: Koliko 
često brišete suze ljubavnika koji plače za Voljenim? 
Jeste li uopšte ikada prolili suzu zbog te ljubavi? 
Koliko neprospavanih noći ste proveli zbog te ljubavi? 
I koju žrtvu ste podnijeli iz te ljubavi? 
Šejh Muzaffer k.s. 


Sufija je zadovoljan sa svime što njegov Gospodar uradi 
nebi li i Gospodar bio zadovoljan sa svim onim što on uradi. 
Sejh Ebu Seid k.s. 


U srcu svom te nosim. 
Ninam i uspavanku ti pjevam. 
Ti si svugdje i u svemu, 
Sveta beba u svima nama 

Koja se tamo igra. 

I onaj najljepši se rađa 

Kad zavolimo 
to dijete što blista. 
Ti si tajna što se u mom srcu skriva. 
Šejh Beva Muhjuddin k.s. 


Sretan je onaj koji je uspio da savlada svoj nefs i osjeti 
lagani povjetarac prijateljstva. Njegovo srce je ispunjeno Voljenim i 
u njemu prostora nema ni za koga više. Voljeni teče kroz njegove 
vene, svaka pora njegovog tijela ispunjena je Prijateljem. 

Istinski ljubavnici više ne mogu osjetiti miris ili boju svoga 
bića. Njih ne interesuje niko više, sam Voljeni u njihovom srcu diše. 
Srce im je prazno od želje za krunom i vlašću. Pohlepa i požuda su 
podvili repove svoje i napustili ulicu njihovu. Ako oni i govore, 
obraćaju se Prijatelju. Ako nešto i traže, traže od Prijatelja. Oni su 
odavno izgubili račun o sebi i žive samo ljubavi radi. Krenuli su na 
put sirovi, a sada su stigli do zrelosti, napuštajući potpuno stanište 
svoga bića. 

Šejh Džami k.s. 

POGLAVLJE DEVETO 


OTVARANJE SRCA 


Kada se oči srca otvore, mi tada vidimo unutarnju stvarnost 
koja je skrivena iza vanjskih oblika ovoga svijeta. Kada se uši srca 
otvore, mi tada čujemo ono što je skriveno iza riječi, mi tada čujemo 
istinu. 

Otvoriti srce znači približiti se Allahu dž.š. Naš Stvoritelj je 
kroz Muhammeda a.s. poručio: "Ja koji ne mogu stati u vascijeli 
Svemir, mogu se nastaniti u srce mog iskrenog vjernika." Naše srce 
je Kaba u kome stanuje Allah dž.š.. Sva srca su mesdžidi i otvoriti 
naša srca znači dozvoliti da u nas uđe Božanska prisutnost. 

U srcu našega srca (Fuad) živi iskra Božanskog. To je 
unutarnje značenje i Kur'anskog i Indžilskog ajeta: "| Allah udahnu 
dah (ruh) života u Adema." Osnovno značenje za hebrejsku riječ 
ruh je "duh", te ova rečenica može se tačnije prevesti kao: "| Allah 
udahnu Božanski duh u Adema." | kada se naša srca otvaraju mi 
sve više i više otkrivamo mudrost, ljubav, radost i nadahnuće iz te 
Božanske iskre u nama. 

Sva mudrost je u nama, sva ljubav je već u nama, sva 
radost je već u nama. Ipak, to ostaje skriveno, sve dok se naše 
srce ne otvori (osvijetli). )} 

Sejh Ragib El-Džerrahi 


Dragi brate, 
Tvoje srce je ogledalo. Ti moraš obrisati prašinu koja se na 
njemu skupila, jer će tada u njemu zasijati odraz nebeskih tajni. 
Šejh EI Gazali k.s. 


Putniče očisti sobu u kojoj živi tvoje srce, nek ona bude 
spremna kada dođe Voljeni. Kada je ti napustiš On će se u njoj 
nastaniti. Unutar samog tebe, kada te više ne bude. On će te 
obasjati Svojom ljepotom. 

Šejh Šabistari k.s. 

Za sve postoji glačalo koje otklanja zahrđalost, glačalo srca 
je zikr, prisjećanje Allaha dž.š.. 
Muhammed a.s. 


O srce, sjedi sa onim 
koji poznaje srce; 
Sjedi ispod bagrema 
najmirisnijeg behara. 
Dželaluddin Rumi k.s. 


Omer je pitao Poslanika s.a.v.s. koje stvari treba tražiti od 
dunjaluka. Poslanik s.a.v.s. mu odgovori: "Jezik zaokupljen 
prisjećanjem Allaha dž.š., zahvalno srce i ženu koja je vjernica." 

Šejh EI Gazali k.s. 


Post je način da se uštedi na hrani 
Bdjenje i molitva su djelatnost starih ljudi. 
Hodočašće je povod za turističko putovanje. 
Sadaka je dušu dala za čovjekoljupce. 

O putniče dok se ne zaljubiš, 

Neće ti se tajna ni otkriti! 

Šejh Ensari k.s. 


Istina je pohranjena u središtu tvoga srca, od Allaha dž.š. ti 
je povjerena na čuvanje. Ona će se obznaniti sa iskrenim 
pokajanjem i iskrenim zalaganjem. Njena ljepota će zasvijetliti kada 
se sjetite Allaha dž.š., u vašem zikrullahu. Na prvom stepenu vi sa 
jezikom Allahovo dž.š. ime ponavljate, a kada vaše srce oživi, vi se 
onda prisjećate Allaha dž.š. vašim srcem. 

Šejh Abdul Kadir Gejlani k.s. 


Postoji grad u kojem ćete pronaći sve što Želite, lijepe ljude, 
užitke, ukrase svih vrsta, sve za čim običan čovjek žudi. Međutim, 
tu nećete naći nijednog mudrog čovjeka. A da li postoji grad u kome 
bi moglo biti drugačije? Da! 

Taj grad je ljudsko biće. A ako u njemu ima i sto hiljada 
dostignuća (znanja), a nema srca koje u ljubavi gori, za taj grad bi 
bolje bilo da se u prašinu pretvori. 

Dželaluddin Rumi k.s. 


Postanite čovjek srca 
ili bar srca podanik; 
Bez srca ste ko magarac 
u blatu što se zaglavi. 


A ko nema srca 
nema ni dobrobiti; 
Takav bolesnik čuven je 
samo na dunjaluku. 
Dželaluddin Rumi k.s. 


Srce iskrenog vjernika je Allahovo dž.š. utočište, niko do 
Allaha dž.š. u njemu ne boravi. = 
Muhammed a.s, 


Za sufije duhovna stanja su kao novorođenčad, jer su 
rođena u srcu, tu se hrane i rastu. Srce, poput majke rađa, doji i 
prehranjuje svoje novorođenče. Kao što se djeca podučavaju 
dunjalučkoj nauci, tako se i dijete srca podučava unutarnjoj 
mudrosti. Kao što i obično dijete nije još uprljano grijesima, dijete 
srca je čisto i slobodno od tvrdoglavosti, egoizma i sumnje. Cistoća 
djeteta se obično ukazuje u fizičkoj ljepoti, u snovima, čistoća 
djeteta srca se ukazuje u obliku meleka. Mi se nadamo da ćemo 
dobiti džennet kao nagradu za naša dobra djela, ali dar dženneta 
dolazi samo kroz ruke djeteta srca. 

Sejh Abdul-Kadir Gejlani k.s. 


Naše srce je riznica 
u kojem su pohranjene Allahove Tajne, 
Smisao oba svijeta 
naći ćeš u srcu 
jer ono nam je zbog toga i podareno. 
Šejh Lahidži k.s. 

Razumska duša u čovjeku je bogata čudesima, kako znanja 
tako i moći. Putem njih mi se usavršavamo u umjetnosti i nauci i 
putujemo u trenu od zemlje do nebesa i nazad, pravimo mape neba 
i mjerimo rastojanja među zvijezdama. Putem njih mi vadimo ribe iz 
mora i hvatamo ptice u letu i pokoravamo životinje poput slona, 
kamile i konja da nas služe. Naših pet čula su poput pet otvorenih 
vrata u spoljašnji svijet, ali još čudesnije od toga je naše srce čiji 
prozor je otvoren nevidljivom svijetu ruha. 

U snu, kada su avenije naših čula zatvorene, taj prozor se 
otvara i mi primamo poruke iz nevidljivog svijeta koje ponekad 
predskazuju i našu budućnost. Naša srca su poput ogledala koja 
odražavaju ono što je zapisano na pločama sudbine. Ali, čak i u 
snu, misli o dunjalučkim stvarima zatamnjuju ovo ogledalo, tako da 
odrazi koje ono primi postaju nejasni. Dok, nakon naše smrti, takve 
misli nestaju i mi sve stvari vidimo onakvim kakve istinski jesu. 

Šejh EI Gazali k.s. 


Preko Muhammeda a.s. naš Gospodar nam poručuje: 
"Čovjek je Moja tajna i Ja sam njegova tajna. Unutarnje znanje 
duhovne biti je tajna Mojih tajni. Samo Ja to znanje spuštam u srce 
Moga iskrenog roba i nikom nije poznato njegovo stanje do li Meni." 

Šejh Abdul-Kadir Gejlani k.s. 


Prisjećanje Allaha dž.š. je lijek za srce. 
Muhammed a.s. 


Načelo ljepote je da lijepo lice ne može podnijeti da ostane 
skriveno iza zastora, ono ne poznaje skromnost i ako mu zatvorite 
vrata, ono će se pojaviti na prozoru. Kao što vi sami znate, kada se 
u vašim mislima pojavi čudesna i rijetka ideja vi postajete opčinjeni 
njome i morate je izraziti bilo govorom ili pismeno. 

Šejh Džami k.s. 


Srce je kralj, a ostali dijelovi tijela su njegove sluge. Svaki 


dio funkcioniše u skladu sa voljom i komandom srca, a srčana volja 
je podređena Allahu dž.š.. 

Samo je Allah dž.š. Gospodar srca i niko osim Njega ne zna 
šta se u srcu skriva. Samo Allah dž.š. spušta i uzima iz srca šta 
god da On poželi. Srce je mjesto Božijeg Jedinstva, Allah dž.š. nad 
njim neprestano bdije. 

Allah dž.š. motri na naša srca, jer u njima je pohranio svoje 
najdragocjenije bisere i riznice blaga istinskog znanja o Njemu. 

Imami Et-Tirmizi k.s. 


Srce u kojem nema mudrosti, 
izgleda kao dotrajala kuća; 
zato učite) druge poučavajte i 
usavršavajte se u nauci. 
Nemojte dozvoliti da umrete 
kao neznalice), jer Svemogući 


Allah neće zbog neznanja 


primiti ničiju ispriku. 

POGLAVLJE DESETO 


PROMIŠLJANJE I ZNANJE 


Postoji 
Glad koja ne živi u stomaku i nemoguće 
je utoliti sa 10 čevapa s lukom 
To je glad usamljenog čovjeka bez doma 
i ičega svoga, tu glad on trpi teškom mukom. 


Isto tako je i sa znanjem. Postoji znanje o stvarima ovoga 
svijeta: rezultati fudbalskih utakmica, izvještaji o kursu novca, boja 
kola, razne vrste pasa i recepti. Postoji znanje o hemijskim 
procesima, istoriji naroda i postmodernističkoj školi savremene 
umjetnosti. Sva ova znanja su "znanja stomaka" tj čevapa i bureka. 
Što se tiče gladi usamljenog čovjeka ona se ne može utoliti sa 
raznim informacijama i činjenicama. Spas dolazi sa višeg nivoa. 
Kada se čovjek probudi iz svog hola uspavanosti i zaborava, on 
shvata da postoji nešto daleko iznad hrane koja zadovoljava našu 
intelektualnu glad i tada on nadilazi želju da sazna koliko je jaja 
burekdžija stavio u pitu ili pak koliko je oraha slastičar stavio u 
baklavu. 

Kada se svo dunjalučko znanje prosije kroz. sito 
promišljanja, ono malo zrnevlja što ostane je "čisto zlato Duhovne 
hrane", koje nas istinski ishranjuje. Ostalo je kukolj koji pada na 
zemlju. Veoma malo od onoga što intelektualno znamo može nam 
koristiti da ispečemo Nebeski somun. 

Proslavljeni pjesnik SAD-a, Robert Hass, posmatrajući 
parenje  vilinih konjica, govori o "nekadašnjoj-žudnji", koja se 
evolucijski stvorila nebi li "isisala i posljednji sok ovoga svijeta u 
tijelo onoga koji prima". Znanje koje se javlja u promišljanju je 
znanje koje Zemlju okreće oko Sunca, stvara plimu i oseku, otvara 
oči i na kraju iskrenom muridu otvara srce. 

Oni čija želja za spoznajom je dovoljno snažna će razotkriti 
ruku dizajnera iza simetričnih crta na lišću, potez umjetnika na 
šarama kamena i otiske Stvoritelja u konstalaciji zvijezda. 

Šejh Ragib El-Džerrahi 


Grupa ljudi dovede izvjesnog čovjeka Poslaniku s.a.v.s. 
hvaleći ga neumjerno. Tada ih Poslanik s.a.v.s. upita: "Kakav je 
njegov razum?" Oni mu odgovoriše: "Mi tebi govorimo o njegovoj 
revnosti u namazu i mnoštvu dobrih dijela koja njega krase, a ti nas 
pitaš za njegov razum." Na to im Poslanik s.a.v.s. odvrati: "Budala 
načini više štete kroz svoje neznanje nego li pokvarena osoba kroz 
svoju pokvarenost." 

Muhammed a.s. 


Krenuli Alija i Hasan u lov na medvjede. Četiri puna dana 
nijednoga nisu primijetili. Spavali su u obližnjem selu, a umjesto da 
plate noćenje obećali su seljacima dio medvjeđe kože. Petoga dana 
ugledaše velikog medvjeda i tada Alija nervozno reče svom 
prijatelju: "Moram ti priznati da me je strah ovoga medvjeda." Hasan 
se na to samo nasmija i odgovori odvažno: "Ti to slobodno meni 
prepusti." | tako se Alija brzinom munje uzvera na obližnje drvo, dok 
je Hasan čekao sa napetom puškom. Medvjed se približavao 
gegajući i Hasana je sve više i više hvatao strah. On podiže pušku 
na svoje rame, ali on se sada toliko tresao da prije nego li je imao 
vremena da nacilja puška sama opali i promaši cilj. Hasan se 
prisjeti da medvjedi nikada ne dotiču leš te se baci na zemlju i 
prestade disati. Medvjed dođe do njega dobro ga omirisa i konačno 
krenu dalje. Alija koji je svo vrijeme sa drveta posmatrao šta se 
događa, sada siđe dolje i čestitajući Hasanu što je ostao živ upita: " 
Bogati, šta ti je ono medvjed šapnuo na uho?" 

"Ubuduće nemoj da prodaješ medvjeđu kožu prije nego li si 
uhvatio medvjeda", odgovori Hasan. 

Sufijska mudrost 


Onaj koji zna tri stvari biće spašen od tri stvari. 
Ko zna da Stvoritelj nije načinio grešku stvarajući Svijet, biće 
spašen od sitničavog pronalaženja greški. 

Onaj koji zna da je Allah dž.š. pravedan, biće pošteđen od 
zavisti. 
Onaj koji zna od čega je stvoren, biće spašen od oholosti. 
Šejh Ensari k.s. 


Kada su pitali mudraca Lukamana od koga se naučio 
mudrosti, on odgovori: "Od slijepaca, koji neće načiniti korak prije 
nego što ispita mjesto." 

Šejh Muzaffer k.s. 


Šejh Salih je često govorio svojim muridima: Onaj koji 
neprestano kuca na nečija vrata, jednoga dana ta vrata će se 
otvoriti za njega." Rabija to začu jednoga dana te reče Salihu: 
Koliko dugo ti misliš ponavljati da će se vrata otvoriti u nekom 
budućem vremenu. A zar su ta vrata bila ikada zatvorena?" Kad to 
ču Salih se pokloni Rabiji priznavajući njenu mudrost. 

Šejh Atar k.s. 


Hasan El-Basri upitao je El Adžemia kako je uspio dostići 
tako visoku duhovnu stanicu. 
"Tako što sam molitvom neprestano pročišćavao svoje srce, 
a čuvao se da ne zacrnim papir svojim mudrovanjem. 
Šejh Atar k.s. 


Jednoga dana Hasan El-Basri uputi se u mesdžid kod 
Habiba El-Adžemija u vrijeme večernje molitve (jacije). On je 
smatrao da Adžemi ne izgovara najpravilnije riječi molitve te se 
odvoji i sam otklanja jaciju. Te iste noći on u snu vidje Gospodara 
koji mu reče: "Hasane, da si sinoć klanjao iza El-Adžemija ti bi 
zadobio Našu naklonost i samo taj namaz bi vrijedio više od svih 
namaza koje bi ti otklanjao u cijelom svom životnom vijeku. 
Pronašao si grešku u njegovom izgovoru, a nisi uspio da uočiš 
čistoću i uzvišenost njegovog srca. Znaj dobro da je nama mnogo 
draže čisto srce od pravilnog izgovora ajeta i sura." 

Šejh Atar k.s. 

Na svom prvom putovanju pronašao sam znanje koje je bilo 
prihvatljivo i onim izabranim i običnom svijetu, na drugom 
putovanju, znanje koje je bilo samo za odabrane, a na trećem 
putovanju, znanje koje ni odabrani nisu mogli da prihvate; i tako 
sam ostao sam i odbačen. 

Prva vrsta znanja je bilo pokajanje koje je prihvatljivo i 
izabranim kao i običnom svijetu, druga vrsta znanja je povjerenje, 
ljubav i odanost Allahu dž.š. koje su izabrani mogli prihvatiti, a treća 
vrsta znanja je spoznaja Realnosti koja je daleko iznad sve ljudske 
učenosti i razloga da se ona dokuči i zato to ljudi odbacuju. 

Sejh Zun-nun Misri k.s. 


Najdeblji zastori između ljudi i Allaha dž.š. su mudrost 
mudrih ljudi, obožavanje onih koji obožavaju i predanost onih 
predanih. 

Šejh Bajazid Bistami k.s. 


Kada bih samo znao da sam zakoračio jedan jedini korak u 
iskrenosti, ne bih pridavao važnosti ničemu drugom. 
Sejh Bajazid Bistami k.s. 


Ne samo da bića i stvari imaju duh koji u dato vrijeme uzima 
oblik bića i stvari, već i naša djela, riječi, misli i osjećanja isto tako 
posjeduju sopstveni duh. I tako se može dogoditi da duh lijepog 
djela uzme oblik meleka. 

Šejh Bedruddin k.s. 


Ovaj duh nebeskog porijekla se javlja u čovjeku kao čovjek, 
u životinji kao životinja, u biljci kao biljka. On se različito manifestuje 
kod različitih vrsta, javljajući se u svakoj osobi na različit način u 
skladu sa sposobnostima i mogućnostima te osobe. Ovaj duh niti 
nestaje, niti se umanjuje, niti se mijenja kada se tijelo unušti. 

Tijelo, sve do svoje smrti, je u stalnom mijenjaju, dok duh 
uvijek ostaje isti. On ne može biti obznanjen ničim drugim do li 
tijelom u kome je nastanjen. Nema obznane bez pojavnosti, prema 
tome - svaki duh mora imati oblik. Ipak ako se duh potpuno 

poistovjeti sa izvjesnim tijelom - neće biti u stanju da se vrati svom 
porijeklu. 


Šejh Bedruddin k.s. 


Izvjesno vrijeme mora proći prije nego li shvatim puno 
značenje kerameta koji mi se danas dogodi. Često sam razmišljao 
o jednoj od osnovnih postavki Islama, a to je: musliman mora voljati 
Poslanika a.s. a to mi se činilo nemogućim. Smatrao sam da se 
ljubav može javiti samo ako dvije osobe provedu izvjesno vrijeme 
zajedno i prođu neka zajednička iskustva. Prema tome kako da ja 
osjećam ljubav prema nekome ko je živio davno prije mene i sa 
kojim nisam mogao imati kontakt? Zahtjev da se poštuje Poslanik 
a.s. je više nego razumljiv za mene, ali ne i ljubav. Moje 
proučavanje Islama i Poslanikovog a.s. života je u meni probudilo 
najdublje poštovanje za njegovu izuzetnu i uzvišenu ličnost. Ali 
islamski zahtjev da se mora voljeti osoba koja je davno preminula, 
činio mi se nemogućim, nelogičnim i nezamislivim. 

U biti to i jeste nezamislivo, jer ljubav se ne može doseći 
razmišljanjem već naporom naše volje. Kada nas ona pogodi to je 
čista blagodat. To je vjerovatno ono što moj učitelj podrazumijeva 
kad kaže da "trebamo spoznavati srcem." Razumjeti šta to znači je 
još uvijek nemoguće za mene. Ali danas, iznenada, bilo mi je 
dozvoljeno da doživim direktno iskustvo, nezamislivog. 

Šejh Ozelsel k.s. 


Tri osobe su pogubne za vjeru: učenjak loše naravi, vladar 
koji je tiranin i teolog neznalica. (provjeriti original). 
Muhammed a.s. 


Snaga ne leži u nošenju teškog tereta, za to može poslužiti 


deva ili konj. Suština snage je u obuzdavanju vaše naravi i srdžbe. 
Muhammed a.s. 

POGLAVLJE JEDANAESTO 


LJUBAV 


Ako želimo nešto dobro da naučimo, moramo voljeti. Nije 
moguće usavršiti nijedno polje znanja - bilo da se radi o muzici, 
umjetnosti, nauci ili zanatu - a da nemamo ljubavi za to čime se 
bavimo. Izučavati nešto bez ljubavi dovodi do uskog, površnog 
razumijevanja. Prava dostignuća dolaze samo putem ljubavi. 

Za mnoge sufizam je put ljubavi. Voljeti druge i voljeti ljepote 
ovoga svijeta znači razviti u sebi sposobnost i za višu ljubav, jer što 
više ljubavi ima u nama to mi i više volimo Allaha dž.š.. Voljeti 
našeg Gospodara znači i spoznati Ga. 

Mnogi od nas se plaše ljubavi, jer svako od nas je bio 
razočaran ne samo u romantičnoj ljubavi nego i od porodice i 
prijatelja koje smo voljeli. | zato se neki plaše da svoje srce opet 
otvore. Stara Turska izreka kaže: "Onaj koga je čorba opržila, puše 
čak i u jogurt." Ipak, bez obzira koliko mi propatili u prošlosti i 
uprkos strahu da ćemo patiti i u budućnosti mi moramo opet voljeti. 
Jedna od najvažnijih uloga sufi učitelja je da obezbijedi mjesto, za 
one koji iskreno traže. Mjesto u kome će se učenici upustiti u rizik 
ljubavi. 

Mi se plašimo ljubavi i zbog toga što nas ona mijenja. To se 
i događa. Kod iskrenog ljubavnika, svijest o sebi nestaje tako da 
ljubavnik, ljubav i Voljeni postaju jedno. Ego se plaši da izgubi 
kontrolu, a još više je uplašen od nestajanja u Voljenom i zato on 
nalazi izgovor za izgovorom da se ne prepusti Voljenom i zaroni u 
more ljubavi. 

Evo nekih riječi inspiraciji iz usta onih koji su bili iskreno 
zaljubljeni. 

Šejh Ragib EI Džerrahi 


Ostavi sve i prihvati se ljubavi. Odvrati svoje srce od sveg 
ostalog i osjeti ljubav u cijelom svom biću! Neka ti ljubav bude vodič 
ka zemlji ljubavi jer tamo te čeka tvoj Voljeni, uđi u džennet 

Allahove dž.š. Biti i spoznaj ljepotu istinskog Prijatelja i sakupi ruže 
u vrtu Jedinstva. Na tom putu ljubavi, ljubavnik žrtvuje svoj život da 
bi pronašao Voljenog. Sve sufije opijene vinom ljubavi, žrtvovali su 
sebe na putu ljubavi. 

Šejh Muzaffer k.s. 


Možeš isprobati i hiljade stvari, ali samo te ljubav može 
izvesti na slobodu. Nikada ne bježi od ljubavi - pa čak ni od 
zemaljske ljubavi, jer i ona je priprema za najuzvišeniju Istinu. 
Nemoguće je čitati Kur'an ako niste naučili ebdžed (sufaru). 

Šejh Džami k.s. 


Onaj koji gleda očima ljubavi vidi u svemu dobrotu i ljepotu. 
On se iz svega uči, u svemu vidi Allahove dž.š. darove i 
velikodušnost. On je pun zahvalnosti zbog obilja kojim nas je Allah 
dž.š. obasuo. 

To je prvi korak na putu ljubavi ka Allahu dž.š.. To je samo 
sjeme ljubavi. Vremenom sjeme će izrasti u drvo koje će dati plod. 
Ko god da okusi taj plod spoznaće istinsku ljubav, ali biće mu 
veoma teško da tu ljubav objasni onima koji nisu probali taj plod. 

Šejh Muzaffer k.s. 


Budite rob ljubavi da bi bili istinski slobodni - slobodni od 
hladnoće i samo-obožavanja. Na hiljade učenih i mudrih je prošlo 
ovim putem. No oni koji bijahu slijepi za ljubav i njihova imena ne 
ostaše zapisana, ništa što bi uveličalo njihovu slavu i čast, ništa što 
bi podsjećalo na njih u protoku vremena. Pa čak vi pokušali hiljade 
stvari na ovom svijetu, samo ljubav vas može osloboditi iz okova 
sebičnosti. 

Šejh Džami k.s. 
Nema spasa duši 
Osim da se zaljubi 
No medu ljubavnicima prvo 
Ona mora da žudi 


Samo zaljubljeni mogu 
Oba svijeta prevazići 
To je u zvijezdama zapisano 

Samo svojim srcem 
U to nebo ćeš stići 
U srcu ti cvate 
Ta ruža nebeska 
Dželaluddin Rumi k.s. 


Oči iskreno zaljubljenog derviša vide samo Gospodara, 
njegovo srce zna samo za Voljenog. Voljeni je oko kojim on vidi, 
ruka kojom on drži, jezik kojim on govori. Da nije u ljubavi njega bi 
nestalo. | ako u srcu njegovom nema ljubavi pa makar i na tren, taj 
derviš ne bi mogao ostati u životu. Ljubav je život derviša, njegovo 
zdravlje i ugodnost. Ljubav ubija derviša i oči mu natapa suzama, 
sjedinjuje s Voljenim ga budi i vraća nazad u život. 

Šejh Muzaffer k.s. 


Od svega stvorenog najsnažnija i najdjelotvornija je ljubav. 
Sejh Behauddin, Rumijev otac k.s. 


Oni što ne osjećaju ovu ljubav 
Što ih zove poput rijeke, 
I što nisu opili se zorom, kao 
Čistom vodom izvorskom 
i što im zalazak sunca večera nije 
neka i dalje spavaju. 


Ova ljubav je iznad učenjaštva 
njihovih trikova i dvoličnosti 
i ako učeni Želite biti 
spavajte i dalje. 
Ja razum svoj sam odbacio 
Na komadiće odjeću isjekao 
i na putu ostavio. 


Ako već niste potpuno goli 
Ogrnite se haljom 
Vaše slatkoriječivosti 
i nastavite spavati. 
Dželaluddin Rumi k.s. 

Zbog ljubavi govorimo, zbog ljubavi plačemo, zbog ljubavi 
umiremo; ljubav nas oživljava, ljubav nas opija i začuđuje, ljubav te 
može učiniti sultanom. Ljubav i ljubavnik pravca ustaljenog nemaju. 
Kud god se ljubavnik okrene, na toj strani je Voljeni. 

Ma gdje on bio, on je sa Voljenim. Kud god on da krene, 
krenuo je sa Voljenim. On ništa ne može uraditi, on ne može opstati 
ni za trenutak bez svoga Voljenog. On se neprestano Voljenog 
sjeća i Voljeni se prisjeća njega. Ljubavnik i Voljeni, onaj koji se 
prisjeća i ono čega se prisjeća su uvijek zajedno i ništa ih odijeliti ne 
može. ; 

Šejh Muzaffer k.s. 


Atomi ovog Svemira razdijeliše se u ogledala, svako od njih 
odražava jedan vid nebeske ljepote. Dio te ljepote spusti se na 
ružu, u koju se kanarinac ludo zaljubi. Njen miris zapali obraze 
svijeći i na stotine crnih leptirova sagori u tom plamenu. Od tog 
plamena se i sunce zapali i nagna lopočev cvijet da izroni iz dubina. 

Šejh Džami k.s. 


Ljubav je gorčinu pretvorila u šećer, a bakar u Zlato. 

Ljubav je taloge tuge izbistrila i bol duše uklonila. 

Ljubav je mrtve oživjela, a sultane u robove pretvorila. 

Ova ljubav je plod znanja. Budali nije dano da sjedi na 
prijestolju njenom. 

Vjera ljubavi je odvojena od svih religija. Jer za ljubavnike i 
vjera i religija je Voljeni. 

O dušo, u svom nastojanju i traženju postani poput rijeke 
koja teče. 

O razume u svako doba budi spreman da napustiš smrtnost 
zarad besmrtnosti. 

Prisjećaj se uvijek Gospodara, nebi li sebe zaboravio i 
gubeći svaku brigu za ovim svijetom, utonuo u Voljenog. 

Dželaluddin Rumi k.s. 


Ljubav je posebna i bol njena je ugodna. Ko god to spozna u 
srcu svom spoznaće i tajnu. Spoznaće da je u svemu Istina i da sve 

vodi ka Njoj. | ničega nema do li Istine. Onaj koji to shvati biće 
preplavljen, utopiće se u moru Istine. 
Sejh Muzaffer k.s. 


Cijeli ovaj dunjaluk je pijaca ljubavi 
Ko ljubavi nema, ništa i ne vrijedi. 
Vječna Mudrost je stvorila sve stvari u ljubavi 
Ljubav sve održava i Njoj se svi vraćaju 
Zemlja, nebo, sunce, mjesec i zvijezde 
Ljubav živi u srcu njihove orbite 
Ljubav je svakog potresla i začudila 
Mnogi se opiše vinom ljubavi 
Od ljubavnika Ljubav traži tajanstvenu tišinu 
Dok sva bića ovog Svemira samo traže nju 
Ljubav se krije u najdubljim mislima 
U ljubavi Ja i Ti ne postoji 
Jer Ja I Ti je u Voljenog utonula 
I svi zastori ljubavi su pali 
A u Kabi najtananije tajne 
Vidjet ćeš Prijatelja beskrajne ljubavi 
Onaj koji traži tajne oba svijeta 
Uzalud mu je tražiti dalje od ljubavi. 
Šejh Atar k.s. 


Tajna ludosti je izvor mudrosti 
Mudar čovjek je lud od ljubavi 
Onaj čije srce po razumu luta 
tudin je svom biću po hiljadu puta. 
Dželaluddin Rumi k.s. 


Iskreni derviš briga nema. On brine samo o Voljenom. 
Voljeni je njegova bol i njegov lijek, uzrok njegovog postojanja. On 
bi umro da nije u ljubavi. Ako bi njegovo srce ostalo bez ljubavi 
samo na trenutak, taj derviš bi izdahnuo. Ljubav je život derviša, 
njegovo zdravlje i ugodnost. Ljubav slama derviša i kvasi mu oči 
suzama, sjedinjenje s Voljenim ga liječi i nazad u život vraća. Derviš 
spoznaje odvojenost u jedinstvu i jedinstvo u odvojenosti. 

Šejh Muzaffer k.s. 

Šejh Ufted se izliječio od duge bolesti. Bila je zima i voda u 
abdesthani je bila prehladna za njega kada je ustao prije sabaha, te 
je njegov murid Hidaj ustajao prije njega nebi li mu zagrijao vodu na 
vatri. Jednoga hladnog jutra Hidaj je primijetio da je njegov šejh već 
budan. Kad to vidje srce mu se skameni te uze kofu sa hladnom 
vodom i prisloni je na svoje grudi. Šejh zavrnu rukave i Hidaj mu 
posu vodu koja gotovo oprži njegove ruke. Gledajući u čudu 
voljenog murida, šejh reče "Hidaj, gdje si ovu vodu jutros 
pregrijao?" "Na vatri moga srca, moj šejhu." 

Šejh Muzaffer k.s. 


Jednoga dana Rabija upita: "Ko će nas odvesti našem 
Voljenom?" Njena sluškinja odgovori: "Naš Voljeni je već u nama, 
ali ovaj svijet nas dijeli od Njega." 

Adevija Rabija k.s. 


Upitaše Rabiju, "Da li voliš Allaha dž.š.?" 
Da", ona odgovori. 
SA da li mrziš šejtana?" upitaše dalje. 
Ne", reče ona, moja ljubav za Allahom dž.š. je tolika da 
nemam mjesta da mrzim šejtana." 
Adevija Rabija k.s. 


Neko upita Rabiju: "Kolika je tvoja ljubav za Poslanikom 
a.s.?" 
Ona im reče: "Uistinu velika, ali moja ljubav za Stvoritelja me 
je odvratila od ljubavi za Njegovim stvorenjima." 
Adevija Rabija k.s. 


Čovjek se jednom zaljubi u prelijepu djevojku. On ju je 
slijedio danima dok nije skupio hrabrosti da joj priđe i izjavi svoju 
beskrajnu ljubav. 

On nastavi da joj se udvara sa naljepšim epitetima. Djevojka 
ga strpljivo slušaše neko vrijeme, ali ga najzad prekide, te mu reče: 
"Tvoje riječi su zanosne, ali evo upravo dolazi moja sestra, ona je 
mnogo ljepša od mene i sigurna sam da će ti se ona više dopasti." 

Čovjek poče da se okreće nebi li ugledao sestru ljepoticu, 
no djevojka mu zalijepi šamarčinu da je sve zvijezde vidio. On se 
nađe u velikom čudu dok mu ona kazivaše: "Zar ti ne reče da je 
tvoja ljubav prema meni besmrtna i beskrajna. Gdje se izgubi ta 
ljubav! Samo što si čuo da ima ljepša i od mene, zaboravio si sve o 
našoj ljubavi. Plivaj dalje druškane, jer ti o ljubavi ništa ne znaš." 

Šejh Muzaffer k.s. 


Za Behlula su smatrali da je ludo zaljubljen u našeg 
Gospodara. Svi mi smatramo da volimo Stvoritelja, ali njegova 
ljubav bijaše posebna. On dan i noć provede u razgovoru sa svojim 
Voljenim. Kao da je bio zaljubljen u najljepšu djevojku u cijelom 
Svemiru koja mu je ukrala srce i dušu i on je nosi uvijek sa sobom i 
priča sa njom i na javi i u snu. 

Jednoga dana njegova ljubav se toliko razbuktala da Behlul 
napusti svoj dom, ostavi posao i poče da luta bez cilja i nakane. Od 
toga vremena on se toliko preda ovoj ljubavi da sve drugo zaboravi 
uključujući svoj izgled i zdravlje. On više nije imao vremena za sebe 
i zato je njegova odjeća bila pocijepana, a njegova kosa i brada 
duga i raščupana. "Svaki trenutak koji nije proveden u ljubavi je 
protraćen i zauvijek izgubljen", Behlul govoraše. 

Šejh Atar k.s. 


Čovjek se često sjeća osobe koju voli. Onaj koji voli 
Stvoritelja sjeća ga se uvijek i na svakom mjestu. Na granama 
voljenog ružičnjaka, opijen ljubavlju kanarinac neprestano pjeva. 

Šejh Muzaffer k.s. 


Srce koje nije bolesno od ljubavi, ne može se zvati srcem. 
Tijelo koje ne boluje od ljubavi je ništa drugo do li blato i zemlja. 
Sejh Džami k.s. 


Ljubav ne ulazi u srce samo putem vida. Često se ljubav 
rađa i putem riječi. Odraz ljepote koji ulazi u uho često krade srcu i 
duši i razum i mir. 
Šejh Džami k.s. 

Ako se ljubav nastani u vama, znajte da je njeno porijeklo u 
ljepoti. Vi ste samo ogledalo u kojem se odražava ljepota. | zato što 
i ljepota i njen odraz dolaze iz istog izvora oni su ujedno i blago i 
riznica. 

Šejh Džami k.s. 

Koliko god okusili od ljubavi, bilo kada ili bilo gdje je samo 
neznatan dio Nebeske Ljubavi. Ljubav između čovjeka i žene je isto 
tako dio te Nebeske Ljubavi. Ali ponekad takav voljeni postaje 
zastor između nas i istinske Ljubavi. Jednoga dana taj zastor će se 
podići i mo ćemo ugledati istinskog Voljenog u svoj Njegovoj 
Nebeskoj Ljepoti. 

Ono što je važno, treba čuvati osjećanje ljubavi u svom 
srcu, bilo kakav oblik ona imala. Važno je da budete voljeni. Lakše 
je voljeti nego biti voljeni. Ako ste ikada bili zaljubljeni zasigurno je 
da ćete jednoga dana i Voljenom stići. 

Šejh Muzaffer k.s. 


Kada se srce smiri uz voljenog, kako je moguće za njega da 
žudi za drugim? Zašto bi crni leptir letio ka suncu kad sve njegove 
nade sagore u plamenu svijeće? Uzaludno je kanarincu prinostiti i 
na hiljade mirisnih trava, kad on samo žudi za ružičnjakom. Jednom 
kada lopočev cvijet pomiluje svjetlost sunca, zar će on i tada mariti 
za blijedim mjesecom? Kada duša čezne za vrelom čiste vode, njoj 
je tada šećer beskoristan. 

Šejh Džami k.s. 


O Gospodaru, ne hrani me ljubavlju već samo 
ljubavnom čežnjom. o 
Sejh Ibn Arebi k.s. 


Kako li je sretno srce u kome se nastani ljubav, jer ona mu 
odnosi sve brige dunjalučke! Ljubav je poput munje i groma koja 
pali strpljenje i razum dok ih skroz ne sagori. 

Ljubavnik ne brine za svoju sopstvenu sigurnost. Planina 
optužbi na njega, nije teža za njega od slamke, kritike samo 
povećavaju njegovu opijenost. 

Šejh Džami k.s. 

Ljubav nas odvodi u najviše planine. Ljubav nas dovodi do 
cilja. Ljubav nas baca u ekstazu. Opijenost, stanje u kojem ljubav i 
čežnja preplave dušu, daje okus zikru ljubavnika. To je takvo 
stanje, da ako u tom trenutku ljubavniku otkinemo dio tijela on neće 
bol ni osjetiti jer je utonuo u ekstazu i opijenost vizijom beskrajne 
ljepote. 
Šejh Muzaffer k.s. 


Ljubav rješava sve probleme i otvara sva vrata. 
Sejh Muzaffer k.s. 


Sve što Voljeni čini za nas je voljeno. 
Sejh Kašani k.s. 


Mjesto za ljubav je srce, a srce je čisto zlato. Naš Voljeni ga 
je uglačao svojim pogledom, čineći ga svijetlim i čistim. Tragovi 
svjetlosne ljepote beskrajne ljubavi ukazuju se u ogledalima 
pobožnih srca. Ljudska ljubav opstoji kroz ljubav Božansku. 

Šejh Semeni k.s. 


Neka oko tvoga srca bude otvoreno, nebi li duh ugledao i 
spoznao nevidljive stvari. 

Usmjeriš li svoje lice u predjele ljubavi, cijeli Svemir će ti biti 
bašća puna ruža. | sve što tu vidiš tvoje srce će poželjeti i sve što 
tvoje srce poželi tu ćeš vidjeti. Ako prodreš u srce svakog sunčevog 
zraka, pronaći ćeš sunce u njima. 

Sve što imaš prodaj za ljubav. Ako ti duh izgori u plamenu 
ljubavi, vidjet ćeš da je ljubav alhemičar duha. 

I krenut ćeš na put iznad uskih granica vremena i prostora 
koji će te dovesti do beskrajnog prostora Nebeskog Svijeta. Ono što 
uho nije čulo, ti ćeš čuti i što oko nije vidjelo ti ćeš vidjeti. | konačno 
bićeš uveden u to visoko stanište, gdje ćeš samo Jedinstvo vidjeti, 
iznad ovoga svijeta i svega stvorenog. Tom Jedinstvu posvetićeš 
ljubav, srce i dušu, sve dok okom koje ne poznaje sumnje budeš 
jasno vidio da "samo Jedan jeste i ništa osim Allaha dž.š. nema 
postojanja." o 

Sejh Ahmed Hetif k.s. 

Harun EI Rašidova čuvena robinja je bila jednostavna i 
obična, ali je on nju više volio od sve ostale posluge. Kada su ga 
upitali koji je razlog tome on im je to praktično demonstrirao. 

On je pozvao svu poslugu i otvorio im vrata svoje riznice 
koja je bila puna Zlata i bisera. On im reče da mogu uzeti šta god 
požele. One potrčaše da nagrabe što je moguće više. Sve osim 
njegove miljenice koja čak i ne uđe u riznicu. 

"Zašto i ti nešto ne uzmeš?" upita je Halifa. 

Ona mu odgovori: "Sve što ja želim je da služim tebi. Ti si 
sve što meni treba. Sva moja ljubav pripada tebi i tvoja ljubav je 
jedina milost kojoj moje srce žudi." 

Šejh Muzaffer k.s. 


Otkada sam čuo za svijet Ljubavi, 
Potrošio sam Život, moje srce 
I oči moje na tom putu. 
Mislio sam da su ljubav 
I Voljeni dvije stvari 
A sad znam da su isto. 
Dželaluddin Rumi k.s. 


Poslušaj me prijatelju, ljubav je poput sunca 


srce bez ljubavi je ništa drugo do li kamen ledeni. 
Sejh Kebekli k.s. 


UL 


ČETVRTI DIO - UČITELJI SUFIZMA 
POGLAVLJE DVANAESTO 


UČITELJI I UČENICI (ŠEJHOVI I MURIDI) 


Na arapskom jeziku sinonim za sufizam je put (tarikat). Taj 
pojam ne označava stazu kojom svako može putovati. On 
označava stazu u pustinji koja vodi iz oaze u oazu. Taj put nije 
označen, jer pijesak se stalno pomjera. Za taj put potreban vam je 
vodič jer ako niste često putovali tuda, nećete biti u stanju da 
pronađete put. Šejh je vodič na tom duhovnom putu, on dobro 
poznaje put, njegove zamke i opasnosti. 

Čuvena priča o Nasruddinu odlično prikazuje ulogu vodiča. 
Grupa mladih ljudi dođe Nasruddinu u želji da im on postane učitelj. 
On pristade na to i reče im da podu sa njim u tekiju. On odveza 
svoga magarca i uzjaha ga naopačke i tako poče da predvodi grupu 
mladih ljudi kroz grad. Narod se svemu tome dobro ismija. Jašući 
tako Nasruddin im izgledaše kao neka luda koja još ima i 
sljedbenike. 

Prije nego li stigoše do tekije većina mladića se razbježa. 
Oni malobrojni koji ostaše upitaše Nasruddina zašto je jahao 
naopačke? On im odgovori: "Znate dobro da nije pristojno da 
učenici idu ispred učitelja, a po meni ne bi bilo ispravno ni da vam ja 
okrenem leđa. To je bio jedini način da se to dvoje uskladi!" 

Ova priča ima višestruko značenje. Nasruddin demonstrira 
svoj nemar prema ustaljenim konvencijama i na taj način on testira 
iskrenost i upornost mladića. On isto tako ukazuje na ulogu učitelja 
koji zna put i čija pažnja je usmjerena na njegove učenike. Pored 
toga on tu ilustruje potrebu za međusobnim uvažavanjem učitelja i 
učenika. 

Ovo poglavlje obiluje primjerima odnosa učenika i učitelja. 
Neki od njih mogu vam se učiniti začuđujućim ili čak neprihvatljivim, 
a neki vas mogu inspirisati. Svaki primjer je sam po sebi poučan. 

Šejh Ragib EI Džerrahi 

Istinski učitelj ruši idola koji je njegov učenik učinio od njega. 
Dželaluddin Rumi k.s. 


Na svim putevima duhovnog odgajanja, učitelj zauzima 
najvažniju ulogu. On nosi učenje kao živi predstavnik određene 
tradicije. On pomaže učenicima da prevaziđu ograničenja 
sopstvenog bića. Jer svaka osoba robuje unutar svog začaranog 
kruga i zato je neohodna spoljna intervencija da bi se taj krug 
razbio. Moj učitelj je ovo opisao slijedećim riječima: "Sebi možete 
dati prvu pomoć i previti vašu ranu, ali ne možete sami nad sobom 
izvršiti operaciju." 

Temeljite promjene, koje ovaj put zahtijeva, u učenikovoj 
svijesti o svijetu i ponašanju nalikuju ozbiljnoj operaciji. Lične 
osobenosti za koje je učenik najčvršće vezan i sa kojima se on 
najviše identifikuje na ovom nivou su upravo ono što ga sprečava 
da postane ono što on istinski jeste i tako ostvari svoj puni 
potencijal. (Rumi je napisao): "Potrebno je učiniti veliki napor da se 
ne bi našli na pogrešnoj strani i da bi na kraju prepoznali ono 
istinsko što je ostalo u nama." 

Šejh Ozelsel k.s. 


Moj šejh je bio čovjek prijatne spoljašnjosti i unutarnjeg 
smirenja. Bio je dug u razmišljanju a kratak na riječima. Nikada nije 
težio dunjalučkim stvarima i nije ga zanimalo da poveća svoju 
imovinu. Ma kakav poklon da bi dobio, on bi ga odmah proslijedio 
nekom od svojih derviša, ostavljajući samo najminimalnije za sebe. 

Šejh Mesum 'Ali Šah k.s. 


Nema ništa teže nego kada odnos izmedu učitelja i učenika 
zahladi. Pad sa sedmog sprata je mačiji kašalj u poređenju sa tim 
padom. 

Šejh Muzaffer k.s. 


Kada bih stajao ispred šejha - ili bilo kojeg od mojih kasnijih 
učitelja - počeo bih da se tresem kao list na vjetru, moj glas bi se 
promijenio, a koljena počela da klecaju. Kada bi on to primijetio, bio 
bi blag prema meni i uložio poseban napor da mi pomogne da se 

opustim, ali to bi samo pojačavalo strah i poštovanje koje je on 
budio u meni. o " 
Sejh Sibli k.s. 


Jednoga dana, u teškom halu, ja dođoh svom učitelju Ebul- 
Abbasu. 

Bio sam uznemiren ljudima koji se otvoreno protive Božijim 
naredbama. On mi reče: "Moj prijatelju, uposli sebe sa Allahom 
dž.š.!" Ja ga napustih i odoh šejhu Ebu Imranu, u nepromijenjenom 
halu. On reče: "Uposli sebe sa svojom dušom!" Ja odgovorih: "O 
učitelju ja sam zbunjen. Šejh Ebu-l-Abas mi reče da se uposlim sa 
Allahom dž.š., a ti mi kažeš da se uposlim svojom dušom, a i ti i on 
ste vodiči ka Allahu dž.š.." Kada to začu Ebu Imran stade plakati i 
reče: "Moj prijatelj Ebu-l-Abas te usmjerio ka Allahu dž.š., neka je 
svaka počast njemu. Svaki od nas te je usmjerio u skladu sa svojim 
duhovnim stanjem. Nadam se da će mi Allah dž.š. podariti Ebu-l- 
Abasovu duhovnu stanicu. Bolje bi bilo iza mene i za tebe da njega 
poslušamo." 

Ja onda odoh opet šejh Ebu-l-Abasu i ispričah mu šta mi je 
Ebu Imran rekao. On mi na to odgovori: "Bolje bi ti bilo da poslušaš 
i njega, jer te on usmjerio na duhovni put, dok sam te ja uputio na 
tvoga Saputnika. Prema tome, ti bi trebao da postupaš u skladu sa 
onim što ti je on rekao kao i u skladu sa onim što sam ti ja rekao." 

Šejh Ibn Arebi k.s. 


Slijedeće dvije priče govore o dvije različite verzije o prvom 
susretu između Rumija i njegovog duhovnog vodiča Šemsa koji je 
pomogao Rumiju da se preobrazi iz suhog učenjaka u jednog od 
vodećih šejhova i duhovnih pjesnika u svijetu: 

Jednog dana Rumi je sjedio u svojoj biblioteci okružen grupom 
svojih učenika. Iznenada Šems se tu pojavi nenajavljen. On uperi 
prstom na knjige složene u ćošku biblioteke i upita Rumija: "Šta je 
to tamo?" 

Rumi sudeći po Šemsovoj prosjačkoj odjeći zaključi da ima posla 
sa prosjakom te mu reče: "Ti to sigurno ne možeš razumjeti." On 
još i ne završi svoju rečenicu kada one knjige u ćošku počeše 
gorjeti. Uplašen Rumi povika: "Šta je ovo, aman ja Rabbi?" Šems 

mu mirno odgovori: "A da li ti možeš ovo razumjeti?" To reče i 
napusti sobu. 
Dželaluddin Rumi k.s. 


Jednog dana Rumi je jahao konja u pratnji svojih učenika. 
On se zaustavi pokraj Univerziteta gdje je trebao da održi 
predavanje. Nekakav prosjak uđe za Rumijem u učionicu. To bijaše 
Šems koji Rumija upita: "Ko je bio veći - Bajazid Bistami ili Poslanik 
Muhammed s.a.v.s.?" 

Rumi koji je osjećao kako mu vatra Šemsovih očiju probada 
dušu odgovori: "Veći je bio Poslanik Muhammed s.a.v.s." 

Šems onda reče: "Zar nije Poslanik rekao: "Nisam Te 
spoznao onako kako Ti zaslužuješ da budeš znan, dok je Bajazid 
uzviknuo: "O kako je uzvišena moja stanica, slava neka je meni koji 
sam uzvišen i čija čast je uzdignuta." Šems je vidio da Rumi nije bio 
u stanju da shvati da je Bajazidova žed za Allahom dž.š. bila 
ugašena nakon što se napio sa par gutljaja Njegove milosti, dok 
Poslanikova žed nije bila ugašena jer i pored svih blagoslova on je 
ostao vječno žedan znanja nebeskoga. 

Rumi se nađe zatečen i preplavljen Šemsovim moćnim 
riječima, te on pade Šemsu pred noge i izgubi svijest. Kada se 
osvijesti glava mu ležaše u Šemsovom krilu. Odmah potom Rumi i 
Šems se povukoše u osamu puna tri mjeseca. 

Dželaluddin Rumi k.s. 


Behlul, mudra luda, je skrivao svoju mudrost iza zastora 
ludosti. On je slobodno ulazio i izlazio iz Harun El-Rašidove palate 
koji je cijenio njegove upute. 

Jednoga dana Behlul vidje da je Halifin prijesto prazan, te 
brzo sjede na njega. Sjesti na sultanov prijesto smatralo se težim 
grijehom pa se čak moglo i smrću kazniti. Stražari u palati uhvatiše 
Behlula, skinuše ga s prijestola i dobro ga izdegenisaše. Njegovo 
zapomaganje probudi i Halifu te se ubrzo i on tu pojavi. 

Behlul je drečao ko jarac dok je začuđeni Harun pitao 
stražare čemu sva ta ujdurma. Kada sazna šta se desilo on poče 
da tješi Behlula grdeći stražare: "Sram da vas bilo! Zar ne vidite da 
je jadnik pomahnitao. Zar bi se i jedan pametan čovjek usudio sjesti 

na sultanovo prijestolje?" On nastavi tješiti Behlula riječima: "Ne 
brini, nemoj plakati, obriši svoje suze dragi." Behlul mu reče: "O 
Halifa ja ne plačem zbog njihovih udaraca, već ja plačem zbog 
tebe." "Zbog mene?", uzviknu Harun, "Zašto bi ti plakao zbog 
mene?" Behlul odgovori: "O Halifa! Sjeo sam na tvoj prijesto samo 
jedanput i zbog tih par momenata provedenih na njemu dobio sam 
strašan degenek. A ti moj Halifa sjediš na njemu već dvadeset 
godina. Kakve li samo batine ti zbog toga primaš? Zbog te misli ja 
sam se rasplakao." Harun El-Rašid je ovim bio potpuno potučen. 
Sada je on počeo plakati. "Šta da radim", upita očajno Behlula. 
Behlul poče bježati iz palate vičući: "Pravdu, pravdu!" (Samo pravda 
može vladara-halifu spasiti). 
Šejh Muzaffer k.s. 


Šems upita nekog šejha, "Šta to radiš?" 

Ja posmatram odraz mjeseca u ovom jezeru", odgovori 
šejh. 

"Zašto ga ne posmatraš direktno na nebu? Zar si toliko 
slijep da ne primjećuješ Istinu u svemu onome o čemu razmišljaš?" 

Te riječi toliko ganuše šejha da on zamoli Šemsa da ga 
podučava. 

"Ti nemaš snage da izdržiš moje društvo", odgovori Šems. 

"Snaga je u meni", odgovori šejh, "Molim te prihvati me." 

Onda mi donesi bocu vina pa ćemo zajedno popiti na 
Bagdadskoj pijaci", reče Šems. 

SAli ja to ne mogu uraditi", reče Šejh uplašeno. 

Šems se onda izdera: "Ti si odveć plašljiv za mene. Ti 
nemaš snage da budeš u društvu intimnih prijatelja Allaha dž.š.. Ja 
tražim samo one koji imaju hrabrosti da dosegnu Istinu." 

Šems Tabrizi k.s. 


Nemojte kritikovati pogreške vašega brata ako će vaše riječi 
stvoriti jaz među vama. Otuđit ćete njegovo srce ako mu govorite o 
grijehu koji mu je već poznat. No milost je ako mu ukažete na ono 
čega nije bio svjestan. ; 

Onaj koji vam skreće pažnju na vaše loše navike ili loše crte 
vašeg karaktera, nebi li se vi tako pročistili, je poput onoga koji vas 

upozorava na zmiju i škorpiona ispod vaših haljina - on vas 
upozorava iz brige da ne posrnete. Samo velika budala ovo neće 
prihvatiti. ; 

Sejh El-Gazali k.s. 


Prva tekija sagrađena je u Remli, Sirija. Jednoga dana neki 
hrišćanski princ je krenuo u lov. Na putu on ugleda dvojicu sufija 
koji se susretoše i odmah potom izgrliše jedan drugog. Onda oni 
sjedoše na to mjesto, prostriješe ono malo hrane što imaše i 
počeše zajedno da jedu. Njihova ljubav se njemu dopade te on 
pozva jednoga od njih i upita ko je njegov prijatelj. 

Ne znam", sufija mu odgovori. 

Prince dalje upita: "Zar nisi sa njim u srodstvu?" 

"Ne, baš nikakvom", sufija odgovori. 

"Odakle je on stigao", princ upita. 

$Ni to ne znam", sufija odgovori. 

"Kako to onda da vi jedan drugoga toliko volite", upita 
začuđeni princ. 

On pripada mom Putu", derviš mu odgovori. 

SA imate li neko mjesto gdje bi se sastajali?" upita princ. 

I kada mu derviš reče da nemaju, princ mu tada obeća: "Ja 
ću vam sagraditi takvo mjesto." 

I tako je bilo. 

Sufi tradicija 


Na sudnjem danu svaka duša će položiti račun o svojim 
djelima i ako dobra djela prevagnu ona će ući u džennet. 

Kada vam budu vagali vaša djela i ako dobra djela ne 
prevagnu vi ćete se okrenuti vašoj ženi ili mužu u nadi da će vam 
oni darovati dobra djela i pomoći vam da uđete u džennet. 
Međutim, zabrinuti za svoju sudbinu oni će vam odgovoriti. "A šta 
će biti sa mnom? Ko će meni pomoći? Onda ćete se okrenuti vašim 
roditeljima, ali oni će vam isto odgovoriti: "1 mi pomoć trebamo. Ko 
će nama pomoći?" 

Onda će se vaš šejh ili neki od braće derviša pojaviti i reći: 
"Uzmi sva moja dobra djela. Meni je dovoljna nagrada ako ti brate 
uđeš u džennet." 

Šejh Muzaffer k.s. 

Bolesni sultan je pozvao doktora - sufiju da ga izliječi. Sufija 
odbi da dođe. Sultan naredi svojim vojnicima da zarobe suUfiju i 
dovedu ga u njegovu palatu. 

Kada ga dovedoše sultan mu reče: "Tražio sam da dođeš 
jer bolujem od nepokretnosti (paralize). Ako me izliječiš bogato ću 
te nagraditi, ali ako ne uspiješ da mi pomogneš odrubiću ti glavu." 

Sufija mu na to odgovori: "Ako hoćeš da te izliječim 
potrebna mi je potpuna privatnost." | tako sultan sve istjera iz svojih 
odaja i osta sam sa sufijom. Sufija tada izvadi svoj nož i krenu 
prema sultanu govoreći: "Sada ću ti se osvetiti što si me ucijenio." 
Prestravljeni sultan skoči iz kreveta i zaboravljajući na svoju 
paralizu poče da trči po sobi nebi li izbjegao mahnitog sufiju. 

No sufija ubrzo ostavi sultana i sam pobježe glavom bez 
obzira, ispred sultanovih stražara. U svoj toj frtutmi niko ne primjeti 
da je sufija izliječio sultana najdjelotvornijom metodom. 

Sufi mudrost 


Šibli doseže visoku duhovnu stanicu te ga zatvoriše u 
ludnicu. Ubrzo dođoše da ga vide njegovi zaprepašteni učenici. 

Šibli upita: "Ko ste vi?" 

"Mi smo oni koji te vole i slijede", odgovoriše. Šibli ih odmah 
poče gađati kamenjem na što se oni dadoše u trk uzvikujući: "Istina 
je, istina je Šibli je zaista poludio." 

Onda ih Šibli dozva riječima: "Zar niste maločas tvrdili da me 
volite? Kako onda da vas je par kamenica nagnalo u bijeg. Šta 
ostade od iskrene ljubavi koju ste tvrdili da imate za mene? Dalije i 
ona odletjela sa par bačenih kamenica? Da me uistinu volite vaša 
briga za mnom bi bila jača od boli koju vam nanesoše moje 
kamenice." 

Šejh Šibli k.s. 


Jednom prilikom krenuh zajedno sa Abdullahom Er-Razijem 
u pustinju. On reče: "Ili ću ja voditi tebe ili ti mene." "Ja bih radije da 
ti budeš vodič", ja mu odgovorih. 

Onda me ti moraš slušati", on mi reče. 

Nema problema", ja se složih. 

Onda on uze torbu, napuni je hranom i uprti je na svoja 
leđa. Kada mu se ja ponudih da ponesem torbu, on mi reče: "Zar 
nisi rekao da sam ja vodič, prema tome moraš mi se pokoravati." 

Te noći uhvati nas kiša. On stajaše iznad moje glave cijelu 
noć štiteći me svojim ogrtačem od kiše, dok ja u muci u sebi 
ponavljah: "Eh što ne umrijeh, prije no što rekoh: "Ti budi vodič." 

Šejh Ebu Ali El-Ribati k.s. 


OSAM DUŽNOSTI UČITELJA SU: 

1, Da voli svoje učenike i smatra ih svojom djecom. On se mora 
brinuti za njihovu dobrobit kao što se roditelji brinu za svoju 
djecu. 

2. Da odbije bilo kakvu platu za svoju službu i da ne prihvati ni 
nagrade ni zahvale. 

3. Da ne uskrati savjet učeniku, ali i ne dozvoli da učenik počne 
raditi na višem nivou sve dok za to ne bude osposobljen. 

A. Da se koristi indirektnim i blagim sugestijama, a ne otvorenom i 
grubom kritikom, kada želi učenika da odvrati od njegovih loših 
navika. Otvoreno kritikovanje izaziva otpor i tvrdoglavost. 

5. Kada podučava određenu disciplinu, ne smije umanjivati 
vrijednost drugih duhovnih disciplina i učitelja. 

6, Da govori učenicima prema mogućnosti njihovog razumijevanja i 
da ne zahtijeva od njih ono što je van njihovog intelektualnog 
kapaciteta. 

7. Da učenicima koji su zaostali pruži ono što je jasno razumljivo 
njihovom ograničenom razumijevanju. Svako vjeruje da je 
sposoban da savlada svaku disciplinu bez obzira koliko složena 
ona bila i obično oni najjednostavniji i budalasti su najponosniji 
svojim razumijevanjem. 

8. Postupati po onome što se podučava i ne dozvoliti da djela budu 
u suprotnosti sa riječima. 

Šejh El-Gazali k.s. 


. Zrelost (kemalijet) ne dolazi sama po sebi. Za nju nam je 
potreban vodič i disciplina. Put je nepoznat a noć je crna, ta staza 
je puna opasnosti. Opasnost dolazi od sebičnosti, lažnih vizija, 

misticiziranih duhovnih stanja, zastoja u razvoju, opsjednutosti 
izvjesnim stanjima, korišćenje raznih opojnih sredstava (droga) da 
bi se postiglo duhovno iskustvo i česta stanja snažnih nemira i 
ludila. 

Šejh Muhammed Šefi k.s. 


Jedan bogat mladić postade šejhov murid i odmah dobi 
dužnost da čisti ćenife. Njegova majka, inače bogata doktorica, 
zamoli šejha da njenom nježnom sinu da neki drugi posao i posla 
šejhu dvanaest robova iz Etiopije da posao umjesto njega obavljaju. 
Šejh odgovori: "Ti si doktorica. Ako tvoj sin slučajno dobije upalu 
pluća hoću li ja onda dati lijek robovima iz Etiopije umjesto da ga 
dam njemu." 

Šejh Džami k.s. 


Iskreno prijateljstvo između derviša uključuje slijedećih 
osam dužnosti: 
1, Materijalna pomoć. Pomozi svojoj braći sa hranom, novcem ili 
drugim stvarima koje su im potrebne za opstanak i razvoj. 
2. Lična podrška. Ako se razbole, posjeti ih, ako su zauzeti 
poslom, pomozi im, ako nešto zaborave, podsjeti ih. 
3. Respekt. Ne zamjeraj im na greškama i ne žali se na njih 
drugima. Ne dijeli savjete kada znaš da ih oni ne mogu slijediti. 
: Pohvala i pažnja. Pohvali dobre osobine svoje braće, daj im na 
znanje da se ti brineš o njima. 
. Opraštanje. Oprosti svojoj braći na njihovim greškama. 
. Molitva. Moli se iskreno za dobrobit svoje braće istim žarom kao 
što moliš za svoju dobrobit. 
7. Odanost. Budi čvrst u svom prijateljstvu tako da se u tebe mogu 
pouzdati oni koji su ti dali svoje povjerenje. 
8. Olakšanje od neugodnosti. Nemoj da stvoriš neugodnu i tešku 
situaciju sa svojom braćom. Nemoj da budeš na teret drugima. 
Šejh El-Gazali k.s. 


O. 01 PB 


Jedno važno pitanje koje se postavlja je kako pronaći 
pravog učitelja. Često ljudi dolaze u sumnju i ne znaju da li je njihov 

učitelj lažni ili pravi. Često ljudi upoznaju lažnog učitelja u ovom 
svijetu gdje je tako puno laži. Ali u isto vrijeme, istinski tragač, koji 
je iskren prema sebi, će se uvijek susresti sa istinom, sa 
stvarnošću, jer će njegova istinska vjera i njegova iskrenost u 
traganju postati svjetiljka na putu. 

Istinski učitelj je u nama, zaljubljenik stvarnosti živi unutar 
našeg bića i ako iskreno tražimo istinu, prije ili poslije sigurno ćemo 
naći pravog učitelja. A šta ako i naiđemo na lažnog učitelja? Onda 
će Onaj istinski murid preobraziti lažnog učitelja u pravog, jer 
stvarnost je veća od laži. 

Hazreti Injat Lehan k.s. 


Mnogi učitelji govore o učenjima. Najbolji učitelji poučavaju 
svoje učenike. No, najvažnije je proučavati same učitelje. 
Imami Musai Kazim k.s. 


Lahko je biti šejh, a teško je biti derviš. Jednom prilikom, 
osnivači dva velika sufijska reda, Abdul Kadir Gejlani i Ahmed El 
Rifai, sjeđaše zajedno kada tu neko dotrča i reče Abdul Kadiru da je 
jedan od učitelja koje je on poslao u Indiju preselio i da su ga derviši 
zamolili da im pošalje novog šejha. Abdul Kadir se tada okrenu 
Ahmedu Rifaiji i reče: "Sreća naša da su tražili šejha, jer da su 
tražili derviša morali bi ići ja ili ti. 

Šejh Muzaffer k.s. 


Jedan od razloga za postojanje institucije duhovnog vodiča 
je to što on zna kada da zaposli derviša, a kada da ga ostavi bez 
posla. On isto tako zna vrstu napora i posla koji svaki učenik treba 
da čini. Samo neznalice smatraju da je svaki posao i koristan. 

Šejh Palavani-i-Zeif k.s. 


Uspjeh derviša se uvećava sa njegovom ljubavlju za šejha, 
jakom željom da mu služi i molitvama koje su za njega proučene. 
Ljubav za šejhom koja se rađa u dubinama derviševog bića, je 
poput duhovne rijeke koja teče šejhovim unutarnjim bićem. | zaista, 
ovaj bogati protok se izlijeva i u derviševo srce. | tako ova rijeka 
blagodati teče u zavisnosti od ljubavi derviša. 

Ukratko, derviš mora voljeti šejha iskrenom, istinskom i 
nepatvorenom ljubavlju. Moramo shvatiti da postoji put od srca do 
srca. Prema tome, derviš je nagrađen mnogim blagodatima zbog 
svoje ljubavi prema šejhu. Ova tradicija je očuvana vijekovima i ona 
živi u samom srcu sufijskog puta. 

Šejh Muzaffer k.s. 


Mladić dođe Džunejdu u želji da postane njegov murid. On 
reče: "Ti si meni preporučen kao vrsni poznavalac bisera 
(mudrosti). Molim te podari mi jedan ili mi ga prodaj." 

Džunejd mu odgovori: "Ti nemaš tih para da ga kupiš, a 
kada bih ti ga poklonio nebi shvatio njegovu pravu vrijednost. Ti 
moraš postupiti kao i ja. Zaroni u more i strpljivo čekaj sve dok i ti 
ne pronađeš svoj biser." 

Šejh Atar k.s. 


Kada je šejh odsutan, derviši bi morali djelovati kao da je on 
tu, te iskreno obavljati svoju dužnost i uljudno i lijepo se ponašati 
svugdje i u svemu što rade. | mada mi ne vidimo Svemogućeg 
Allaha dž.š., vjera i čvrsto uvjerenje da On nas vidi ma gdje mi bili i 
ma šta mi radili, će preobraziti našu potčinjenost u istinsku blagodat 
i uvesti nas u stanje savršenog vjerovanja. 

Šejh Muzaffer k.s. 


Osam dužnosti bratstva su: 

1. Na šerijatsko-islamskom nivou, odvoji dobrovoljno svaki svoj 
višak; na tarikatsko-derviškom nivou, smatraj svoga brata sebi 
ravnim; a na hakikatskom nivou, nek ti on bude preči od tebe. 

2. Pomozi svom bratu dobrovoljno, pa čak i ako bi tebi zafalilo. Na 
najnižem nivou, izvršavaj dužnosti sa  zahvalnošću i 
zadovoljstvom; na srednjem nivou, ti i tvoj brat ste jedno; na 
najvišem nivou, podari prednost drugima nad sobom. 

3. Pravi se da ne uočavaš greške svoga brata, pa čak i ako moraš 
slagati da bi to učinio. 

4. Pokaži ljubav svome bratu, interesuj se za njegovu životnu 
situaciju, hvali ga i prenesi pohvale drugih, brani ga u njegovom 
odsustvu, uputi ga u svjetovne i duhovne stvari. Skreni mu 

pažnju ako u nečem dobro ne postupi, ali samo kada ste sami. 
Ne otuđi se od brata tako što ćeš mu ukazivati na greške koje su 
mu poznate, već budi milostiv i ukaži mu samo na greške kojih 
nije svjestan. 
. Ako neko pogriješi u svojoj bratskoj dužnosti, budi strpljiv prema 
njemu i oprosti mu. 
. Moli za svoga brata, da on ostvari sve što želi za sebe, svoju 
porodicu i one koji od njega zavise na ovom i na onom svijetu. 
. Pokaži "stabilnost" u ljubavi. Takva ljubav zahtijeva od tebe da 
se brineš za djecu svoga brata poslije njegove smrti. Odanost 
uključuje spriječavanje da se prijateljstvo pretvori u ponižavanje; 
ne slaganje sa onim što je oprečno vjerskim načelima, ne slušati 
ogovaranja i ne biti prijatelj sa neprijateljem svoga brata. 
. Olakšaj svom bratu neugodnost i nepriliku. Ne traži od njega da 
ti služi ili da bude prema tebi ljubazan. 

Šejh El-Gazali k.s. 


Nikoga ne mrzi i sve ljubi. 
Prazne priče o prijateljstvu ne pomažu. 
Prazne priče o Bogu i vjeri neće te daleko odvesti. 
Budi užarena vatra istine, 
Budi rascvjetali behar ljubavi 
Budi topli mehlem mira 
Svojom duhovnom svjetlošću 
Rasprši tamu neznanja 
Rastjeraj oblake nesloge i rata 
I proširi dobrotu, mir i harmoniju među ljudima 
Nikada ne traži pomoć, usluge ili milostinju 
Osim od dragog Allaha 
Od sultanske palate bježi ko od šejtana 
Ne odbi pomoć fukari I miskinu, 
udovici i siroćdetu pred vratima tvojim 
Služiti ljudima je tvoja misija... 
Obavljaj je hrabro i revnosno 
Tako da ja kao tvoj duhovni učitelj 
Necu biti postiđen tvojim nedostacima 
Kada se na Sudnjem danu pojavimo 

Pred Svemocćnim Allahom 
I uzvišenim pirovima našeg tarikata. 
Hazreti Kuadža k.s. 


Najveća poteškoća sa kojom se susreću učenici "velikog" 
učitelja je ta što oni više obožavaju samog učitelja nego što se 
pridržavaju principa kojima ih on podučava. 

Šejh Džami k.s. 


Ja se osjećam poput vrtlara koji je posijao pregršt sjemenki 
no nijedna nije proklijala; i opet slijedeće godine isto se dogodilo i 
tako prođe godina za godinom. Ali ove godine kada sam bacio 
sjeme, ne samo što ono proklija nego sa njim i svo sjemenje koje 
sam do tada bacio. | tako sam se ja rastrčao na sve strane u 
nastojanju da požanjem svu žetvu dok moj Gospodar ne dođe i 
reče: "Ne brini. Požanji ono što možeš, a ostalo prepusti Meni." 

Šejh Sadi k.s. 


O moj brate, dunjaluk je bez pameti 
Ako kažem istinu dobro me izbatinaju. 
Ako li šta slažem svi mi vjeruju. 
Vidio sam kako pobožni Hindusi 
Vladaju svojim sljedbenicima, 
I kupaju se ranim jutrom. 
Oni ubijaju dušu obožavajući kamenje. 
Njihovo znanje je ništavno. 
Vidio sam i mnoge Muslimane 
Učenjake sa njihovim knjigama, 
Što podučavaše učenike nekakvim tehnikama 
Vjeruj mi brate oni ništa ne znaju 
A jogini što poziraju 
Dvoličnih srca prepunih sujete 
Mole se bakru i kamenju 
Puni od ponosa na svom hodočašcću. 
Namještajući svoje obredne posude i brojanice 
Mažući bojom svoje čelo i ramena 
Mumljajući svoje himne i formule 

Za ruh oni nikad nisu čuli 
Hindusi kažu Ram je njihov Voljeni 
Turci kažu da je Rahim 
Jedan drugog oni potiru 
No niko od njih ne zna tajnu 
Oni mumljaju svoje formule od kuće do kuće 
Napumpani ponosom 
Učenici se utapaju zajedno sa njihovim učiteljima 
Na kraju svi su jako tužni 
Kabir kaže: Poslušaj me prijatelju 
Svi su osihireni! 
"Niko ne razumije šta im govorim 
A tako je jednostavno 
Šejh Kabir k.s. 


Kugla na kupoli 
ne može ostati 
niti riječ mudrosti 
u srcu budale 
Ljudi u svojim glupostima 
balvani od glave do pete 
Nema koristi mrštiti se 
Ta srca brate, strijela ne odstrijeli. 
Šejh Kabir k.s. 


Džunejd je odlučio da ne drži govore o sufizmu sve dok je 
njegov učitelj Sekati živ. Jedne noći on usni Poslanika s.a.v.s. koji 
mu reče: " O Džunejde govori ljudima jer je Allahova dž.š. želja da 
na taj način pokazuješ ljudima Put." 

Džunejd se probudi osjećajući se ponosnim i vjerujući da je 
on duhovno bio uzvišeniji od svoga učitelja. Međutim, tog jutra on 
dobi pismenu poruku od svog učitelja: "Nisi slušao molbe svojih 
učenika, a niti ono što sam ja tražio od tebe. Sada kada ti se 
Poslanik s.a.v.s. javio moraćeš poslušati." 

Kada je to pročitao, Džunejd odmah shvati da je njegov 
učitelj duhovno daleko iznad njega. On ode svom učitelju Sekatiju 

te ga upita: "Kako si saznao da je Poslanik s.a.v.s. tražio od mene 
da govorim?" 
"Sanjao sam Stvoritelja prošle noći. On mi reče da je poslao 
Poslanika s.a.v.s. da ti naredi da govoriš", Šejh mu odgovori. 
Šejh Hudžviri k.s. 


Lopov provali u kuću jednog sufije, no tamo ne nađe ništa 
od vrijednosti. Sufija, osjećajući njegovo razočarenje, sažali se na 
njega i baci mu guberinu ispod koje je ležao. 

Šejh Sadi k.s. 


Dva konjanika jahaše u rano jutro. Jedan od njih je bio 
slijep. Pošto mu ispade kandžija on sjaha sa konja i poče da je 
traži. Jutro je bilo prohladno a u blizini se nalazila zmija sklupčana u 
snu. Zmija je bila ukočena od hladnoće, tako da se doimala kao 
kandžija kada je slijepac dotače. On je uze, sjede opet na konja i 
sustiže svog prijatelja. Kada ga ovaj upita šta mu se desilo, slijepac 
mu objasni da je izgubio kandžiju, ali s Božijom pomoći je našao još 
bolju. Njegov saputnik odmah primjeti da slijepac drži zmiju te ga na 
to upozori, ovaj tvrdoglavo ne htjede da mu povjeruje. No zora se 
pretvori u dan i sunce sijaše sve jače. Malo po malo zmija se 
otkravi te ujede i odmah usmrti slijepog konjanika. 

Šejh Muzaffer k.s. 


Bajazid Bistami sjeđaše kraj svoga učitelja koji od njega 
zatraži da mu donese knjigu koja bijaše pokraj prozora. 

"Prozor? Koji prozor?" upita Bajazid. 

"Kako koji prozor, tolike godine dolaziš kod mene a još nisi 
primijetio taj prozor." 

"Nisam", odgovori Bajazid, "Nemam ja ništa sa tim 
prozorom. Kada sam ispred tebe ja sam slijep za sve ostalo i ne 
vidim ništa oko sebe." 

"Pošto je to tako", reče mu učitelj, "sada se možeš vratiti u 
svoj rodni grad. Tvoj posao ovdje je upotpunjen." 

Šejh Bajazid Bistami k.s. 

Mi (šejhovi) smo putokazi ka tvom cilju. No, za putnika je 
neophodno da pokida veze sa nama i razmišlja samo o cilju. 
Sejh Behauddin Nakšibend k.s. 


O ti koji tražiš Istinu i istinsku stvarnost, imaj samilosti 
prema sebi. Pronađi lijek za bolest neznanja kojim ti svoju maštu 
poistovjećuješ sa realnošću i od koje boluješ cijeli svoj vijek. Traži 
lijeka noć i dan sve dok ne budeš slobodan od svih svojih strahova 

Zar ne vidiš kako su neki ljudi smireni u bezbijednosti od 
svake ambicije mada imaju mnogo manje nego ti - dok ti boluješ 
pod pritiskom svega što imaš. 

Sigurno će doći dan kada ćeš zažaliti zbog toga, ali će tada 
biti prekasno. Počni da učiš i napusti neznanje koje smatraš 
istinom. Kada nađeš savršenog Učitelja, neka ljubav za njega bude 
tvoj vodič. Jer od njega ćeš naučiti kako sebe da pronađeš i 
pronađeš istinu u svom sopstvenom biću. 

Šejh Muzaffer k.s. 


Ljudi smatraju da šejh mora posjedovati keramete i 
manifestovati iluminacije. Međutim, šejhu je samo potrebno ono što 
njegov murid potrebuje. 

Šejh Ibn 'Arabi k.s. 


Bio neki vladar koji je volio jednog svog slugu više od 
ostalih; nijedan od njih njemu nije bio tako značajan kao taj sluga; i 
on je htio drugima obznaniti superiornost tog sluge. Jednoga dana 
on je jahao sa svojim podanicima. U daljini su se vidjele snijegom 
prekrivene planine. Vladar primijeti snijeg u daljini i pognu svoju 
glavu. Odmah potom njegov voljeni sluga odgalopira u tom pravcu. 
Ubrzo se vrati noseći grudvu snijega. "Kako si znao da sam poželio 
snijeg?" upita ga sultan. 

"Zato što si bacio svoj pogled prema njemu, a sultan neće 
pogledati nešto bez namjere da ga ne posjeduje." odgovori sluga. 

Na to sultan reče: "Eto vidite zašto sam dao posebnu 
naklonost ovom slugi, svaka osoba ima svoje dužnosti, a dužnost 
sluge-roba je da usmjeri svu pažnju ka gospodaru, prati njegov 
pogled i unutarnja stanja njegovog bića." 

Šejh Kušejri k.s. 

Ko god da putuje bez vodiča, 
potrošiće dvije stotine godina 
za putovanje od dva dana hoda. 
Dželaluddin Rumi k.s. 


Na dugom i teškom putu kojim čovjek putuje neophodno je 
da ima vodiča (šejha), jer opasno je putovati sam. Poslanici i evlije 
su liječnici duše koji će uspješno uspostaviti dijagnozu bolesti i 
slabosti duše i ako se čovjek njima prepusti bez pogovora, oni će 
njegovu bolest i izliječiti. Međutim, tretman ponekad može jako da 
zaboli. Oni će od tog čovjeka zahtijevati da "umre prije svoje smrti", 
i da mora potpuno napustiti svoje biće. 

Šejh Muzaffer k.s. 


Džunejd jednog dana primijeti čovjeka koji se šetao obalom 
rijeke Eufrata. On ga upita zašto se tuda šeta. "Ja čekam čamac ili 
skelu da me preveze na drugu stranu", čovjek mu odgovori. 

"Dodi", reče mu Džunejd, "ja ću te prevesti na drugu obalu." 
Kada ga čovjek upita kako on to misli izvesti Džunejd mu reče: 
"Prisjećanjem Allaha dž.š., ali ne smiješ govoriti ništa osim riječi: 
"Kao što šejh kaže." 

On tada uhvati čovjeka za ruku i počeše zajedno koračati po 
vodi. Uzvišeni Džunejd ponavljaše: "Allah, Allah",dok je čovjek 
pored njega ponavljao: "Kao što šejh kaže, kao što šejh kaže." 

Tako stigoše do pola puta i poštovani Džunejd je još uvijek 
ponavljao: "Allah, Allah, O Svemoćni, O Svemoćni!" 

Čovjek se u neka doba poče čuditi zašto bi on sebe 
ograničavao ponavljajući samo: "Kao što šejh kaže, kao što šejh 
kaže." On odluči da i sam počne prizivati Allaha dž.š., no čim poče 
da izgovara: "Allah, Allah, O Svemoćhni", stade tonuti u rijeku. 

Poštovani Džunejd to primijeti te ga prvo spasi pa onda 
izgrdi: "Zar misliš da si ti sposoban osloniti se na Allahovo ime? 
Zato što nisi bio spreman, uputio sam te da ne izgovaraš ništa 
drugo do li: "Kao što šejh kaže." 

Šejh Muzaffer k.s. 

Jednog dana, sultan Mahmud od Gazne, dade veoma 
dragocijenu čašu jednom od svojih ministara govoreći: "Razbij je!" 
sAli gospodaru", pobuni se ministar, "ovo je kineska čaša od 
neprocjenjive vrijednosti. Kako da je razbijem?" "U redu, u redu", 
reče sultan tražeći to isto i od ostalih ministara. No svaki od njih 
odbi da je razbije. Tada sultan dade čašu Ajazu, svom bliskom 
prijatelju, tražeći i od njega da je razbije. Ajaz bez oklijevanja uze 
čašu i razbije u paramparčad. "A zar to ne bijaše skupocijena 
čaša?" sada uzviknu sultan. "Da", reče Ajaz, "bijaše stvarno 
dragocijena, ali tvoja naredba vrijedi meni više od te čaše, a 
razlupao bih i stotinjak istih prije nego li da tebe uvrijedim ne 
izvršavajući tvoju naredbu." 

Šejh Muzaffer k.s. 


O neuka ludo. Propuštaš da primiš moje riječi k srcu i radije 
se osamljuješ u svoje tajne odaje gdje druguješ samo sa svojim 
razumom, željama i strastima. Najprije od svega tebi treba društvo 
istinskog šejha. Potrebno ti je da obuzdaš svoj razum, želje i navike 
i sve drugo osim Svemoćnog Allaha dž.š.. Moraš redovno obijati 
pragove istinskih učitelja. Uči od njihovih ruku. Samo nakon toga 
možeš se povući u osamu sa Allahom Svemoćnim. Jednom kada 
ispuniš te uslove, onda ćeš možda i postati lijek za bolesna srca 
ljudi, vodič sa Allahovim dž.š. dopuštenjem. | mada tvoj jezik govori 
pobožno, tvoje srce je još uvijek neobuzdano. Tvoj jezik pjeva u 
slavu Allaha dž.š., dok tvoje srce se još uvijek ne pokorava 
njegovim naredbama. Po vanjštini ti si musliman, ali unutra si još 
uvijek kjafir. Po vanjštini vjeruješ samo u Allaha dž.š., a unutra si 
još uvijek mnogobožac. Po vanjštini si asketa i vjernik, ali unutra si 
poput vlage na zidovima kupatila, ključ u vratima smetljarnika. 

Šejh Abdul-Kadir Gejlani k.s. 

PETI DIO - PRAKTIČNI VIDOVI SUFIZMA 


POGLAVLJE TRINAESTO 


DUHOVNA PRAKSA 


Zamislite kako bi vam bilo da uđete u salu za mršavljenje, 
savremenog gimnastičkog kluba, a da tamo nikada ranije niste bili 
niti vam je jasno šta se tu dešava. Prvo što ćete primijetiti su 
mnoštvo mehaničkih uređaja poredanih u nizu koji vam nude 
pomoć da postanete jači, mršaviji i vitalniji. No, upali biste u tešku 
dilemu koji od njih prvo da probate i na koji način? Sa koliko tegova 
da se opteretite i koliko puta da ponovite određenu vježbu? Na 
drugom spratu nalazi se bazen; vani je trkaća staza. Sve vam to 
stvara veliku zbrku u glavi, ali vama đavo ne da mira te zavirujete i 
u slijedeću salu. Tu vidite, pokretne trake, pokretne stepenice i 
bicikle koji se voze u mjestu. Soba do te je od zida do zida 
prekrivena strunjačama. Na zidu stoje obavještenja za časove tai 
čia, razgibavanja, dvije vrste joge i tri vrste aerobika. Sa vremenom 
ti bolje upoznaješ to mjesto i počinješ da se snalaziš sa raznim 
mašinama i uređajima. No još uvijek ostaju neriješena mnoga 
pitanja. 

Bez instruktora, nekoga ko bi vam pomogao da se snađete 
u tom haosu, vrlo lahko je moguće da tu protraćite svoje vrijeme pa 
čak i da se povrijedite. 

U svakoj živoj duhovnoj tradiciji postoji toliko različitih vježbi 
koliko i u gimnastičkom klubu, fizičkih vježbi ili uređaja za vježbanje. 
Oni koji su dostigli neku vrstu prosvjetljenja će neminovno imati 
želju da svoje znanje prenesu i drugima, preporučujući im onu 
duhovnu praksu koja je njima najviše pomogla. Na drugoj strani 
učenik će tražiti takvu pomoć od onih koji su više dostigli. Iz te 
kombinacije potrebe i velikodušnosti, stvara se cijeli sistem učenja i 
razumijevanja. 

Muhammed a.s. nam je ostavio pet stubova Islama, Isa a.s. 
je ostavio ljubav. Stoljećima nakon toga ruska ortodoksna crkva je 
razvila takozvanu Isatovu molitvu. Hinduistička tradicija je razvila 
mnoštvo različitih oblika joge, a Budisti podučavaju širok spektrum 
meditativnih tehnika. Sve ove različite duhovne prakse su donijeli 
živući učitelji u ovisnosti od mjesta i vremena u kojem su nastajale. 

Duhovne vježbe koje slijede izvedene su iz sufijskog učenja 
i mogu biti korištene kao uvod u načine spoznavanja. 

Obratite pažnju na njih. Slušajte svoje srce. Ako ono kaže 
Ovo je za tebe", onda to i slijedite. Neka vas praksa odvede drugoj, 
a ova još dalje. A možda vas to i jednoga dana dovede na prag 
istinskog učitelja i žive duhovne tradicije. 

Šejh Ragib EI Džerrahi 


Neko upita šta ima snažnije od molitve? Jedan od odgovora 
je da je "Ruh" molitve bolji od fizičke molitve; a drugi da je sam 
iman bolji od namaza. 

Namaz je ograničen sa pet dnevnih vakata, dok je vjera 
(iman) neprestana. Namaz može biti izostavljen valjanim izgovorom 
i može biti odgođen sa dozvolom; vjera (iman) ne može biti 
izostavljena nikakvim izgovorom, niti odgođena dozvolom. | na 
kraju vjera (iman) i bez namaza nosi svoju dobrobit, dok namaz bez 
imana nema nikakvu vrijednost. 

Dželaluddin Rumi k.s. 


Duhovna vježba udisaja i izdisaja uz riječi "La illahe Ilallah", 
može biti praktikovana u svako vrijeme. Udišite neusiljeno i 
prirodno, poistovjetite se sa svojim dahom ma gdje da se nalazili. 
Misao i osjećaj jedinstva pomoći će vam da budete prisutni i svjesni 
stanja i situacija u kojima se nalazite. Postepeno, ograničenja 
našeg bića će nestati. Vanjske prepreke je moguće prevazići samo 
ako se one prihvate i ne izbace iz sveukupnosti našeg bića. 

Šejh Vilajet Han k.s. 


Nakon što je Poslanik Muhammed a.s. sa svojim 
sljedbenicima uspio da pobijedi svoje neprijatelje i osigura Arabijsko 
poluostrvo za bezbijedno praktikovanje Islama, on reče: "Dobili smo 

mali džihad protiv naših vanjskih neprijatelja; sada je vrijeme da 
krenemo u veliki džihad protiv naših unutarnjih neprijatelja, a to su 
mržnja, zavist, pohlepa itd." To je upravo stanje svijesti sa kojim 
otpočinjemo meditaciju. 

Ona počinje jednostavnim praćenjem disanja, te postepeno 
treba dah uvesti u određen ritam. Našu pažnju treba usmjeriti na 
srčani centar u sredini naših grudi. Postepeno osjećajte kako vaš 
dah masira i umiruje ovaj centar za osjećaje. Ovo treba praktikovati 
nekoliko minuta sve dok nam to ne postane prirodno i možemo ga 
obavljati bez napora. Onda prelazimo na slijedeću fazu meditacije. 
Treba zaviriti u naše srce i osjetiti šta se u njemu nalazi. Tu možda 
pronađemo površne impresije toga dana ili dunjalučke brige za 
samo-održanjem. Treba ih primijetiti i osloboditi ih se putem ove 
tehnike disanja usmjerenog na srce. Kada su vanjski utisci 
oslobođeni, dolazimo do dubljih utisaka skrivenih u srcu. Tu se 
možemo suočiti sa našim gunđanjem prema određenoj osobi, 
odbačenosti, samo-sažaljenjem i duboko utisnutim emocijama 
straha i srdžbe. Kakva god impresija da se tu pojavi morate se sa 
njom suočiti, isijavajući po njoj svjetlost vaše svijesti, nastavljajući 
koncentraciju na vaše disanje (uz koje možete ponavljati Allahovo 
dž.š. ime pri udisaju i izdisaju). Neki od utisaka neće vam se lahko 
pokoriti, jer toliko su dugo boravili u vašem srcu da ih se nećete 
moći lahko osloboditi. Međutim, sigurno je da sa uloženim naporom 
i Allahovom dž.š. pomoći i najtvrđe impresije biće oslobođene, ako 
ne za jednu meditaciju onda vjerovatno za sto i jednu. Ovaj proces 
se zove Glačanje Svjetiljke Srca. 

Suštinska stvar u ovoj praksi je njena unutarnja priroda i 
umjesto da pokušamo da popravimo osobu ili situaciju sa vana, mi 
se lagano i strpljivo oslobađamo nepravilnosti unutar nas. 

Šejh Veli Ali k.s. 


Uzimao sam abdest onako kako me je Šejh Hamid podučio. 
On govoraše: "Ako nemaš vode, potari se sa pijeskom; a ako 
nemaš pijeska potari se sa kamenom, a ako ni kamena nemaš, 
operi se sa nijetom tako da pristupiš namazu što je moguće više 
slobodan od svoje prošlosti. 
Šejh Rešad Field k.s. 

Uvijek se moramo pripremati. Pripremati se znači biti u 
stanju budnosti. Ako ste budni jednoga dana ćete možda vidjeti i 
istinski svijet. Kako se možete nadati da dođete u taj svijet ako 
hodate ovim svijetom kao mjesečari u snovima. Ne mogu vas 
probuditi ni knjige koje vam govore da ste uspavani. Pa čak i ako 
vam vaš učitelj kaže da ste uspavani ni to vas možda neće 
probuditi. Probudit ćete se samo ako to istinski želite i ako počnete 
da radite na sebi i da se počnete pročišćavati sve dok ne 
dosegnete svoju istinsku prirodu. 

Šejh Rešad Field k.s. 


Moj učitelj me je podučavao vježbi koju je zvao "mijenjanje 
mjesta". U toj vježbi treba sjediti mirno sa svom pažnjom 
usmjerenom na srce, te se polahko predavati osjećanju da umjesto 
da gledate budete gledani, umjesto da slušate budete slušani, 
umjesto da dodirujete budete dodirnuti, umjesto da kušate vi ste 
hrana koju kušaju. "Potrudite se da budete ukusni", on bi govorio. 
"Naposlijetku, dozvolite sebi da Allah dž.š. putem vašeg bića diše. 
Potpuno Mu se prepustite i shvatite da ste potpuno nemoćni pred 
licem Božijim, Prvim Uzrokom svih stvari. 

Šejh Rešad Field k.s. 


Budi oprezan moj prijatelju. Melek smrti se može pojaviti u 
trenutku kada tek počinjete vašu duhovnu praksu. Šta god da je u 
vašoj moći u smislu posvećenja i duhovnog napretka učinite još 
danas. 

Sufi mudrost 


Neka se vaše srce spusti u takvo stanje da vam jednako 
bude postojanje i nepostojanje stvari. Onda sjedite sami na tihom 
mjestu, slobodni od svih djelatnosti pa čak i od učenja Kur'ana ili 
razmišljanja o njegovom značenju. Neka ništa osim Allaha dž.š. ne 
bude u vašoj pameti. | nakon što ste se ovako pripremili 
ponavljajte:" Allah. Allah", sa potpunom pažnjom i koncentracijom. 

Šejh El-Gazali k.s. 

Kada mi je bilo tri godine, izgovarao sam riječi ponoćne 
molitve, gledajući amidžu kako to radi. Jednoga dana on mi reče: 
"Prisjećaš li se Allaha dž.š., tvoga Stvoritelja?" To me začudi te ga 
upitah: "Kako da Ga se prisjećam?" 

"Kada obučeš svoju pidžamu, ne pokrećući svoj jezik, tri 
puta u svom srcu ponovi: "Allah je sa mnom, Allah me vidi, Allah 
me čuva." 

Tako ja i uradih nekoliko noći i to i njemu saopštih. Tada me 
on uputi da iste riječi ponovim sedam puta svake noći i kada i to 
uradih, on zatraži da ponavljam riječi jedanaest puta nakon čega u 
mom srcu poče da raste užitak od toga. 

Nakon godinu dana moj amidža mi reče: "Nastavi da radiš 
ono što sam ti rekao sve do svoje smrti jer to će ti pomoći i na 
ovom i na onom svijetu." Ja nastavih da to radim nekoliko godina, 
nalazeći zadovoljstvo unutar sebe, sve dok moj amidža ne reče: 
"Sehl! Ako je Allah dž.š. sa nekim i uvijek ga vidi i čuva, da li mu taj 
onda smije biti neposlušan? Ni ti to nikada ne smiješ učiniti?" 

Šejh El-Tusteri k.s. 


Učenikov napor da pročisti srce je poput napora da se drvo 
iščupa iz korijena. Koliko god da on razmišlja o tome i ulaže napora 
da to učini, to nije moguće. | tako on sebi kaže: "Sačekaću dok ne 
osnažim pa ću ga onda iščupati." Ali što on duže čeka i ostavlja 
drvo da raste, ono će postati veće i jače dok će on sam oslabiti, te 
će mu biti još teže da ga iskorijeni. 

Ebu-Osman El-Magribi k.s. 


Znaj da tvoje biće ima svoga Gospodara i da sultan živi u 
palati tvoga bića. Spoznaj sebe da se ne bi posramio kada se 
sretneš sa Njim. Nemoj ništa da potcjenjuješ, ne pokušavaj da 
uzmeš tuđi dio, razluči dobro od zla, pravdu od nepravde, jer 
ljudsko biće je sazdano od ozakonjenog (poštenog) samo- 
održavanja i poduke mudrih ljudi. 

Budi svjestan, pouči se onim što vidiš. Poslušaj svoju 
savjest i govori razumno. Ispravno se ponašaj čak i kad si sam sa 
sobom. Sjedi na koljena i budi ponizan u prisustvu mudrih ljudi... Ne 

govori dok ne budeš upitan. Ako te nešto i upitaju, budi kratak; reci 
samo ono što znaš. Znaj da je istina sa tobom uvijek i svugdje. 
Govori pažljivo neznanju. Budi ponizan i tih u prisustvu 
mudrosti. Ako pitaš za učitelja, pitaj s poštovanjem. Nikada ne 
postavljaj pitanja u namjeri da testiraš. Prihvati odgovor pa i ako on 
nije ono što si očekivao. 
Šejh Ibn Arebi k.s. 


Kuađa Abdul-Kerim reče: "Jednoga dana, neki derviš me 
upita da zapišem nešto o kerametima moga šejha. Ubrzo potom 
moj šejh me pozva. Kada uđoh u njegovu sobu, Ebu Seid me upita 
čime se bavim i kad mu ja rekoh on me posavjetova da se ne bavim 
pripovijedanjem nego da nastojim doseći tu duhovnu stanicu pa će 
se o meni pričati priče. 

Kuadža Abdul-Kerim 


Ako želiš mir, smiri svoj um na deset, dvadeset pa čak i na 
pet minuta. Čini to odlučno, sa potpunom vjerom, samopouzdanjem 
i odlučnošću da spoznaš Allaha dž.š. i Njegovu mudrost. Kada si 
mudro promislio o tome ponavljaj u svom srcu riječi: "La Illahe 
Ilallah." 

I ako ove riječi tvoje srce bude ponavljalo sa imanom, 
samopouzdanjem i odlučnošću, sigurno je da ćeš doseći unutarnje 
smirenje. 

Šejh Beva Muhjuddin k.s. 


Derviš je čistio dvorište. Ebu Said ga vidje te mu reče: "Budi 
kao loptica prašine što se kolutaju ispred metle, a ne kao kamen 
koji ostaje iza nje." 

Moramo biti poput prašine, koja nema svoje volje nego se 
kreće kud god je metla (duhovni učitelj) ponese - a ne kao kamen, 
koji ima svoju ćud i odupire se uputama vodiča. 

Šejh Ebu Seid k.s. 


Ebu Seid je imao novog učenika po imenu Senkani koji je 
dolazio iz bogate porodice. Bio je mlad i pazio je na svoje 
odijevanje i izgled. Jednoga dana Ebu Seida pozvaše na izlet. Sa 

njim krenu i grupa njegovih učenika uključujući i Senkania. Dok su 
hodali Ebu Seid primijeti da je Senkani preokupiran svojim 
prefinjenim izgledom, te mu reče da ne ide ispred njega. No kada 
Senkani prođe sa šejhove desne strane ovaj mu naredi da se 
makne odatle. Tada Senkani prođe na lijevu stranu, no šejh ga i 
odatle potjera. To Senkanija jako zbuni i uznemiri te on upita šejha 
gdje je zapravo njegovo mjesto. Ebu Seid mu tada reče:"Pošto sam 
putovao neko vrijeme zažalio sam što nisam bio u mogućnosti da 
prisustvujem šejhovim govorima i uživam u njegovim psovkama. 
Kada doputovah nazad u Mejhan i ponovo dobih priliku da slušam 
njegova predavanja, on mi reče da u biti ništa ne bih propustio i ako 
ga punih deset godina ne bih slušao, jer on uvijek govori o samo 
jednoj stvari koja bi mogla stati u nokat malog prsta: "Moraš 
žrtvovati svoj ego i ništa više." 
Šejh Ebu Seid k.s. 


Učitelj Ebu Seida upita da li on želi razgovarati sa Allahom 
dž.š.. 

"Naravno da želim". 

Onda kad god da si sam ponavljaj: "Bez Tebe o Voljeni, ja 
nemam mira; Nikada Ti ne mogu dovoljno zahvaliti na Tvojoj dobroti 
prema meni. Pa čak i kad bi i svaka dlaka na mom tijelu postala 
jezik, ni hiljaditi dio zahvalnosti koju Ti dugujem ne bih mogao 
izreći." 

Šejh Ebu Seid k.s. 


Naši učitelji (šejhovi) su imali naviku da zapišu sve što bi 
rekli ili učinili u toku dana. Naveče bi se povukli u svoje kuće i 
preispitali bi svoje riječi i postupke. Uzeli bi svoje bilježnice i stavili 
na vagu svijesti svoje riječi i postupke. Ako bi za neku njihovu riječ 
ili djelo trebalo tražiti oprost, zatražili bi ga, a ako bi se zbog nečega 
trebali pokajati to bi i učinili. 

Šejh Ibn Arebi k.s. 
Čini sve da bi se približio svom Gospodaru u svom 


obožavanju i molitvi. Pomisli da sve što činiš bi ti moglo biti 
posljednje i svaki namaz možda posljednji i da nećeš imati drugu 

priliku. Ako tako budeš radio to će te motivisati da postaneš pažljiv, 
iskren i istinit. I 
Sejh Ibn Arebi k.s. 


Prisjećaj se na smrt !...Nakon toga, treba da zatvoriš svoje 
oči i pomisliti da si mrtav. Skinuće odjeću sa tebe i položiti te na 
klupu, zatim oprati, zamotati u platno, proučiti dovu i položiti te da 
se odmaraš u grobu. On to treba sebi vidno predstaviti i dobro 
razmisliti o ovom procesu, jer ova meditacija koju mi nazivamo 
prisjećanje smrti, je jedna od duhovnih vježbi u mnogim sufijskim 
redovima. Razmišljati o svojoj smrti ne znači prouzrokovati je, 
štetno je izbjegavati misao o smrti. Jer niko ne može izbjeći 
neminovnu sudbinu koja će doći prije ili poslije svakom smrtniku. 
Ova meditacija je prema tome neizostavna svakom Allahovom dž.š. 
robu. 

Šejh Muzaffer k.s. 


Prije samog namaza, rob se mora pripremiti, dovesti sebe u 
stanje meditacije i prisjećanja, oslobođenog nepovezanih misli i 
svega drugog pod nebeskom kapom izuzev Allaha dž.š.. Oni koji 
pristupe namazu na ovaj način, srca usmjerenog samo ka Allahu 
dž.š., će i nastaviti da budu u tom stanju od namaza do namaza pa 
i nakon što su završili sa molitvom. 
Šejh El-Saradž k.s. 


Neophodan uslov za sufije je da isprave svoju nižu prirodu 
putem obožavanja, duhovnih vježbi i zikra. Na taj način oni će 
doseći unutarnje smirenje, pročistiti srce i prosvijetliti dušu. 

Šejh Muzaffer k.s. 


Postoje razni nivoi zikrullaha i svaki od njih se razlikuje. Neki 
se glasno izgovaraju, a neki tiho u središtu srca. Na početku treba 
riječima izraziti ono čega se prisjećamo. Onda malo po malo 
prisjećanje će se proširiti našim bićem, spuštajući se u srce, a 
onda podižući se ka ruhu, a onda i dalje do nivoa tajni i još dalje do 
skrivenog i na kraju do skrivenog od skrivenog. Koliko daleko će 

nas zikrullah odvesti, zavisi od toga koliko Allah dž.š. želi da nam 
pokaže od Svoga Beskrajnog Bogatstva. 
Sejh Abdul Kadir Gejlani k.s. 


Dok obavljate zikr, položite ruke na bedra, usmjerite svoje 
srce, zatvorite oči i onda sa potpunom predanošću počnite 
ponavljati La ilahe illallah (nema Boga do Allaha). Izgovorite riječi 
La ilahe iz svoga stomaka, a ka svom srcu usmjerite riječi illallah, 
na taj način da se njihova snaga proširi cijelim tijelom. Nemojte 
povisivati svoj glas. Neka on bude skriven i što tiši. 

Meditirajte na značenje tih riječi u svom srcu. Sa La ilahe 
odbacite svaku misao koja vam zaluta u srce. Čineći to recite sebi 
Ja ne želim ništa i ne tražim ništa i nemam drugog cilja do ljubavi 
za Allaha"(illallah). Odbacujući sve prolazeće misli sa La ilahe, 
potvrdili ste Prisustvo Božanske Veličanstvenosti kao vaš jedini cilj, 
smisao i Voljeni sa illallah. 

Šejh Beva Muhjuddin k.s. 


Uzmi mudrost odakle god 


potekla), neće ti naškoditi 


POGLAVLJE ČETRNAESTO 


SUFIJSKI HUMOR 


Osobenost sufijskog humora je u načinu na koji on paralelno 
posmatra dva pogleda na život: jedan ustaljeni i opšte prihvatljivi i 
drugi malo ukoso postavljen, a ponekad i izvrnut naglavačke. 
Često, ovaj humor, može da otvori vrata razumijevanja uspješnije 
od bilo koje druge metode; pogotovo njegov aspekt razbijanja 
ustaljenih normi koji se često koristi u tradiciji sufija. Humor može 
poslužiti kao oruđe koje nam pomaže da postanemo svjesniji svojih 
grešaka, da pokaže zahlađenje u međuljudskim odnosima, da 
otkrije da učitelj više ne želi da nas služi ili da shvatimo da neke 
kulturno prihvaćene kategorije kao razboritost_ ili obrazovanost 
mogu da nam odvuku pažnju više nego li nas usmjere na put 
prosvjetljenja. 

U većini religijskih učenja, postoji saglasnost da se ljudsko 
srce može otvoriti molitvom, patnjom, mudrošću i ljubavlju. Ove 
poznate duhovne kategorije povezane su dugom i ponekad dobro 
osmišljenom tradicijom. Dok na drugoj strani humor nije uvijek tako 
dobro prihvaćen kao katalizator duhovne svijesti. Sufije poznaju i 
često se služe snagom spontanosti i smijeha, koji može imati 
vitalnost i moć bilo koje formalne metode. Sufijska tradicija 
obuhvata more šala i pošalica, koje obično govore o našem 
karakteru. Za većinu nas, smijati se sopstvenim greškama i 
manama je prvi korak da se one prevaziđu. Jedno od velikih 
prednosti učenja putem humora je u tome da će poduke ući u vas 
na suptilan način i oživjeti onda kada vam budu potrebne, uprkos 
vašoj sumnji da se šalom može nešto naučiti. 

Uživajte u šalama koje slijede, ne opterećujući se njihovim 
dubljim značenjem. Ako želite, na primjer, zamislite da ove priče, 
koje potiču iz tradicionalne turske zbirke priča, nisu o vama. Mada, 
da je ovo čas poduke, vaš zadatak bi bio da sebe pronađete u 
svakoj priči i da prihvatite da i vi možete biti nerazumni i budalasti 

kao i karakteri u ovim klasičnim pričama. Nasruddin Hodža k.s. je 
među sufijama poznat po svojim šalama i dosjetkama. 
Sejh Ragib EI Džerrahi 


Nasruddin Hodža je sjedio u čajdžinici sa prijateljma kada 
se tu pojavi učeni monah i izjavi nadmeno: "Za sve postoji 
odgovor!" 

Hodža na to reče: A ipak, ja nisam znao da odgovorim na 
pitanje koje mi je postavio jedan bogat i učen čovjek." 

Eh, samo da sam ja bio tamo!" hvalio se monah. "Ja bih 
sigurno bio u stanju da mu odgovorim. Molim te, reci mi koje pitanje 
ti je on postavio." 

Ako baš to Žželišf, reče Hodža, "on me upitao 
slijedeće:"Zašto si kradom i kroz prozor ulazio u moju kuću prošle 
noći?" 


Jednoga dana Nasruddin Hodža ode do svog bogatog 
prijatelja i zatraži da mu ovaj posudi nešto novca. 

Ali zašto?" upita bogataš. 

"Želio bih da kupim slona!" odgovori Hodža. 

SAko već nemaš novca, nećeš imati čime da ga hraniš", 
zabrinu se bogataš. 

Ja nisam došao kod tebe po savjet, već po dukate", reče 
mu Hodža. 


Jednog petka Nasruddin Hodža se pope na mimberu da 
održi hutbu. 

O vjernici, da li znate o čemu ću danas govoriti?" 

Nemamo pojma", odgovoriše. 

"Dobro, ako nemate pojma ni o čemu, kakva je korist u tome 
da vam ja govorim?" Hodža to reče siđe sa mimbere i ode kući. 

Slijedeći petak on se opet izdignu iznad džemata i upita: "O 
vi istinski vjernici, da li znate o čemu ću danas govoriti?" 

"Da", odgovoriše. 

"Dobro, ako već znate kakva je korist u tome da vam ja 
govorim?" reče Hodža, siđe s mimbere i ode kući. 

Isto se ponovi i u slijedeći petak. Hodža se pope na 
mimberu i upita: "O iskreni vjrnici, znate li o čemu ću vam danas 
govoriti?" 

Džemat se ovaj put dobro pripremio na ovo pitanje: 

"Neki od nas znaju, a neki od nas ne znaju", lukavo 
odgovoriše. 

SU tom slučaju", reče Hodža, "neka oni koji znaju objasne 
onima koji ne znaju." | tako on opet ode kući. 


Ja mogu da vidim u tami", hvalio se Hodža jednog dana u 

sAko je to istina", rekoše prijatelji, "zašto te mi onda ponekad 
vidimo da nosiš lampu u noći?" 

Znate", odgovori on, "ja nosim tu lampu samo zato da bih 
spriječio druge ljude da se sudare sa mnom." 


Jednoga dana prijatelj upita Nasruddin Hodžu da mu posudi 
novac, govoreći da će mu ga vratiti naredne sedmice. Hodža mu 
nije vjerovao, ali mu ipak posudi pare. Na njegovo veliko 
iznenađenje čovjek održa svoju riječ i vrati mu novac na vrijeme. 
Nakon nekoliko mjeseci isti čovjek opet zatraži pozajmnicu od 
Hodže: 

"Znaš da sam ti pošteno vratio dug prošli put i ovaj put 
možeš se pouzdati u mene." 

sOvaj put ti ne dam ni pare", reče Hodža. 

Prošli put si me prevario i vratio mi dug kada sam ja bio 
ubijeđen da mi nećeš vratiti. Ovoga puta ti neću dozvoliti da me 
opet prevariš." 


Nasruddin Hodža se zbliži sa sultanom i postade mu dobar 
prijatelj. Njegovi mudri i smiješni komentari učiniše ga sultanovim 
miljenikom. 

Jednoga dana sultan jako ogladni te naredi svom kuharu da 
mu pripremi specijalitet od patlidžana. Oni bijahu tako ukusni da 
sultan naredi da mu ih spremaju svaki dan. 

"Zar ovo nije najbolje povrće na svijetu?" jednoga dana on 
upita Hodžu. 

"Da vaša visosti, najbolje", on odgovori. 

Pet dana nakon toga i pošto je jeo patlidžane svakoga dana, 
sultanu se oni toliko ogadiše da se izdera na svoju poslugu: "Nosite 
mi ovu užasnu hranu s očiju!" 

"Da, vaše visočanstvo, ovo je najgore povrće na svijetu", 
prokomentira taj događaj Hodža. 

"Zar nisi prije par dana rekao da su patlidžani, najbolje 
povrće na svijetu", pobuni se sultan. 

"Jesam vaše visočanstvo, ali ja sam sluga sultana, a ne 
patlidžana!" 


Jedne zime Nasruddin Hodža je jedva sastavljao kraj s 
krajem, te poče razmišljati kako da smanji svoje troškove. On odluči 
da svojoj muli daje manje ječma. On tako i učini i mula izgledaše 
zadovoljna. On tada odluči da joj da još manje ječma. Tako i uradi i 
mula i dalje izgledaše zadovoljna. Nakon izvjesnog vremena Hodža 
opet smanji dozu kojom je hranio mulu, a ona i dalje izgledaše 
sretna. To se nastavi sve dok se mulina napojnica ne prepolovi. 
Mula poče sporije da se kreće i postade tiha, ali Hodža još uvijek 
smatraše da je ona zdrava i zadovoljna. Onda jednog jutra, na 
njegovo veliko iznenađenje, on primjeti da mu je mula uginula. 

Tada Hodža zapomaga: "Kako da ugine sada kada se 
upravo navikla da živi bez hrane." 


Jednom pozvaše Nasruddin Hodžu na važnu oficijelnu 
zabavu, ali se on prikladno ne obuče i dođe u svojoj svakodnevnoj 
odjeći. Tamo su ga svi gledali sa nipodaštavanjem pa čak i sa 
prezirom. Niko se nije obazirao na njega, pa čak ga je i posluga 
ignorisala i čak mu ne poslužiše ni večeru. Nakon izvjesnog 
vremena Hodža neprimjetno napusti banket i ode kući. Tu on 
promijeni svoju odjeću za najfiniju svilu, veličanstven turban, stavi 
na sebe drago kamenje i skupocijeni ogrtač. Tako obučen vrati se 
na banket. 

Ovoga puta bi objeručke prihvaćen. Domaćin zabave lično 
ga sjede do sebe, na najpočasnije mjesto i ponudi mu tanjir sa 
najukusnijim poslasticama. Međutim, na zaprepaštenje svih 

prisutnih, Hodža skinu svoj ogrtač i turban prinese ga tanjiru i reče: 
€Jedi moj gospodaru, jedi." 
fHodža, šta to radiš?" povika zaprepašteni domaćin. 
"Ukazujem poštovanje svom ogrtaču i turbanu, jer i vi ne 
poštujete Hodžu već njegov ogrtač i turban", odgovori Hodža. 


Nasruddin Hodža je želio da nauči da svira šargiju. | tako on 
pronađe učitelja i upita ga: "Koliko naplaćuješ za podučavanje?" 

"Tri dukata za prvi mjesec, a potom jedan dukat mjesečno." 

"O to je veoma pošteno", uzviknu Hodža. "Ja ću odmah 
početi od drugog mjeseca." 


Jednog dana Hodža ode do pijace i kupi vreću krompira. On 
uprti vreću na svoja leđa, zajaha na magarca i tako krenu kući. 
Usput sretne prijatelje koji mu rekoše: "Hodža, zar ti nije teško tako 
držati džak jednom rukom, a uzdu drugom. Zašto ne zavežeš džak 
na magarca?" 

"Magarac je već dovoljno opterećen sa mnom, te da mu 
olakšam džak nosim ga sam." 


Iz nekih razloga stanovnici Akšehera jako se naljutiše na 
Nasruddin Hodžu i odlučiše da ga istjeraju iz grada. Oni se požališe 
kadiji te on nije imao izbora nego da pozove Hodžu. "Hodža, ljudi te 
ovdje ne vole i žele da napustiš ovo mjesto", reče mu kadija. 

"Prava istina je da ja njih ne volim", odgovori Hodža, "i što 
se mene tiče, oni se mogu slobodno iseliti odavde." 

SAli njih je mnogo, a ti si samo jedan", reče kadija. 

+Pa dobro, zato što ih je mnogo biće to mnogo lakše za njih. 
Oni mogu svi zajedno raditi i podići selo gdje god odluče da se 
nastane. Ali kako ću ja, u svojim godinama, sagraditi novu kuću i 
početi obrađivati zemlju." 


Nasruddin Hodža je jahao na magarcu, jednoga dana se 
odjednom magarac nečega uplaši i poče da juri nekontrolisano. 
Hodža je nekako uspijevao da se održi na magarcu čvrsto mu se 
držeći za vrat. Neki seljaci to primijetiše te za njim povikaše: 
fHodža, čemu žurba? Zašto ideš tako brzo?" 

tNe pitajte mene", povika Hodža, "pitajte mog magarca!" 


Bogati Perzijanac dođe u Akšeher i poče da se hvali kako je 
u njegovom Isfahanu neki šah sagradio veličanstvenu palatu koja je 
imala više od dvije stotine soba i prekrivala na hiljade kvadratnih 
metara. 

Nasruddin Hodža prekide njegovo hvalisanje govoreći: "Ma, 
to nije ništa! Ti bi trebao vidjeti građevinu koju je naš sultan 
sagradio u Bursi, našem glavnom gradu. On je sagradio bolnicu 
koja je duga tri hiljade metara!" Upravo tada u čajdžinicu uđe 
Hodžin prijatelj koji se upravo vratio iz Burse. "| trideset metara 
široka!" nastavi Hodža. 

"To je izgleda jako čudna građevina. Zar ona nije mogla biti 
ništa šira", začudi se Perzijanac. 

"Bila bi, bila bi", odvrati Hodža, "samo da se moj prijatelj nije 
tako iznenadno pojavio." 


Jednom Nasruddin Hodža pošao u lov na jarebice. Pošto 
uhvati nekoliko on ih očerupa, ispeče i stavi u veliku šerpu, poklopi 
je i ode da pozove prijatelje na večeru. U međuvremenu neko dođe 
i zamijeni ispečene jarebice za žive. 

Kada se Hodža vrati sa svojim prijateljima i ponosno otvori 
poklopac na šerpi. Istom jarebice izletješe iz šerpe i onda kroz 
prozor u slobodu. Hodža je bio šokiran time. Kada se povrati sebi 
reče: "O moj Bože! To se zove pravo čudo! Gospodaru ja vjerujem 
da samo Ti možeš oživjeti mrtve, ali ako smijem pitati, šta bi sa 
onolikim puterom, soli, biberom i ostalim začinima?" 


Jednoga dana neki siromašan gladan čovjek je išao ulicom 
sa komadom hljeba u ruci. Dok je prolazio pokraj aščinice ugleda 
meso koje se pržilo u tavi. On nadnese svoj hljeb nad tavu i tu ga 
zadrža par trenutaka i onda ga u slast pojede. Vlasnik aščinice to 
primjeti te ščepa jadnog siromaha i odvede ga sudiji koji igrom 
slučaja bješe Nasruddin Hodža. Vlasnik aščinice je zahtijevao da 
mu siromah plati za meso. 

Hodža ga je pažljivo slušao i onda izvadi par novčića iz 
džepa te mu reče: "Dođi i stani pokraj mene za trenutak." Vlasnik 

aščinice ga posluša i onda Hodža stavi novčiće u šaku i zazvecka 
sa njima na čovjekovo uho. 

(Zašto to radiš?", čovjek upita. 

"Upravo sam ti platio za tvoje meso. Sigurno da je zvuk 
novca poštena cijena za miris mesa", odgovori Hodža. 


Jednoga dana Nasruddin Hodža je bio slomljenog srca zbog 
gubitka svoje drage supruge. Svi njegovi susjedi i prijatelji pokušaše 
da ga utješe govoreći: "Ne brini za nju Hodža, pomoći ćemo ti da 
nađeš i bolju od nje." 

Odmah potom uginu i Hodžin magarac. Hodža oplakivaše 
magarca i više od žene. Neki od njegovih prijatelja to primijetiše i 
upitaše ga kako to da žali više magarca od svoje žene. "Kada mi je 
žena umrla, prijatelji obećaše da će mi pronaći još bolju ženu od 
nje, ali niko se ne ponudi da mi nabavi novog magarca." 


Jedne ponoći Nasruddin Hodža začu galamu ispod svog 
prozora. On se zagrnu ćebetom i izađe van da vidi šta se dešava. 
On ugleda dva čovjeka kako se tuku i pokuša da ih razvadi. Ali, 
jedan od ljudi bez riječi, strže ćebe sa njega i oba čovjeka tada 
pobjegoše. I tako se jadni Hodža vrati go nazad u svoj krevet. 

"Zbog čega se vodila tuča?" upita Hodžina žena. 

"Zbog našeg ćebeta", odgovori Hodža. | sada kada su ga 
dobili, tuča je prestala." 


Jednoga dana prijatelj dođe Nasruddin Hodži i reče:" Hodža, 
da li bi mogao da mi posudiš tvoga magarca?" 

"Žao mi je", odgovori Hodža, "ali, već sam ga nekome 
posudio." 

Upravo nakon što je to Hodža izrekao začu se njakanje 
njegovog magarca. 

SAli Hodža, zar se to ne oglašava tvoj magarac iz štale?" 

Tada Hodža zalupi vrata čovjeku ispred lica govoreći mu 
uvrijeđeno: "Covjek koji više vjeruje na riječ magarca nego meni ne 
zaslužuje da mu išta posudim!" 

Svi ljudi u čajdžinici kritikovaše izvjesnog Abdula. Oni 
smatraše da je on bio ništarija i propalica. 

Jedan od vodećih ljudi u gradu reče: "Taj čovjek je ništa 
drugo do li glavica kupusa." 

Svako se sa tim složi osim Nasruddin Hodže koji reče: 

"To nije istina moj prijatelju. Kupus se bar može skuhati i 
pojesti i tu je njegova korist. A od Abdula nikakve koristi nema!" 


Jednom prilikom u čajdžinici neki vojnici se hvalisaše o 
svojim skorašnjim pobjedama. Tu se okupiše ljudi i pomno ih 
slušaše: 

"1 ja izvadih svoju sablju sa dvije oštrice i posijekoh 
nekolicinu nemilosrdno", reče jedan. 

Začu se glasno odobravanje i aplauz. 

0, to me podsjeća", primijeti Nasruddin Hodža, "na vrijeme 
kada sam ja otkinuo neprijatelju nogu na ratištu. Jednim zamahom 
sablje odrubih mu nogu!" 

Ali ja bih to bolje uradio", reče kapetan, "ja bih mu otkinuo 
glavu." 

"| ja bih naravno. Ali to je već neko bio učinio prije mene", 
odvrati Hodža. 


Jednoga dana sultan zatraži od Nasruddin Hodže da krene 
u lov na medvjede. Hodža je bio prestravljen tom idejom, ali nije 
imao kud, morao se povinuti sultanovoj naredbi. 

Kada se-vratio nazad u selo upitaše ga: 

"Kako je bilo u lovu?" 

"Divno", on im odgovori. 

"Koliko si medvjeda ubio?" 

fNijednog". 

"Koliko si medvjeda potjerao?" 

=Nijednog". 

SA jesi li bar ijednog vidio." 

"Nijednog". 

fKako onda možeš tvrditi da ti je lov bio uspješan." 

"Zato", odgovori Hodža, "kada lovite medvjeda, nijedan je 
više nego dovoljan". 


146 


Donosimo skraćenu verziju između  Timurlenka = i 
Nasruddina. Ratni pohod Timurlenka i njegove vojske, a preko 
Anadola, izazva susret sa mudracem Nasruddinom i Timurlenkom. 
Hodža je Timurlenka ispred njegova grada dočekao u velikom 
bijelom šatoru sa velikom bijelom čalmom i bijelim ogrtačem, sa 
stolicom na sred šatora. Čekao je Nasruddin Timurlenka sa 
molbom i željom da izmoli zaštitu za njegov grad i građane. 
Poznato je da je vojska Timurlenka, žarila, palila i ubijala sve ispred 
sebe našto bi naišla. Poslije prvih izvidnica i njihova referisanja da 
je ispred grada postavljen veliki bijeli šator, a u njemu na sredini 
sjedi strahopoštovanja vrijedan neki čovjek. Timurlenk, kao 
odvažan čovjek ali i zainteresovan, krenu odmah sa izvidnicom da 
se uvjeri na licu mjesta. Timurlenk sa strane podere šator i u njemu 
ugleda čovjeka, sav u bijelom. Vidje da ima posla sa nekim 
čovjekom posebnog izgleda. Zakorači u šator i povika. Ko si ti? 
Nasruddin mu kratko odgovara. Ja sam bog. Timurlenk iznenađen 
ali kratko, prihvati igru i reče; dragi bože ja sam sretan i presretan 
da te napokon sretnem, moje su želje za susretom bile goruće, 
dragi bože, nastavlja Timurlenk, pošto te sretoh ja te molim da mi 
ispuniš samo jednu želju jer sve ostalo imam i zahvalan sam ti. 
Bujrum, reče Hodža, nemajući kud, a Timurlenk nastavi; dragi bože, 
ja imam plaho lijepu kći, sve je na njoj savršeno, samo joj je malo 
nos kriv, pa te molim, jer to tebi nije nikakav zahmet, da joj ga 
ispraviš. Kad to ču Nasruddin, dobro jeknu, a Timurlenk povika, da 
te bože nisam uvrijedio ili da nisam prenaglio sa zahtjevom. 

Jok, reče Nasruddin, ti mene nisi dobro razumio, ja jesam 
bog, ali od pasa pa nadole, a ima drugi bog od pasa pa nagore i to 
je u Njegovoj kompetenciji. Vidje Timurlenk da ima posla sa mudrim 
čovjekom, upita ga ponovo, ko si ti i šta hoćeš i tražiš ovdje. Ja sam 
Hodža iz ovog grada, tražim šefat za grad i građane. 

Sa Božijom milošću imaćeš, ostanite u svojim kućama, a ja i 
ti Hodža još nismo završili. Ostani u miru ti i tvoji građani. 

POGLAVLJE PETNAESTO 


MORALNOST SA VRLINAMA 


VJERA SA TEVEKKELOM 

Vjera (Din) je nešto o čemu se lahko govori, ali teško 
primjenjuje u praksi. Mi često vjerujemo više u sve drugo nego 
Allaha dž.š.. Kada imamo sudske probleme, vjerujemo advokatima, 
a kada smo bolesni vjerujemo doktorima. Mi vjerujemo da će nas 
zaštiti novac koji posjedujemo ili naša pamet kada se pojave 
poteškoće. Sve u svemu, mi izgleda vjerujemo u dunjaluk - ono što 
je stvoreno, ali ne i u našeg Stvoritelja. 

Jedno od devedeset devet Allahovih dž.š. imena je Selam ili 
Mir. Selam isto tako označava sigurnost, zdravlje i cjelovitost. Nije 
moguće se osloniti na truhlo drvo. Možete se osloniti samo na ono 
što je potpuno zdravo i cjelovito, a to je Allah dž.š.. Ništa drugo nam 
ne može obezbijediti tako pouzdan oslonac i sigurnost. i tako, 
istinski mir dolazi jedino sa istinskom vjerom u Stvoritelja. 

Naša vjera (Din) je izložena čestim probama. Allah dž.š., 
koji sve zna, zna i šta će se iz tih testova izroditi. On nas testira da 
bi mi bolje sebe upoznali. Priča koju ćete sada čuti mogla bi lahko 
da bude sufiska: 

Neki čovjek se okliznuo i počeo da pada niz liticu. Srećom, 
on uspije da se uhvati za grm. Ispod njega bijaše provalija, a vrh 
litice je bio predaleko da bi ga on mogao dohvatiti. Na njegovu 
nesreću grm poče da se osipa. U tom trenutku čovjek shvati da se 
može osloniti samo na Allaha dž.š., te on sa svojom trenutačnom 
savršenom vjerom poče da Ga doziva. Nebeski glas mu odgovori: 
"Pusti taj grm!" Čovjek razmisli na trenutak, a onda zapomaga, "Ima 
li tu još neko s kim bih mogao da govorim?" 

Napajajući se riječima onih koji su imali istinsku vjeru, 
možda ćemo i mi početi da razumijevamo šta je to vjera i kako se 
ona razvija. 

Šejh Ragib EI Džerrahi k.s. 

Neki bogataš uđe jednog dana u svoj vrt, gdje ugleda 
prelijepu ženu svoga baštovana. On posla baštovana napolje i reče 
ženi "Zatvori kapije". "Ja sam ih već sve zatvorila izuzev jedne, koju 
je nemoguće zatvoriti", ona mu odgovori. "Koja je to kapija?" 
bogataš upita. "Kapija", reče ona, "koja stoji između nas i Allaha 
dž.š.". Kada je to čuo bogataš se pokaja i zatraži od žene da mu 
bude oprošteno. 


Šejh Džami k.s. 


Imati potpunu vjeru u Allaha dž.š. je biti poput djeteta koje 
zna da čak i ako ne pozove svoju majku, majka je potpuno svjesna 
njegovog stanja i budno ga nadgleda i prati. 

Šejh El-Gazali k.s. 


Žalili se jednom šejh Ebu-El Bistamiji njegovi muridi o 
prisutnosti šejtana: "Šejtan nam uzima vjeru", oni mu govoriše. Šejh 
onda pozva šejtana i poče da ga ispituje. Sejtan mu reče: "Ja ne 
mogu prisiliti nikoga ni na šta. Ja se previše plašim Allaha dž.š. da 
bih to nastojao da uradim. Uistinu, većina ljudi odbaci svoju vjeru 
zbog svakojakih tričarija. Ja jednostavno uzimam vjeru koju su oni 
već odbacili. 

Šejh Muzaffer k.s. 


Jednom prilikom šejh Hasan El-Basri k.s. se nađe na putu 
za Mekku, u društvu svojih prijatelja. Oni stigoše do bunara. Svi 
bijahu žedni ali nemaše konopca da izvuku kantu vode. Hasan im 
tada reče, "Ja ću se moliti i onda će se voda u bunaru dići toliko da 
ćete biti u stanju da se napijete i utolite žeđ." 

Tako se i desilo. Ali kada jedan od prijatelja napuni svoju 
čuturu sa vodom, nakon što se napio, voda se spusti na prijašnji 
nivo. Kada upitaše Hasana zašto se to dogodilo on odgovori: "To je 
zbog vašeg nedostatka vjere da se oslonite samo na Allaha dž.š.. 

Šejh Atar k.s. 


Šejh Ibrahim Edhem k.s. je rekao: "Vjera u Allaha dž.š. će 
biti čvrsto uspostavljena kada se uklone tri zastora: 

1. Osjećaj zadovoljstva zbog posjedovanja stvari 
2. Žaljenje zbog gubitka stvari 
3, Uživanje u pohvalama. U 

Sejh El-Gazali k.s. 


Jednom prilikom šejh Hasan El-Basri k.s. je dijelio skroman 
obrok koji mu je spremio siromašni El-Adžemi, kada prosjak pokuca 
na vrata. El Adžemi uze svu hranu koju je spremio i dade je 
prosjaku. Iznenađen ovakvim ponašanjem Hasan mu reče: "Ti baš 
nemaš nimalo pristojnosti". El Adžemi mu ništa ne odgovori. Ubrzo 
se tu pojavi žena koja im donese raznih poslastica u obilju. Pošto 
se njih dvojica lijepo poslužiše Šejh El-Adžemi reče: "Hasane dobar 
si čovjek. No moraš još razvijati svoju vjeru u Allaha dž.š. i imati na 
umu da sve što se pokloni u ime Allaha dž.š., vraća se višestruko." 

Šejh Atar k.s. 


Na putu vjere niko još nije nastradao, a da nije pronašao 
lijeka svojim mukama. o 
Sejh Džami k.s. 


Neki ljudi primijetiše da Halifa Omer r.a. ubrza svoj korak 
dok prolaziše pokraj zida koji samo što se nije srušio. "O Omer", 
upitaše ga, "da li ti to bježiš od svoje sudbine?" "Ne", on im 
odgovori, "Ja u sudbini nalazim sklonište od sudbine!" 

Šejh Muzaffer k.s. 


PONIZNOST 

Poniznost se može definisati kao "djelovanje sa istinskom 
mjerom", i u skladu sa istinom koju ona nosi. Sufije kažu da se 
poniznost ne dostiže praksom već svjesnošću. 

Bendžamin Frenklin je u jednom periodu svoga života svake 
sedmice uzimao neku od vrlina i nastojao da je upražnjava. On je 
imao osjećaj da izvrsno napreduje sve dok nije stigao do poniznosti, 
jer što više, da bi je praktikovao i bio svjestan poniznosti u svom 
životu, postajao bi sve ponosniji na svoj uspjeh. 

Šta bi onda bila istinska mjera? U sklopu ovoga svijeta ti si 
samo jedinka među milijardama ljudi, a život će ti proći brzinom 

jednog daha. Obično mi poznajemo veoma mali broj ljudi koji se 
istinski brinu o nama. 

Bez poniznosti mi se možemo naduvati kao buha u narednoj 
priči. 

Neka buha, puna samovažnosti, nakon što je podigla svoju 
porodicu u uhu jednog slona, odluči da se iseli. | tako buha, 
uzvikujući iz sveg glasa, objavi slonu da ga napušta. No slon koji 
nije ni bio svjestan njenog postojanja ne odgovori ništa, u želji da ne 
uvrijedi ovog sićušnog i potpuno beznačajnog posjetioca. 

Pa čak i ako sebe doživljavate kao dio ove Nebeske kreacije 
i da ćete trajati vječno, vi ste kao jedinka samo kaplja vode u 
nepreglednom okeanu. Taj okean je vezan gravitacijom za sićušnu 
zemljanu kuglu koja kruži oko jedne manje zvijezde u beskrajnom 
svemirskom moru zvjezdanih tijela. Vaš životni vijek je kao mala 
kapljica vode i ma kako se vi sebi činili važni u vašem svijetu, on je 
u biti tako kratkotrajan da okean možda nije ni osjetio vaše 
postojanje, vaše pjenušanje i nestanak u njegovim dubinama. 

Šejh Ragib EI Džerrahi k.s. 


Jednom neki čovjek udari šejh Bajazida Bistamija  k.s. 
štapom i štap se slomi. Bajazidova reakcija bila je da kupi čovjeku 
novi štap i teglu meda. Dok je začuđenom čovjeku to darivao reče: 
Zbog moje malenkosti tvoj štap se slomio i ti si doživio gubitak, evo 
novog štapa i meda da se malo zasladiš." 

Šejh Muzaffer k.s. 


Jednoga dana zapali se Bagdadski bazar. Stiže obavijest da 
je moja radnja ostala netaknuta. "Elhamdulillah!" ja povikah, ali 
odmah se duboko postidjeh, jer sam u trenucima tuđe nesreće 
samo bio zainteresovan za svoju dobrobit. Već trideset godina 
tražim oprost od Allaha dž.š. zbog tog jednog "Elhamdulillah" (neka 
je hvaljen Allah). 

Šejh Sari k.s. 


"Sva moja braća bolja su od mene!" 
Kako to?" 

"Svi oni me smatraju više vrijednim od sebe i ko god me 
smatra višim od sebe je u stvari bolji od mene." 
Sejh El-Gazali k.s. 


Jednoga dana čovjek dođe učitelju Bajazidu i reče: "Postim i 
klanjam već punih trideset godina, a nikada nisam iskusio ni mrvu 
duhovne radosti o kojoj ti govoriš." 

"Da si postio i klanjao i tri stotine godina opet je ne bi 
pronašao." sufija mu odgovori. 

fKako to?" začudi se čovjek. 

Tvoja sebičnost je postojan zastor između tebe i Allaha 
dž.S?- 

%Ima li tome lijeka?" 

"Ima, ali ti ga ne možeš nositi", reče Bajazid. 

Tu bijahu i neki ljudi koji moliše Bajazida da čovjeku otkrije 
šta mu je činiti. On nakon izvjesnog vremena na to pristade, te mu 
reče: "Otiđi do najbližeg brice i nek ti on obrije glavu, a onda skini 
svu odjeću sa sebe sem gaća. Onda uzmi kesu oraha i objesi je 
oko vrata. Takav otiđi na čaršiju i uzvikuj: "Ko god mi opali šamar 
dobiće jedan orah." "A onda otiđi do sudnice i učini to isto." 

"To je nemoguće", čovjek mu reče, "mora da postoji neki 
drugi lijek." 

"To bi bio samo preduslov za početak liječenja", odgovori 
Bajazid, "ali kao što sam već rekao tebi nema spasa." 

Šejh El-Gazali k.s. 


Na obali rijeke Deđla, šejh Hasan ugleda čovjeka sa 
mladom ženom i krčagom vina pored sebe. Ugledavši taj prizor javi 
mu se misao: "Ovaj čovjek je duboko zabasao. Ja sam daleko 
uzvišeniji od njega." Upravo u tom trenutku pojavi se brod na rijeci i 
poče lagano da tone. Onaj čovjek istom skoči u vodu i poče da pliva 
u pravcu sedam ljudi sa broda koji su se davili. On spasi šestoricu i 
onda se obrati Hasanu: "Ako si uzvišeniji od mene, u ime Allaha 
spasi sedmog čovjeka." 

Hasan to i učini. Čovjek mu onda reče: "Ova žena što sjedi 
do mene je moja mati, a u ovom krčagu je samo voda. Pao si na 
testu koji ti je bio postavljen." Hasan pade na svoja koljena i reče: 

"Baš kao što spasi tih šest ljudi, molim te spasi i mene. | ja se 
davim u vodama ponosa i sujete." "Neka dragi Allah ispuni tvoju 
želju", čovjek mu odgovori. 

Šejh Atar k.s. 


Gonjen željom za javnim priznanjem, jednoga dana šejh 
Hasan ugledavši Rabiju u društvu sufija, približi joj se i reče: "Rabija 
ako možeš prođi se toga društva i hajde da sjednemo na vodu 
jezera i tako vodimo duhovne rasprave." On joj to reče nebi li 
pokazao pred drugima svoje okultne moći jer i on je zagospodario 
vodom i poput Isata a.s. koji je hodao po vodi. 

Rabija se pobuni: "Hasane prođi se svoje sujete. Ako ti je 
toliko stalo da se izdvojiš od ostalih sufija, zašto onda ne bi ja i ti 
poletjeli i tamo naš sastanak održali?" Rabija to reče sa ogromnom 
snagom i ubjeđenjem. Tu se Hasan jako postidi jer on nije bio u 
stanju da leti. 

Rabija tada reče: "Ono što ti možeš, može i svaka riba. Ono 
što sam ja predložila nije ništa više od onoga što može učiniti svaka 
muha. Stvarnost daleko prevazilazi bavljenje čudima. Bolje bi ti bilo 
da se zabaviš poniznošću." 

Šejh Atar k.s. 


Biti derviš znači biti grumen suhe zemlje 
sa malo vode prosute po površini. 
To znači biti nešto što niti 
ranjava tabane na stopalima, 
niti ostavlja tragove prašine iza sebe. 
Šejh Ensari k.s. 


Derviš sa svakim satom postaje ponizniji i ponizniji jer sa 
svakim satom on je bliže svome Gospodaru. Sufije vide i bez 
znanja i bez vida i bez informacija i bez posmatranja i bez 
pokrivanja i bez zastora. Oni nisu u sebi, već svoje postojanje oni 
provode u Allahu dž.š.. Oni djeluju zbog Allaha dž.š., Allah dž.š. 
govori preko njihovih jezika, Allah dž.š. gleda preko njihovih očiju. A 
Allah Najuzvišeniji je rekao: "Kada Ja zavolim svoga roba, Ja 


153 


postajem sluh kojim on čuje; Ja postajem vid kojim on vidi, Ja sam 
govor kojim on govori; Ja postajem ruka kojom on prihvata." 
Sejh Ibn Arebi k.s. 


Ja sam potpuno obučena da budem čuvar kapije iz 
slijedećih razloga: "Onome što je u meni, ne dozvoljavam da izađe 
van; onome što je vani ne dozvoljavam da uđe unutra. A ako neko i 
uđe unutra, odmah biva izbačen napolje. On samnom nema ništa. 
Ja sam čuvar na vratima srca, a ne grumen mokre ilovače." 

Adevija Rabija k.s. 


ZAHVALNOST 

Zahvalnost nas preobražava. Ona otvara naša srca i 
približava nas Allahu dž.š.. Nažalost, većina ljudi nije svjesna 
blagoslova kojima su obasuti i rijetko osjećaju zahvalnost. Pa i ako 
ponekad i osjete zahvalnost ona je kratkotrajna. 

Ja sam bio zapanjen gledajući starije derviše dok su služili 
jedni drugima. Pa čak poslužujući čašu vode ili čaj, onaj koji služi je 
to činio iz punog poštovanja i zahvalnosti da je u prilici da služi. Isto 
je bilo i sa onima koji su primali, osjećali su istinsku zahvalnost, ne 
uzimajući stvari zdravo za gotovo. | sve je to obavljano tiho bez 
pompe i ceremonija. 

Mjesecima nakon ozbiljnijeg saobraćajnog udesa, budio bih 
se svakog jutra u jakim bolovima. Kroz prozor bih posmatrao svoju 
baštu i plakao iz zahvalnosti. Bio sam još uvijek živ i svijet je bio 
ispunjen ljepotom. 

Poslanik Muhammed a.s. je rekao: "Zahvalnost na obilju 
koje ste primili biće najbolja garancija da obilno i dalje nastavite 
primati." Postoji jedna stara izreka koja kaže: "Brojte svoje 
blagoslove". U tome ima više istine nego što mi obično 
razumijevamo. o 

Sejh Ragib EI Džerrahi k.s. 


Ko god je zadovoljan samo sa poklonom, a ne vidi Onoga 
koji poklanja, njegovo srce je zaokupljeno poklonom, a zaboravlja 
na Onoga koji poklanja. 

Šejh Baba Tahir k.s. 

Ko god nije zahvalan ljudima, neće biti zahvalan ni Allahu 
Muhammed a.s. 


Sufija je zadovoljan sa svim što Allah dž.š. učini nebi li i 
Allah dž.š. bio zadovoljan sa svim što sufija učini. 
Sejh Ebu Seid k.s. 


Sultan Mahmud od Gazne jednom podijeli krastavac sa 
Ajazom, svojim omiljenim prjateljem. Sultan oguli krastavac i 
svojom rukom dade pola Ajazu, a pola ostavi za sebe. No ubrzo 
sultan primijeti da je krastavac bio gorak kao otrov, te ga on izbaci 
iz usta. On tada pogleda Ajaza i primijeti da ovaj pojede krastavac u 
slast. Sultan se tome jako začudi, te upita Ajaza kako može jesti u 
slast tako gorak krastavac? 

Moj dragi sultanu. Tvoja ruka mi je podarila nebrojene 
blagodati. Poslije svega, kako bi i mogao taj krastavac biti gorak? 
Sve što tvoja ruka dodirne, pa čak i najgorči krastavac će imati 
sladak ukus za mene." 

Šejh Muzaffer k.s. 


Jedan sufija otišao u posjetu nekom šejhu i upitao ga kako 
se dervišluk praktikuje u njegovoj zemlji. "Kada nam Allah dž.š. 
nešto pošalje, to i pojedemo uz osjećaj zahvalnosti, a ako ništa ne 
pošalje onda se učimo strpljenju". Sufija mu odgovori. "Pa takav 
sufizam i svaki pas kod nas priznaje, - kada pronađe kost on je 
pojede; a ako ne, strpljiv je dok ga ne nahrane", reče sufija. Onda 
njega šejh upita, kako bi on definisao sufizam. Sufija mu odgovori: 
Bilo šta da posjedujemo, to odmah razdijelimo, a ako nemamo 
ništa mi se zabavimo zahvalnošću i molimo za oproštaj." 

Šejh Muzaffer k.s. 


Po prirodi mi smo začuđujuće nesvjesni i za zahvalnost 
nesposobni. | cijeli naš vijek znamo provesti uživajući u raznim 
pogodnostima, a da ne budemo svjesni njihove vrijednosti sve dok 
ih ne izgubimo. Koliko zaljubljenih hrabro razmišlja o odvojenosti i 


155 


da im je dojadio njihov voljeni. No čim počne udaljenost od 
voljenog, vatra žudnje opet upali. o 
Sejh Džami k.s. 


Kada ugleda Rabiju, Sufjan uzviknu: "O Allahu, želio bih da 
si zadovoljan sa mmom!" Kada to ču Rabija ga odmah izgrdi: "Zar te 
nije sram da tražiš od Allaha dž.š. da bude zadovoljan sa tobom 
kada ti još nisi zadovoljan i smiren sa Njime?" "Estagfirullah!" 
(Bože oprosti), na to uzviknu postiđeni Sufjan. 

Šejh Ebu Mekki k.s. 


Džafer upita Rabiju kada sufija postaje zadovoljan i smiren 

sa svojim Gospodarom. Rabija mu reče: "Kada njegova radost u 
boli nije manja od njegove radosti kada prima blagodati." 
Šejh Ebu Mekki k.s. 


Šejh Ibn El-Mesak stiše u posjetu Halifi (tadašnjem vladaru) 
i zateče ga kako ispija čašu vode. Halifa zatraži da ga El-Mesak 
poduči. El-Mesak mu reče: "Da umireš od žeđi i da ti ponude čašu 
vode u zamjenu za tvoje carstvo ti bi morao pristati, zar ne?" Halifa 
se složi. "Pa zašto si onda ponosan zbog svoga carstva kada ono 
ne vrijedi više od par gutljaja vode i zašto nisi zahvalan svome 
Gospodaru koji ti je toliko vode besplatno podario?" 

Šejh El-Gazali k.s. 


Ako vam neko podari lijepu i skupocijenu kapu, zar mu 
nećete biti zahvalni na toj velikodušnosti? Ali zar nećete biti još 
zahvalniji Onome koji vam je podario glavu na koju možete stavititu 
kapu 

Šejh Muzaffer k.s. 


SIROMAŠTVO 

Pjesnik Gary Snyder kaže, "Najuticajniji su oni kojima ništa 
ne treba." Ovo se ne odnosi na materijalno bogatstvo, već govori o 
unutarnjem stanju vašega srca. 

Mada su mnoge sufije posjedovale vrlo malo i čak ništa, ovo 
je bila više stvar njihovog ličnog izbora nego li potrebe. Istinsko 

bogatstvo je stanje u kojem vi ne žudite ni za čim onim što već ne 
posjedujete. 

Pod siromaštvom sufije podrazumijevaju slobodu od svega 
osim osnovnih životnih potreba za zrakom, hranom i snom. Srce 
koje je ispunjeno dunjalukom nema u sebi mjesta za Stvoritelja. 
Prazno srce od dunjaluka u sebi nosi žudnju da se Gospodar u 
njemu nastani. 

Bijaše neki siromašni ribar sufija. On je svakim danom išao 
u ribolov i podijelio bi u selu sav svoj ulov osim jednu ili dvije riblje 
glave od kojih bi on napravio supu za sebe. Njegovi muridi iskreno 
volješe i poštovaše svoga šejha znanog kao "riblja-glava". 

Jedan od njegovih murida bijaše trgovac. Budući da je 
morao ići u Kordobu, šejh ga zamoli da poselami njegovog šejha, 
velikog učitelja, Ibn Arebija i da ga upita za savjet i pomoć o svom 
duhovnom radu u kojem je po svom nahođenju sporo napredovao. 
Kada ovaj trgovac stiže do Ibn Arebijeve kuće, začudi se kada vidje 
da on živi u palati okruženoj prelijepim vrtovima. On vidje mnoge 
sluge u poslu i bi poslužen bogatim jelom posluženim na ukrasnom 
tanjiru koji mu donese prelijepa djevojka i mladić. Konačno ga 
dovedoše Ibn Arebiju koji bješe obučen poput sultana. Trgovac 
prenese pozdrave svoga šejha i molbu za dalje duhovne upute. Ibn 
Arebi jednostavno odgovori: "Reci mom učeniku da je pravi 
dunjalučar!" Trgovac je bio šokiran ovom izjavom i povrijeđen 
ovakvim savjetom od nekog koji živi u takvom luksuzu. 

Kada se vratio šejhu "riblja-glava" ga odmah upita o 
njegovom sastanku sa Ibn Arebijem. Trgovac ponovi Ibn Arebijeve 
riječi i odmah dodade da mu se te riječi čine potpuno besmislenim 
jer upravo dolaze od bogatog dunjalučara. 

Šejh mu na to reče: "Moraš znati da je svakom od nas 
dozvoljeno da ima onoliko materijalnog blaga koliko on može da 
podnese ne gubeći iz vida svoga Gospodara. Ono što je u njega 
nije samo materijalno bogatstvo već i uzvišeno duhovno 
postignuće." Onda šejh nastavi sa suzom u svom oku, "Osim toga, 
on je u pravu. Često uveče, kada sebi spremim jednostavnu čorbu 
od riblje glave, poželim da je u njoj cijela riba!" 

Šejh Ragib EI Džerrahi k.s. 

Sve što vam treba od dunjaluka je nešto zakonito (halal) što 
će vam utoliti glad, nešto čime ćete pokriti tijelo i krov nad glavom. 
Neka to budu jedine stvari koje tražite od ovoga svijeta! 

Šejh Ibn Arebi k.s. 


Postati istinski sufija znači ne tražiti ništa U ovom, a i u 
budućem svijetu, predati se potpuno Allahu dž.š. i svoje lice ka 
Njemu usmjeriti. Žudjeti za ovim svijetom znači okrenuti leđa Allahu 
dž.š. zarad prolaznog. Žudjeti za onim svijetom znači okrenuti leđa 
Allahu dž.š. zarad onog neprolaznog. 

Šejh Ibrahim Edhem k.s. 


Isa a.s. je pokazao najuzvišenije odricanje kada je odbacio 
kamen koja mu je služio kao jastuk, kada ga je šejtan upitao zašto 
je njega zadržao kada se cijelog svijeta odrekao. 

Šejh El-Gazali k.s. 


Neki čovjek se stalno žalio na svoje siromaštvo. Šejh 
Ibrahim Edhem mu reče: "Sine moj, vjerovatno si malo platio za 
svoje siromaštvo." "Ti govoriš gluposti", čovjek mu reče, "Trebao bi 
se stidjeti svojih riječi! Zar se siromaštvo može kupovati!?" 

=Što se mene tiče, izabrao sam ga slobodnom voljom; osim 
toga, kupio sam ga za cijenu ovoga dunjaluka jer sam se odrekao 
kraljevstva i vladavine nad ljudima. Opet bih kupio i mali djelić ovog 
siromaštva sa stotine svjetova, jer sa svakim trenutkom ono meni 
sve više vrijedi. Kada pronađoh ovo neprocjenjivo blago, zauvijek 
se oprostih od materijalnog kraljevstva. Bez ikakvih sumnji ja sam 
svjestan vrijednosti siromaštva. | dok ti ostaješ u neznanju o toj 
vrijednosti, ja sam na svom siromaštvu najdublje zahvalan." 

Sejh Ibrahim Edhem k.s. 


Jednoga dana Ebu Muhammed se nađe sa svojim 
prijateljem šejhom Ebu Seidom u hamamu (kupatilo). "Je li ovo 
kupatilo prijatno?" upita Ebu Seid. 

"Da, sigurno da jeste", odgovori Muhammed. 

SA zašto ti to smatraš?" 

"Zato što si ti počastio ovo mjesto svojim prisustvom." 

eZa mene to nije dovoljan razlog", reče mu šejh. 

"Pa dobro, hoćeš li me ti počastiti odgovorom na to 
pitanje?", upita Muhammed. 

"Ovo mjesto je prijatno zato što nam u njemu ne treba više 
od krčaga vode da se polijemo i peškir da se posušimo, pa ipak i to 
dvoje ne pripadaju nama već vlasniku hamama." 

Šejh Ebu Seid k.s. 


STRPLJENJE - SABUR 

Strpljenje je jedno od devedeset devet Allahovih dž.š. imena 
spomenutih u Kur'anu. To je jedno od najčešće spominjanih imena 
u Kur'anu. 

Kaže se da je u strpljenju polovica vjere. (imana). Strpljenje 
je duhovna stanica. To je pravo postignuće i nešto što se lahko ne 
postiže. 

Bez strpljenja nemoguće je ispravno djelovati, sa strpljenjem 
i najteži zadatak postaje jednostavan. Ako nemamo strpljenja mi ne 
boravimo u sadašnjosti, jer smo zauzeti željama koje bi se trebale 
ostvariti u budućnosti. Svi mi smo imali svoje trenutke strpljivosti, 
vrhunska iskustva u kojima smo potpuno uživali u sadašnjosti i bili 
bez brige i misli o budućnosti. Primjer za strpljivost vam može 
pokazati svaki zanatlija. Grnčari, umjetnici ili. muzičari koji žive u 
sadašnjosti. Njihova vještina traži sabranost i strpljenje. Za većinu 
nas, naši životi bi bili uveliko kvalitetniji sa uvećanjem našeg 
strpljenja - bilo na poslovnom, ličnom ili duhovnom planu. 

Šejh Ragib El Džerrahi k.s. 


Jednom prilikom Ibn Arebija je upitao njegov učitelj (šejh) da 
mu objasni slijedeće ajete iz Kur'ana: "Ja od njih ne tražim opskrbu, 
niti je Meni potrebno da me oni prehranjuju." Ibn _Arebi je na 
trenutak razmislio, a onda bez riječi napustio učitelja. Kada se 
nakon četiri godine vratio učitelju prvo što ga je šejh pitao bilo je: 
"Daj mi svoj odgovor. Nakon četiri godine čekanja, vrijeme za tvoj 
odgovor je sazrilo." 

Šejh Ibn Arebi k.s. 


Smiraj duše znači, odreći se svoje slobodne volje. 
Sejh Džunejd k.s. 
159 


Jednoga dana pitali su šejh Sekatija o strpljenju. On im je 
odgovorio riječima punim mudrosti. Dok je govorio škorpion ga 
nekoliko puta ubode u nogu, ali on ne prekinu svoje izlaganje. 

Kada njegovi učenici to primijetiše, začuđeno ga upitaše, 
zašto nije pomakao svoju nogu ispred škorpionovih uboda, on im 
reče: "Govorio sam o strpljenju. Ne bi bilo ispravno da vam pričam 
o nečemu što i sam ne praktikujem. Stidio bih se Allaha dž.š. kada 
nebi bilo tako." 

Šejh Muzaffer k.s. 


Strpljenje ima tri stanice. Prvo, rob prestaje da se žali, ovo 
je stanica kajanja. Drugo, derviš postaje zadovoljan sa onim što mu 
je namjenjeno, ovo je nivo askete. Treće, rob iskreno voli sve što 
Gospodar sa njim učini, ovo je stanica istinskih Allahovih dž.š. 
prijatelja. 

Šejh Ebu Talib El Mekki k.s. 


Derviš Hafif je krenuo na hodočašće samo sa kantom i 
konopcem da mu posluži da vuče vodu iz bunara. Dok je prolazio 
divljim predjelima vidio je mnoštvo jelena koji su stajali na vrh 
bunara i pili vodu. Kada bi im se on približio, oni bi pobjegli i nivo 
vode bi istom opao. I uprkos svom zalaganju on nije bio u stanju da 
izvuče vodu iz bunara. Onda je on molio Allaha dž.š. da podigne 
vodu i za njega kao što je to učinio i za jelene. Glas sa Nebesa mu 
odgovori: "Mi to ne možemo učiniti jer ti se oslanjaš na kantu i uže 
pored Nas." kada to ču Hafif odmah baci svoju kantu i uže i voda iz 
bunara se odmah podiže te on utoli svoju žed. 

On ovo ispriča Džunejdu koji mu reče: "Gospodar je testirao 
tvoju ovisnost o Njemu. Da si čekao strpljivo duže vrijeme voda bi 
se podigla iz bunara." x 

Sejh Atar k.s. 


DOBROČINSTVO 

Ako sve potiče od Stvoritelja, sve se Njemu i vraća, da li ti 
zaista išta posjeduješ? Zar ti nisi samo čuvar koji se brine o 
određenom dijelu svijeta koji ti je povjeren na čuvanje, zaštitu i 
pravednu raspodjelu? 

Postoje tri vrste dobročinstva. Većina od nas se osjeća 
dobročiniteljem kada nekom nešto daruje - bilo da se radi o novcu, 
vremenu ili savjetu. Mi znamo da je naše dobročinstvo urodilo 
plodom kada smo posjećivani, priznati, kada nam zahvaljuju i hvale 
nas za ono što smo učinili. To je jedan vid dobročinstva. Na tom 
nivou mi dajemo i za to smo nagrađeni. Ovo je u praksi više 
razmjena nego istinska velikodušnost, dobročinstvo. 

U višem nivou dobročinstva mi darivamo drugima tajno. | 
tada mi imamo dobrobit od toga, ali ona nam dolazi indirektnim 
putem. Nagrada nam dolazi od znanja da smo bili ne samo 
dobročinitelji već i visoko moralni u smislu da nismo tražili priznanje 
u našem činu velikodušnosti. Ipak, onaj koji je primio naš dar 
iskazat će zahvalnost, a duboko u nama, skriveno ćemo osjetiti da 
smo zaslužili neku dobit. 

Sufije govore o još višem nivou - "tajnog dlibrađinstvati To 
se događa kada darivate na taj način da neko ima korist od vašeg 
djelovanja, ali za razliku od prva dva nivoa, ta osoba nema osjećaj 
da je nešto dobila, niti tu postoji težina zahvalnosti. Na primjer, kako 
se osjećate kada pronađete novčanicu od jednog dolara na putu? 
Vi pogledate unaokolo i podignete je sa smiješkom na usnama. Vi 
se možete osjetiti sretnim, ali vi ne osjećate da ste to od nekoga 
dobili već da ste to našli. | ako bi neko to redovno činio tj. ostavljao 
novčanice na ulici - nikom ne govoreći da to radi - on bi tada 
praktikovao jednostavan oblik "tajnog dobročinstva". 

Kada bi pokušali tako nešto da uradite, brzo bi osjetili 
djelotvornost tih postupaka u vašem životu. Naš svakodnevni život 
obiluje pogodnostima da se to isproba. U mojoj biblioteci, na 
primjer, postoji mjesto gdje ja mogu pokloniti knjige i tako dobiti 
redukciju opšte takse. No tu postoji i mjesto gdje se knjige mogu 
anonimno pokloniti. Izbor je moj. 

Velikodušnost kroz dobročinstvo se ne mora praktikovati 
samo sa novcem i stvarima. Moguće je pokloniti drugima i naše 
vrijeme, znanje, rad i naše praktično umijeće. Pa čak i ako nemamo 
dovoljno novca, to nije izgovor da ne budemo velikodušni. 

Na višem nivou - ako podarite ono što je u vašem srcu kao 
strpljenje, znanje, ljubav -otkrit ćete da vaša velikodušnost izvire od 

Allaha dž.š. i da je svako dobro djelo čin prisjećanja i veze sa vašim 
Gospodarom. U 
Sejh Ragib EI Džerrahi k.s. 


Dva brata, jedan oženjen, a drugi neženja, obrađivali su 
zemlju zajedno i podjednako dijelili ljetinu među sobom. Brat koji je 
bio neženja smatrao je da njegov brat koji je imao porodicu ima i 
više briga i izdataka te bi s vremena na vrijeme prebacivao džakove 
sa pšenicom iz svoga ambara u njegov. Na drugoj strani njegov 
brat je često brižno razmišljao o tome kako li se samo brat neženja 
mora osjećati usamljeno. 

"Kada bi moj brat imao malo više novca mogao bi kupiti sebi 
neke lijepe stvari", razmišljao je oženjeni brat. | tako bi, bez 
bratovog znanja prebacivao džakove sa pšenicom nazad u njegov 
ambar. - 
Godinu za godinom broj džakova bi ostajao podjednak, a 
nijedan od braće nije mogao razumjeti zašto je to tako. 

Sufijska mudrost 


Postoje ljudi istinske velikodušnosti, koji su pobijedili svoj 
nefs, te sjede ponizno u kutu nesebičnosti. Oslobođeni okova 
prirode i kandži pohlepe, oni su poput prašine na putu patnje i 
ljubavi. Nijedno ljudsko srce neće biti pomračeno njihovom 
krivicom, niti će ljudi imati želju da im naturaju poteškoće. Oni 
uvode harmoniju u svijet grubosti i strpljivo podnose šta god da ih 
zadesi. Oni spavaju mirno svake noći, prazni od mržnje i trzavica, a 
bude se svakoga jutra u istom stanju u kojem su pošli na spavanje. 

Šejh Džami k.s. 


Molitve za umrle su isto vrijedne kao i darovi za žive. Meleki 
prilaze umrlima sa svjetlosnim darovima govoreći: "Ovo je poklon 
od tvog brata, ovo je poklon od tog i tog rođaka." | on se raduje 
njima baš kao što se osoba na ovom svijetu raduje darovima. 

Šejh El-Gazali k.s. 


Jednoga dana je Mula Nasruddin vidio grupu ljudi okupljenih 
oko ribnjaka. Neki hodža sa velikim turbanom je upao u vodu i 

odatle zvao u pomoć. Ljudi su se nadnosili nad ribnjak pružajući 
hodži ruke i govoreći mu: "Daj hodža ruku! Daj mi svoju ruku!" No 
hodža ne obraćajući pažnju na to i dalje je mlatarao rukama i 
zapomagao. 

Napokon Mula Nasruddin stupi u akciju: "Prepustite stvar 
meni", reče i ispruži svoju ruku hodži i povika: "Uzmi hodža ruku!" 

Hodža u istom času šćepa Nasruddinovu ruku i tako ga on 
izvuče iz ribnjaka. Ljudi se tome jako začudiše i upitaše Nasruddina 
za tajnu njegove strategije. 

"To je bar jednostavno", on odgovori. "Znao sam da ova 
škrtica hodža nikome ne bi ništa dao. | tako umjesto da tražim od 
njega da mi da svoju ruku, ja sam mu ponudio moju, te je on odmah 
zgrabi." 

Dželaluddin Rumi k.s. 


Nekakav tvrdica nagomilao veliko blago, no ništa nije htio 
trošiti na svoju porodicu. Jednoga dana njegov sin otkrije mjesto 
gdje on skrivaše svoje blago. On iskopa svo Zlato i stavi poveći 
kamen na njegovo mjesto. On potroši sav novac na dunjalučka 
uživanja. Kada njegov otac otkri svoj gubitak spopade ga duboko 
očajanje, no sin mu mudro prisjede na muku: "Zlato je za trošenje, 
oče. Za skrivanje dobar je i kamen." 

Šejh Sadi k.s. 


Stanovnici Bagdada pitaše Džunejda da im otkrije značenje 
velikodušnosti. On reče: "Neka neko od vas prvo pokuša to 
razjasniti." 

=\felikodušnost znači ne poistovjećivati se sa svojim nefsom 
i tako i djelovati, ako je moguće", reče Hasan. 

Na to Džunejd progovori: "Hasan je dobro rekao, ali još nije 
ispraznio čašu. Ja smatram da velikodušnost znači biti pravedan 
prema drugima, a ne očekivati da i oni budu pravedni prema tebi." 

"Sješću kraj Džunejdovih stopala, jer ja sam govorio samo o 
čovječanstvu, dok njegov govor dolazi iz Nebeskog izvora." 

Šejh Džunejd k.s. 

Carica Belkisa je poslala Sulejmanu a.s. dar od četrdeset 
tovara zlata. Kada je stigla u Sulejmanovu zemlju, ona je primjetila 
da planine i polja, pa čak i prašina na putu su bili od čistog zlata. 
Dan za danom je ona jahala po zlatu dok zlato ne izgubi svu 
vrijednost za nju. Kada ju je _ Sulejman a.s. ugledao njen poklon 
grohotom se nasmija. "Draga Šibo ja od tebe nisam tražio poklone, 
ja sam tražio samo da ti budeš vrijedna darova koje ću ti ja 
pokloniti." 

Dželaluddin Rumi k.s. 


Učenik reče svom učitelju, "Šta da radim? Uznemiravaju me 
ljudi, stalno me posjećuju i tako kradu moje dragocijeno vrijeme." 
Učitelj mu odgovori: "Podari ponešto svakom od njih ko je siromah i 
traži ponešto od svakog od njih ko je bogat i oni ti sigurno više neće 
dosadivati. 

Šejh Sadi k.s. 


Troši od onoga što ti je Allah dž.š. podario. Ne plaši se 
siromaštva. Allah dž.š. će ti dati ono što ti je obećao, tražili mu vi to 
ili ne. Niko od onih koji su bili velikodušni nije umro u očajanju. 

Šejh Ibn Arebi k.s. 


Priča se da je jedne noći lopov provalio u Džunejdovu kuću, 
ali tu ne nađe ništa osim košulje koju on i ukrade. Slijedećeg dana 
Džunejd primijeti, dok je prolazio bazarom, da njegovu košulju 
prodaje nekakav čovjek. Tu se zadesi i kupac koji je želio kupiti 
košulju pod uslovom da mu prodavač dovede nekoga da posvjedoči 
da je košulja zaista njegova. Tada im se Džunejd približi i reče: 
"Spreman sam da posvjedočim da je košulja njegova." 

Šejh Džunejd k.s. 


Bijaše čovjek koji je okrutno ubio devedeset devet ljudi. 
Onda on osjeti kajanje. On ode učenom čovjeku i ispriča mu o 
svojoj prošlosti, objašnjavajući mu da sada on želi da se iskreno 
pokaje, promijeni i postane bolja osoba. "Da li mi Allah dž.š. može 
oprostiti?", on na kraju upita. Međutim, taj učen čovjek izgleda nije 
bio dosljedan svoje učenosti te mu odgovori: "Za tebe nema 
oprosta." "Onda je najbolje da ja i tebe ubijem!", reče ubica. Kao što 
kaza tako i učini. Nakon toga on nađe nekog sufiju i reče mu da je 

ubio sto ljudi, a onda mu postavi isto pitanje: "Da li mi Allah dž.š. 
može oprostiti?" Ovaj sufija bješe mudar te mu odgovori: "Naravno 
da će ti biti oprošteno, ali odmah se moraš iskreno pokajati, a onda 
izbjegavaj društvo loših ljudi i budi u društvu dobrih ljudi. Loše 
društvo nas vodi u grijeh." Čovjek tada izrazi iskreno pokajanje i 
žaljenje zbog svojih postupaka i lijući gorke suze moljaše Allaha 
dž.š. da mu oprosti. Ubrzo potom on napusti svoje prijašnje društvo 
i pođe u potragu za mjestom gdje žive dobri ljudi. Međutim, on 
izdahnu na tom putu. Po njegovu dušu dođoše meleki kazne i 
meleki oprosta. Meleki kazne rekoše da je on bio veliki griješnik i da 
po pravdi njegova duša pripada njima, dok meleki oprosta isto tako 
zahtijevaše njegovu dušu govoreći: "On se iskreno pokajao i odlučio 
da postane dobar čovjek. Bio je na putu ka dobrim ljudim kada je 
kucnuo čas njegove smrti." Tu se razvi velika rasprava i Džebrail je 
bio pozvan da je razriješi. Nakon što je saslušao obje strane on 
presudi: "Treba izvršiti mjerenje. Ako je mjesto na kojem je on 
izdahnuo bliže dobrim ljudima on onda pripada meleku oprosta, a 
ako je to mjesto bliže lošim ljudima, onda on pripada meleku kazne. 
I tako oni izvršiše mjerenje. Budući da je čovjek tek krenuo na put 
bio je bliži svome polazištu tj. griješnim ljudima, ali zbog njegovog 
iskrenog pokajanja naš Gospodar pokrenu mjesto gdje je preminuli 
ležao i donese ga pred grad gdje živješe dobri ljudi. | tako ovaj rob 
pripade meleku oprosta koji ga odvede u džennet. 
Šejh Muzaffer k.s. 


Harun El-Rašid je jedne prilike šetao plantažom datula kada 
ugleda starog, pogrbljenog, bjelobradog čovjeka kako sadi mlada 
stabla datula. On ga pozdravi riječima: "Nemoj pretjerati s poslom, 
oče!" 

fHvala ti sine", odvrati starac. 

"Šta to radiš oče?" upita Halifa. 

"Kao što vidiš, sadim mlada stabla datula". 

"Koliko je godina potrebno da ona počne davati plodove." 

"Deset, dvadeset, trideset godina. A nekim stablima i stotinu 
godina." 

Hoćeš li ti biti u mogućnosti da probaš plodove datule koju 
sada sadiš?" 

Ja možda neću živjeti toliko dugo", reče starac, "ali mi 
danas jedemo od onih što su naši stari posadili. | zato mi sadimo 
danas da bi neko sutra imao koristi od toga!" Ove riječi ostaviše jak 
utisak na Halifu te on izvadi kesu zlatnika i darova je starcu. Starac 
uze kesu sa zlatnicima govoreći: "Neka je slava dragom Allahu 
dž.š., jer ova mlada stabla koja danas posadih odmah donesoše 
plodove!" Halifi bi drago da čuje te mudre riječi, te starcu darova još 
jednu kesu zlatnika. 

Na to starac reče: "Neka je slava dragom Allahu dž.š., jer 
obično, stablo daje plodove jednom godišnje, a evo ovo moje izrodi 
dva puta u istoj godini!" 

Halifa baci starcu još jednu kesu dukata te se okrenu svom 
slugi i reče: "Brzo, bježimo odavde prije nego li nas ovaj starac 
ostavi bez prebijene pare." 

Šejh Muzaffer k.s. 


Neki čovjek jednom odluči da podari nešto novca 
poštovanom Ibrahimu Edhemu. No ovaj sufija mu reče: "Ako si 
bogat primit ću tvoj novac, ali ako si siromah neću ga uzeti." 

"Bogat sam", čovjek reče i onda među njima započe 
slijedeći razgovor. 

"Dakle ti si bogat, koliko novaca imaš?" 

"Dvije hiljade zlatnika". 

SA da li ti želiš da irnaš četiri hiljade zlatnika?" 

"Da, naravno." 

SA da li bi bio sretniji kada bi imao deset hiljada zlatnika?" 

SU to nema sumnje." 

"Ti kažeš da si bogat, ali to nije istina. Ti si puka sirotinja i od 
tebe neću uzeti ni pare. Zadrži svoj novac, jer koliko god da imaš 
neće ti biti dovoljno i ma koliko da posjeduješ uvijek ćeš u svom 
srcu ostati gladan i siromašan, a ja od sirotinje ne uzimam." 

Šejh Muzaffer k.s. 


Ebu Abdullah El Hajet je imao krojačku radnju u kojoj je 
često sjedio sa svojom mušterijom koji je pripadao kultu Zaratustre. 
Kad god bi Hajet za njega nešto skrojio ovaj bi mu platio lažnim 
novcima, no Abdullah ih je primao bez pogovora. Jednoga dana 
Abdullah nije bio u radnji kada se ovaj zoroastrovac pojavi i plati 

lažnim novcem Abdullahovom slugi. Sluga odmah primijeti da 
novčić nije ispravan te mu ga odmah vrati. Kada se Abdullah vrati 
sluga mu ispriča šta se desilo. "Pogriješio si!" reče mu Abdullah, "ja 
sam odavno znao da mi zoroastrovac stalno podvaljuje, ali sam bio 
strpljiv sa njime i bacao sam novčiće u bunar da neki drugi 
musliman nebi bio prevaren sa njima. 

Šejh EI Hajet k.s. 


Ebu Sulejman ElI-Darani je znao ponoviti: "Kada bih 
posjedovao cijeli svijet da njime nahranim svoga brata, još uvijek 
bih smatrao da je to manje od onoga što bih želio da podarim." 

On je isto rekao: "Kada bratu dam jedan zalogaj hrane njen 
ukus osjetim u svom grlu." 

Šejh EI Gazali k.s. 


Kada dijelimo imovinu sa prijateljima, tu postoje tri različita 
nivoa. 

Na najnižem nivou vi posmatrate vašeg prijatelja kao roba ili 
slugu i od vašeg viška zadovoljavate njegove potrebe. Ako mu 
nešto zatreba kada vi imate više nego što vam treba, daćete mu, a 
da vam on nije ni zatražio. Kada bi on morao od vas tražiti smatrali 
bi da niste ispunili svoju dužnost. 

Na višem nivou smatraćete prijatelja jednakim sa vama. 
Bićete zadovoljni da vam on bude ortak u poslu i sa njime ćete na 
jednake dijelove dijeliti vašu imovinu. 

Na najvišem nivou, vaš prijatelj će vam biti važniji od vas 
samih i njegove potrebe preče od vaših. 

Šejh EI Gazali k.s. 


Neki Izraelci izvrijeđaše Isata a.s. dok je prolazio bazarom. 
On im odgovori tako što se pomoli za njih. 

Neki čovjek se tome začudi te ga upita: "Kako to da se moliš 
za one koji te na pravdi boga vrijeđaju. Zar ne osjećaš srdžbu 
prema njima?" 

Ja mogu potrošiti samo ono što nosim u svom novčaniku", 
Isa a.s. mu odgovori. 

Šejh Atar k.s. 

ŠESTI DIO - DODIR BOŽANSKOG 
POGLAVLJE ŠESNAESTO 


KAKO SPOZNATI ALLAHA DŽ Š. 


Cilj svakog duhovnog iskustva je spoznaja Allaha dž.š.. 
Tarikat nam pruža mnoštvo načina, uključujući hizmet, ljubav i 
samodisciplinu. 

Koliko ima duša, toliko je i puteva do Allaha dž.š.. A ipak, svi 
ti putevi imaju nešto zajedničko, jer mi jedni drugima više sličimo 
negoli se razlikujemo. 

Što je veća motivacija veći je i napor ka tom cilju i veći i 
izgledi da uspijemo. Da li zaista želite spoznati vašeg Stvoritelja? 
Koliko je duboka ta vaša želja? | šta ste sve spremni uraditi da taj 
cilj ostvarite? 

Kao što je jedan savremeni učitelj, šejh Tosun Bajrak rekao: 
"Ako potraga za Stvoriteljem nije najvažnija stvar u tvom životu nisi 
spreman da nam se pridružiš." 

Sejh Ragib EI Džerrahi k.s. 


Jednoga dana neki čovjek upita šejha kako da spozna 
Allaha dž.š.. "Putevi ka Allahu dž.š. su mnogi, ima ih koliko i 
stvorenih bića. Ali najkraći i najlakši put je služiti drugima, ne 
dodijavati im i činiti ih sretnima", šejh odgovori. 

Šejh Ebu Seid k.s. 


O tražioče, znaj da je put do Istine u tebi. Ti si putnik. 
Odlazak se sam po sebi događa. Dolazak se dogada isto bez tvoje 
volje. U biti nema dolazaka ili odlazaka; niti postoji ikakvo mjesto; 
nema sadržanog unutar onoga koji sadržava. Pa ko je onda tu da 
bude sa Allahom dž.š.? Šta tu ima drugo osim Allaha dž.š.? Ko je 
onaj koji traži i šta nalazi kada ničeg drugog nema osim Allaha 
dž.š.? 

Šejh Bedruddin k.s. 

Postoji duboka mudrost kada djelujemo samo zarad Allaha 
dž.š., a ne iz bilo kojeg drugog razloga. Jednom prilikom se hazreti 
Alija borio na ratištu sa jednim od prvaka u protivničkej vojsci. On 
napokon uspije da protivniku izbije mač iz ruke. | kada podiže svoj 
mač da protivniku uskrati život, ovaj ga u tom trenutku pljunu u lice. 
Hazreti Alija se odmah zaustavi i stavi svoj mač u korice. Njegov 
protivnik se iznenadi: "Ne razumijem. Ti samo što me nisi posjekao, 
a kada sam te pljunuo, poštedio si mi život. Zašto?" 

Hazreti Alija mu odgovori: "Ja sam ti namjeravao uzeti život 
u bici, boreći se zarad Allaha dž.š., ali kada si me pljunuo to me 
naljuti. Da sam te tada ubio, bio bih obični ubojica, jer bih te 
posjekao u srdžbi. Na Allahovom dž.š. putu ću se boriti, ali zarad 
sebe neću ubijati." 

Šejh Muzaffer k.s. 


Čovjek je u početku još bio dijete, te je Allah dž.š. sa njime 
blago postupao. Put kuda djeca idu je jedno, a bojno polje heroja, 
nešto posve drugo. Čovjek je iznesen iz dženneta na ramenima 
velikih meleka Božijeg Carstva. Džennet je na ovom svijetu 
načinjen kolijevkom njegove veličine i jastukom za njegov smiraj, jer 
on još uvijek nije imao dovoljno izdržljivosti za teže ispite i izazove. 

Sutra, će otići u džennet sa mnogom djecom. Biće ih toliko 
da će se cijeli džennet zatresti pod njihovim stopalima. Meleki će to 
posmatrati i u čudu govoriti: "Je li to onaj isti čovjek koga iznesoše 
iz dženneta par dana unazad, siromašnog i odbačenog?" 

I zato budi spreman da propatiš izvjesno vrijeme, da bi za 
kratko vrijeme opet zadobio istinsko blago! 

Šejh Semeni k.s. 


Poslanik Ibrahim a.s. odrastao je među idolopoklonicima. 
On je iskreno tražio Allaha dž.š.. Gledao bi u najsjajnije zvijezde 
govoreći: "Ti si moj Gospodar." Onda se pojavi pun mjesec. Ibrahim 
a.s. ga ugleda i reče: "Ti si moj Gospodar." Onda se pojavi sunce, a 
mjesec i zvijezde se ukloniše. Ibrahim a.s. tada reče: "Ti si 
najuzvišenije, ti si moj Gospodar." Noć se opet spusti i sunca 
nestade. 

Ibrahim a.s. reče: Moj Gospodar je Onaj koji mijenja stvari i 
koji ih ponovo vraća. Moj Gospodar je Onaj koji se krije iza svih 
promjena." 

Šejh Muzaffer k.s. 


Samo na trenutak uroni u Okean Božanskog i znaj da 
nijedna dlaka na tvojoj glavi neće biti navlažena vodama iz sedam 
mora. Ako je ono što vidiš lice Voljenog, nema sumnje da ćeš od 
tog trenutka jasno progledati. Kada su temelji tvoga postojanja 
uništeni, nek u tvom srcu ne bude straha da ćeš i ti nestati. 

Hafiz Širazi k.s. 


Rečeno je da kada načiniš jedan korak u Njegovom pravcu, 
On načini deset koraka prema tebi. No prava istina je da je Allah 
dž.š. uvijek sa tobom. 
Muhammed a.s. 


Hodao si u krugovima, 
tražeći. 
Nemoj da piješ sa ivice jezera, 
Skoči u njega. Postani voda, 
Samo onda će ti se žed ugasiti. 
Šejh Sadi k.s. 


Kraj koji je dosegao teolog je početak na putu derviša, jer 
najviši stepen za teologa je biti iskren u svom znanju i u onom što 
se čini zarad Allaha dž.š.. Isto tako ne tražiti nagradu za ono što 
čini; to je vrhunac za teologa. No, to je samo početak na Putu 
sufija. Postoje mnoge stanice i stanja koje sufija mora da dosegne 
sve dok on ne utone u potpuni zaborav sebe i svega oko sebe, 
utapajući se u Allahovu dž.š. Veličanstvenost. 

Šejh Šarani k.s. 


Šejh Ibrahim Edhem je sanjao meleke koji su ispisivali 
imena Allahovih dž.š. prijatelja (Evlija). 

Ibrahim upita da li su zapisali njegovo ime? 

€Ne", meleki odgovoriše. 

"Ja sam prijatelj Allahovih dž.š. prijatelja", Ibrahim reče. 
Džibril je dugo ćutao prije nego što reče: 
"Ibrahime, napisaću tvoje ime na čelu liste." 

Šejh Atar k.s. 


U početku sam griješio u četiri stvari: Želio sam da se 
prisjećam Allaha dž.š., da Ga spoznam, da Ga volim i da Ga 
tražim. Kada sam stigao na kraj puta, shvatio sam da se On mene 
prisjeća prije nego što se ja prisjećam Njega, da Njegovo znanje o 
meni dolazi mnogo prije moga znanja o Njemu, Njegova ljubav za 
mene postojala je mnogo prije moje ljubavi prema Njemu i da me je 
On tražio mnogo prije nego što sam ja počeo da tražim Njega. 

Šejh Bajazid Bistami k.s. 


Mislio sam da sam stigao pred sam Prijesto Allahov dž.š. i 
tada rekoh: "O prijestolje, rekli su nam da se Gospodar na tebi 
odmara." "O Bajazide", odgovori Prijestolje, nama je rečeno da on 
živi u poniznom srcu." 

Šejh Bajazid Bistami k.s. 


Stvoritelj reče: "Želio sam da se pokažem i zato sam stvorio 
svijet." Ovo se ispoljava u onima koje Stvoritelj voli. Vrijednosti 
ljubavi, znanja, slušanja, viđenja volje, snage, govora, su Allahovi 
dž.š. darovi čovječanstvu. Ali njegov najveći dar je ljubav, 
manifestacija Allahove dž.š. ljubavi je u spoznaji Allaha. dž.š.. 
Ljubav je ono najosnovnije što održava ljudska bića. Bez ljubavi se 
ne može živjeti, čovječanstvo je to naučilo od Allaha dž.š.. 

Šejh Bedruddin k.s. 


Neki čovjek poželio da vidi Poslanika a.s. u snu, ali to mu 
nije uspijevalo ma koliko se trudio. On upita nekog sufiju za savjet. 
Sufija mu reče: "Sine moj, u petak uveče pojedi dosta zasoljene 
ribe, obavi svoj namaz, a onda pođi na počinak, ali nemoj da piješ 
vodu prije spavanja. Onda ćeš vidjeti." 

Čovjek to i učini. Cijelu noć je sanjao da pije vodu iz potoka, 
fontana i izvora. Kada se ujutro probudi odmah ode sufiji i reče: "O 
učitelju, Poslanika a.s. nisam vidio. Bio sam toliko žedan da sam 

svu noć sanjao da pijem vodu iz fontana i izvora. Pa još i sada 
gorim od žeđi." Sufija mu tada reče: "Dakle, posoljena riba ti je 
zadala toliku žed da si cijelu noć sanjao samo vodu. Sada takvu 
žeđ moraš osjetiti i za Allahovog dž.š. Poslanika a.s. i onda ćeš 
sigurno ugledati njegovu blagoslovljenu ljepotu!" 

Šejh Muzaffer k.s. 


U vijeme nekog praznika, halifa Harun El-Rašid obuče 
najljepše ruho, zajaha svog konja i izađe na ulicu. Ljudi izvikivaše 
njegovo ime, diveći se njegovom prelijepo izvezenom ruhu. U tom 
trenutku pojavi se Behlul - Mudra luda, ispriječi se halifi na putu i 
izrecitova slijedeće stihove: 

Festival nije stvar oblačenja i 
novoga ruha, 
Festival se proslavlja služeći Allaha i 
prisjećanja tvoga Gospodara 
Proslavljati festival je biti sultan srca, 
a ne sultan prostranstva 
Sultan prostranstva brzo tone u zaborav, 
Sultan srca se nikada ne zaboravlja. 
Kad ču ove stihove, potekoše suze u Harunovim očima. 
Šejh Muzaffer k.s. 


Mejrem je izabrana da rodi Isa-a a.s., jer je njena čistota bila 
nedodirnuta. Jednostavni ljudi to zovu "nevinost", ali oni sa dubljim 
znanjem znaju da biti čist znači biti potpuno prilagođen Nebeskom 
toku; biti kao voda koja teče u istom toku sa vodom života. Vječni 
Poslanik je uvijek unutar nas, on čeka da kroz Riječ otkrije trenutak 
i jednoga dana kada Mejrem opet bude prepoznata, Isa a.s. će se 
opet pojaviti, manifestovati u spejanjem svijetu. Sjetite se ko je 
bila Mejrem. 

Rešad Field 

POGLAVLJE SEDAMNAESTO 


MOLITVA (NAMAZ) 


Molitva (salat, zikir, dova) je sastavni dio islamskog svijeta. 
Ona ima više oblika. Postoji unutarnja i vanjska molitva. Postoje 
tihe molitve (koje se izgovaraju u sebi) i molitve koje se glasno 
izgovaraju i one koje se naglas pjevaju. Postoje jasno utvrđene, 
formalne molitve, kao i one spontane koje izlaze iz srca. Iza svake 
istinske molitve stoji iskreno srce, čežnja za Stvoriteljem, čežnja za 
dodirom Božanskog. 

Kaže se da su sve tajne ovog svemira skrivene u molitvi. 
Sva Božija stvorenja i cijela Božanska Kreacija slavi svoga 
Stvoritelja. Samo čovjek, zbog svoje slobodne volje, okreće leđa 
Stvoritelju svome. Zato za nas, molitva se ne događa sama po sebi, 
kao svim ostalim stvorenjima, za nas, okrenuti se molitvi i 
upražnjavati je uspjeh. 

Za nas je neprestani izazov usmjeriti našu pažnju ka molitvi. 
Sve dok se srce ne upali od čežnje za Allahom dž.š., naša pamet 
će lutati. Jednoga dana Poslanik a.s. reče svojim ashabima: "Da li 
možete obaviti i najkraći namaz, a da vam je razum usmjeren samo 
na Allaha dž.š.?" (misli se na namaz od dva rekata) u početku niko 
se od njih ne usudi da odgovori na ovo pitanje. Naposlijetku jedan 
od duhovno najrazvijenijih ashaba se usudi pokušati. Poslanik a.s. 
reče: "Ako ispuniš ovaj uslov daću ti svoj ogrtač." (Poslanikov a.s. 
ogrtač nije obični komad odjeće već znak duhovnog nivoa pa čak i 
mogućnost da se postane Poslanikov a.s. nasljednik). 

Ashab Ali r.a. započe s namazom. U početku ga Poslanik 
a.s. smjerno posmatraše. No za vrijeme drugog rekata, Poslanik 
a.s. se nasmiješi i opusti. Kada je Ali r.a. završio s namazom, 
Poslanik a.s. ga upita da li je bio u stanju da ispuni ono što mu je 
zadano. Ali r.a. odgovori: " Za vrijeme prvog rekata bio sam u stanju 
koncentrisati se samo na Allaha dž.š., ali za vrijeme drugog rekata, 
iznenada mi dođe ova misao: "Poslanik ima dva ogrtača, koji od ta 
dva mi namjerava pokloniti?" 

Neki ljudi vjeruju da propustiti jedan od pet dnevnih namaza 
je grijeh za koji će odgovarati na drugom svijetu. Sufije vjeruju da je 
namaz otvoreni poziv od Gospodara da se nađemo u Njegovom 
Božanskom Prisustvu. Prema tome, propustiti namaz je kazna 
sama po sebi. To je isto što i propustiti banket, u ovom slučaju to je 
banket naše duše. 

Šejh Ragib El Džerrahi 


Za vrijeme namaza, Stvoritelj podiže zastore i otvara vrata 
nevidljivog, tako da Njegov rob stoji ispred Njega. Namaz otvara 
tajnu vezu između roba i Gospodara. 

Namaz je prag na ulazu u Allahovu Realnost. 

Muhammed a.s. 


Obavljaj namaz u skladu sa svojim mogućnostima i 
sposobnostima. Ne idi u takve krajnosti zbog kojih bi mogao i 
oboljeti. Allahu dž.š. je najdraže neprestano djelovanje pa makar 
ono bilo i neznatno. 

Muhammed a.s. 


Slijedeće riječi, dovu je Poslanik a.s. preporučio svojim 
ashabima: "O Gospodaru, podari mi ljubav za Tebe i ljubav ka 
onima koji Te vole i ljubav ka svemu što me Tebi približava. O 
Gospodaru, neka mi Tvoja ljubav bude vrijednija od hladne izvorske 
vode onome koji od žedi skapava." 

Šejh EI Gazali k.s. 


Jednoga zimskog decembra u Konji, Rumi se osamio u 
svojoj sobi za meditaciju da tamo obavlja noćni namaz. Kada je 
došlo vrijeme jutarnjem namazu, on se nije pojavio. Njegovi 
sljedbenici se zabrinuše jer u posljednjih dvadeset godina Rumi nije 
ni jedamput izostao sa jutarnjeg (sabah) namaza. Kako je vrijeme 
prolazilo oni su se sve više i više brinuli, te konačno odlučiše da 
razvale vrata sobe u kojoj se on nalazio. Unutra, zabezeknuše se 
kada vidješe Rumija na sedždi sa njegovom bradom zamrznutom 
na podu, u nastojanju da se ove muke oslobodi. U svojim 
molitvama je prolio toliko suza da je ispred sebe stvorio lokvu, a 

njegova sedžda je bila toliko duga da se u međuvremenu lokva od 
suza zaledila od hladnoće i zarobila njegovu bradu i njega samog. 
Sejh Muinuddin k.s. 


Jednom prilikom jedan od Isatovih a.s. učenika (havarijuna) 
je držao propovijed u nekom gradiću. Ljudi od njega zahtijevaše da 
čini čuda i oživi mrtve kao što je to i Isa a.s. činio. 

Tako oni podoše na groblje i zaustaviše se ispred jednog 
groba. Učenik se pomoli Allahu dž.š. da mrtvaca vrati u Život. 
Mrtvac ustade iz groba, pogleda oko sebe i povika: "Moj magarac, 
gdje je moj magarac?" Za vrijeme svog života ovaj čovjek bijaše 
siromašan, a ono najvrijednije što je posjedovao je bio njegov 
magarac. 

Isto vrijedi i za vas. Od onoga što je za vas bilo najvažnije 
zavisit će i ono što će vas zadesiti u trenutku proživljenja. | na 
drugom svijetu bit ćete zajedno sa onima koje volite. Muhammed 
a.s. je rekao: "Kako živiš tako ćeš umrijeti, a vaše proživljenje će biti 
kako ste umrli." 

Šejh Muzaffer k.s. 


Uglačavati ogledalo vašega srca zikrom je put kojim vaše 
srce stiže Allahu dž.š.. Ovo ogledalo nije moguće očistiti od hrđe 
nevjerstva i dvoličnosti ako se predamo  buntovništvu i 
suprotstavljanju (Allahovoj volji). Ovo ogledalo je moguće uglačati 
samo nepokolebljivom vjerom i savršenom iskrenošću uz zZikr. 
Nemojte oblik zamijeniti za ogledalo, jer oni nisu isto. Ogledalo 
odražava oblik putem svjetlosti, a svjetlost se ne može odvojiti od 
sunca, tako da ako se svjetlost ne reflektuje, greška je u ogledalu. 

Ko god da ostane pod zastorom, isti je kao sova pod 
suncem. Ako sova ne može da vidi na sunčevoj svjetlosti greška je 
njenih očiju, sunce za to ne možemo kriviti. Onaj koji ne zna da se 
Stvoritelj u čovječanstvu obznanjuje, govori poput budale. Ako želite 
da u ogledalu vidite svoje lice, ono mora biti ispravno i osvijetljeno. 
Sve ono što uvećava svjetlost vašeg srca prinosi vam bliže i ono u 
čemu je Stvoritelj Sebe obznanio. 

Šejh Senai k.s. 

Jedan salat, "bez vas" je bolji od sedamdeset običnih vaših 
namaza. Ono što je Poslanik a.s. vjerovatno mislio kada je 
izgovorio ove riječi je da je salat u kojem nema vašeg prisustva je 
vrijedniji od sedamdeset običnih namaza, jer sve dok je vaša 
prisutnost prisutna, svih sedamdeset hiljada zastora stajaće 
između vas i Allaha dž.š.. No, ako ste odsutni od sebe, ko je tu da 
bude zastorom prekriven? (Salat znači: veza, utapanje, spajanje, 
potpuna predanost. U zikiru je salat naročito izražen). 

Šejh Iraki k.s. 


Onaj koji zlato ljubi 
Preglasan je od svoje nadmenosti 
Zaboravlja na smrt 
Koja će ubrzo i na njegova vrata zakucati. 


Pomisli na dan 
Kad u samrtnom hropcu budeš izdisao 
I kad će misli žene tvoje 


Na budućeg muža biti usmjerene 
I prije no li te strijela smrti prostrijeli 
Ispuni ono što ti je naređeno 
Pokori se, Allahu se predaj. 


Cijeli i smisao čovječanstva 
Je u podučavanju i razumijevanju 
O, Milost Allahova poput kiše sipi 
Otvori svoje oči i to prihvati. 
Dželaluddin Rumi k.s. 


O moj Gospodaru, kakve li ironije! 
Na samom dnu pakla mi živimo 
No još uvijek smo uplašeni 
Tvoje besmrtnosti. 
Dželaluddin Rumi k.s. 


Jedne prilike, na bojnom polju, hazreti Alijinu nogu strijela 
prostrijeli do kosti. Njegovi ahbabi pokušaše da mu je izvade, 
međutim ubrzo vidješe da je strijela čvrsto prionula uz kost i da je 

nemoguće tek tako iščupati je. Jedina opcija je bila da mu zareže 
ranu i onda izvadi strijelu. Tada ih neko od hazreti Alijine rodbine 
posavjetova da sačekaju dok ne bude vrijeme namaza jer je tada 
Alija potpuno nesvjestan svega oko sebe. | tako dok je Alija bio u 
namazu, oni mu zarezaše ranu i izvadiše strijelu. 

Kada je obavio namaz Alija reče: "Izgleda kao da je bol 
popustila." Tada mu oni objasniše da mu je strijela izvađena dok je 
on bio duboko u namazu. 

Šejh Ensari k.s. 


Pa čak i užarena vatra džehennema i patnja koju on nosi 
bile bi za mene lakša od onoga što osjećam kada se Ti od mene 
skrivaš. Oprosti svima, ali meni nemoj oprostiti. Smiluj se svima, no 
meni se nemoj smilovati. Ja od Tebe ništa ne tražim niti molim za 
ono što mi po pravu pripada. O Gospodaru, učini samnom sve ono 
što želiš. 

Sajhi Haladž k.s. 


Uzvišeni Allah kaže: Ja 
sam uz moga roba gdje 


god me spomene i dokle 


god on svoje usne zikivom 


pok vreće. Ahmed od Ebu Hurejre 


POGLAVLJE OSAMNAESTO 


PRISJEĆANJE ALLAHA DŽ.Š. (ZIKRULLAH) 


Na arapskom jeziku ponavljanje i prisjećanje sadržane su u 
jednoj riječi (zikr). Kaže se da prisjećanje Allaha dž.š. započinje 
vokalnim ponavljanjem Njegovih Imena. To glasno ponavljanje 
Allahovih dž.š. Imena postepeno se spušta na srce i postaje zikr 
srca. Naposlijetku zikr srca se produbljuje i postaje zikr ruha. Dakle, 
na početku vi ponavljate Allahova dž.š. Imena, onda se ona sama 
ponavljaju, a naposlijetku Allah dž.š. ih ponavlja kroz vas. 

Postoji više vrsta zikra: unutarnji zikr ( u sebi), glasni zikr i 
grupni zikr koji ponekada može da bude praćen pokretima i 
muzikom sa ilahijama i kasidama. 

Osjećanje koje treba da nas prati u zikru je da se mi 
vraćamo našem izvorištu, onome što smo već bili i nekada znali. 
Sufije vjeruju da su naše duše živjele u svijetu duša na hiljade 
godina. Tamo, okupane božanskom prisutnošću naše duše su 
doživljavale Allaha dž.š. dublje i potpunije od onoga što mi možemo 
i zamisliti. Praktikovanjem prisjećanja (zikra) mi nastojimo da 
dokučimo bar djelić tog Božanskog stanja. 

Zagovornici zdrave hrane insistiraju na tome da smo mi ono 
što jedemo. Isto tako istina je i da smo mi i ono što mislimo. Stalnim 
praktikovanjem zikrullaha ulazimo u stanje stalnog prisjećanja 
Allaha dž.š.. Onda, nefs od nas otpada i samo Allah dž.š. u nama 
ostaje. ie 

Šejh Ragib EI Džerrahi 


Sva stvorenja prizivaju Stvoritelja. Mada je to teško čuti ili 
vidjeti sa vana, unutarnja suština svih stvari se neprestano prisjeća 
i priziva Allaha dž.š.. 

Šejh Muzaffer k.s. 

Slikara ćete vidjeti onda kada su slike skrivene. Poslušaj me 
brate, otkrit ću ti tajnu tajni: Slikar i naslikano su jedno! Kada ti se 
vjera usavrši, sebe nećeš nigdje drugo vidjeti do li u Njemu. 

Šejh Atar k.s. 


Šejh Džunejd k.s. jako zavoli nekog mladog derviša, te 
njegovi stariji derviši zbog toga postadoše ljubomorni. Nikako im 
nije bilo jasno šta to šejh vidi u tom mladiću. Jednoga dana Džunejd 
reče svojim dervišima da svaki od njih ode na pijacu, kupi pile i 
potom ga zakolje, ali moraju to uraditi na mjestu gdje ih niko neće 
vidjeti. Sve to bi trebali obaviti prije zalaska sunca. 

Tako je i bilo, jedan po jedan derviši su se vraćali u tekiju 
noseći zaklano pile pod pazuhom. Konačno, kada sunce zađe, vrati 
se i mladi derviš noseći živo pile, koje se otimalo i pijukalo. To 
izazva smijeh kod starijih derviša i oni jedni drugim došaptavaše da 
ovaj derviš nije u stanju ni izvršiti šejhovu naredbu. 

Džunejd upita svakog od njih da opiše način na koji su 
ispunili njegovu naredbu. Prvi derviš opisa kako je kupio pile, otišao 
kući, zaključao vrata, navukao zavjese i onda ubio pile. Drugi 
ispriča kako je ubio pile u svojoj tamnoj ostavi bez prozora. Treći 
reče da je isto tako ubio pile u tamnoj ostavi, ali da je sebi povezao 
oči tako da ni on nije mogao vidjeti svoj čin. Jedan derviš je zaklao 
pile u tamnom, napuštenom dijelu šume, drugi u pećini. 

Konačno, red dođe i na mladog derviša da se izjasni. On 
obori svoju glavu postiđen što nije bio u stanju izvršiti šejhovu 
naredbu. "Donio sam pile u svoju kuću", reče "ali svuda se osjećalo 
tajanstveno Prisustvo. Otišao sam i u najudaljenije dijelove šume, 
ali isto Prisustvo je još uvijek bilo samnom. Pa čak i u najtamnijim 
pećinama to Prisustvo nije iščezlo. Jednostavno nema mjesta u 
ovom svemiru gdje nas Gospodar ne bi vidio." 

Šejh Muzaffer k.s. 


Sunbul Efendi, šejh halvetijskog reda u Istanbulu, tražeći 
svoga nasljednika, posla svoje derviše da donesu cvijeća i ukrase 
tekiju. Jedan po jedan derviši se vraćaše sa buketima prelijepog 
cvijeća, no jedan od njih donese samo mali, uvehli cvijet. Kada ga 
upita njegov šejh zašto nije donio ništa vrijedno, on reče: "Svaki 

cvijet na koji sam naišao bio je zauzet prizivanjem Gospodara, Zar 
sam smio prekinuti ovu neprestanu molitvu? Konačno nađoh ovaj 
cvijet koji je završio svoje prisjećanje, te vam taj cvijet i donijeh." 
Ovaj derviš bi izabran za budućeg šejha. 

Šejh Muzaffer k.s. 


Za one koji hoće da žive pravedno najbolja je usamljenost. 
Onaj koji je usamljen ne vidi ništa sem Stvoritelja, ništa ga drugo 
neće pokretati sem Allahove dž.š. volje. 
Šejh Zun-nun k.s. 


Jednoga dana dok sam sjedio na zaravnjenom krovu svoje 
kuće, začuh ženu na susjednom krovu koja reče svome mužu: "Ima 
već pedeset godina kako živimo u ovoj kući. U bijedi i u izobilju, na 
vrućini i hladnoći, bila sam strpljiva i nisam tražila više od onoga što 
je bilo pravo. Nikome se nisam žalila na tebe. Ipak jednu ti stvar ne 
mogu oprostiti, da ti je neko drugi bio draži od mene. Sve što sam 
činila, činila sam zbog tebe i da bi ti samo mene vidio. No, danas ti 
si zapazio drugu." 

Ja pogledah u Kur'an, tražeći analogiju ovim riječima i u 
njemu nađoh slijedeće ajete: "Mi ćemo oprostiti sve vaše grijehe, ali 
ako vi u vašim mislima makar i na trenutak budete naklonjeni 
drugima i budete obožavali nekog drugog boga pored Mene, Mi 
vam to nećemo oprostiti." 

Šejh Hasan El-Basri k.s. 


Ako želite da se približite Allahu dž.š., morate Allaha dž.š. 
potražiti u srcima drugih ljudi. O drugima bi trebali sve najbolje 
govoriti bez obzira da li su oni prisutni ili ne. Ako želite da budete 
svjetlost koja će ukazivati put drugima, onda, kao i sunce, morate 
svima pokazivati isto lice: Donijeti radost jednom srcu bolje je nego 
sagraditi mnoge džamije, a zarobiti jednu dušu dobrotom bolje je 
nego osloboditi hiljade robova. 

Istinski Božiji čovjek nije odvojen od ostalih ljudi, on zorom 
ustaje, jede, spava, prodaje i kupuje, daje i uzima na bazarima, ženi 
se i aktivno učestvuje u društvu, a ipak ni za trenutak ne zaboravlja 
Gospodara. 

Šejh Ebu Seid k.s. 

Lahko je znati za Stvoritelja, ali pronaći put do Njega je 
bolno i teško. On se ne može pronaći a da se ne izdignemo iznad 
našeg bića. Sufija se ne postaje sjedeći na ćilimu za molitvu. Put 
derviša nije da stavi poseban turban ili odoru. Sufija je onaj čije biće 
u Istini nestane, onaj čije srce je pročišćeno. Sufija je onaj kome niti 
sunce treba danju, niti mjesec noću. Jer, sufija je onaj koji i danju i 
noću kroči u Svetlosti Istine. Sufizam je siromaštvo koje 
nadomještava svako bogatstvo. 

Kako je moguće znati nečiju stanicu duhovnosti i budnosti? 
Samo ako su svi dijelovi našeg tijela udruženi u prisjećanju Allaha 
dž.š., onda ćemo biti svjesni takvih stvari. To je vrsta osobe koja se 
može zvati sufija. 

Šejh Muzaffer k.s. 


Smijem se kada čujem da je riba u vodi žedna. 
Sejh Kabir k.s. 
Dah čovječiji koji Božije ime ne ponavlja je dah uzaludno 
izgubljen. u 
Sejh Kabir k.s. 


Musa a.s. jednom zatraži od Allaha dž.š. da mu pokaže 
nekog od Njegovih prijatelja. Bi mu rečeno da ode u izvjesnu dolinu. 
Musa a.s. tako i učini i tamo nađe čovjeka obučenog u prnje, 
izgladnjelog i punog vaški. 

Musa a.s. mu reče: "Mogu li išta za tebe da uradim?" 

Čovjek odgovori: "Božiji Poslaniče, molim te donesi mi čašu 
vode." 

Kada se Musa a.s. vratio sa vodom vidje da je čovjek umro. 
On tada potraži komad haljine da ga u njemu zakopa i kada se 
vratio vidje da je tijelo lav gotovo u cijelosti raskomadao. 

Duboko potresen Musa a.s. povika: "O Gospodaru, ljude si 
od ilovače sačinio. Neki dožive veliku sreću, a neki su bijedni i 
napaćeni. Niko ne može razumjeti ovaj paradoks!" 

Unutarnji glas reče Musau a.s.: "Ovaj čovjek je u svemu 
ovisio o Meni. A onda, je od tebe zatražio piće. Nije trebao ni od 
koga tražiti kada je već bio zadovoljan sa Mnom." 

Iz Atarove Ilahi-Name 

Šejh Zun-nun reče svom muridu: "Počni obučavati ljude 
držeći predavanja, ali moraš uvijek imati na umu da sebe (nefs) ne 
smiješ staviti između. 

Murid obeća da će slijediti taj savjet. Međutim, veoma mali 
broj ljudi dođe da ga sluša. Jednoga dana niko ne dođe na 
predavanje i tako on nije govorio taj dan. Ubrzo potom, starica dođe 
na mjesto predavanja koreći ga riječima: "Obećao si Zun—nunu da 
ćeš svaki dan govoriti i da nikada sebe nećeš staviti između. Šta 
onda tvoja tišina sada znači? Zar to nije gaženje tvog svečanog 
obećanja?" 

Murid odmah shvati svoju pogrešku i od tada je narednih 
pedeset godina svakodnevno održavao predavanja bez obzira da li 
je neko bio prisutan ili ne. 

Šejh Atar k.s. 


Postoji jedna stvar na ovom svijetu koju nikada ne smijemo 
zaboraviti. | kada bi sve ostalo zaboravili, a tu stvar moramo 
zadržati u sjećanju, tada nebi bilo razloga za zabrinutost, u 
suprotnom vaš život bi bio ništavan. 

To je kao kad bi vas sultan poslao u određenu zemlju po 
određenom zadatku. Vi tamo odete i obavite hiljadu drugih 
zadataka, ali ako niste obavili taj određeni zadatak, kao da niste 
ništa učinili. 

Došli ste na ovaj svijet sa određenim zadatkom i to je i 
smisao vašeg postojanja, ako ga ne obavite, kao da niste ni 
postojali. 

Dželaluddin Rumi k.s. 


Vi ste dragocjeniji i od zemlje i nebesa 
Vi vašu vrijednost ne poznajete. 
Nemojte se u bescijenje prodati 
Jer vam je vrijednost visoka u Božijem znanju. 
Dželaluddin Rumi k.s. 


Neki čovjek priđe Džunejdu i reče: "Budi sa mnom na 
trenutak jer bih želio s tobom da razgovaram." 

Džunejd odgovori: "Ti od mene želiš nešto što ja već 
godinama tražim. Cijeli svoj život ja želim bar na trenutak biti 
prisutan sa Gospodarom, ali moja želja se još nije ispunila. Pa kako 
onda da budem prisutan s tobom kada još ni sam nisam u 
potpunosti prisutan?" 

Šejh Džunejd k.s. 

Stvoritelj reče: "Stvorio sam vas, vaše trenutke, vaš dah, 
sve što posjedujete, vaše živote. Ako su oni na Mene potrošeni, 
ako ih vi Meni podarite, nagrada za to je vječni džennet. To je vaša 


vrijednost u Mojim očima." 
Dželaluddin Rumi k.s. 


Mudrost plemenitom 
čovjeku još više povećava 


čast i ugled, a roba 


uzdigne toliko, da ga 


svrsta u društvo vladara. 
Ibni Adil od Enesa r.a. 


POGLAVLJE DEVETNAESTO 


SLUŽENJE (HIZMET) 


Hizmet je vrsta obožavanja - i moćan način 
samopreobraženja. Uglavnom mi služimo drugima iz sebičnosti; to 
je služenje radi nagrade: novaca, hvale ili slave. Pod službom sufije 
podrazumijevaju službu samo" zarad Allaha dž.š.", bez misli o 
nagradi. Ova vrsta službe rađa se kada mi shvatimo da smo dio 
Božije Kreacije i da služeći kreaciji mi služimo našem Stvoritelju - 
ne zbog nebeske nagrade, već iz ljubavi i zahvalnosti. Jedan stari 
šejh jednom reče: "Služba bez ljubavi je kao lijep leš. S vana on 
lijepo izgleda, no unutra on je beživotan." 

Služba ne mora biti velika ili dramatična. Nekada davno, 
majka jednog otomanskog sultana bila je posvećena milosrđu. 
Gradila je džamije, bolnice i dala da se kopaju bunari u dijelovima 
Istanbula koji nisu imali vode. Jednoga dana ona dođe da vidi 
izgradnju jedne od njenih bolnica i ona ugleda mrava koji upade u 
vlažni malter temelja. Ona izvadi mrava iz maltera i stavi ga na 
zemlju. 

U dogledno vrijeme ona se preseli na ahiret. Jedne noći ona 
se pojavi u snu nekolicini prijateljica. Sva je sijala od radosti i 
unutarnje ljepote. Prijateljice je upitaše da li je džennet zaradila 
plodovima svog milosrđa, a ona im odgovori, "Nisam u džennetu 
zato što sam podigla džamije, bolnice i zbog drugih dobročinstava, 
već zarad jednoga mrava." 

Šejh Ragib EI Džerrahi 


U Samarkandu živješe neki vodonoša koji se zarekao da će 
sirotinji podijeliti sve što zaradi svakim petkom i da će sve sevabe 
od tog dobročinstva dati dušama svoga oca i majke. Šta više on bi 
molio da im se oproste grijesi svakog obavljenog namaza. On se 
dugo držao ove obaveze, no jednog petka on nije ništa zaradio i 
tako nije bio u stanju ništa podijeliti sirotinji. 

On ode da potraži savjet od nekog sufije. Sufija mu reče: 
"Sine moj, sakupi kore od dinje i lubenice i podijeli ih životinjama i 
plodove tog dobročinstva podari tvojim roditeljima. | na taj način 
tvoje obećanje će biti ispunjeno." 

Vodonoša tako i uradi. Te iste noći on vidje u snu svoju 
majku i oca. "Neka je Allah zadovoljan sa tobom!" oni povikaše. 
"Slao si nam darove svakoga petka, a ovaj petak dobili smo 
nebeske darove: dinje i lubenice dženneta." 

Šejh Muzaffer k.s. 


Mnogi šejhovi se pridržavaju slijedećeg pravila. Kada im se 
pridruži novi murid, tri godine ga podvrgnu duhovnoj disciplini. On 
će biti primljen u tarikat samo ako zadovolji sve uslove koji mu budu 
postavljeni. Prvu godinu on provodi služeći ljude, u drugoj godini on 
služi Allahu dž.š., a u trećoj on bdije nad svojim srcem. 

Šejh Hudžviri k.s. 


Jedne večeri šejh je govorio o poniznosti i hizmetu. On je 
tečno govorio o tome kako potrebe drugih moramo staviti ispred 
sopstvenih. Onda ga neko upita: "Šta da se čini sa arogantnim 
ljudima? Kako im se uopšte može služiti? 

Šejh se podiže i povisi svoj moćni glas: "Sa arogantnim 
morate biti arogantni!" Svi prisutni su bili šokirani tom izjavom. 

Onda šejh nastavi: "Postupati ponizno prema arogantnim 
ljudima je isto što i hraniti ih otrovom. To bi samo povećalo njihovu 
aroganciju." 

(Bosanska izreka glasi; prema vuku budi vuk, prema janjetu 
budi janje). 

Šejh Muzaffer k.s. 


U predbiblijskom vremenu, neki mladić se oženio. Poslanik 
tih ljudi, koji je obavio vjenčanje, reče svojim sljedbenicima da će taj 
mladić umrijeti još iste noći. Slijedećeg jutra, na zaprepaštenje svih, 
mladoženja se pojavi na jutarnjoj molitvi. Poslanik upita mladića da 
li je uklonio svoj dušek i posteljinu. Nisam", mladić odgovori. 

Poslanik onda odvede svoje sljedbenike u mladićevu kuću. 
On preokrenu dušek i oni vidješe pod njim zmiju otrovnicu. Poslanik 

reče zmiji: "Šta tu radiš? Zašto si tu došla? Svi začuše zmijin 
odgovor: "Poslana sam da ugrizem ovoga mladića, ali sam bila 
okovana čeličnim lancem. Koliko god sam pokušavala nisam se 
mogla osloboditi njegovih stega." 

Poslanik se okrenu mladoženji i upita: "Da li si skoro uradio 
neko dobro djelo?" Ovaj mu odgovori: "Dao sam čašu mlijeka 
prosjaku koji mi pokuca sinoć na vrata." Poslanik na to reče: "To 
dobročinstvo ti je spasilo život!" 

Šejh Muzaffer k.s. 


Neko upita Poslanika a.s. "Ko polaže više prava na djecu 
majka ili otac?" On odgovori: "Majčino pravo je više od očevog." Tri 
puta ga ovo upitaše i on im svaki put isto odgovori. No četvrti put on 
reče: "Očevo pravo slijedi poslije tri majčinska prava?" 

Kada ga upitaše da ovo objasni on reče: "Majka vas je 
nosila devet mjeseci u stomaku, nakon toga vas je rodila. Nakon 
toga se odrekla sna zbog vas, dojila vas je, nosila u svojim rukama i 
prala po potrebi. Godinama je za vas kuhala, hranila vas i služila. 
Prala je redovno vaše rublje. Kada vam je bilo četrdeset, pedeset 
pa i šezdeset godina ona je još uvijek sa interesovanjem pratila vaš 
razvoj. Na drugoj strani vaš otac je posijao sjeme u majčinu 
matericu, obezbijedio vam hranu i odjeću. Može li se to porediti sa 
ulogom vaše majke?" 

Pitanja se nastaviše: "Da li je onda moguće ikada majci 
vratiti dug za njenu požrtvovanost, ma šta mi za nju učinili?" 
Poslanik a.s. odgovori: "Vi joj niste u stanju uzvratiti ni za jednu 
jedinu noć što je ona žrtvovala za vas!" 

SA šta ako ja svoju majku nosim godinama na leđima, čistim 
iza nje, kuham za nju i hranim je. | tako sve dok je ona živa?", neko 
upita dalje. 

sJoš uvijek će ostati slijedeća razlika među vama: vaša 
majka vas je uzgajala da bi živjeli, dok u vašem slučaju vi čekate da 
ona umre." 

Šejh Muzaffer k.s. 


Naša prva dužnost je imati časne namjere. Ne smijemo 
zaboraviti da se svako djelo sudi u skladu sa namjerom koja stoji 

iza njega. Prema tome, šta god da ašik uradi, bilo kakvo djelo da on 
izvrši, mora izvršiti samo zarad svoga Gospodara. Djela koja se 
čine sa potpunom iskrenošću i zarad Allaha dž.š., su prihvaćena i 
opravdana. Ali ona djela koja se čine zarad mišljenja ljudi, njihovih 
pohvala i ljubavi mogu se poistovjetiti sa dvoličnošću. 

Šejh Muzaffer k.s. 


Djeca Izraela jednom upitaše Musaa a.s.: "O Musa, željeli bi 
da pozovemo našeg Gospodara da sa nama podijeli hranu. Molimo 
te zamoli Ga da prihvati naš poziv!" Musa a.s. im odgovori ljutito: 
€Zar ne znate da je On iznad svih potreba za hranom?" No, kada se 
Musa a.s. pope na Sinajsku goru, Gospodar mu reče: "Zašto me 
nisi obavijestio o pozivu? Moji robovi me pozivaju, reci im da ću 
doći na gozbu u petak uveče:" 

Tako Musa a.s. obavijesti ljude i svako se poče uveliko 
pripremati za gozbu. U petak uveče starac stiže, umoran od dugog 
putovanja. "Umirem od gladi", reče on Musau a.s. "Molim te daj mi 
nešto da pojedem." Musa a.s. mu odgovori: "Budi strpljiv. Gospodar 
svih svjetova dolazi na gozbu. Uzmi ovaj krčag i donesi u njemu 
vode. Budi zahvalan što i ti možeš pomoći." Starac donese krčag 
vode i opet upita za hranu, no niko ga ne hijede nahraniti prije nego 
li se Gospodar pojavi. Vrijeme je polahko odmicalo i ljudi počeše 
grditi Musaa a.s. što ih je prevario, jer Gospodar se nije pojavljivao. 

Slijedećeg dana Musa a.s. opet ode na Sinajsku goru i reče: 
"Moj Gospodaru, duboko sam postiđen jer Ti nisi došao na gozbu 
unatoč obećanju da ćeš doći." 

Gospodar mu odgovori: "Došao sam na gozbu. | tebe sam 
lično pitao da me nahraniš, a ti si me poslao po vodu. Opet sam 
zatražio hranu, ali sam poslat da služim. 

Ni ti ni tvoji ljudi niste bili u stanju da Me dočekate sa 
poštovanjem." 

"Gospodaru, neki starac je bio, dođe i upita me za hranu. 
Ali on je bio običan smrtnik, reče Musa. 

Ja sam bio skupa sa Mojim robom. Da ste njemu odali 
poštovanje, odali bi ga i Meni. Da ste njega uslužili, uslužili bi i 
Mene. Sva nebesa su premala da bi me obuhvatila, ali ne i srca 
Mojih iskrenih robova. Ja niti jedem, ni pijem, no ipak odati 

poštovanje Mojim robovima je isto što i Meni odati poštovanje. 
Brinuti za njih je isto što i brinuti se za Mene." 
Šejh Muzaffer k.s. 


Robovati Allahu dž.š. - zar ima išta ljepše od toga? Jedina 
istinska radost je biti Allahov rob, a to znači biti budan u svako doba 
za potrebe trenutka. Ako nismo budni, nikada nećemo saznati šta 
se od nas očekuje. Ne možemo imati predrasude o tome šta znači 
biti rob. Mi ne znamo ni šta će biti traženo od nas iz trenutka u 
trenutak. Kada uđete u tarikat vi se nađete na putu robovanja do 
kraja svoga života. Na tom putu nema povratka. Nemojte misliti da 
trebate služiti samo onda kada vi to želite! Morate biti budni za 
potrebe trenutka, Gospodarevih potreba, a ne vaših. Samo onda 
ćete imati tu privilegiju da postanete rob u službi Gospodara. 

Šejh Muzaffer k.s. 


Nekad sam imao tarikatskog brata u Iraku. U oskudici i 
svom halu dolazio bih njemu i govorio: "Daj mi nešto od svog 
novca." On bi mi bacio svoj novčanik da uzmem koliko želim. No, 
jednog dana ja mu odoh i zatražih, "Treba mi nešto". fKoliko ti 
treba?" on upita. U tom trenutku blagodat istinskog bratstva napusti 
moje srce. 

Šejh EI Gazali k.s. 


Bijaše neki čovjek čijvje otac bio stariji invalid. Njegova žena 
se uvijek žalila: "Tvoj otac nam samo stvara neprilike, ja se ne 
mogu stalno o njemu brinuti. Tjeraj ga iz kuće ili ja idem!" Siroti 
čovjek bi je umoljavao. "Šta da radim? Ako se ja ne bih brinuo za 
njega, ko će?" 

Žena mu napokon zaprijeti da ako nešto ne preduzme, 
napustiće ga već slijedećeg dana. Snebivajući se čovjek odluči da 
odnese svog oca u planinu i tamo ga ostavi. On pripremi zaprežna 
kola i reče svom ocu, "ja idem u planinu sa svojim sinom, zašto 
nam se i ti nebi pridružio?" 

I tako se njih trojica zaputiše. Starac je ćaskao sa svojim 
unukom i oni se usput lijepo zabavljaše. Kada su stigli na planinu, 
čovjek na zemlji raširi posteljinu za svoga oca i ostavi malo hrane i 

vode pored njega. "Odmori se tu oče, dok mi odemo da nasiječemo 
drva." 

Onda čovjek uze svog sina i krenuše nazad kući. 

"Zašto smo dedu ostavili samog?" upita dječak. 

Zar nećemo ići nazad po njega?" 

On je ostario i moraćemo ga tamo i ostaviti", otac mu 
odgovori. "Ali zašto", reče dijete plačno, "Ja hoću svoga dedu!" 

No, njegov otac uporno ponovi: "On je prestar, kada ti 
kažem! On mora tamo i ostati..." Dijete mu tada mudro odgovori: "U 
redu, kada ja odrastem, a ti budeš star i bolestan kao moj dedo, da 
li ija tebe da ostavim u planini kao što si ti njega ostavio?" 

Shvatajući šta je učinio, čovjek se vrati sa suzama u svojim 
očima. On pade pred očeva stopala. Starac mu pomilova glavu 
govoreći: "Ne plači sine moj. Ja svoga oca nisam ostavio u planini, 
bio sam siguran da Allah dž.š. neće dozvoliti da me ostaviš ovdje." 

Šejh Muzaffer k.s. 


Ko se bori da bi Allahova 


LILI v U U rv , 
rijeć bila najuzvišenija, on 


je na Allahovom putu. 


Prenosi Ebu Musa el Ešari 
Mutefekun Alejh 


SEDMI DIO - LICA JEDINSTVA 
POGLAVLJE DVADESETO 


ALLAH DŽ.Š. 


Šta nije od Allaha dž.š.? 

Pogledajte oko sebe u svim pravcima. Pogledajte ljude koje 
poznajete, svijetleća bića, jednostavne duše, tužne, ljute, blage, 
dobre, okrutne. Pogledajte najmanja stvorenja: mušice, moljce, 
viruse, bakterije. Pogledajte unutar vas: na vaše misli, osjećanja, 
sjećanja, mišljenja, promišljanja i snove. Šta nije od Allaha dž.š.? 

Šta god da vi odgovorite, za šta god budete tvrdili da "nije 
od Allaha" - Hitler, rak dojke, smeće bačeno u vašu baštu, karakter 
vašeg punca, vaša sopstvena nadmenost - ako odvojite sve ovo od 
onoga što smatrate pod Stvoriteljem, = učinit ćete suštinsku 
pogrešku. Sve je ispunjeno Njegovim stvaranjem. U svemu se krije 
Božanska Kreacija. Sve je neko lice, odraz Njegovih esmata i sifata 
i emrom Njegove volje. 

Nema slika ni idola u Islamu. Sve što vidite unutra ili vani je 
Allahova dž.š. manifestacija. Sufija živi u svijetu monoteizma. 
Obožavanje jednog Boga se ne može porediti sa teoretskim 
monoteizmom hrišćanstva; koje vjeruje u sveto trojstvo, mnoštvo 
svetaca i devet anđeoskih redova. 

U središtu sufijske molitve, službe i svakodnevnog života 
živi jedna istina - nema ništa, stvoreno ili nestvoreno, a da nije od 
Allaha dž.š.. H ' 

Sejh Ragib EI Džerrahi 


Ako koračate ka Njemu, On vama dolazi trčeći. 
Muhammed a.s. 


Kud god da se okrenete, tamo je lice Allaha. 
Kur'an 

Nije mi jasno o kakvoj vrsti Boga vi govorite. 
Neko Ga na sav glas doziva u sumrak. 
Čemu to? Zar je On gluh? 

Pa zar On ne čuje i tanane zvuke bubinih noga u hodu. 
Prebirajte i dalje po vašim brojanicama i čudnovatim 
Ukrasima oslikavajte vaša čela, 

Duvajte se i dalje vašom dugom i uljepljenom kosom, 
Ali duboko u vama je puška puna metaka. 

I kako se onda možete približiti Gospodaru? 

Šejh Kabir k.s. 


Ruže i ogledala i sunce i mjesec - šta su oni? 
Kud god da pogledamo, tamo je Tvoje lice. 
Mir 


Allah dž.š. kaže: "Ja sam saputnik onome koji Me se sjeća". 
Muhammed a.s. 


Oni koji Gospodara obožavaju u suncu, to sunce vide; a oni 
koji Ga obožavaju u živim bićima, vidjet će živo biće, a oni koji Ga 
obožavaju u neživim stvarima, vidjet će beživotnu stvar; a oni koji 
Ga obožavaju kao jedinstveno i neuporedivo Biće vide ono što 
ničem ne sliči. Nemojte se vezati za određenu vjeru samo zato da 
bi zanijekali sve ostale; tako ćete mnoga dobra izgubiti i nećete 
spoznati istinsku suštinu stvari. Allah dž.š., Sveprisutni i 
Svemogući, nije ograničen nikakvim vjerovanjem. Kud god da se 
okrenete tamo je lice Allaha dž.š.. 

Šejh Ibn Arebi k.s. 


OČI koje poštuju Gospodara su i oči kroz koje On poštuje 
svijet. 
Sufiska mudrost 


Kada se iskreni rob Gospodarev Njemu moli, Gospodar 


kaže: "O Džibrile, oteži sa ispunjenjem potreba Moga roba, jer Ja 
volim da slušam njegov glas." 

Kada se rob koga Gospodar ne voli, Njemu moli, Gospodar 
kaže: "O Džibrile, ispuni potrebe ovoga roba, jer Ja ne volim slušati 
njegov glas." 

Sufiska mudrost 


O moj Gospodaru, ako Te ja obožavam iz straha od 
džehennema, onda me sagori u njemu, a ako Te ja obožavam iz 
nade za džennetom, ne daj mi u njega; no, ako Te ja obožavam 
samo zarad Tebe samoga, onda ne skrivaj više od mene Tvoju 
vječnu ljepotu. 

Adevija Rabija k.s. 


Neki derviš je hodao mjesecima i konačno stiže u podnožje 
planine. On podiže svoje ruke u molitvi: "O Gospodaru, molim te 
pošalji mi magarca da se mogu uspeti na ovo brdo." 

Ubrzo potom on začu njakanje i u blizini pronađe malog 
magarca zaglavljenog u grmlju. Derviš se zahvali Allahu dž.š. za 
ovaj dar i upravo se spremao da izbavi magarca kada neki 
razbojnik tu dojaha. 

Razbojnik reče: "Aha, da li to moje oči vide derviša? Nikada 
vas nisam volio! Zar te nije stid, ti tako veliki čovjek da uzjašeš tog 
sićušnog magarca. Bilo bi poštenije da magarac tebe uzjaše nego li 
ti njega. Da, to je to! Odmah da si podigao magarca i uprtio ga sebi 
na leđa." 

Derviš se zbunjeno obrati razbojniku: " Da podignem 
magarca?" 

"Da, nego šta, rekao sam ti da uprtiš magarca na leđa!" reče 
razbojnik i stavi ruku na svoju sablju. 

Derviš nemade kud nego da se povinuje: onda se razbojnik 
izdera: "E sada nosi magarca uz brdo!" 

I tako se derviš stade penjati na planinu sa magarcem na 
svojim leđima: Konačno, siroti derviš stiže do vrha. On spusti 
magarca na zemlju i obrati se Allahu dž.š.: "O Gospodaru, ja znam 
da Ti sve vidiš i sve znaš, ali ponekad i Ti razumiješ obrnuto!" 

Šejh Muzaffer k.s. 

Drvosječa je koračao sa ogromnim teretom na leđima. A 
onda premoren od napora opruži se po zemlji koliko je dug i širok, 
proklinjući svoju sudbinu: "O Allahu", on zajauka "pošalji mi 
magarca ili me usmrti!" 

Upravo u tom trenutku ogromna stijena se odvoji od planine, 
skotrlja se i zaustavi nekoliko koraka od drvosječe. 

"Tako dakle", povika drvosječa u srdžbi i strahu, "Ti nemaš 
moći da mi pošalješ magarca, ali si dovoljno bistar da me 
smakneš!" 

Šejh Bahtijari k.s. 


On iznutra liječi našu prirodu, 
On ima više milosti za nas, 
No što mi imamo za sebe. 
Njegova milost daje vrijednost bezvrijednima; 
I zauzvrat zadovoljan je 
Robovom zahvalnošću I strpljenjem. 
Pa čak i kada napustite vjeru 
On još uvijek čuva svoju vjeru I Vas. 
On je iskreniji prema vama 
Nego što ste vi prema sebi. 
Šejh Senai k.s. 


Jedne noći Hasan El Basri začu glas u svojoj molitvi: "Ha! 
Ebu-l-Hasan! Da li želiš da ja otkrijem ljudima ono što znam o tebi? 
Oni bi te zato mogli kamenovati na smrt." "O Gospode Bože", on 
odgovori, "da li želiš da ja otkrijem ljudima ono što znam o Tvojoj 
milosti i Tvom beskrajnom dobročinstvu, tako da Ti se niko od njih 
više neće klanjati u molitvi? Isti glas mu odgovori, "Čuvaj svoju 
tajnu i ja ću čuvati moju." 

Šejh Kurhani k.s. 


DA LI NEŠTO TU NEDOSTAJE? 


Svako može bilo što izgovoriti. 
OČI mogu slobodno posmatrati, 

A nos, njuškati gdje mu je volja. 
Noge idu kud hoće. Ruke dosežu. 
Um ništa ne poštuje. Pa čak i srce 
Nije sigurno šta želi. To je 
Naše trenutno stanje. Da li tu nešto nedostaje? 
Ljudi se mogu kretati različitim putevima. 
Praveći se da nekuda idu, 
Ili da šetaju bez cilja, marširaju 
Hramlju, ili se pretvaraju da su gorile 
S rukama obješenim niz tijelo. 

On ili ona te može prokleti ili ti vjerovati, 
Utješiti te ili se ponašati bez poštovanja i prema kome. 
Istina i laž skupa svjetlucaju u očima. 

On ili ona mogu čuti i prihvatiti 
Riječi koje ulaze u nas, ali teško je 
Nebesku mudrost razumjeti. 

Postoji jedna jasna istina: čista ljubav. 

Kada nemaju ljubavi, ljudi su kao odsječeni. 
Riječi su samo riječi, pa čak i 
Dobra djela se čine iz pogrešnih razloga 
Možeš čak i poput Šive koji pleše 
Naslikati crvenu tačku među obrvama 
Ali ako ne znaš kako da otvoriš svoje srce 
Sa skromnošću, dostojanstvenošću i poštovanjem prema ljudima 
To je ništa više od sakupljanja počasti i praznih ukrasa. 
Nije teško objasniti stanje ljudskog bića 
Sa svim vrlinama i manama, 

Ali ako ne znate da Allah postoji 
To vam je obična budalaština. 

Znati ovo i postupati u skladu sa ovim znanjem 
Nije lahko, no riječi nam polahko skliznu sa usana. 

Šejh Beva Muhjuddin 


Omer Ebu-l-Aziz jednom prilikom napisa pismo Hasanu El 


Basriju u kome ga zamoli da mu da kratku pouku koju može slijediti. 
Na drugoj strani koverte Hasan napisa: "O Starješino vjernika, ako 

je Allah sa tobom, čega se onda plašiš, ako Allah nije s tobom zar 
se ičemu onda možeš nadati?" 
Sejh Hasan El Basri k.s. 


Sufija iz časa u čas postaje sve ponizniji, jer sa svakim 
satom on je bliži Allahu. Sufije vide i bez znanja i bez vida i bez 
dostavljenih informacija i bez posmatranja i bez opisivanja i bez 
pokrivanja i zastora. Oni su sebe napustili i ako i učemu postoje, 
oni postije u Allahu. Allah je uzrok njihovog djelovanja, njihove riječi 
su Allahove riječi izgovorene njihovim jezicima, a njihovo viđenje je 
Allahovo viđenje, viđeno njihovim očima. Najuzvišeniji Gospodar je 
rekao: "Kada Ja zavolim svoga roba, Ja sam sluh kojim on čuje, Ja 
sam vid kojim on vidi, Ja sam ruka kojom on uzima." 

Šejh Zun-nun k.s. 


Pokidaj zastore svega što vidiš u ovom svijetu i naći ćeš se 
nasamo sa Gospodarom. Ako otkriješ zastore, zvijezda i nebeskih 
sfera, vidjet ćeš da su sve stvari u jedinstvu sa Suštinom tvoje čiste 
duše. Ako bi pokidao sve zastore vidio bi Suštinu i sve stvari bi se 
pokazale unutar te Suštine. Ako otkriješ veo sa lica Voljenog, sve 
što je skriveno bi se otkrilo i ti bi postao jedan sa Allahom, postao bi 
sama Suština Božanskog. 

Šejh Atar k.s. 


Allahovu suštinu u svojoj jedinstvenosti nije moguće nisačim 
usporediti. Ona postoji sama po Sebi i znana je samo Sebi. 
Nemoguće je opisati ili poistovjetiti sa svim bićima i stvarima, a niti 
kao jednu jedinu stvar (odvojeni od svega). No Allahovi atributi se 
obznanjuju kao Realnost u svim stvarima ovoga Univerzuma i 
Cjelina je sadržana i u najmanjem dijelu te cjeline. 

Sva snaga i moć unutar svega je sadržana unutar svog 
najmanjeg djelića, unutar svakog atoma krije se Božanska snaga. 
Ipak, cjelinu ne možemo vidjeti, jer vatra je skrivena unutar iskre, a 
unutar klice krije se ogromno drvo. 

Šejh Bedruddin k.s. 

Ko god smatra začuđujućim 
To što ga Gospodar oslobađa njegovih strasti 
Ili ga budi iz njegovog zaborava 
Pridodaje slabost Snazi Božanskoj. 
Šejh Ibn Ata illah k.s. 


Prije bijaše samo jedno srce 
Sa hiljade misli 
Sada se sve to svelo samo na 
La ilahe ilallah (Nema Boga do Allaha) 
Šejh Iraki k.s. 


Musliman neće pokloniti svome 


bratu ljepšeg dara od mudrog 


savjeta kojim će ga usmjeriti na 


Allahov put ili ga odvratiti od 


196 


POGLAVLJE DVADESET PRVO 


ŠEJTAN 


Po Islamu, šejtan je melek koji se odvojio od svih ostalih 
meleka po tome što je odbio Allahovu dž.š. naredbu da učini 
sedždu Ademu a.s. na dan kada je on stvoren. Kada ga je Stvoritelj 
upitao zašto je odbio da se pokloni, šejtan reče da se on samo 
Njemu (Allahu) klanja i nikome više. Odbijajući da se pokaje, šejtan 
reče da Allahova dž.š. volja određuje sve stvari i da on ne bi odbio 
da izvrši Allahovu dž.š. naredbu da mu Allah dž.š. lično nije 
dozvolio da to uradi. 

Zbog ovoga on je protjeran iz dženneta i uklonjen od 
Allahovog dž.š. prisustva. Njega više oko Božansko neće 
prosvjetljavati, niti će mu dodir Božanski pričinjavati radost. 

No, uprkos kazni on nije izgubio svoju ljubav za Allaha dž.š.. 

Jedini on, od svih bića u svemiru, voli Allaha dž.š. bez 
interesa za dobit, bez nade i mogućnosti da bude voljen zauzvrat. 
Tako objektivno sagledano, ova neuzvraćena ljubav je najzačudnija 
od svih ljubavi. Šejtan služi Allahu dž.š. bez nade da će biti 
nagrađen. 

I dok podnosi teret vječne odvojenosti (od Allaha dž.š.), 
šejtan je preuzeo na sebe nezahvalan i često pogrešno shvaćen 
zadatak pravljenja prepreka ljudskim bićima. Ono što malo ko 
razumije je to da, ako se izdignemo iznad tih prepreka, doći ćemo 
do stanice koju on ne može doseći. Mi u stvari gazimo preko njega 
uzdižući se do naše više prirode. Borba protiv šejtana nas ojačava, 
prisiljava da ostanemo budni i podučava lekcijama kojim nas 
nijedan drugi melek ne može podučiti. Zar bi ikada prohodali da nas 
naši roditelji nisu prestali nositi na svojim leđima? Naše nevolje i 
izazovi, koje nam dolaze preko šejtana su ipak na kraju dana, 
Allahovi dž.š. darovi. 

Šejh Ragib EI Džerrahi 


Jednom prilikom upitaše Rabiju: "Da li voliš Gospodara 
Veličanstvenosti?" 

£\folim", odgovori ona. 

sA da li šejtana smatraš neprijateljem", upitaše dalje. 

sNe", ona odgovori. 

Kako to", upitaše začuđeno. 

"Moja ljubav za Allaha ne ostavlja mi prostora da mrzim 
šejtana." reče Rabija, a onda nastavi: "Vidjela sam u snu Poslanika 
a.s. i on me upita: O Rabija, da li me voliš?" i ja mu odgovorih: "O 
Božiji Poslaniče, zar postoji neko da tebe ne voli? Ali moja ljubav za 
Allahom dž.š. me potpuno obuzela da u mene ne ostade nimalo 
prostora da mrzim ili volim bilo koga sem Njega." 

Šejh Atar k.s. 


Neko upita šejtana, "O bijedniče, kada ti je već postalo jasno 
da si proklet, zašto si to prihvatio svim srcem kao da primaš kakvo 
blago? Šejtan odgovori: "Prokletstvo je sultanova strijela. Kada je 
On odapne mora u cilj pogledati. Ako imaš oči, pogledaj u ono što 
strijelac cilja, a ne u njegovu strijelu." 

Šejh Atar k.s. 


Šejtan reče: "Sve zavisi od Allahove dž.š. volje i milosti, a ne 
od napora i predanosti ašika. Naređeno mi je da učinim sedždu 
Ademu a.s. i nisam se tome pokorio; Ademu a.s. je naređeno da ne 
uzima plodove sa drveta znanja i on je tu naredbu prekršio. Adem 
a.s. nije bio uskraćen Allahove dž.š. milosti, Allah dž.š. mu je 
oprostio govoreći: "Učinili smo sporazum sa Ademom u drevna 
vremena, no on je to zaboravio." Dok je meni Allahova dž.š. milost 
bila uskraćena i Allah dž.š. mi reče: "Odbio je iz oholosti." Ademova 
a.s. pogreška nije se računala, dok moja neprekidna predanost 
Allahu dž.š. na vagi nije nosila nikakvu težinu." 

Šejh Muzaffer k.s. 


"O šejtane", reče Musa a.s. "voliš li Allaha dž.š.?" 

Šejtan odgovori: "Svaki put kada se Njegova ljubav poveća 
prema nekoj osobi, moja ljubav i predanost se poveća prema 
Njemu." 

"O šejtane", nastavi Musa a.s. "sjećaš li se Njega?" 

Ja sam onaj koga se On sjeća i kome je rekao neka je Moje 
prokletstvo na tebi! U toj kletvi "ja" i "ti" su povezani i postoje jedno 
pored drugog. Ja sam se zakleo na ljubav i žudnju. Ja sam u isto 
vrijeme i u džennetu i džehennemu." 

80 šejtane", reče Musa a.s., "kako to da su tvoje riječi slatke 
unatoč prokletstvu tvoga postojanja?" 

Moja iskustva", odgovori šejtan, "su od onoga koji je bio 
iskušavan. Obožavao sam Allaha dž.š. sedamsto hiljada godina, 
žudio da mu se približim. Moja žudnja i predanost, skoro me 
dovedoše do uništenja. Sada kako prestah žudjeti, moje prisjećanje 
je snažnije, a moja predanost slađa. O Musa, da li znaš zašto me je 
Allah dž.š. od sebe odbacio? Zato da se ja ne bih družio sa 
iskrenima i obožavao ga iz ljubavi, straha, nade i čežnje. 

Šejh Senai k.s. 


Jednoga jutra Abdul Kadir Gejlani je još uvijek spavao u 
vrijeme sabaha. Neka mačka mu priđe i poče ga dirati šapom sve 
dok se nije probudio. Kada je vidio da kasni on ubrza svoj namaz. 
Kada je završio s namazom, on pogleda svoju mačku. Svojim 
duhovnim okom on primijeti da je ta mačka ustvari bila šejtan. To 
ga jako začudi, te je on upita: "Vidim da si šejtan, ali zašto, za ime 
Boga, me probudi da ne propustim namaz?" 

Mačka mu odgovori: "Odgovorit ću ti zato što si me 
razotkrio. Da si propustio taj namaz, da se iskupiš ti bi otklanjao 
stotinu i probudih te da bi zaradio sevab samo jednog namaza." 

Šejh Abdul Kadir Gejlani k.s. 

Šejtan uporno nagovara učene ljude sve dok ih ne ubijedi da 
počnu podučavati ljude. Onda im šejtan dalje sugeriše: "Morate 
obogatiti svoje predavanje lijepim riječima i pojavom koja plijeni. 
Obavezno istaknite i vaše diplome. Inače, vaše riječi neće ostaviti 
jak utisak; one neće dotaći ljudska srca i oni neće uspjeti dosegnuti 
istinu. J 

Sejh EI Gazali k.s. 


Šejtan reče: "Zato što mi je Voljeni namijenio ovakvu 
sudbinu nije me briga da li je ona dobra ili loša. Svako ko pravi 
razliku između ovo dvoje je još uvijek nezreo u ljubavi. Med ili otrov, 

slatko ili gorko, milost ili srdžba, sve je isto kada dolazi iz ruke 
Prijatelja. Kada sultan ašiku podari svoj najdragocjeniji ogrtač i 
kapu, sve ostalo pada u vodu. 

Šejh Haladž k.s. 


Neki pobožni drvosječa saznade da u njegovoj blizini Živi 
pleme pagana koji obožavaše određeno drvo, te on odluči da ga 
posječe. On je već bio na putu da to i učini kada mu šejtan 
prepriječi put i upita: "Kuda si krenuo?" 

"Da posječem to drvo", odgovori drvosječa. 

"Ne, ne, nikako da to nisi uradio", reče šejtan. 

Ko si ti da mi kažeš šta da radim? Posjeći ću to drvo u ime 
Allaha dž.š.." 

Ja sam šejtan. Rekao sam ti da to ne činiš i neću ti dozvoliti 
da posječeš to drvo." 

Na te šejtanove riječi, drvosječa povika: "Ti! Ti me ne možeš 
zaustaviti.? On uhvati šejtana i baci ga na zemlju. Onda on sjede na 
šejtanove grudi, stavi sjekiru na njegov vrat potpuno spreman da ga 
usmrti. 

Šejtan mu reče: "Ti si nerazuman. Zar misliš da će ti pleme 
dozvoliti da posječeš njihovog Boga. Za tu namjeru te lahko mogu i 
ubiti. Onda će tvoja porodica biti osuđena na siromaštvo. Urazumi 
se, ostavi se ćorava posla. Ja ću se nagoditi sa tobom. Znam da 
zarađuješ samo dva bakrena novčića dnevno. Ti si brižan čovjek i 
imaš veliku porodicu, a isto tako voliš i da pomažeš ljudima. 
Obećavam da ću ti svakog jutra ostavljati dva zlatnika ispod tvoga 
kreveta i tako ćeš imati više novca da potrošiš na svoju porodicu i 
siromašne." 

Ne vjerujem ti ništa", drvosječa odgovori, "sigurno ćeš me 
prevariti. Pa to bar svako zna da si ti varalica i lažov. Ti samo želiš 
sebi da spasiš glavu." 

"Ne, neću te prevariti", reče šejtan, "probaj me ako ne 
vjeruješ. Ako ne nađeš dva zlatnika svako jutro, možeš slobodno 
uzeti sjekiru i posjeći drvo." 

Naposlijetku drvosječa pristade. Slijedećeg jutra on pronađe 
dva nova zlatnika ispod svoga dušeka. On kupi hranu i odjeću 
svojoj porodici i ostatak razdijeli sirotinji. No kada slijedećeg jutra 

zaviri ispod dušeka ne pronađe ništa. On pretraži cijelu sobu, ali od 
zlatnika ni traga. 

Tada se drvosječa jako rasrdi i opet krenu da posječe ono 
drvo. Na putu opet sretne šejtana. 

"Kuda si krenuo?" upita šejtan. 

"Ti varalico i lažove! Ovaj put me nećeš spriječiti da 
posječem drvo!" povika drvosječa. 

Šejtan dotače drvosječu prstom u grudi i ovaj se izvrnu na 
leđa. "Da li želiš da te sada ubijem?", povika šejtan. "Obećaj da 
nećeš posjeći ono drvo." 

O nemoj me ubiti. Neću ni dotaći to drvo. Ali molim te reci 
mi jednu stvar. Prije dva dana lahko sam te savladao, jednim 
potezom sam te oborio na zemlju. Kako to da si tako brzo zadobio 
tu ogromnu snagu?" 

"Slušaj me pažljivo", reče mi šejtan, "onaj dan si namjeravao 
posjeći drvo u ime Allaha d.š., a danas si se borio samnom zarad 
dva zlatna novčića." 


Allah oprašta mojim 
sljedbenicima ono što im 
šejtan prišaptava u svca 


njihova, dokle god to ne 


izvrše ili ne izgovore. 


OSMI DIO - PREOBRAŽAJ 
POGLAVLJE DVADESET DRUGO 


SAMOPREOBRAŽENJE (TRANSFORMACIJA NEFSA) 


Cilj samopreobraženja je u otklanjanju svih zastora između 
roba i Allaha dž.š.. Konačni zastor je "Ja" (Ego), osjećaj odvojenosti 
koji svako od nas nosi sa sobom. Ukloniti taj osjećaj nije ni 
najmanje lahko. Upitajte se: "Kako da izbacim ovo "Ja" iz sebe?" 

Velike sufije tvrde da ovaj osjećaj individualnosti u nama 
samo je iluzija i da postoji samo jedna Realnost, a to je Allah dž.š.. 
Po tome naše samopreobraženje bi značilo uklanjanje svih iluzija, 
uključujući i naš osjećaj individualnosti "Ja", nebi li iskusili istinsku 
Realnost. Oni koji vide sufizam kao Put ljubavi kažu ovo isto na 
drugi način. Za njih cilj je sjedinjenje ašika sa Voljenim. 

Većina od nas vjeruje da ne treba da se mijenja i smatra da 
nam je potrebno samo malo više novca, malo više ljubavi, malo 
više slobodnog vremena - i onda će sve biti u savršenom redu. 
Sufije vjeruju da je to daleko od istine. Svima nama treba temeljita 
promjena, jer se mi moramo uzdignuti na viši nivo svijesti. Sve dok 
ne spoznamo dimenziju i dubinu preobražaja kroz koji treba da 
prođemo, svi naši napori biće osuđeni na propast. U sebi smo 
razvili psihologiju kokoške, no ono što nam istinski treba je 
psihologija jajeta. 

Preobražaj gusjenice u leptira je metafora koja odlično 
pojašnjava samopreobraženje. U određenom trenutku gusjenica 
osjeća neminovnu potrebu da se smota u zaštitno klupko. | tako 
potpuno nepokretna počinje da se razlaže. Tu se još ne osjeća 
veličanstveni dolazak novoga života, već samo razlaganje starog 
praćeno dubokim strahom. Gusjenica se bukvalno pretvori u neku 
vrstu ljepljive i tečne supstancije i samo tada, iz potpunog nestanka 
starog oblika, se može pojaviti veličanstveni leptir. 

Osjećaj ovog temeljitog procesa samopreobražaja mogu 
nam dati oni koji su kroz njega prošli. Samo oni nas mogu voditi i 
pomoći nam da prođemo kroz taj proces. 
Šejh Ragib EI Džerrahi 


Kada bi se sebe oslobodili 
Na samo jedan trenutak 
Tajna Tajni 
Bi vam se otvorila 
Lice onog neznanog 
Skriveno dalje od svemira 
Pojavilo bi se 
U ogledalu vašeg viđenja. 
Dželaluddin Rumi k.s. 


Prihvati da si niko i ništa i da nemaš znanja. To nije lahko 
prihvatiti. To ne dolazi sa uputama i učenjem, a ne može se ni 
iglom prišiti, niti koncem privezati. To je samo moguće dobiti kao 
dar od Allaha dž.š. i samo On zna kome će ga podariti i ko će imati 
to iskustvo. ; 
Šejh Ebu Seid k.s. 


Čovjek upita Rabiju: "Ako se ja pokajem, hoće li Allah to 
prihvatiti?" 
sNe", reče Rabija, "ali ako se On okrene ka tebi i ti ćeš se 
okrenuti prema Njemu." 
Adevija Rabija k.s. 


Bajazid reče: "Džennet nema vrijednosti za one koji su u 
ljubavi." Rabija je slično tome izjavila: "Prvo komšija pa onda kuća." 
Što će reći da je komšija, misli se na Allaha dž.š., važniji od kuće ili 
dženneta. 

Šejh Atar k.s. 


"Prvi put kada sam ušao u Mekku i Svetu Kuću (Kabu)", 
reče Bajazid, "vidio sam Svetu Kuću. Kada sam u nju ušao drugi 

put vidio sam Gospodara Svete Kuće. No kada u nju udđoh po treći 
put ne vidjeh ni Svetu Kuću niti njenog Gospodara." 

Ono što je Bajazid pod ovim mislio je: "Toliko sam se 
izgubio u Allahu dž.š., da više ništa nisam ni vidio ni znao. Da sam 
u tako uzvišenom stanju mogao i da vidim gledao bih vidom Allaha 
dž.š.. Dokaz za ovakvo objašnjenje krije se u slijedećoj priči. 

Čovjek dođe ispred Bajazidovih vrata i zalupa. 

"Koga trebate?" upita Bajazid. 

"Bajazida", čovjek odgovori. ! 

"Siromah čovjek", reče Bajazid "i ja ga tražim (Bajazida) već 
trideset godina, ali od njega ni traga ni glasa." 

Šejh Bajazid Bistami k.s. 


Bajazid je toliko utonuo u Allaha dž.š., da kada bi mu došao 
učenik, koga je on znao punih dvadeset godina, upitao bi ga: "Sine 
moj, kako ti je ime?" 

"Učitelju", učenik mu reče jednog dana, "ti se samnom šališ. 
Već dvadeset godina ti služim, a ti me ipak svakoga dana pitaš 
kako mi je ime." 

"Sine moj", odgovori Bajazid, "ja s tobom ne zbijam šalu. 
Njegovo ime je zagospodarilo mojim srcem i iz njega otjeralo sva 
ostala imena. | čim čujem neko drugo ime, odmah ga zaboravim." 

Šejh Atar k.s. 


Između mene i Tebe stoji osjećaj "to sam ja", 
I to me muči 
O, Tvojom Milošću, ukloni ovaj osjećaj 
Između nas. 
Šejh Haladž k.s. 


Kada se u srcu probudi zikrullah, on u svakom pogledu ove 
riječi, uranja u suštinu. Tu se javlja stanje unutarnjeg mira, stanje 
koje je u Islamu lijepo opisano kao "smiraj srca". Upravo u predjelu 
iznad srca se to može osjetiti, kao da se razmiču zastori na obje 
strane...Dakle, to je zikrullahovo uglačavanje srca! 

Ponekad, čini mi se, da uranjam direktno u harfove svetih 
formula, u muziku koja tiho odzvanja unutar moga bića. Što je 

svjesnost viša, snažnije je i to iskustvo. Zikr mi pokazuje kako da 
iskusim stanje prisjećanja. Drevna mudrost kaže: "U početku 
postupaj kao da činiš zikr. Nakon toga čini istinski zikr. Naposlijetku 
zikr će sam tebe obuzeti." Ovaj unaprijed određeni proces ja 
doživljavam kao jedan od Allahovih dž.š. znakova. Rečeno je: "On 
je bliži tebi nego žila kucavica." | gdje drugo se On, koji je iu nama i 
van nas, može spoznati ako ne u dubinama našeg srca. Znakovi o 
kojima sveti Kur'an govori su: "na horizontu i unutar vas." Zar nije 
tako? Njegova Nebesa i Njegova zemlja Ga ne mogu sadržati, 
samo srce iskrenog vjernika ima prostora za Njega." 

I iznenada mi postaje bolno jasno: Postoji samo jedan Put: 
apsolutna predanost i apsolutno napuštanje svih želja. Potraži 
učitelja da te poduči. 

Šejh Ozelsel k.s. 


Sufija je onaj za koga ništa ne može prionuti i koji nizašta ne 
prijanja. u 
Sejh Nuri k.s. 


Spoznajte sebe onakvim kakvim istinski jeste, tako da 
možete razumjeti vašu unutarnju prirodu, odakle ste došli na ovaj 
svijet, u koju svrhu ste stvoreni i u čemu se krije vaša radost i 
nevolja. Jer unutar vas su smješani kvaliteti životinja i divljih zvijeri 
sa kvalitetima melekskim, no duh tvoje istinske suštine i sve pored 
Njega je, u biti, tebi nepoznat. 

Teži ka znanju svoga porijekla, tako da možeš saznati kako 
da dosegneš Nebesko Prisustvo i izgubiš se u misli o Nebeskoj 
Veličanstvenosti i Ljepoti. Oslobodi sebe od okova požude i strasti. 
Allah dž.š. te nije stvorio da njima robuješ, oni bi trebali služiti tebi, 
potčinjeni tvojoj kontroli na putu koji je pred tobom, oni bi trebali biti 
tvoja jahalica i oružje, nebi li se ti njima poslužio u potrazi za 
srećom, a kada ti više ne budu trebali, baci ih pod svoja stopala. 

Derviš poče roniti suze duboko u srcu noći: "Ovaj svijet je 
kao zatvoreni kovčeg u kojem boravimo i uslijed našeg neznanja 
vrijeme traćimo uzaludno kada smrt otvori poklopac kovčega, svaki 
od nas koji ima krila krene u svoj let ka Vječnosti, ali onaj koji krila 
nema u kovčegu će ostati. | prije nego li se otvori taj poklopac, 

postani ptica Allahovog Puta. Razvij svoja krila i perje. Ili čak sagori 
i krila i perje i potpuno u ljubavi nestani i tako ćeš na Cilj stići i prije 
svih ostalih. 

Šejh Atar k.s. 


Na prvom koraku reci "Allah" i ništa više, na drugom postani 
Njegov prijatelj; a na trećem sagori od ljubavi. 
Sejh Atar k.s. 


Jedne noći, crni leptiri se sakupiše napaćeni svojom 
čežnjom da se sjedine sa svijećom. "Moramo naći nekoga ko će 
nam donijeti vijesti od Voljenog", govoriše leptiri uglas. 

Onda jedan od crnih leptirova ode do zamka i vidje plamen 
svijeće unutar njega. On se vrati i reče ostalima šta je vidio. Ali 
mudri leptir i starješina njihovog društva reče: "On nema pravih 
informacija o svijeći." Onda poslaše drugog leptira koji se toliko 
približi svijeći da krilima dotače plamen. | on se vrati i ispriča im šta 
približenje svijeći znači, no mudri leptir mu reče: "Tvoje objašnjenje 
nije ništa vrijednije od predhodnog." 

I treći crni leptir poleti i baci se u plamen svijeće. On bješe 
potpuno obuhvaćen plamenom i svi dijelovi njegovog tijela upališe 
se crvenim plamenom svijeće. Mudri leptir iz daljine posmatraše da 
se taj crni leptir sjedinio sa plamenom svijeće i time zadobio 
sopstvenu svjetlost. On reče: "samo taj leptir razumije ono što je 
dosegnuo i niko sem njega to ne može znati." 

U stvarnosti, to je onaj koji je izgubio svo znanje i tragove 
"svoga postojanja i u isto vrijeme pronašao znanje o Voljenom. Sve 
dok budete uvažavali svoje tijelo i dušu, nećete biti u stanju da 
spoznate Onoga koga volite. J 

: Sejh Atar k.s. 


Bolje je život izgubiti u nastojanju, nego li se bijedno predati 
slabosti. Pa i ako ne uspijemo u našem traganju i u boli umremo, 
moramo znati da postoji i gore od toga, jer ovaj svijet je prepun 
grijeha i zbog našeg zalaganja mi smo bar izbjegli da nove grijehe 
zaradimo. 

Na hiljade stvorenja traće svoje sposobnosti i vrijeme u 
potjeri za mrtvim tijelom ovoga dunjaluka i zato ako se zdušno 
posvetiš ovoj potrazi, hoćeš li biti u stanju da svoje srce pretvoriš u 
okean ljubavi? 

Neki kažu da je žudnja za duhovnošću stvar predodređenja i 
da se ona naporom ne može doseći. Ali zar nije bolje žrtvovati svoj 
život u nastojanju da se ova žudnja dosegne, nego li se unaprijed 
predati i poistovjetiti se s onima koji. traće život u potrazi za 
prolaznim. 

I sve dok sami za sebe ne umremo i sve dok se 
poistovjećujemo sa bilo čim, mi nećemo biti slobodni. 

Šejh Atar k.s. 


Fena (nestajanje u Allahu dž.š.) i prisutnost (ostati prisutan 
s Allahom dž.š. usred svjetovnih aktivnosti) su dvije osobine koje se 
mogu pripisati onom robu koji iskustveno zna da je Allah Jedan. 
Fena i Prisutnost bi se na prvom nivou mogli opisati kao nestajanje 
neznanja u postojanu prisutnosti znanja, zatim nestajanje 
nepokornosti u postojanu prisutnost pokornosti, nestajanje nebrige 
u neprestano stanje obožavanja, nestajanje uvažavanja svega što 
rob učini i što je prolazno, u viziji Allahove dž.š. milosti, koja je 
vječna. 

Šejh El-Saradž k.s. 


Na dvorskom balu svako je sjedio u skladu sa svojim 
položajem i čekao da se sultan pojavi. Čovjek koji je bio 
jednostavno obučen uđe i zauze mjesto iznad svih ostalih. Prvi 
vezir zahtijevaše od njega da se predstavi: 

€Da li si ti savjetnik uzvišenog sultana?" 

€Ne, ja sam više od sultanovog savjetnika." 

SA da i ti nisi prvi vezir?" upita ovaj dalje. 

sNe, ja sam i iznad njega?" čovjek odgovori. 

SA da ti nisi sam sultan veličanstveni, koji se samo prikriva?" 

sNe, ja sam viši i od njega." 

SE onda ti moraš biti sam Bog", reče prvi vezir sarkastično. 

"Ne, ja sam iznad toga." 

Nema ništa iznad Allaha", izdera se prvi vezir. 

E sada si me razotkrio", reče nepoznati mirno, "ja sam to 
sništa". 
Sufisko predanje 


Izvukao sam se iz Bajazida kao zmija iz svoje kože. | onda 
primijetih da se ašik u vatri ljubavi sjedinio s Voljenim i da u tom 
stanju samo Jedinstvo preostaje. 

Šejh Bajazid Bistami k.s. 


U početku On me milovaše s hiljadu počasti. 
Onda me On rastopi u vatrama tuge i boli, 
Potom On na mene spusti pečat svoje ljubavi, 
l ja u Njega uronih. 

Na kraju svega, On moje biće izbaci iz mene. 

Dželaludin Etaon k.s. 


Za sljedbenike (Eh riječi La ilahe 
illa Allah neće bit straha ni na 
smrtnom času) ni u grobu) niti u 
momentu proživljenja. Kao da ih 
gledam kada se budu dizali iz 


grobova, stvesali prašinu sa glava I 


govorili: Hvala Allahu koji nas spasi 


od brige I tuge. 
Prenosi Taberani od Enesa 


POGLAVLJE DVADESET TREĆE 


SMRT 


Za sufije smrt nije puka promjena, to je prelaz preko praga, 
tamo gdje će nam se pružiti još jedna prilika da se probudimo. Život 
isto tako, nudi pregršt mogućnosti | prilika i ako ih iskoristimo, 
vratiće nam se svijest o onome Što u biti jesmo. 

Sufije se mogu nazvati "nestrpljivim", tj. oni koji ne žele da 
čekaju smrt da bi se ujedinili s Voljenim, već ovdje i sada za 
sjedinjenjem čeznu. "Čemu žurba?" Mi obični smrtnici se možemo 
pitati. No ko može smireno da čeka na svoju smrt? 

Ako prihvatiš to da su i život i smrt Allahovi dž.š. darovi, 
onda smrt koja nam neminovno dolazi postaje više izvor čuđenja 
nego li uzrok za strahovanje. 

Zapadnjaku je posebno teško prihvatiti ovakvo mišljenje, jer 
u toj kulturi ljudi slično starim Egipćanima imaju fobiju od smrti. 
Egipćani su sahranjivali mrtve u grobnice pune stvari, balzamovali 
su mrtve da bi spriječili raspad njihovog tijela. Mi danas radimo isto, 
uljepšavamo mrtvace tako da oni izgledaju ljepše nego dok su bili 
živi, onda ih stavljamo u mekane, poplišane kovčege koji su 
dugotrajni i sigurni onoliko koliko mi možemo za to da platimo. | 
zato je teško posmatrati smrt kao dar kada je ona tabuisana od 
strane cijelog društva. 

Postoji srednjovjekovna predstava poslije smrti u kojoj se 
pita ko će sa njime poći u njegov grob da ga potpomaže na 
sudnjem danu. 

£Ne ja", rekoše njegovi prijatelji. 

8Ne ja", rekoše njegova djeca. 

8Ne ja", reče njegova žena. 

£Ne ja", reče njegov sveštenik. 

fNe ja", rekoše njegove njive, njegove krave i ovce, njegovo 
zlato i svo njegovo blago. 

"Ja ću krenuti sa tobom", rekoše njegova djela i skočiše u 
njegov grob i tako oni ruku pod ruku, zakucaše na vrata smrti - 
zajedno. 

Šta ćete ponijeti sa vama u grad smrti? Sigurno ne vaš 
kofer, niti vaš novčanik, a ni slike koje čuvate u vašem novčaniku. 
Vaše stvari vam neće trebati na tom putovanju. Sve što ćete 
ponijeti je rezultat onoga što bijaše vaš život. 

Sufijsko učenje kaže: "Umrite prije smrti". To se može 
pojasniti kao, da vi trebate uložiti napor da naučite još za života ono 
što će vam se razotkriti u trenutku vaše smrti. Mudrost sa kojom se 
suočavamo u trenutku smrti razotkriće nam istinsku vrijednost 
stvari. Koliko samo život postaje bogatiji ako tu mudrost 
dosegnemo prije naše smrti. Mi trebamo učitelja koji će nas podučiti 
etapama umiranja, a koje ima četiri, to su ljudi koji hodaju po ovom 
svijetu, a oni su umrli u ovom svijetu. 

Šejh Ragib El Džerrahi 


Jednoga dana ubogi derviš uđe u Atarovu radnju. Tu on 
vidje bogat izbor lijekova i mirisa, on neke i isproba, a zatim duboko 
uzdahnu i zaplaka. 

Uznemiren tim prizorom, Atar zamoli derviša da napusti 
radnju. 

Derviš mu odgovori: "U redu, u redu efendija. Moj teret je 
lahak i nije teži od ovog starog ogrtača koji nosim. Ali srce me 
zaboli kada vidim tebe moj Ataru! | kada vrijeme dođe za tebe da 
seliš, kako ćeš za ime Allaha ponijeti sve ove stvari sa sobom?" 
Nakon što to izgovori ubogi derviš izdahnu. To je Atara toliko 
potreslo da sve svoje stvari razdijeli sirotinji i krenu da traži šejha 
koji će ga usmjeriti na put istine i znanja. 

Šejh Ferzan k.s. 


Kada melek smrti dođe da uzme lbrahimovu a.s. dušu, 
Ibrahim a.s. mu reče: "Jesi li ikada vidio da prijatelj prijatelju 
oduzme život?" 

Na to mu Gospodar odgovori: "A jesi li ti ikada vidio da pravi 
prijatelj ne želi da se susretne ili krene na put sa svojim 
prijateljem?" 

Šejh EI Gazali k.s. 

Prodavac bezbrižno u magazi svojoj sjedi, 
Onaj koji tjera krave stoji, 
Budan je svaki nočni čuvar! 
Smrt ih je zgrabila i redom pojela sve njih. 
Šejh Kabir k.s. 


Smrt je most koji povezuje ašika sa Voljenim. 
Adevija Rabija k.s. 


Jednom neko priđe poštovanom ashabu Ebu Derdu i reče: 
"Želio bih da budem dobar čovjek, ali moje srce je bolesno. O 
imamu, ima li lijeka za mene?" 

Ebu Derda mu odgovori: "Sine moj, klanjaj što više dženaza, 
obilazi bolnice i mezarja. To će sigurno izliječiti tvoju bolest." Čovjek 
postupi kako mu je rečeno. 

Kada bi se ljudi mogli preobraziti klanjajući dženaze, onda bi 
imam zadužen za dženaze bio istinski sufija; kada bi posjete 
mezarima dovodile ljude do Istine, svaki posjetilac bi se pretvorio u 
meleka. Ako bi posjete bolesnicima učinile da ljudi postanu 
humaniji, onda bi svaka bolničarka bila savršeno ljudsko biće. 

Čovjek je klanjao dženaze poput svakog imama. Posjećivao 
je mezarja poput svakog grobara i posjećivao je bolesne kao i svaki 
bolničar. Ipak njegovo srce i dalje ostade tamno. Onda on ode da 
se požali Ebu Derdu: "O imamu, poslušao sam tvoj savjet, ali moje 
srce je još uvijek tvrdo da ne može biti tvrđe. Od tvog savjeta nisam 
imao nikakve koristi." 

Na to mu Ebu Derda odgovori: "Dok si klanjao dženaze, da li 
si ikada pomislio: "To ja ležim u kovčegu i ovo ja sam sebi klanjam 
dženazu. Da li si rekao sebi: "To su sa mene skinuli svu odjeću i 
oduzeli mi svo bogatstvo i položaj, moja žena je sada udovica, a 
moja djeca siročad, sada će me položiti u tamnu ilovaču, ja više 
nemam nikakve moći, vezali su me i bez konopca i lanaca; ovdje 
sam sam sa svojim djelima, sada će doći dva meleka da me 
ispitaju; šta da činim u ovoj kući tame?" 

Ne", reče čovjek, "tako nešto mi nije palo na pamet." 

Ebu Derda mu onda reče: "Nećeš imati nikakve koristi 
klanjajući dženaze kao što si to do sada činio. Šta više to će ti samo 

ocrniti srce. Sada idi i klanjaj ponovo, ali imaj na umu ovo što sam ti 
rekao." - g 
Sejh Muzaffer k.s. 


Čovjek umire s Allahovom voljom, kada mu istekne 
posuđeno vrijeme. Naše materijalno postojanje - koje nazivamo 
život - završava se u određeni čas; ono tada gubi sav svoj karakter i 
sve dobre i loše osobine. Naše biće postaje Allahovo dž.š. biće, 
naši atributi postaju Allahovi dž.š. atributi. 

To je ono što je Allahov dž.š. Poslanik a.s. mislio kada je 
rekao: "Umrite prije smrti." 

Šejh Ibn Arabi k.s. 


Prisjetite se vaših vršnjaka koji su umrli, 
a bili su vaših godina. 
Sjetite se časti i slave koju su uživali, 
visokih položaja koje su držali, 
i njihovih lijepih tijela koja su imali, 
a danas se sve to pretvorilo u prašinu. 
Ovdje su ostavili djecu i žene svoje. 
Od njih samih nije ništa ostalo i sada leže 
ispod zemlje u tamnim rukama. 
Zamisli lica njihova u oku svoga uma i promisli. 
Nemoj nadu svoju vezati za svoje bogatstvo, 
nemoj protraćiti svoj život. 
Prisjeti se samo kako su oni živahno hodili 
ovom zemljom, a sada su njihovi ligamenti 
razdvojeni, a njihovi jezici sa kojima su 
tako olahko govorili, sada su crvi pojeli, 
a zubi im potpuno pocrnili. 
Uludo su svoj kratki vijek protraćili, a 
sada im više ni jedan jedini dah života nije ostao. 
Nikako nisu očekivali da će ih smrt zateći 
onda kada su joj se najmanje nadali. 
Šejh EI Gazali k.s. 

Čovjek je sjedio pored mudrog Sulejmana a.s. kada se tu 
pojavi Azrail i pogleda ga tako da ovoga obuze strah i jeza. Kada 
mu Sulejman a.s. reče da ga je to pogledao melek smrti, čovjek se 
jako uzbudi. 

80 Allahov poslaniče", reče," Prestrašen sam od njega. 
Pošalji me u Kinu tako da budem što je moguće dalje od njega." 
Tako se i dogodi Sulejman a.s. zapovijedi vjetru da put Kine ponese 
tog čovjeka. Nešto kasnije Azrail se vrati i Sulejman a.s. ga upita: 
"Zašto si onog čovjeka oštro gledao?" 

Melek smrti mu odgovori: "Dobio sam naređenje da tom 
čovjeku uzmem dušu u Kini i jako se iznenadih kada ga vidjeh da 
sjedi tu pored tebe u Jerusalimu." 

Šejh Muzaffer k.s. 


Kada su obavijestili Nurširvana Pravednog da je njegov ljuti 
neprijatelj Allahovom milošću napustio ovaj svijet, on upita: "A jeste 
li čuli išta o njegovoj namjeri da me poštedi?" 

Nuršivan 


Kada dođete na moju dženazu, nemojte reći: "O teškog li rastanka!" 
Jer to je vrijeme mog sastanka s Voljenim. 
Vidjeli ste kako sam ja napustio ovaj svijet. 
A sada posmattrajte i moje uzdignuće 
I zašto žaliti zbog zalaska mjeseca i sunca? 
I koje to sjeme, spušteno u zemlju, nije opet poraslo? 
Dželaluddin Rumi k.s. 


Za moju dženazu: 
Nek se čuju kudumi, činele i šargije. 
Na putu ka mom kaburu igrajte i pjevajte. 
Rukama plješćite, opijeno u zanosu. 
Allahovi prijatelji, svi dobro znajte. 
Na sastanak idu sretni i nasmijani. 
Dželaluddin Rumi k.s. 

O prijatelju, još za života žudi za Voljenim. 
Upoznaj ga i predaj mu se potpuno. 
Sloboda se krije u okovima postojanja. 
Razbij te okove dok još ima vremena. 

U trenutku smrti, neće ti to uspjeti. 

I s Voljenim nećeš se sjediniti. 

Pronadi ljubav sada i ona će vječno s tobom ostati. 
Ne nađeš li ljubav, u Gradu smrti duša će ti boraviti. 
Upoznaj Jedinstvo sada I ono će te vječno pratiti. 
Okupaj se u Istini, upoznaj pravog učitelja. 
Otvori svoje srce za Božije esmate. 
Najdublja istina se krije u duhu traženja. 
Kabir je rob koji traži svoga Gospodara. 

Šejh Kabir k.s. 


Znaj prijatelju! Da putovanje ka Uzvišenom Allahu 
podrazumjeva prevazilaženje svih nefsanskih prepreka, brisanje 
svih tragova nefsanskih, prevlasti prohtijeva i odredaba nefsanske 
naravi. Sve to treba da učiniš da bi nefsa potpuno očistio, da bi 
postao zaslužan blizine Uzvišenog Hakka, kako bi dosegao sreću 
susretanja s Njim, jer onaj koji nije umro nije mogao vidjeti 
Uzvićenog Hakka, a rečeno je: "Umrite prije nego što vas smrt 
snađe!" To znači, umrite dobrovoljno prije nego što umrete prisilno. 
Smrt nefsa treba da se desi kroz četiri etape i to: prva bijela smrt, 
gladovanje; druga, crvena smrt, suprostavljanje prohtijevima; treća, 
crna smrt podnošenje ezijeta, tegoba i neugodnosti; i četvrta, 
zelena smrt, skromnost u odjevanju - oblačenju. 

Iz risale Tarikatu ilallah od Hz. Abdul Kadira k.s. 

